INTRODUCERE 


1. CĂUTAREA IDENTITĂȚII 


Una dintre constantele cercetării în epoca contemporană, indiferent de 
obiectul avut în vedere, este stabilirea identității, identificarea; se identifică 
persoanele, lucrurile, ideile. Se caută întotdeauna şi înainte de toate un 
răspuns la întrebarea: ce este obiectul în esenţa sa. Simpla descriere, ca 
stabilire a trăsăturilor proprii şi a diferențelor relative, este insuficientă 
pentru a răspunde cerinţei de a întemeia unitatea întregului. Sub acest aspect 
nu am ieşit încă din modernitate. Nu poți fi ceea ce eşti decât printr-o 
subordonare sau măcar printr-o similitudine cu ceea ce nu eşti. 

Obiectul trebuie încadrat într-un gen, chinuit să intre în tiparul ce 1 s-a 
pregătit, obligat să suporte comparații, să accepte asemănări (adeseori doar 
aparente), să refuze diferenţe, în fine, să capete o identitate, dar nu una 
oarecare, ci una recognoscibilă, clasabilă. Obiectele neidentificate nu au 
drept la existenţă; iar când existenţa lor este de ordinul atât de puţin palpabil, 
atât de schimbător, al cuvintelor înşirate într-un discurs, exigenta e dublă. 
Trebuie ştiut ce este acest discurs pentru a-l plasa fie printre cele ce merită 
toată consideratia (într-o tradiție cu grijă constituită), fie pentru a-l alunga 


printre erezii sau erori. 


Titlul este primul element de identificare a unui demers teoretic. El 
trebuie să îndeplinească rolul de a spune despre ce vorbeşte discursul înainte 
ca el să vorbească; se adresează unui cititor care trebuie să înțeleagă prin el 
ceea ce el nu ştie şi încă nu 1 s-a spus; în plus, trebuie să răspundă unor rigori 
de formă (să fie concis), de conţinut (să fie clar) şi pragmatice (să-l îndemne 
pe cel ce citeşte să continue lectura). 

În cazul lucrărilor de tip academic titlul trebuie să concentreze textul, 
nemetaforic şi fără umor, într-o pilulă care să-i servească drept poartă de 
intrare. În cazul în care nu reuşeşte, sau pilula este prea amară, introducerea 
oferă chei de acces. Este ceea ce ne propunem în paginile următoare prin 
încercarea de a realiza o schemă operațională a ipotezei, ideilor şi intențiilor 


ce au stat la baza acestei cărți. 


1.1 Prima cheie. O lectură posibilă 


În scopul de a deschide spre interpretare o formulare pe care 
necesitatea conciziei a făcut-o criptică propunem, pentru început, o analiză a 
subtitlului lucrării, Pragmatica metadiscursului, care să vizeze forma 
expresiei, urmând să facem apoi precizările necesare cu privire la conţinutul 
termenilor utilizaţi. Pentru claritate vom folosi un exemplu. 

Să luăm următoarele două propoziţii: 

1. “Ceea ce cercetäm este punerea întrebării.” 

2. “Ceea ce cercetăm este forma întrebării.” 

În ciuda identităţii structurii gramaticale este evident că între cele 
două propoziţii există o diferenţă care priveşte utilizarea cazului genitiv. În 
prima propoziție întâlnim ceea ce s-ar putea numi “genitivul actului”; el 
exprimă acțiunea pe care un obiect o suferă: întrebarea este pusă. Al doilea 


exemplu utilizează “genitivul conţinutului” care vrea să spună că obiectul 


(întrebarea în acest caz) posedă ceva, o însuşire ce-i este intrinsecă (pe care o 
cercetăm). 

În exemplu s-au folosit termeni diferiţi, punerea (derivat din acţiunea 
de a pune) şi forma (ca însuşire a oricărui lucru, de la Aristotel încoace, cel 
putin) pentru a nu lăsa îndoieli în ceea ce priveşte cele două lecturi posibile 
ale uneia şi aceleiaşi structuri gramaticale. În acest moment punem problema 
unei sciziuni de acest tip în planul semnificației sintagmei “pragmatica 
metadiscursului”. Acest lucru presupune, pe de o parte, că metadiscursul ar 
suporta, din afară, o analiză din această perspectivă (analiza fiind un tip de 
acțiune, ceva ce un obiect suportă) iar pe de altă parte că el ar trebui 
considerat ca fiind o pragmatică, conținând un asemenea tip de abordare (a 
discursului obiect, se înţelege). 

Acceptând speculativ această distincție (ce se bazează de altfel pe o 
ambiguitate structurală a termenului pragmatică care desemnează simultan 
si acţiunea şi rezultatul ei) s-ar putea formula două enunţuri în jurul cărora se 
va concentra demersul teoretic pe care îl întreprindem în această lucrare: 

1. Metadiscursul este o pragmatică (ceea ce urmează a fi argumentat şi 
descris). 

2. Metadiscursul este susceptibil de a fi analizat din punct de vedere 
pragmatic în calitatea sa de discurs (ceea ce trebuie realizat). 

Ele nu servesc însă pentru a distinge între cele două părți ale lucrării, 
ci mai curând între obiectul pe care şi-l propune şi tipul de abordare pe care 


îl foloseşte pentru a atinge acest obiectiv. 


1.2. A doua cheie. Pragmatica, încotro? 


Limbajul ar trebui să facă transparente rațiunii toate acele domenii 
care sunt de altă natură decât ea şi să lumineze astfel complexitatea vieţii. În 
fapt, limbajul închide complexitatea experienţei într-o formă care este în 
acelaşi timp opacă şi ambiguă. Opacă, pentru că nu lasă să se vadă 
experiența care l-a produs decât ca o umbră; ambiguă, pentru că diversele 
tipuri de experienţe, ca umbre, se suprapun. Aceasta este, poate, una dintre 
explicațiile ascensiunii pe care a avut-o semiotica, în calitate de studiu 
sistematic al semnelor, după refundarea ei modernă în special prin filosofia 
lui Charles Sanders Pierce şi lingvistica lui Ferdinand de Saussure. Ea lasă 
însă interpretarea însăşi a semnelor pe seama hermeneuticii pentru a se 
ocupa doar de cadrul teoretic al oricărei interpretări c/asificând semnele şi 
evoluând rapid spre o teorie a codurilor, gramaticilor, sistemelor, 
convențiilor etc. 

Deşi priveşte procesul de semioză în general, semiotica va lua drept 
model pentru orice act de semnificare modelul lingvistic, interpretând 
sistemele de semne ca tot atâtea limbaje analoage limbajului natural pentru 
care lingvistica oferise mijloace riguroase de analiză. Codul lingvistic devine 
unul generalizat pentru că “orice sistem semiotic are şi o adăugire 
lingvistică” dobândită prin perfecţionarea lui în societate. Aceasta 
transformă în convenţii relațiile obiective ale lumii şi permite constituirea 
rețelei de coduri. 

Cel putin în ceea ce priveşte limbajul natural s-a observat destul de 
timpuriu că înţelegerea unui mesaj oarecare implică pe lângă încrucişarea 
mai multor coduri (ale emitätorului, ale receptorului, etc) şi o serie de 
elemente necodificabile. Un semnal de alarmă cu privire la această situație 
este tras de către Umberto Eco în Tratat de semiotică generală (1975), 


lucrare ce reprezintă doar unul dintre momentele ce marchează tendința 

înregistrată în ultimele decenii în semiotică, tendinţă caracterizată de o 
pronunțată accentuare a rolului componentei pragmatice în analiza 
limbajului şi a actelor de comunicare. 

Prima diviziune tripartită a semioticii este atribuită filosofului 
american Charles Morris” care defineşte trei “ştiinţe” subordonate semioticii: 
sintaxa, care studiază relaţiile semnelor cu alte semne, semantica, ce se 
ocupă de relațiile dintre semne şi ceea ce ele semnifică şi pragmatica, al 
cărei obiect de studiu îl constituie relațiile dintre semne şi interpreții lor. 
Deşi autorul a vrut să o gândească drept ştiinţă independentă, chiar prin 
acest prim obiect ce i-a fost delimitat, pragmatica tinde să înglobeze întreg 
spațiul semioticii întrucât nimic nu poate fi considerat semn decât prin relația 
pe care o stabileşte cu un interpret. 

În timp, celor trei ştiinţe li s-a conferit statutul de dimensiuni 
(neautonome) ale studiului fenomenului semiozei; mai mult, aşa cum 
demonstrează Umberto Eco”, asistăm la constituirea unei “rețele semiotice” 
în care semantica se îndreaptă “în marş către pragmatică”. 

Cercetările ce pot fi subsumate pragmaticii sunt considerate extrem de 
vechi fiind valorificate în acest sens retorica greacă şi latină clasice, 
contribuţiile sofiştilor în domeniul filosofiei limbajului, Wittgenstein (cel din 
Cercetări filosofice), Habermas şi analiştii anglo-americani ai actelor de 
vorbire (cei care dezvoltă teoria jocurilor de limbaj a lui Wittgenstein în 
primul rând - John Austin şi J. R. Searle). Enumerarea este de la distanță 
incompletă, servind doar ca ilustrare. 

Pentru secolul nostru analizele pragmatice reprezintă într-o mare 
măsură dezvoltări ale postulatelor semioticii lui Pierce pe care le redäm în 
formularea lui Eco: 

e “orice expresie trebuie interpretată de o altă expresie”; din acest 


principiu se deduce caracterul infinit al interpretării; 


e “activitatea de interpretare este unica modalitate de a defini 
conținuturile expresiilor”; 

e “semnificatul expresiilor recunoscut din punct de vedere social 
creşte prin intermediul interpretărilor la care sunt supuse în diferite contexte 
şi în diferite circumstanţe istorice”. 

e “semnificatul complet al unui semn nu poate fi decât înregistrarea 
istorică a efortului pragmatic care i-a însoțit fiecare apariţie contextuală ”; 

e “a interpreta un semn înseamnă a prevedea - la modul ideal - toate 
contextele posibile în care poate fi înserat”. 

Un exemplu al acestei datorii faţă de Pierce îl reprezintă Eco însuşi 
care ne prezintă textul, în lucrarea amintită anterior, ca o formă goală 
(sublinierea îi aparţine) pe care o umple multitudinea de coduri şi mulțimea 
nedefinit de mare de contexte şi circumstanţe în care acesta apare. 

Ca orice acțiune socială discursul îşi datorează deci înțelesul cadrului 
în care se produce şi în care se pot distinge: 

- toate faptele lingvistice (discursive) ce însoțesc un semn sau o 
expresie lingvistică (contextul propozitional, universul de discurs); 

- contextul nelingvistic format din toţi factorii neverbali ce intervin în 
timpul comunicării (gesturi, mişcări, etc.) şi se suprapun peste aceasta (este 
ceea ce specialiştii numesc comunicare paralingvistică); 

- situația de comunicare în care includem mediul natural, psihologic, 
microsocial (adică relațiile imediate în care sunt prinşi participanții); 

- contextul socio-cultural global ce cuprinde factori ideologici, 
sociali, tradiții etc. 

În termenii utilizaţi de semioticianul italian contextul ar cuprinde 
prima clasă de elemente, în timp ce pentru celelalte trei el utilizează noțiunea 
de circumstantä. € 

Diversitatea elementelor care intervin din exteriorul expresiei pentru 


a-1 construi sensul a permis dezvoltarea pragmaticii pe direcții foarte diferite. 

Pragmatica lingvistică în sens strict rămâne în limitele limbajului 
căutând în el toate acele elemente prin care acesta intră în relație cu 
exteriorul său. Subliniind faptul că funcțiile anumitor cuvinte nu pot fi 
înţelese în afara folosirii lor aceasta acordă o “onoare” deosebită descrierii 
“cuvintelor mici” (adverbe, prepozitii, conjuncţii)” , demonstrativelor şi 
categoriei embrayeur - ilor prin care subiectul îşi marchează prezenţa în 
enunţ. 

O asemenea traiectorie de dezvoltare a pragmaticii poate duce la o 
analiză asemănătoare celei pe care o propunem în continuare. 

Avem propoziția Noi suntem vecinii voştri, ea are un înţeles 
contextual pe care îl putem reconstitui, la modul ideal, pe baza următoarelor 
elemente: 

e “ noi ” (termenul se numeşte embrayeur) ţine locul persoanei care 
vorbeşte (locutorul); pluralul arată că ea se exprimă cel putin în numele a 
două persoane (necesare pentru a face pluralul); 

e “ voştri ” (embrayeur, de asemenea) ţine locul persoanei cu care se 
vorbeşte (alocutorul); în problema pluralului este valabilă observaţia de mai 
sus; 

e există atâtea semnificaţii posibile câte aranjamente de cel putin doi 
cu alți cel putin doi (dar pot fi şi mai multi) se pot face; 

e “vecin” are însă şi el o semnificaţie contextuală nefiind niciodată 
clar din text dacă este vorba de vecinii de deasupra, de alături, din faţă, de 
dedesubt. 

Pe această bază s-au scris şi se mai pot scrie încă tratate; ele pot duce 
la o conştientizare a modului în care folosim limbajul şi eventual pot servi 
drept instrucțiuni pentru programarea maşinilor de calcul în vederea utilizării 
de către acestea a limbajului natural. Perspectivele unei asemenea abordări le 
considerăm extrem de limitate (în plan filosofic cel puţin) şi nu reprezintă 


calea pe care dorim s-o urmăm. 

Legate de problematica, filosofică de această dată, a realizării 
comunicării între parteneri apar preocupările de fundare a unei pragmatici 
universale care deplasează cercetările din planul competenţei lingvistice în 
cel al performanţei lingvistice, adică de la studiul limbii la cel al vorbirii. Se 
urmăreşte constituirea unui cadru ideal al realizării comunicări prin 
“reconstrucția sistemului de reguli după care noi producem sau generăm 
situaţiile vorbirii în general”. $ 

În acest efort ea se întâlneşte cu filosofia pragmatică a limbajului 
(Austin, Searle) care se prezintă ca o teorie a actelor de vorbire. Pentru 
aceasta “a vorbi” nu este doar o producţie de semne, în sensul semiotic, ci o 
acțiune printre alte acțiuni; a exprima o propoziție înseamnă a exercita o 
activitate care-l priveşte pe interlocutor. “A spune” este echivalent cu “a 
face”, aşa cum ne arată foarte sugestivul titlu al cărții lui John Austin How to 
do things with words. A exprima o propoziţie înseamnă a promite, a exprima 
un ordin, a ordona, a exprima o cerere este acelaşi lucru cu actul de a cere. 

Teoria competenţei comunicative propusă de Jiirgen Habermas (care 
nu trebuie confundată cu competența lingvistică) este un exemplu de 
pragmatică universală. În aceasta şi în pragmatica elaborată prin teoria 
actelor de vorbire întâlnim un deziderat comun — explicitarea prestațiilor pe 
care atât vorbitorul cât şi ascultătorul le asumă în momentul în care 
transformă propozițiile în exprimări (propoziții situate în context), respectiv 
când fac un act de vorbire. Există şi o altă caracteristică pe care o 
regăsim în încercările de fundare a unei pragmatici universale şi anume de a 
reduce comunicarea la comunicarea lingvistică, iar limbajul la enunţul 
elementar; acesta se obține printr-o serie succesivă de “epurări” prin care se 
reduc acele elemente variabile pe care le considerăm drept constitutive 
pentru contextul şi circumstanta enunțării. Studierea enuntului 
elementar permite detaşarea universaliilor pragmatice, adică acele cuvinte 


ce se pot coordona cu structurile generale ale situaţiilor de vorbire (deja luate 

în considerare de pragmatica lingvistică) ca şi cele care ne lămuresc asupra 
performanţei pe care actul de vorbire o realizează. În cadrul acestora din 
urmă Habermas include comunicativele (a spune, a întreba, a răspunde, a 
menționa, a cita, etc.) constatativele (a susține, a aproba, a contesta, a te 
îndoi, etc.), reprezentativele (a şti, a spera, a dori, a pretui, etc.) şi 
regulativele (a porunci, a pretinde, a ruga, a cere, a scuza, a ierta, etc.). 

Scopul final, în cazul analizei lui Habermas cel puţin, este acela de a 
realiza un model al acțiunii comunicative pure pentru o situație de vorbire 
ideală. Actele de vorbire însele prezintă interes în măsura în care se pot 
reconstitui regulile după care vorbitorul poate institui în general situațiile 
înțelegerii posibile. Aceste reguli sunt doar condiţii constitutive ale unei 
vorbiri posibile şi nu pot servi drept principiu regulativ (în sens kantian) 
pentru atingerea consensului comunicativ căutat. Ele nu pot servi simultan şi 
de reguli constitutive pentru vorbirea reală. Aceasta face obiectul unei alte 
direcții care se poate numi pragmatică empirică. 

Începutul cercetărilor care pot fi considerate empirice îl putem stabili 
în momentul în care Charles Morris încadrează pragmatica între ştiinţele 
comportamentului. Deşi nu orice studiu de această factură trebuie să aibă 
vreo legătură cu behaviorismul, ceea ce este caracteristic este faptul că 
“recuperează” subiectul psihologic în actul comunicării precum şi 
elementele nelingvistice ale contextului şi circumstantei enunțării. 

Treptat se ajunge la o noțiune extrem de “liberală” de pragmatică în 
raport cu cele exemplificate anterior; ea va acoperi preocupările diverse ce 
vin din domeniul semioticii, filosofiei şi chiar logicii (care-şi descoperă şi ea 
o dimensiune pragmatică, foarte greu de deosebit însă de cea semantică) şi 
va mobiliza “noțiuni complexe ca cele de acceptare, performanţă, convingere 
prinse într-un larg context psihologic, biologic si social.” * 

Pragmatica înglobează astăzi atât studiul acelor elemente ce compun 


situația vorbirii, elemente în măsură să precizeze sensul, considerate că 

produc efecte de sens în ceea ce priveşte un anumit discurs, cât şi studiul 
efectelor pe care discursul însuşi le are asupra situației în care este produs . 
Putem vorbi de o pragmatică care se pune în slujba fnfelegerii corecte cât şi 
de una aflată în subordinea dezideratelor de creştere a eficienței discursive. 
Aceasta din urmă include retorica drept componentă şi îşi caută raționalitatea 
în îndeplinirea scopurilor propuse; ea poate fi considerată o ramură a 
praxiologiei atât timp cât a vorbi şi a comunica sunt acţiuni sociale printre 
altele, precum a munci, a conduce, etc. În plus, ambele preocupări, atât cele 
privind înţelegerea cât şi cele privind eficacitatea, sunt un instrument al 
reuşitei acțiunii sociale în măsura în care aceasta, în majoritatea cazurilor, 
este mediată lingvistic. 

Această succintă creionare a statutului pragmaticu duce la concluzia 
că domeniul preocupărilor proprii acesteia prezintă tendința de a se extinde 
atât spre “interior“ cât şi spre “exterior”. 

Când vorbim de extensia spre interior ne gândim la faptul că ea 

pătrunde masiv în zona “rezervată” altădată semanticii. Odată cu 
demonstrarea caracterului istoric al “analiticității” semantica se găseşte în 
poziția dificilă de a descoperi că operează cu nişte scheme goale despre care 
nu se poate spune cu certitudine nici măcar că au sens literal. Acest fapt a 
determinat o repliere rapidă prin elaborarea semanticilor cu instrucțiuni şi a 
definiţiilor enciclopedice ; faptul că unele elemente pragmatice au putut fi 
formalizate în cadrul semanticii nu diminuează componenta pragmatică, ci 
subliniază că, prin ignorarea contextelor, din limbaj nu mai rămâne decât un 
set de reguli de construcție. 

Cât despre extensia spre exterior, aşa cum s-a arătat deja, prin studule 
empirice ea se apropie de zona teoriei socialului. 

Considerăm că acest spaţiu de joc oferă oricărui cercetător avantajele 


deschiderii în opoziție cu stricta încorsetare disciplinară. 

1.3. A treia cheie. Metadiscursul şi intrarea 


Ce este acest obiect de care ne ocupăm şi pe care-l numim 
metadiscurs? Asistăm în timpul din urmă la o proliferare a termenilor 
formaţi cu elementul de compunere “meta”, cuvânt căruia Andronikos din 
Rhodos nu i-ar fi putut niciodată prevedea cariera; şi poate nici Tarski însuşi. 
Avem nu doar metafizici şi metalimbaje ci şi metamatematici, 
metacomunicäri, metateorii, metafilosofii, metadiscursuri, etc., ca un fel de 
acte fondatoare ce vin după fundarea însăşi. 

Pentru metadiscurs avem un sens larg, de discurs asupra altui discurs 
(care poate fi el însuşi), folosit pentru a desemna, de-a valma, demersuri mai 
apropiate sau mai îndepărtate ca preocupări precum critica literară, istoria 
ştiinţei, istoria filosofiei, adică acele discipline care îşi iau drept obiect ideile 
în exprimarea lor lingvistică. 

Se poate defini însă şi un sens mult mai riguros care pleacă de la 
sensul restrictiv al termenului metalimbaj. Ar fi vorba în acest caz de un 
discurs prin care sunt definite obiectele şi regulile de construcție ale unui alt 
discurs, discursul-obiect. 

Ținând cont de diversitatea tipurilor de discurs, metadiscursul definit 
astfel nu este decât o abstracţie goală de conţinut; în fapt, el există numai în 
legătură cu un suport pe care se construieşte, cu un obiect căruia îi 
precizează elementele şi-i defineşte marginile. Metadiscursul este un tip de 
exercițiu particular pe care îl permite fiecare tip de discurs în specificitatea 
sa. Orice secțiune tematică sau temporală a discursului în genere, ca obiect 
neomogen şi supus istoricității, creează posibilitatea, câmpul de acțiune, 
pentru un metadiscurs. 

Pe baza acestor precizări, întrebarea ar trebui reformulată: nu ce este 
metadiscursul ci despre care metadiscurs este vorba. 

Prin reformulare se obțin două consecinţe evidente: 

e se restrânge sfera extrem de largă la o zonă determinată a 
discursului; 

e se coboară analiza de la nivelul stabilirii notelor generice 
la cel al marcării diferențelor specifice. 

Termenul, prețios poate, de metadiscurs desemnează aici doar un 
aspect al amplei opere de reconstrucție a lumii în funcție de discursul pe care 
l-a formulat cu privire la ea însăşi. Acest fragment cuprinde scrierile 
filosofului francez Michel Foucault. Obiectul de referință este format deci de 
cărțile sale - Histoire de la folie a l’âge classique (storia nebuniei în epoca 
clasică, 1961), Naissance de la clinique (Naşterea clinicii, 1963), Les mots 
et les choses (Cuvintele şi lucrurile, 1966), L'archeologie du savoir 
(Arheologia cunoaşterii, 1969), L'ordre du discours (Ordinea discursului, 
1971), Surveiller et punir (A supraveghea şi a pedepsi, 1975), La volonté 
de savoir (Voința de a şti, 1976), L'usage des plaisires (Practicarea 
plăcerilor) şi Le souci de soi (Grija de sine, 1984) - ultimele trei reunite sub 
titlul Histoire de la sexualite- Istoria sexualităţii . La acestea se adaugă cele 
aproape patru mii de pagini ale conferinţelor, interviurilor, studiilor şi 
articolelor publicate şi reunite postum în culegerea Dits et écrits (Spuse şi 
scrise) în 1994. Termenul de metadiscurs credem că este potrivit pentru a le 


reuni pe toate, în ambele utilizări precizate anterior. 


x 


* x 


In primul rând, Foucault este istoric al ideilor (istoria ideilor intrând 
în sfera metadiscursului în înțelesul său mai larg). Câteva precizări se impun 
de la început. 


99 A. 
1 


1. Aceste cercetări nu sunt “istorii” în sensul comun al termenului căci 
obiectul cercetării nu este “realul” ci modul în care acesta a fost constituit în 
fiecare moment al istoriei în discurs. lIstoricitatea acestui real ca 
obiectualitate este în discuție. Istoriile pe care le scrie nu-i privesc pe 

indivizi şi modul în care au ajuns să gândească cutare sau cutare lucru (căci 
le este străină orice abordare psihologică) şi nici grupuri sau clase prinse în 
lupta pentru exprimarea sau ocultarea adevărului. Sunt refăcute doar, 
independent de autorii lor, acele practici, instituţii, reguli care au permis la 
un moment dat unui lucru să se constituie ca obiect discursiv. Sunt istorii 
despre cum au căpătat lucrurile dreptul la cuvânt. 

2. Ceea ce realizează Foucault nu reprezintă nici o istorie a cunoaşterii 
în sensul obişnuit, dacă prin aceasta înţelegem traiectoria progresistă care a 
dus de la eroare la adevăr. Afirmația se bazează pe faptul că îi lipsesc două 
elemente care caracterizează de obicei istoriile cunoaşterii - teleologia 
adevărului şi înläntuirea de cauze şi efecte . 

Într-o încercare de a clasifica ad-hoc modalităţile de a scrie istoria 
cunoaşterii omeneşti am putea distinge cel putin trei specii diferite. Există 
istorii romantice care ne prezintă drumul plin de obstacole al cunoaşterii şi 
pe eroii ei ce se sacrifică pentru a obţine noi victorii în încercarea de a 
elimina erorile si de a se apropia de Adevăr. Întâlnim istorii don-quijotesti în 
care cunoaşterea este marcată de permanenta umbră a iluziei care ne 
însoţeşte şi în care Sancho Panza este mereu triumfător. Există însă şi istorii 
sisifice ce ne arată cum fiecare epocă reia efortul de la capăt şi îşi constituie 
o cunoaştere dar fără a ajunge să atingă țelul final pentru că acesta pur şi 
simplu nu există. La capătul drumului nu este nimic pentru că nu există 
Adevăr. Considerăm că Foucault se încadrează în această ultimă categorie. 
La fel cum Kant a trebuit să suprime cunoaşterea pentru a face loc credinţei, 
Foucault suprimă credinţa (în Adevăr) pentru a face loc cunoasterii-putere. 
Asupra acestei probleme vom reveni pe larg . 

3. Istoriile nu refac istoricul unor concepte pentru a le regăsi sensurile 
pierdute (lucru pe care filosoful îl consideră drept inutil). Scopul este de a 
descrie acele experienţe care au dus într-o anumită epocă la constituirea unei 


cunoașteri şi de a le folosi drept mijloc pentru a construi “istoria prezentă”. 

Această ultimă intenție clarifică, partial cel putin, opţiunea foucaultiană 
pentru un anumit domeniu al cunoaşterii - cel care a dus la formarea în epoca 
modernă a ştiinţelor umane. Discursul-obiect al metadiscursului foucaultian 
îl reprezintă deci întreaga masă de enunturi prin care a apărut figura omului 
în cunoaştere; ele au fost formulate în medii foarte diferite - în azil, la 
închisoare, în şcoală sau armată, în spital sau uzină - şi de către persoane 
foarte diferite - jurişti sau filosofi, medici sau filantropi, mari savanţi sau 


cercetători obscuri . 


x * 


În al doilea rând, Michel Foucault este un epistemolog. Pentru acele 
stunte care, precum ştiinţele umane, nu şi-au interiorizat încă propria 
metodologie, epistemologia vine să se constituie într-un metadiscurs distinct 
(în timp ce, spre exemplu, matematica şi-a încorporat în mare măsură 
propriul metalimbaj ca ansamblu al regulilor de construcție a unei teorii). 

Considerăm incorectă, şi vom aduce argumente pe parcursul acestei 
lucrări, aprecierea făcută de autorul român Aurel Codoban conform căreia 
“arheologia foucaultiană nu poate fi (...) epistemologie pentru că rămâne 
complet dezinteresatä de valoarea de adevăr”. Această caracterizare poate 
fi acceptată numai dacă putem considera adevărate următoarele două 
enunturi restrictive: singura modalitate de a concepe adevărul este cea 
platonică (Adevărul) şi singurele teorii ce privesc adevărul sunt teoriile 
semantice. Întrucât şi absolutizarea adevărului şi semnificaţiile ideale îi sunt 
străine filosofului francez putem cădea de acord că, în acest sens, el nu este 
epistemolog. 

Există însă suficiente caracteristici în măsură să deruteze pe bună 
dreptate pe cei ce doresc o încadrare a cercetărilor sale şi să justifice parțial 


considerații precum cea la care ne referim. In privința epistemologiei sunt 

cel putin trei asemenea trăsături: obiectul de studiu ales, punctul de vedere 
din care abordează problemele luate în discuție şi stilul tratării. 

Pentru foarte multi dintre cei interesați de problema cunoaşterii ideea 
de epistemologie, aşa cum s-a conturat ea în secolul trecut, presupune: 

e un salt sau cel putin luarea unei distante față de filosofia cunoaşterii 
în accepțiunea ei clasică, concepută ca fiind ori prea apropiată de zona 
speculativului ori prea empirică; 

e un domeniu rezervat al analizei format din toate acele cunoașteri 
care au trecut pragul stiintificitätu, pe scurt, ştiinţa; 

e ştiinţa înseamnă un sistem de cunoştinţe ce poate fi analizat pe 
principiul evoluției progresive şi cumulative; 

e scopul acestei analize este reconstrucția logică a acestui sistem care 
are legile sale proprii; 

e un domeniu privilegiat al interesului format din matematică, fizică şi 
astronomie; 

e un aparat logico-matematic complex utilizat ca instrument necesar în 
cadrul unei tendințe de axiomatizare urmată de o derivare ulterioară a 
consecințelor admise formal de nucleul logic constituit; 

e caracter ştiinţific al propriului ei demers. 

Acceptăm că există şi excepții aşa cum se pot face şi numeroase 
nuantäri dar o anumită “contaminare” cu modelul de “ştiințificitate” al 
matematicii şi fizicii este de netăgăduit pentru o mare parte a lucrărilor de 
epistemologie. Această caracteristică are probabil rădăcini kantiene . Kant ne 
prezentase aceste discipline drept ştiinţe indubitabile a căror existență 
trebuie doar explicată, nu şi dovedită. Nu se întreabă nici un moment dacă 
sunt posibile, în accepțiunea pe care o dă ştiinţei, ci doar cum sunt ele 
posibile. Plecând de aici s-a realizat o ierarhie a ştiinţelor care plasează 
matematica şi fizica în vârful piramidei; epistemologii au explorat cu 


insistență tocmai acest vârf. 

Orientarea spre ştiinţele cu mai mică încărcătură empirică, care par 
mai putin supuse contingentei, a creat iluzia că cercetările sintactico- 
semantice sunt suficiente şi a dus la ignorarea elementelor considerate 
exterioare (sociale, istorice, instituționale) şi la o slabă dezvoltare a 
dimensiunii pragmatice. Aprecierea este valabilă atât pentru empirismul 
logic cât şi pentru raționalismul critic popperian, “filosofiile” dominante ale 
epistemologiei traditionaliste. Există credința împărtăşită necritic, cum că 
structura formalizabilă la care au ajuns unele ştiinţe ar fi suficientă pentru a 
explica din punct de vedere istoric apariţia şi dezvoltarea lor. Punctul extrem 
al acestei evoluţii îl reprezintă curentul internalist (reprezentat strălucit, de 
altfel, de un gânditor precum Alexandre Koyré) care exclude total rolul 
factorilor  extrateoretici în determinarea unor transformări în plan 
conceptual'!. Atunci când sunt luaţi în considerare ei apar mai curând drept 
piedici ce servesc la “conştientizarea de sine” a ştiinţei şi la concentrarea 
eforturilor pentru a depăşi obstacolele, fiind în măsură să contribuie la 
formarea “psihologiei de învingător” necesară atingerii adevărului. Factorii 
exteriori pot fi subsumati erorii dar nu pot fi relevanti pentru structura 
cunoaşterii însăşi. ” Eventual, ei pot asigura condiţiile materiale necesare 
cercetării favorizând ştiinţa; aceasta rămâne însă teoretic autonomă în raport 
cu aceste condiții. 

O nouă filosofie a ştiinţei a apărut deja, nu fără dificultăți, şi ea îşi 
datorează în mare măsură existenţa unor “mişcări” în interiorul 
epistemologiei însăşi. 

O primă mişcare în acest sens este elaborarea unei “critici a criticii” ce 
a urmărit să evidentieze limitele reconstructiilor conceptuale realizate de 
epistemologia tradițională. Numele lui W.v.O.Quine, Stephen Toulmin şi 
Paul K. Feyerabend sunt foarte importante pentru ilustrarea acestei atitudini 
critice dar nu sunt singurele. În centrul acestor contestări se află dezideratul 


de a impune ştiinţei un standard independent de orice context şi general 

aplicabil. Impunerea unui asemenea proiect drept scopul ultim al cercetărilor 
epistemologice este o eroare ce decurge din supoziţia filosofică inacceptabilă 
ce le stă drept fundament: că există o raționalitate a ştiinţei ce premerge 
propriei ei fundäri, idee susținută împotriva evidenţei proliferării 
rationalitätilor regionale. 

Este imposibil de a atinge idealul unei forme invariante şi unice a 
ştiinţei deoarece “înseşi procesele <<demonstrării>>, <<întemeierii>>, 
<<verificării>> şi/sau <<încercării de falsificare>> a ideilor nou discutate în 
cadrul ştiinţei sunt în fiecare moment supuse dezvoltării istorice”!?. 

Formularea idealului unei reconstrucții raționale a ştiinţei general 
valabile se bazează ea însăşi pe identificarea nepermisă între /ogicitate şi 
raționalitate; a distinge între ele este absolut necesar. “Rationalitatea 
stuntelor naturii şi a altor discipline colective nu are nimic de-a face cu 
implicaţiile formale şi contradicţiile, cu logica inductivă sau calculul 
probabilităților. Sistemele propozitionale şi instrumentele formale sunt 
instrumente legitime în scopul investigării raționale şi explicatiei ştiinţifice, 
dar ele nu sunt mai mult decât atât. Dimpotrivă, natura acestei rationalitäti 
trebuie analizată în termeni independenţi, înainte de a se putea pune 
problema cum sunt aplicate în ştiinţă <<sistemele logice>>“."* În locul unei 
rațiuni apriorice şi formale ni se propune o rațiune ca strategie şi tactică 
de rezolvare a problemelor care apar în experiență, rațiune revizuibilă odată 
cu această experiență. 

Reconstructiile idealizate ale ştiinţei sunt criticate şi pentru lipsa de 
performante practice datorată discrepantelor constante între modelul 
idealizat al unei teorii şi activitatea concretă a cercetărilor; regulile 


. en . AS . 15 
raționalității logico-formale se aplică unei “pure-aparente” 


şi nu realității. 
Furati de frumuseţea abstractă a structurilor obținute creatorii nu-şi mai pun 
problema posibilității lor. Faptul că sunt frecvent falsificate nu este 


considerat cel mai mare pericol. Mai grav ar fi fost dacă aceste modele erau 

respectate pentru că ar fi avut drept consecință frânarea ştiinţei însăşi. 
Regulile pe care le formulăm trebuie să acționeze atât timp cât nu se opun 
dezvoltării ştiinţei; în caz contrar trebuie acceptat că ele sunt modificabile, 
susțin adepții noii poziţii. 

Nou epistemologi mai pun în discuţie şi caracterul sincronic al 
analizelor care se fac sub specie aeternitatis. Quine a încercat să introducă 
istoricitatea în epistemologie prin dizolvarea unei opoziții fundamentale 
pentru orice reconstrucție logico-formală, cea dintre analitic şi sintetic. 

S-a încercat depăşirea acestei crize anistoriste şi printr-o a doua 
mişcare ce a dus la schimbarea ideii de epistemologie. Este vorba de tendința 
evidentă, în ultimele decenii mai ales, de a integra studiile de istorie a ştiinţei 
în teoria ştiinţei, fapt soldat cu beneficii importante pentru redefinirea 
propriilor standarde de raționalitate. 

Acest proces a fost corelativ cu o schimbare a modului de a scrie 
istoria ştiinţei; ea se datorează renunțării la obiectivul fundationist- 
justificationist care era “să clarifice şi să adâncească metodele sau conceptele 
ştiinţifice contemporane prin prezentarea evoluţiei lor”.!€ 

Istoria ştiinţei se dovedeşte ea însăşi capabilă de o istorie, de o 
evoluție. Ea îşi asumă, printr-o mişcare inversă, sarcini teoretice pe care nu 
le avea anterior contribuind la dedogmatizarea ştiinţei prin permanenta 
afirmare a faptului că alternativele neortodoxe sunt posibile cu argumentul 
istoric că ele au existat deja dar au fost uitate. Deschide prin aceasta, 
simultan, calea unor direcţii de cercetare multiple, a “pluralismului” în 
ştiinţă. Acest “pluralism” fusese împiedicat de concepțiile tradiționale care 
considerau că o nouă teorie este necesară doar atunci când cea veche intră în 
criză. Feyerabend consideră Regula IV expusă de Newton în Principia drept 
caz exemplar al acestei opoziții la nou; ea spune că nu trebuie luată în seamă 
vreo ipoteză contrară decât în situația în care apar excepţii; în caz contrar, 


ipoteza existentă este sacră. 

Noua istorie a ştiinţei promovează un alt principiu - regulile trebuie 
încălcate. Să nu excludem diversele variante de rezolvare a unei probleme ce 
pot să apară “pe baza prejudecätii conform căreia excelența prezentului şi 
absurditatea absolută a trecutului sau a formelor ne-europene de cunoaştere 
ar fi demonstrate pentru totdeauna”. 

La această schimbare la faţă a epistemologiei a contribuit şi mişcarea 
de coborâre a zonei de interes de la domeniile de vârf ale ştiinţei 
(matematica şi fizica) spre ştiinţe multă vreme ignorate (chimia, biologia, 
medicina, lingvistica, filologia, etc.) şi chiar spre ştiinţe “care în republica 
savanților trebuie încă să-şi dobândească recunoaşterea completă”!5 
(categorie în care se pare că intră multe dintre ştiinţele umane). 

Aceste mutații au loc pe fondul unei defronäri şi a unei treceri peste 
graniță. Detronarea se datorează dispariției mitului exterioritätu; prin 
aceasta cercetătorul îşi pierde poziția de observator impartial şi neimplicat 
capabil să reducă aleatoriul la necesar, diversitatea la unitate .!” Trecerea 
peste granițe vizează procesul de depăşire a barierelor impuse de diviziunea 
disciplinară a ştiinţei în încercarea de a impune o concepție integrativä a 
cunoaşterii. Această integrare este însă una orizontală şi nu verticală. Spre 
deosebire de conceperea unei ştiinţe actuale ca punct de condensare a întregii 
istorii a acelei ştiinţe, cercetările transdisciplinare vin să ne arate faptul că 
discipline diferite care tin de acelaşi tip de experiență seamănă între ele mult 
mai bine decât fazele succesive ale uneia şi aceleiaşi discipline. 

Deşi se lasă cu greu încadrată după rigorile disciplinelor, cărora 
urmăreşte tocmai să le fragilizeze graniţele, opera lui Michel Foucault este 
legată de această înnoire a câmpului epistemologiei. 

Formarea sa intelectuală datorează mult, cum el însuşi recunoaşte, ”! 
unuia dintre gânditorii ce au marcat noul val al epistemologiei franceze; este 
vorba de istoricul ştiinţei Georges Canguilhem, cel care “a coborât istoria 


stuntelor din înălțimi (matematici, astronomie, mecanica galileanä, fizica lui 

Newton, teoria relativității) spre regiunile mediane în care cunoştinţele sunt 
mult mai deductive, mult mai dependente de procesele externe (incitări 
economice sau raporturi instituționale)”. Biologia şi medicina, ştiinţe 
încadrate în “regiunea mediană“, ca şi lingvistica, fiziologia, filologia, 
economia politică, ar trebui să constituie, în accepțiunea foucaultiană, 
modele de analiză întrucât cu ele “nu este posibil să se confunde într-o falsă 
unitate instanţa cunoaşterii şi forma cunoaşterii, nici să se omită momentul 
cunoaşterii” 3. Această zonă mai putin “nobilă” este cea pe care o alege el 
însuşi pentru cercetările proprii; este vorba de ştiinţe mai înclinate spre 
empiric, expuse în mai mare măsură datorită suspiciunii ce pluteşte asupra 
lor cum că nici nu ar fi ştiinţe. Sunt cunoaşteri de dată recentă, precum 
psihiatria, psihologia, criminologia, medicina clinică, etc.; lor li se adaugă 
biologia, economia şi filologia şi, să nu uităm, ştiinţa în curs de constituire a 
sexualității. 

Obiectele mai puţin convenționale ale analizei sunt studiate dintr-un 
punct de vedere de asemenea neconvențional; atât exercițiul formal pe care îl 
face în Les mots et les choses, “istoriile”, cât şi celălalt exercițiu, de metodă 
de această dată, care este L’archéologie du savoir considerăm că sunt 
abordări încadrabile într-o pragmatică a cunoaşterii. Obiectivul pe care 
urmărim să-l atingem în această lucrare este să argumentăm în ce sens, foarte 
special, metadiscursul foucaultian intră în dimensiunea pragmatică a 
interpretării. 

Să nu creăm însă confuzii! Nu este vorba de a identifica metadiscursul 
foucaultian, în totalitatea sa, cu o pragmatică, adică de a găsi firul roşu care 
reuneşte toate scrierile într-un corpus unitar. Mai curând putem spune, 
împrumutând o imagine de la Wittgenstein, că fiecare carte este un fel de 
rețea ale cărei noduri se pot conecta cu o altă carte în anumite puncte, că 
elementele pragmatice recognoscibile în unele lucrări nu sunt aceleaşi cu 


cele găsite în altele, că pragmatica enuntului pe care o fundează în 

L’archéologie du savoir nu este aceeaşi cu pragmatica empirică din La 
volonté de savoir, etc. Trebuie să evităm pericolul pe care verbul “a fi” îl 
creează prin functia sa de copulă; pragmatica nu este predicatul 
metadiscursului aşa cum “albă” este predicatul “zăpezii”. 

Până în acest moment am arătat că epistemologia lui Foucault este 
diferită de cea tradițională prin obiect (ştiinţele de la baza piramidei în locul 
celor de la vârf) şi prin dimensiunea analizei (am avansat deocamdată ideea 
că ar fi pragmatică şi mai puţin sintactico-semantică). Există şi un al treilea 
element menit să deruteze în aprecierea lui Foucault - forma scrierilor sale. 
Stilul oscilează între unul poetic, încărcat de metaforă şi altul riguros, 
academic, egal cu sine, între unul sclipitor, inconfundabil, şi altul cu nuanţe 
profetice; de la un capăt la celălalt, dincolo de aceste oscilaţii, se remarcă un 
stil “de manevră”. Asta vrea să spună că nu se mulţumeşte niciodată să 
informeze cititorul cu privire la istoria sau dificultățile constituirii cutărui 
sau cutărui domeniu al cunoaşterii; totdeauna urmăreşte să-l transforme, să-l 
manipuleze chiar. Această tehnică şi edificarea ei pot fi de data aceasta ele 
însele obiect al unei analize pragmatice. 

Cât priveşte forma în sine, abstracție făcând de efectele pe care le 
generează, suntem cu siguranță departe de epistemologii de “tip anglo- 
saxon” (care au impus “moda” în această disciplină), aceştia, reci, precisi, 
formalişti (uneori chiar anosti şi incolori) contrastează frecvent cu cei de “tip 
francez”, poeți, colorați, personali . Bachelard este un exemplu pentru acest 


“tip”; şi Foucault. 


x * 


După ce am expus motivele pentru care scrierile lui Foucault pot fi 
considerate un metadiscurs şi mai ales după ce am subliniat caracterul 


neconvențional (prin obiect, dimensiunea interpretării şi stil) al istoriei 

stuntei şi epistemologiei sale ne putem aştepta la o obiectie: dar acest 
gânditor atât de “nedisciplinat” nu este în fapt un filosof ? În faţa acesteia ne 
vom declara învinşi. Inclusiv elementele de analiză pragmatică pe care le 
vom repera în lucrările sale ies, după cum vom vedea, din cadrul disciplinar 
(al semioticii sau lingvisticii) pentru a se deschide spre o zonă de reflecţie 
mult mai vastă; rigoarea analizelor nu înseamnă niciodată închidere a 
gândirii în scheme prefabricate. Ne-am dori ca această carte să împrumute de 
la “obiectul” său ceva din această combinaţie admirabilă de rigoare şi 


libertate dar, din păcate, nu toate dorinţele se împlinesc... 


2. O PROBLEMĂ DE METODĂ 


In analiza unei cărți sau opere intenţiile autorului au reprezentat 
elementul pe care un întreg curent al criticii actuale a urmărit cu înverşunare 
să-l elimine. Ne gândim mai ales la mişcarea din teoria literară numită 


textualism dar şi la unele variante de interpretări filosofice marcate de 

structuralism, interpretări consecutive fenomenului de descentrare a 
subiectului pe care acesta l-a produs. Credem că există mai multe argumente 
pentru care intenția de a face total abstracție de intenție este sortită eşecului. 

În primul rând, intenția ne serveşte drept indicator pentru 
“seriozitatea” sau caracterul “ficțional” al discursului.” 

În afara intenţiei cu care cineva face un enunţ nu avem criterii de a 
deosebi dacă cel ce vorbeşte (enunţă) spune adevărul cu intenția de a spune 
adevărul, spune adevărul cu intenția de a minţi, spune ceva fals cu intenția de 
a spune adevărul sau face enunturi false (sau adevărate) fără a-şi lua nici un 
angajament în ceea ce priveşte adevărul adică enunţă cu alte intenţii decât de 
a comunica cunoaştere (ca într-un roman istoric). 

În al doilea rând, ignorarea intentiilor presupune simultan o säräcire a 
discursului prin privarea de caracterul său de act perlocutionar (în sensul dat 
de analiştii englezi). Fără intenția care îi stă la bază nu vom şti niciodată, de 
exemplu, dacă un anumit text care se prezintă sub forma unei caracterizări 
este chiar o caracterizare (fie ea şi necorespunzătoare realității) sau este o 
simplă ironie aşa cum nu vom putea stabili dacă o analiză critică la adresa 
unei lucrări este făcută pentru ca să servească eliminării erorilor sau 
eliminării autorului. 

Trebuie să facem însă o distincție clară între intenția teoretică şi 
intenția psihologică; prima poate fi dedusă pe baza unor convenţii din text 
(autorul trebuie să fie şi subiect al enunțării, să se stabilească caracterul 
“serios” al enuntului, să 1 se poată atribui autorului competenţe în privința 
ducerii la bun sfârşit a intentulor, etc.) . Pentru a determina intenția 
psihologică la aceste reguli se mai adaugă şi condiția de sinceritate a 
discursului; această problemă nu poate fi rezolvată formal iar în plan 
material îndeplinirea ei este confirmată exclusiv de credință. Între subiectul 


psihologic şi discursul său se deschide un spaţiu gol în care nu ştim cine se 

află. Drept urmare, atunci când vorbim de intenție îi conferim exclusiv 
sensul ei teoretic. 

Cu certitudine că discursul poate produce (şi o face) şi altceva decât 
intenționează autorul său dar acest “altceva” însuşi nu poate fi stabilit decât 
prin raportare la acel ceva pe care îl reprezintă intenţia. Dincolo de aceasta, 
analiza “discursului autonom” nu este decât o enumerare a posibilităților 
teoretic valabile dar despre care ştim că, practic, sunt actualizabile numai 
parțial. Productivitatea în materie de sens poate fi considerată bogăţie în 
cadrul discursului literar (ca în orice ficțiune, de altfel); pentru discursul cu 
pretenții de adevăr o asemenea caracteristică este mai curând ambiguitate. 
Vom încerca să ilustrăm acest lucru prin cazul extrem al amfiboliilor. 

Să luăm drept exemplu următorul enunţ: “Stefan spune sultanului că 
trebuie să plece pentru că este de multă vreme pe aceste meleaguri”. 

La prima lectură avem certitudinea că numărul de posibilitäti cu 
privire la interpretarea acestui enunţ este redus şi relativ uşor de stabilit: 
“Ştefan îi informează” sau “Ştefan îi roagă” sau “Ştefan îi amenință” pe turci 
să părăsească ţara (Moldova). Această înţelegere, probabil justă, se datorează 
însă unei întregi enciclopedii pe care o punem în mişcare cu privire la 
numele propriu “Ştefan”, prin care înţelegem domnul Moldovei şi nu oricare 
altă persoană purtând acest nume, cu privire la relațiile dintre moldoveni şi 
sultan, dintre sultan şi turci, etc. În plus, nu avem îndoieli nici cu privire la 
intențiile lui Ştefan în momentul în care face enunţul şi drept urmare nu-l 
suspectăm că “ar vrea să părăsească ţara” el însuşi pentru că s-a plictisit să 
stea “de atâta vreme pe aceste meleaguri” sau pentru că nu trebuie să încalce 
regula de a sta puţină vreme pe aceste meleaguri (şi a stat deja multă vreme) 
etc. 

Nu suntem însă în aceeaşi situaţie atunci când nu cunoaştem poziția pe 


care autorul (necunoscut pentru noi) o are cu privire la propria sa formulare. 

Este vorba mai ales de acea poziție strategică pe care autorul unei cărți o 
ocupă în ansamblul relaţiilor şi reacțiilor pe care cartea le-ar putea genera. 

Michel Foucault este un autor conştient de situarea sa contextuală, de 
faptul că discursul său nu este pură invenție ci este un rezultat al raportului 
ce se stabileşte între această masă de enunturi care sunt scrierile sale şi 
“configurația epistemologică a epocii noastre”. Numai că, acceptând această 
evidență, nu doreşte să-şi lase discursul să plutească pe marea liniştită a 
epistemei contemporane ci vrea să facă valuri, să exercite putere, să opună 
rezistență. Urmăreşte mai mult decât conştientizarea situării în context şi 
anume integrarea acestuia; contextul trebuie lăsat să-şi exercite efectele 
asupra discursului simultan cu acțiunea inversă, a discursului asupra 
contextului. Ştim însă că există discursuri care, odată formulate, trec fără 
urmă, intră în uitare, cel putin pentru o vreme; contextul nu le receptează. 
Altele, dimpotrivă, produc o inflexiune, uneori o adevărată perturbare în 
discursul mai amplu al epocii lor. Pentru a se produce această interacțiune 
credem că momentul şi tema abordată sunt esențiale. 

Uneori o carte este prinsă din întâmplare în acest joc strategic ce se 
stabileşte pe de o parte între lucrurile spuse, pe de altă parte între ele şi 
ansamblul practicilor, instituțiilor, condițiilor care le determină formularea 
sau le utilizează; numim aici întâmplare tocmai faptul de a fi lipsit din partea 
autorului o conştientizare anticipată a efectelor pe care discursul putea să le 
aibă. 

Alteori însă o carte este scrisă cu intenția explicită de a interveni în 
joc, de a produce o reacție anumită, de a utiliza efectul pe care “discursul de 
autor” îl are (mai ales atunci când autorul este cunoscut). 

Întrucât nu se vorbeşte oricând despre orice, momentul şi tema trebuie 
alese astfel încât interacțiunea să fie maximă. Chiar atunci când construieşte 
“ficțiuni” - termen prin care în mod repetat Foucault îşi desemnează cărțile - 


o face cu intenția de a fi luat în serios. Această intenție nu poate fi ignorată 

atât timp cât în funcţie de ea se desfăşoară întregul efort pragmatic pe care ne 
propunem să-l studiem. 

Metodologic nu-l vom urma deci pe Foucault cel din Les mots et les 
choses care analizează discursurile pe care le numim astăzi economie, 
biologie sau filologie independent de intențiile celor care le-au formulat; ar 
fi putut foarte bine să ignore şi numele autorilor lucrărilor la care se referă 
fără ca rezultatul analizei să se modifice . Ne plasăm totuşi demersul în 
punctul de întâlnire a două deziderate formulate de Foucault; pentru a nu 
părea contradictorii aceste deziderate trebuie înțelese ca fiind 
complementare. Pe de o parte, “trebuie să depsihologizăm ştiinţele“ 
renunțând la subiectul dotat cu intenţii, convingeri , sinceritate etc. pentru că 
este neoperational; pe de altă parte, “trebuie să retorizăm filosofia” în sensul 
de a studia acest discurs al adevărului ca pe un procedeu retoric “în măsură 


CE . TROPPE e is 26 
de învinge, de a produce evenimente, bătălii , victorii”. 

3. ÎNTREBĂRILE LUI FOUCAULT: 
SUPORT SEMANTIC SI EFECT PRAGMATIC 


Tipul de formulare a întrebării atrage după sine răspunsul ca o specie 
de efect; constatarea poate fi considerată banală dar tehnica sau mai curând 
arta de a pune întrebări nu este astfel. La Foucault formularea întrebării este 
elementul central în declanşarea demersului argumentativ. 

Întrebarea este un tip de acţiune ce forţează cooperarea cititorului la 
două niveluri: semantic şi pragmatic. Pentru a realiza acest lucru se recurge 
la o modificare sintactică a întrebării constând în înlocuirea globală a 
întrebărilor de tip de ce cu întrebări de tip cum, care. În plan filosofic această 
schimbare marchează o trecere de la esentialism la o poziţie pe care o putem 
numi descriptivism utilitar sau teorie a descrierilor eficiente. 

La nivel semantic formularea întrebării atrage o schimbare a întregului 
set de supoziții pe care întrebarea le implică drept adevărate. Să comparăm 
din acest punct de vedere, o întrebare “tradițională” cu una tip Foucault. 


x cc. 


Exemplul numărul 1: întrebare filosofică “tradițională “. 
“Cum poate filosofia, înțeleasă ca discurs al adevărului, să fixeze 
limitele de drept ale puterii? “ 


Set de supozitii semantice: 

1. Există un adevăr exterior, formulabil în discurs; acest discurs este 
filosofia. 

2. Discursul poate avea efecte asupra puterii (să o stăvilească). 

3. Puterea, ea însăşi, este exterioară discursului; între putere şi discurs 
se stabileşte o confruntare. 

4. Puterea are tendinţe de expansiune. 

5. Puterea ar trebui limitată. 

6. Există “limite de drept”, universal valabile şi formale ale puterii ce 
pot fi stabilite de către filosofie etc. 

Exemplul numărul 2: întrebare tip - Foucault. 

“Care sunt regulile de drept pe care relațiile de putere le pun în 
funcțiune când se produc <<discursuri adevărate>>? “ 

Set de supozitii semantice: 

1. Regulile de drept sunt un produs al relaţiilor de putere. 

2. Regulile de drept sunt în măsură să conditioneze distincția dintre 
adevăr şi fals, intră în jocul acestora şi contribuie la formarea discursurilor 
adevărate. 

3. Nu există putere ipostaziată (Puterea) ca forţă centrală care induce 
efecte (ce ar trebui limitate). 

4. Relaţiile de putere şi discursul se presupun (nu sunt independente). 

5. Discursul nu este autonom şi deţinător al adevărului ci efect 
discursiv al relațiilor subiacente. 

6. Adevărul este interior relațiilor de putere, efect al acestora (şi punct 
de sprijin) etc. 

Comparând cele două exemple avem un argument suficient pentru 
ceea ce poate face întrebarea, pentru diferenţele pe care le poate introduce în 
privinţa răspunsurilor posibile. Întrebarea “deschide” un anumit univers de 
discurs care nu rămâne acelaşi atunci când schimbăm formularea întrebării; 


pentru a putea să vorbeşti despre altceva, să considerăm şi conversa valabilă, 

trebuie să întrebi altfel iar Foucault poate fi considerat un performer al 
acestei tehnici. 

La nivel pragmatic sunt de luat în considerare două aspecte cu care 
întrebarea trebuie corelată: momentul cronologic şi contextul tematic în care 
este formulată, cum am precizat deja cu privire la apariția cărților filosofului 
(ca răspunsuri la aceste interogaţii). 

Alegerea momentului în care se ridică o anumită problemă este 
subordonată principiului “eficacității ofensivelor dispersate şi discontinui”. 
Multe dintre cercetările de ordin teoretic dau impresia că se încadrează în 
ceea ce el însuşi cataloga drept “marea, tandra şi cälduta francmasonerie a 
eruditiei inutile”. Această aparenţă dispare atunci când luăm în considerare 
momentul istoric al publicării acestor cercetări şi funcția (chiar dacă locală) 
pe care o îndeplinesc analizele cu privire la închisoare, nebunie, sexualitate, 
în cunoaşterea (discursul) anilor *60 - *80. 

Receptivitatea contextului la problemele ridicate a fost, în multe 
situații, extrem de puternică şi nu în mod întâmplător. Temele nu sunt alese 
pe criteriul importanţei lor intrinseci (care nici nu există) sau în virtutea unei 
ierarhii stabilite prin tradiție (care trebuie ea însăşi interogatä); sub lupa 
amplificatoare (uneori chiar intenționat deformatoare) intră aspectele cele 
mai fragile ale societății. Rezultatul urmărit este de a demonstra 
“criticabilitatea lucrurilor, instituţiilor şi practicilor”, chiar şi a celor mai 
familiare sau mai ales a acestora. Studiile erudite trebuie să se cupleze la 
cunoaşterea oamenilor astfel încât istoria luptelor să poată servi tacticilor 
actuale. “Un efect de război, de administrare, de implantare, de gestiune a 
puterii” este urmărit prin toate aceste demersuri regionale şi aparent mărunte. 

Să clanficăm afirmaţia! Nu trebuie înțeles că Foucault ar opune 
unitatea abstractă a teoriei multiplicității faptelor concrete sau că ar 
descalifica filosofia în favoarea unui scientism îngust. Ceea ce se modifică 


este însăşi sarcina filosofiei care nu trebuie să se limiteze la a caracteriza 

ceea ce suntem noi, de a spune ce este “prezentul nostru” ci, urmând liniile 
cele mai fragile ale acestuia, să sesizeze “prin ce este ceea ce este şi cum 
ceea ce este ar putea să nu mai fie ceea ce este ... “. % 

Cercetările istorice îi oferă filosofiei un mijloc pe care aceasta nu-l 
folosea în mod obişnuit pentru a-şi întemeia supozitiile - demonstrarea cu 
fapte încărcate de materialitate, nu teoretice (chiar dacă această materialitate 
este doar una a documentelor). Ele arată că ceea ce este nu a fost întotdeauna 
astfel; pun în evidență reţeaua de contingente din care a rezultat 
“necesitatea”, soclul de practici umane pe care se sprijină raționalitatea ce 
caracterizează epoca noastră. Faptul că aceste practici au un început vine în 
sprijinul ideii că ele pot avea şi un sfârşit, că nu sunt un dat fatal ci un 
domeniu supus transformării. 

Legătura cu politica nu se realizează prin garantarea unui fundament 
originar sau prin postularea unei teleologii transcendentale ci prin 
răspunsurile la întrebări privind “statutul, condițiile exerciţiului, funcționării 
şi instituţionalizării””” discursului ştiinţific însuşi. 

Prin ancheta întreprinsă cu privire la condițiile care au făcut posibile 
psihiatria, medicina clinică, criminologia, ştiinţa sexualității etc. se 
urmăreşte o contracarare a efectelor de putere pe care discursurile pe care le 
considerăm ştiinţifice le produc. Antifundationismul epistemologiei 
foucaultiene devine prin aceasta radical. O asemenea atitudine pare mai mult 
ca oricând justificată dacă luăm în considerare ipostazierea ştiinţei în epoca 
noastră; ea este simultan considerată fundament, instanţă de control, scop în 
sine, armă cu care se luptă şi bunul de dobândit în urma luptei; în plus, 
asistăm la o institutionalizare a discursului ştiinţific prin universități şi şcoli, 
prin reţeaua teoretico - comercială (ca în cazul psihanalizei) sau prin aparatul 
de stat care îşi caută el însuşi suport în ştiinţă. 

Căutarea în istorie a unui răspuns la întrebări precum “Care este forța 


> 


ştiinţei în societatea noastră” sau “Cum se face că efectele de adevăr sunt şi 

efecte de putere” reprezintă un mijloc prin care evită sacralizarea teoretică. 
Nu ne este permis însă să taxăm aceste demersuri drept empirism sau 
pozitivism naiv; suntem mai mult în fața unei încercări de a opune 
cunoaşterile locale, discontinui, descalificate, nelegitime chiar, instanţelor 
teoretice unitare care pretind că le filtrează, ierarhizează şi ordonează în 
numele cunoaşterii adevărate; nu este scientism ci antiscientism . 
Exemplificarea acestei poziţii o vom face tot printr-o întrebare: 
“Aspiratia pe care o manifestă unele discipline pentru a deveni ştiinţă 
descalifică alte forme de cunoaştere. De ce?“ Acest de ce nu este esentialist 
şi nu contrazice afirmaţiile noastre anterioare; el reuneşte în realitate o 
întrebare care (care au fost condiţiile acestei valorizări a ştiinţei şi a acestor 
excluderi a altor forme de cunoaştere) şi o întrebare cum (cum trebuie 
acționat pentru a reabilita cunoasterile locale şi minore în raport cu discursul 


teoretic unitar). 


Această scurtă schiță de erotetică aplicată pe care scrierile lui Foucault 
ne-au permis-o arată cum nu se poate rămâne la nivelul pur teoretic, formal 
al analizei. Unitatea formei cu conţinutul este în acest caz indisociabilă încât 
am putea parafraza un proverb românesc şi afirma “Spune-mi ce întrebări 
pui ca să-ţi spun ce fel de răspunsuri poţi să dar”. 

În măsura în care pot servi tezei noastre vom arăta şi care au fost 
răspunsurile filosofului, răspunsuri cărora întrebările le sugerează posibile 


universuri de discurs. 

PARTEA I 


CUM ÎNCEP LUCRURILE SĂ 
VORBEASCĂ 

1. UN ALT FEL DE “DISCURS” 


Între comentariile adesea contradictorii pe care scrierile lui Foucault 
le-au provocat există o constatare asupra căreia se cade în general de acord 
părând a fi de ordinul evidenţei: Foucault face parte dintre filosofii care 
reorganizează, restructurează conceptual filosofia în ultimele decenii de pe 
poziţiile unor cercetări aparent specializate. 

Vom încerca o delimitare a principalelor aspecte pe care le prezintă 
această reconceptualizare care să servească drept cadru general al 
interpretărilor următoare. 

În primul rând se remarcă introducerea unor concepte filosofice noi cu 
rol esențial în analizele pe care le realizează; în La volonté de savoir, spre 
exemplu, conceptul central este cel de “dispozitiv” (al sexualității), după 
1970 cercetările privesc “regimul adevărului” iar “arheologia” vine să ia 
locul metafizicii sau dialecticii cu mult înainte, atunci când “inventează” şi 
“epistema”. 

De asemenea, asistăm la o schimbare de ierarhii şi de dispuneri ale 


conceptelor; categorii definitorii în alte filosofii devin marginale în timp ce 


39 


noțiuni lipsite traditional de încărcătură filosofică dobândesc una. “Tehnici”, 
“evenimente”, “documente”, “genealogii”, “ilegalisme”, “invenţii”, “secrete 
de fabricație”, sunt noțiuni care, fie şi numai prin frecvenţa lor în texte, 
ocupă un loc aparte. Pe de altă parte, noţiuni atât de întâlnite în filosofie 
precum idee, conştiinţă, esență, spirit, îşi pierd importanţa atunci când nu 
intră în următoarea categorie, a celor neutilizate pe motive de 
neoperationalitate. 

Un alt aspect al restructurării conceptuale la care ne referim este deci 
eliminarea multora dintre noțiunile care, până la el, erau considerate 
indispensabile în analize de acelaşi tip. Astfel, face istorie fără a apela la 
concepte precum cele de “origine”, “tradiție”, “continuitate”, face filosofie 
fără “fiinţă”, “devenire”, “neant”, “umanitate”; gândeşte întregul fără 
universal. 

Ultimul aspect pe care vrem să-l aducem în discuție, dar nu cel mai 
putin important, este faptul că transformă, translează concepte vechi peste 
alte realități, resemnifică termeni uzuali care capătă prin aceasta o cu totul 
altă forță operatorie; “putere”, “experienţă”, “enunţ”, “a priori”, “discurs”, 
reprezintă exemple extrem de elocvente pentru această modificare pe care o 
introduce . 

Acestei înnoiri a limbajului filosofiei 1 se mai adaugă şi o altă trăsătură 
semnificativă pentru modul specific foucaultian de a folosi cuvintele. Sunt 
elaborate întotdeauna nişte concepte enorme şi relative în care, cel mai 
adesea, subiectul este prins sau care se repliază asupra lui. Nu este vorba de 
un univers relational pe care filosoful ni l-ar descrie ci de un spațiu relativist, 
elastic, în care noţiunile acoperă suprafeţe imense şi neomogene, permanent 
modulabile. Putem avansa chiar ipoteza că, alături de conceptele-proprietäti 
şi  conceptele-relaţii, introduce conceptele-functii. Această sintagmă 
urmăreşte să redea un sens mai slab şi mult mai flexibil decât cel al 


conceptelor-structuri care, renunțând la determinarea “genurilor naturale”, 

urmăresc să redea principiile generativității ontice şi noetice, constantele 
care asigură trecerea de la un nivel la altul asigurând organicitatea, 
autodevenirea, autoconsistenta. 

În interpretarea pe care o propunem textelor foucaultiene ele sunt un 
non - „structuralism fără structuri”? în care nu este vorba nici de realitate, 
nici de gândire, ci de un nivel la care constantele ca şi organicitatea sunt 
relative, unde nu există devenire (căci ea presupune un identic ce devine) şi 
nici măcar consistență (pentru că este chiar locul de manifestare al 
contradictiei). Ne referim, se înțelege, la discurs; termenul cu care începem 
argumentarea afirmațiilor anterioare este în întregime resemnificat. Orice 
lectură ce s-ar folosi de conceperea convențională a discursului este sortită 
neînțelegeri şi erorilor de interpretare. 

Pentru a identifica şi evidenția diferenţele vom lua drept element de 
comparaţie o definiție “clasică” a discursului căreia îi vom opune, 
deocamdată, nu o altă definiție (cea foucaultiană) ci doar o caracterizare 
generală a modului în care este utilizat termenul; o definiție propriu-zisă nu 
se poate realiza decât după ce vom introduce o serie de termeni care sunt 
necesari dar care la rândul lor trebuie definiti întrucât fac parte din aceeaşi 
categorie, a celor ce li se atribuie un înţeles diferit de cel uzual . Propunem 
drept reper definiția discursului pe care o dă Jiirgen Habermas pentru care 
discursul este acea formă evoluată a comunicării în care se tratează 
pretenţii de validitate problematizate în mod argumentativ şi sub coercitia 
exclusivă a celui mai bun argument.” 

Două aspecte sunt de reținut din această definiție: în primul rând 
funcția esențială de comunicare ce îi este atribuită discursului şi în al doilea 
rând pretenția de validitate (întemeierea pe adevăr) pe care acesta ar 
presupune-o explicit. Discursul este înţeles ca funcționând în spațiul 
comunicării; interesul ce-l vizează este doar o parte a interesului pe care îl 


suscită formularea condițiilor înţelegerii mesajelor care se transmit între 

partenerii la dialog, vorbitori şi ascultători. Pe lângă forma elaborată, 
exclusiv lingvistică, reprezentată de discurs se admite şi o formă naivă a 
acțiunii comunicative, ca interacţiune între participanți (care se poate realiza 
lingvistic dar şi prin alte diverse exprimări ale trăinilor). 

Problema înțelegerii presupune că există posibilitatea unui dezacord 
ce trebuie depăşit cu privire la informaţiile pe care discursul le vehiculează; 
acestea sunt altceva decât discursul însuşi, sunt legate de intentule 
emitentului pe care acesta doar le exprimă şi încearcă în mod explicit să le 
întemeieze. 

Prima diferență majoră între modul foucaultian de a concepe discursul 
si “definiția clasică” survine chiar în această privinţă; discursul nu este 
expresie sau cel putin nu este tratat ca expresie, ca suprafaţă de traducere a 
ceea ce este dedesubt. Trebuie să renuntäm la supoziţia că ceea ce se 
formulează în discurs “se găseşte deja articulat în această semi - tăcere care 
îi este prealabilă şi care continuă să curgă îndărătnică sub el dar pe care el o 
acoperă şi o reduce la tăcere“.* Asupra acestei ipoteze de lucru a filosofului 
vom reveni pe larg. Problema tratată este diferită, de asemenea, de cea a 
comunicării unor conținuturi de la unii la alții prin intermediul unor 
discursuri; analiza nu se situează la nivelul circulației unor discursuri între 
participanți la actul comunicativ ci la nivelul mai profund al formării, 
producerii şi autonomizării unor discursuri . Atunci când este vorba de 
comunicare nu se tratează despre condițiile receptării corecte a unor mesaje 
ci de ceva precum o comunitate de reguli care definesc un câmp în care 
comunicarea ar putea să se realizeze efectiv. 

A doua trăsătură importantă în caracterizarea făcută de Habermas 
discursului era referitoare la faptul că acesta are explicit pretenții de 
validitate pe care acţiunea comunicativă le-ar presupune în mod naiv. Vom 
reține pentru comparare din problema validității numai pretențiile de adevăr 


pe care le tematizează discursurile cognitive; vom evita extinderea discuţiei 

şi asupra pretențiilor de justete ale discursurilor normative întrucât fac doar 
în mod marginal obiectul analizei lui Michel Foucault. Acesta menţine 
punctul de vedere care stabileşte o legătură între discurs şi adevăr dar 
schimbă natura acestei legături renunțând atât la teoria adevărului obiectiv 
cât şi la cea a adevărului consensual. Adevărul nu este ceea ce discursul 
atinge (nu este exterior acestuia) şi nici ceea ce produce consens; problema 
nu este de a-l formula astfel încât să se obțină acordul tuturor. Nu există 
Adevăr. Adevărul despre care vorbim atât este un efect intern al discursului 
iar problema este de a stabili condițiile în care un număr de discursuri s-au 
integrat treptat în jocul adevărului şi falsului şi şi-au asumat problematica 
căutării adevărului începând să emită pretenții de validitate. Ele devin însă 
întotdeauna doar veridice dar niciodată adevărate. 

O altă deosebire ce se poate stabili şi care explică cel putin partial şi 
pe celelalte nu mai priveşte conţinutul ci sfera noțiunii “discurs”. Obiectul de 
referință nu este enunţul, nici acel ansamblu de enunturi numit text, eventual 
construit după toate normele retoricii, ci este dat de acele megatexte pe care 
le desemnăm în mod obişnuit drept teorii, ştiinţe, domenii de obiectivitate 
sau chiar ideologii. Prin aceste ştiinţe şi teorii nu trebuie înţeles însă “ştiinţa” 
sau “teoria” ca forme ideale, imuabile, ce reglementează practicile cognitive 
reale. Demersul se plasează într-o tradiție deja constituită ce-şi găseşte 
începutul în critica nietzscheană a adevărului şi a voinţei de a cunoaşte; ne 
referim la interogatia, reînnoită de Foucault, asupra pretentiei de adevăr a 
discursurilor ştiinţifice şi asupra condiţiilor lor de posibilitate dincolo de 
pragul de reflexivitate începând de la care istoria clasică a ştiinţelor se 
desfăşoară ca o înşiruire de pure producții ale spiritului. 

“Nu există ştiinţă în sine. Nu există o idee de ordin general care s-ar 
putea numi ştiinţă şi care ar putea autentifica indiferent care formă a 


x 


discursului din momentul în care ajunge la norma astfel definită“. Este un 


6 


refuz total a ceea ce numeşte “viziunea de şcolar” în fața ştiinţei care ar 

putea fi considerată un fel de demonstrație matematică ce se ataşează unui 
discurs pentru a-i putea garanta validitatea; nu este nimic mai incorect decât 
desconsiderarea anumitor discursuri şi practici doar pentru faptul că nu sunt 
ştiinţe. 

Cu aceste precizări ne plasăm într-o zonă oarecum definită a ceea ce 
oamenii formulează în limbaj. Ea nu are extensia limbii, dacă prin limbă 
înțelegem sistemul tuturor enunturilor posibile, “un ansamblu finit de reguli 
ce autorizează un număr infinit de performanţe”, ci este limitată la 
discursurile ce au dobândit o anumită individualitate, s-au autonomizat. În 
fapt avem de a face cu o dublă limitare pentru că sunt excluse şi toate 
discursurile “posibile”; analiza foucaultiană priveşte numai enunturile 
efective. Câmpul evenimentelor discursive este un ansamblu finit 
întotdeauna pentru că se limitează la “secvențele lingvistice care au fost 
formulate”, cuprinde numai ceea ce s-a spus nu şi ceea ce nu s-a spus dar 
despre care credem că s-ar fi putut spune (dar s-a tăcut). Cum se face că 
practic din această infinită mulțime a enunturilor pe care limba ne permite să 
le formulăm s-au spus atât de puţine? Aceasta poate fi considerată întrebarea 


cheie; teoria discursului (metadiscursul) un răspuns. 


x 


* x 


Maniera oarecum derutantă de a utiliza termenii asupra cărora ne-am 
oprit la început impune o clară delimitare a sensului actual față de alte 
sensuri în care termenul mai este utilizat şi, în măsura în care acest lucru este 
posibil, o definire pe baza textului foucaultian. Pe tot parcursul lucrării vom 
încerca să respectăm această exigentä chiar cu riscul de a-i da uneori o notă 
prea didactică. Pentru definirea discursului, cum am precizat deja, trebuie să 
introducem, în prima instanță, o serie de termeni necesari realizării ei, 
termeni care, ei înşişi, nu sunt folosiți cu sensul lor literal (dacă se acceptă că 


există aşa ceva). 

Această generală resemnificare îşi găseşte explicația într-o schimbare 
radicală a metodei de cercetare, schimbare care îşi află cu greu echivalent 
printre cele care sunt folosite în mod obişnuit. Foucault însuşi aprecia la un 
moment dat cum că toate metodele de tratare a unui material lingvistic s-ar 
putea reduce la două: formalizarea şi interpretarea. Când face această 
afirmație este evident că nu-şi pune încă problema încadrării propriilor 
analize care, cu orice efort, nu pot fi subsumate nici uneia dintre cele două 
metode enumerate dacă acceptăm că, la limită, aprecierea sa nu este 
incoerentă. 

Pentru scopurile pe care ni le-am propus în această lucrare contează 
mai puţin rezultatele la care filosoful ajunge (de exemplu definiția 
discursului despre care tocmai vorbim) şi mai mult modul de tratare a 
“arhivei” prin care obține aceste rezultate; despre această tratare am avansat 
ipoteza că s-ar face dintr-o perspectivă pragmatică. În aceste condiţii 
propunem pentru început o prezentare a acestui “nou discurs asupra 
metodei” urmărind o dublă finalitate: argumentarea faptului că se încadrează 
în dimensiunea pragmatică a interpretării şi lămurirea simultană a 
terminologiei foucaultiene. 

În prima parte ne vom concentra atenţia asupra teoriei discursului ce 
se detaşează din textele publicate până în 1971. Mentionarea unei date nu 
vrea să arate că vom adopta un criteriu cronologic în dezvoltarea problemei 
pe care ne-am propus-o. Ca toți marii gânditori însă, Foucault procedează 
“prin crize şi accese drept condiţii ale creației”; în unele cazuri renunță total 
la anumite teme şi le substituie altele, adaugă teme noi în măsură să arunce o 
lumină cu totul diferită şi asupra scrierilor mai vechi, să permită alte criterii 
de coerenţă a operei. 

Exegetii sunt unanimi în a considera că la începutul deceniului opt se 
produce o adevărată “cotitură” (conversia foucaultiană) reprezentată de 


apariția temei puterii, nu este o schimbare de problematică (care în linii 

mari se păstrează) ci mai ales de soluții şi perspective. Această schimbare nu 
este indiferentă nici pentru proiectul nostru. Cum am precizat deja în partea 
introductivă a acestei lucrări nu dorim să facem din pragmatică un pat al lui 
Procust în care, volens-nolens, să încapă toată opera filosofului şi care să-i 
poată, în plus, servi şi ca un fel de etichetă. Proiectul nostru este mult mai 
modest în intenții şi mai realist: să reperăm elementele de analiză pragmatică 
prezente în textele autorului, să le conturăm specificul în comparație cu alte 
cercetări asemănătoare, să le definim locul propriu în opera lui Foucault. Nu 
intentionäm să reducem sinuozitätile unei opere atât de ample şi complexe 
pentru a-i evidenția unitatea ci să găsim un criteriu de inteligibilitate chiar 


pentru aceste sinuozități. 


46 


2. NOU DISCURS ASUPRA METODEI. 
CE NU ESTE ARHEOLOGIA 


Se afirmă deseori că diversele filosofii sunt în fapt propriile lor 
metode. Dacă acceptăm, cu titlu de ipoteză de lucru, această remarcă nu 
putem considera că Foucault ar face excepție; concepția diferită cu privire la 
discurs, şi nu numai, este rezultatul unei schimbări de metodă. 

Obiectul analizelor sale este istoria ideilor, dar poziția pe care o 
adoptă cu privire la trecut este radical diferită de cea a istoricilor academici. 
Respinge continuitatea, ideea sensului ascuns al evenimentelor care se 
înlănţuie în serii, hermeneutica drept căutare a acestui sens. Ceea ce vrea să 
degajeze nu sunt “legile istoriei”, ci “legile discursului”. Istoria tradițională 
transformă “monumentele în documente” şi încearcă să citească în tăcerea 
lor; istoricul de tip nou transformă documentele în monumente şi îşi propune 
să le descrie. 

Această schimbare a perspectivei are consecinţe importante. 

e Sunt considerate îndoielnice seriile lungi constituite pe ideea de 


progres; se multiplică rupturile în istorie iar sarcina istoricului încetează de a 

mai fi cea de a căuta locul unor evenimente în serii preexistente şi devine cea 
de a constitui chiar aceste serii în specificitatea şi relațiile lor. 

e Noţiunea de discontinuitate devine un concept operațional ce capătă 
un rol central în disciplinele istorice. 

e Istoria globală (şi înglobantă) tinde să fie substituită de una 
“generală” care are drept scop să descrie relațiile ce există între seriile 
diferite obținute prin analiza arhivei (economie, ştiinţă, literatură, religie, 
etc.). 

e Apar probleme metodologice noi privitoare la constituirea 
corpusului de documente, la stabilirea principiului de alegere, la definirea 
nivelului analizei, a metodelor de utilizat, cu privire la subansamblurile în 
care se articulează materialele de studiat şi a relațiilor care ne permit să le 
constituim într-un ansamblu coerent (logic, functional, cauzal, analogic, 
etc.) . 

Aceste transformări sunt semnele unei mutații epistemologice 
neîncheiate încă ce poate fi observată în câmpul istoriei generale. Foucault 
nu este singurul practician a acestei modalități de a scrie istoria; în schimb, 
L’archéologie du savoir, L’ordre du discours, studiile Nietzsche, Freud, 
Marx (1967) sau Nietzsche, la généalogie, l’histoire (1971) reprezintă 
ample şi solide argumente pentru faptul că este teoreticianul acestei mutații 
ce presupune renunţarea la căutarea discursului neîntrerupt al Istoriei şi la 
corelatul său , conştiinţa subiectului fondator. 

Această nouă teorie despre metodă sau metodă aplicabilă teoriilor 
(vom reveni asupra acestei indecizii) poartă numele de arheologie. 
Denumirea este sugestivă pentru mai multe motive, “este una cu care poți 
jongla”, cum spune cel ce a ales-o. ° În primul rând, ea trimite la grecescul 
arhé (început, principiu); dar tocmai datorită acestui termen (care este 
asociat prin tradiție cu începuturile mitice, cu originea) pot apărea confuzii 
în ceea ce priveşte obiectul arheologiei (este un motiv posibil al înlocuirii 

metodei cu cea genealogică, a cărei denumire pare a fi mai precisă sub 
aspect etimologic). 

În al doilea rând, termenul de arheologie desemnează un tip de 
activitate ce priveşte extragerea evenimentelor discursive aşa cum sunt ele 
înregistrate într-o arhivă. Simultan, datorită omonimiei, termenul ne permite 
analogii cu munca arheologului care caută în prezent straturile succesive pe 
care acesta s-a construit (căci este vorba de o “arheologie a prezentului”, 
susține filosoful) şi nu în timp înlănțuirea evenimentelor şi întâmplărilor 
(care ar fi activitatea istoricului). Nu trebuie făcută nici o analogie însă, deşi 
termenul ne-ar permite, cu utilizarea sa psihanalitică; nu se caută fondul 
originar, străvechi al inconştientului colectiv (ca la Jung) care ar fi constituit 
apoi într-un tip de universal antropologice. Filosoful însuşi respinge o 
asemenea ipoteză subliniind insistent originea kantianä a termenului de 
arheologie pe care îl regăsim în titlurile a trei dintre lucrările sale: Naissance 
de la clinique. Une arheologie du regard medical (1963), Les mots et les 
choses. Une arheologie de sciences humaines (1966) şi L’arhéologie du 
savoir (1969). 

Textul kantian la care se referă este următorul: “O istorie filosofică a 
filosofiei este posibilă nu doar istoric sau empiric ci şi rațional, adică a 
priori. Căci chiar dacă stabileşte faptele rațiunii nu le împrumută de la 
povestirea istorică ci şi le trage din natura Raţiunii umane cu titlul de 
arheologie filosofică”.! 

Această ascendență îl poate eventual scuti de suspiciunile privind un 
punct de vedere psihologizant dar deşi substituie “Rațiunea umană” cu 
“discurs” nu-l va putea scuti pe Foucault de “acuzaţia” de transcendentalism, 
adică de ceea ce, după cum vom vedea, tocmai urmăreşte să evite. 

Arheologia trebuia să desemneze o formă de analiză care “nu ar fi 


deloc o istorie (în sensul în care se relatează de exemplu istoria invențiilor 

sau ideilor), şi care nu ar fi nici epistemologie, adică analiza internă a 
structurii unei ştiinţe”.! 

Caracterizarea negativă pe care Foucault obişnuieşte să o folosească 
pentru a marca specificul propriilor demersuri în raport cu altele pe care vrea 
să le înlocuiască sau cărora vrea să li se alăture, ne pune într-o oarecare 
dificultate în ceea ce priveşte realizarea unor definiții “prin gen proxim şi 
diferență specifică” . Am fi tentaţi chiar să afirmăm că analiza discursului 
refuză orice clasificare şi identificare convențională. Pentru autor acest lucru 
poate fi considerat un merit într-o cultură ca a noastră în care originalitatea 
punctelor de vedere este o valoare; pentru cel care caută termenii optimi, 
acceptaţi deja cultural, pentru a analiza aceste puncte de vedere reprezintă un 
permanent pericol - cel al falsei identificări. 

Pentru a trasa limitele acelui spațiu gol în care se plasează arheologia, 
înaintea unei caracterizări pozitive, vom încerca să facem o comparaţie, pe 
care ca metodă o sugerează autorul însuşi, cu acele discipline, teorii, tipuri 
de analize ce par a se adresa aceluiaşi obiect şi drept urmare, ne-ar putea 
servi unei identificări. 

Există câteva discipline, precum istoria ideilor (în sens clasic), 
lingvistica,  sociolingvistica,  psiholingvistica, gramatica  generativă, 
hermeneutica filosofică, filosofia limbajului ce se dezvoltă plecând de la 
Wittgenstein, semiotica şi bineînţeles epistemologia care, din anumite puncte 
de vedere, studiază, ca şi arheologia, ceea ce oamenii au spus şi spun încă 
despre ei înşişi şi despre lume. lar numărul acestor discipline este probabil 
mai mare. Acest fapt nu face mai uşoară problema de a şti dacă arheologia 
poate fi subsumată uneia dintre ele sau dacă, dimpotrivă, este un 
complement al uneia sau substitut al alteia. În schimb ne permite stabilirea 
specificului, a diferenţei, chiar cu riscul de a nu putea stabili genul. 

În calitatea sa de istoric al ideilor (până atunci mai scrisese o istorie a 


nebuniei, una a clinicii şi alta a ştiinţelor umane) Michel Foucault pledează 

în aproximativ 75 de pagini (175-255) din L’arhéologie du savoir că 
arheologia nu este o istorie a ideilor. Argumentele în măsură să rezolve acest 
paradox se pot grupa în principii generale de metodă şi în diferențe de 
conținut. Celor expuse în lucrarea citată le vom adăugă alte precizări şi 
explicaţii acolo unde sunt necesare pentru completarea imaginii. Subliniem 
faptul că aceste diferenţe sunt stabilite în raport cu o caracterizare a istoriei 
ideilor care poate genera anumite observaţii dar care este totuşi, în liniile ei 
principale, corectă. 

1. În timp ce istoria ideilor este considerată o disciplină interpretativă, 
care caută prin intermediul discursului să definească gândurile, 
reprezentările, imaginile, temele ascunse sau manifestate în acesta, 
arheologia studiază discursul însuşi în calitatea sa de “practică supusă la 
reguli”, de “monument”. 

2. Istoria ideilor, descriind “istoriile obscure şi reîntoarcerile”, caută 
linia progresivă ce poate lega opiniile de sisteme sau de formele definitive 
ale ştiinţei; arheologia defineşte discursurile în specificitatea lor arătând cum 
“jocul regulilor pus în funcţiune este ireductibil la oricare altul.” "? 

3. Arheologia nu este subordonată ideii de operă, care reprezintă un 
punct de concentrare a cercetărilor în istoria ideilor şi însăşi finalitatea 
cunoaşterii; “nu vrea să regăsească momentul în care individualul şi socialul 
se transformă unul în altul”, nu-i urmăreşte apariția. Regulile arheologiei trec 
prin operele individuale pentru că “instanţa subiectului creator ca rațiune de 
a fi operei şi principiul unităţii sale îi este sträinä” *. 

4. Analiza arheologică nu urmăreşte o reîntoarcere la “secretul 
originilor” restituind ceea ce a putut fi "gândit, vrut, vizat, dovedit, dorit” de 
oameni în chiar momentul în care articulau discursul; “este descrierea 
sistematică a unui discurs-obiect”. 


Vom considera aceste principii drept o declarație de intenții mai mult 


decât o caracterizare, din care vom reține deocamdată dorinţa de a opune 

metodei interpretative (ceea ce la Foucault înseamnă hermeneutică) una 
descriptivistă; aceasta presupune plasarea arheologului în exteriorul oricăror 
unități deja constituite - subiect, operă, teorie, disciplină - pentru a putea 
stabili regulile ce le regizează apariția. Dacă posibilitatea realizării efective a 
acestei intenţii este o problemă (asupra căreia vom reveni în partea a doua a 
acestei prezentări) la nivelul metodei de lucru se concretizează în renunțarea 
la teme cunoscute precum raportul între tradiție şi originalitate, rolul 
contradicțiilor, posibilitatea comparațiilor istorice, modul de efectuare a 
schimbărilor şi transformărilor în istorie; în fapt este vorba de o 
reconsiderare a acestor probleme în cadrul pe care noile principiu adoptate îl 
creează . 

În concluzie, istoria ideilor încearcă să redea procesul şi produsul 
“conştiinţei ştiinţifice” căreia le adaugă, le restituie ceea ce s-a pierdut 
(influenţe implicite, obstacole, tematici neformulate) adică “inconştientul” 
acesteia (ştiinţei). Arheologia izolează evenimentele enuntiative dar nu 
pentru a le studia independent, solitar, ci pentru a urmări modul în care se 
articulează cu alte elemente de natură discursivă dar şi nondiscursivă (de 
ordin tehnic, practic, economic, social, politic, etc.). 

Totuşi arheologia nu poate fi considerată nici sociolingvistică sau 
sociologie a cunoaşterii întrucât nu studiază anumite grupuri în relațiile lor 
cu formarea discursurilor deşi este foarte aproape de o asemenea analiză în 
momentul în care pune problema instituțiilor; ele nu sunt însă privite din 
punct de vedere sociologic căci nu este vorba de organizarea lor (de exemplu 
a comunităților ştiinţifice, universităților, etc.) organizare în măsură să 
stimuleze apariția de idei noi, să permită afirmarea pluralismului acestora 
sau să asigure afirmarea şi răspândirea cunoaşterii prin biblioteci, edituri, 
publicaţii, etc. Toate acestea intervin în analiza condiţiilor de formare a 
discursului întrucât modifică tipul de raportare al subiectului la obiecte. Nu 


cc 


sunt analizati, spre exemplu, factorii ideologici sau socio-economici “în 

sine” ci “elementele tehnice” ce tin de aceştia si care modifică permanent 
relația subiecților cu existența proprie şi cu exteriorul făcând să apară la 
suprafață anumite obiecte în timp ce altele rămân tăcute . Deşi nu au fost 
rupte niciodată total de o teorie a conținuturilor (care metodic sunt 
suspendate) “arheologiile” au mai curând drept obiect propriu chiar aceste 
poziţii pe care un individ le poate avea în raport cu propriul său discurs şi nu 
evoluția conținuturilor exprimate prin acesta . 

O identificare cu o psiholingvistică este sortită de asemenea eşecului 
pentru că arheologia nu reconstituie ce anume gândeau, modalitățile de 
percepție, obiceiurile, influenţele suferite de indivizi şi nici nu încearcă să se 
substituie unei antropologii a creaţiei. 

Există argumente pentru a susține că abordarea este diferită şi de a oricărei 
lingvistici atâta vreme cât aceasta “vrea să urce până la însăşi natura 
limbajului pentru a-i explica posibilitatea şi necesitatea şi pentru a deduce pe 


A A 5 è E i 15 
aceste baze unitare, varietatea şi devenirea limbilor” 


. Pe de altă parte, 
lingvistul studiază un eşantion dat pentru ca apoi să extrapoleze rezultatele 
obținute; această metodă îi este străină arheologului care păstrează exigenta 
caracterului strict local al observațiilor. El nu studiază limbajul cu diferențele 
sale în funcție de criteriile variabile pe care le-ar putea adopta (nivel de 
cultură, regiune, apartenenţă de clasă) şi nici modalitățile învățării sale drept 
cod de comunicare; se găseşte şi la distanță şi de gramatica generativă 
chomskyană care încearcă să definească competenţa unui vorbitor ideal într- 
o comunitate omogenă pe baza unor reguli de gramaticalitate. Foucault 
studiază competenţa unui vorbitor real (adică ce poate el să spună şi ce nu 
poate să spună) aflat într-o comunitate neomogenă (databilă temporal şi 
plasabilă geografic) dar guvernată de regulile unei anumite practici 
discursive; aceste practici sunt locale, adică negeneralizabile la alte culturi, 


la alte epoci şi chiar la alte discursuri. 


O stabilire a tipului de reguli pe care arheologul 

urmăreşte să le identifice şi descrie ar putea fi utilă pentru scopul urmărit; 
suntem puşi în faţa unei noi caracterizări negative: “Într-un discurs (...) sunt 
reguli de formare a obiectelor (care nu sunt reguli de utilizare a cuvintelor), 
de formare a conceptelor (care nu sunt legi ale sintaxei), de formare a 
teoriilor (care nu sunt nici reguli de deducție nici reguli retorice”. !€ 

Nereuşitei de a găsi o disciplină căreia să-i “anexăm” arheologia i se 
adaugă acum un refuz - cel al încadrării în dimensiunile sintactico-semantice 
ale analizei, dimensiuni ce constituie nucleul forte al epistemologiei. 
Opţiunea pentru arheologie se datorează faptului că atât sintaxa (studiul 
limbii) cât şi semantica (analiza sensului) se dovedesc incapabile de a 
cuprinde discursul în întregimea sa. Mai multe argumente arată cum aceste 
dimensiuni ale cercetării discursului nu-l pot epuiza; simultan ele conturează 
zonele unde vine să se instaleze arheologia cu întregul ei ansamblu critic. 

Discursul “este legat de un gest care-l scrie sau 
articulează”, “se deschide spre o existență remanentă în câmpul unei 
memorii sau în materialitatea unor manuscrise, cărți (...)”, “este deschis 
repetitiei, transformărilor, reactivärilor”, “este legat de o situaţie care îl 
provoacă şi de consecințele pe care le incită” (le-am putea numi circumstanţe 
ale enunțării) şi este legat de asemenea de “enunţurile care-l precedă sau îl 
urmează” (contextul). !? 

Nu putem apela nici la soluția de compromis a unei semantici 
enciclopedice în sensul de care vorbeşte Umberto Eco. În primul rând, 
exteriorul spre care se deschide discursul poate fi de altă natură decât el 
însuşi - cuprinzând vizibilul ca şi enuntabilul - şi drept urmare 
neformalizabil într-o semantică cu instrucţiuni. În al doilea rând, a cataloga 
drept semantic un demers ce suspendă orice pretenție de sens a discursurilor 
pe care le analizează este un nonsens. Faptul că renunță la “logica sensului” 
justifică însă altceva: posibilitatea tratării monologice a masei de enunturi. 


Intelegem prin aceasta ignorarea procesului de comunicare implicat în 

transmiterea de conținuturi. De altfel, nici discursul-obiect nu este format din 
ansamblul situaţiilor posibile presupuse de universul cotidian al comunicării 
ci mai ales din discursuri efective ce au căpătat o relativă autonomie (au 
trecut de “poliţia discursivă”). 

Totuşi arheologia nu priveşte o știință, o raționalitate, o cultură, o 
mentalitate; a le accepta drept obiect de studiu presupune că avem simultan 
o delimitare clară şi o definiţie a acestora. În aceste condiţii cercetarea nu-şi 
mai are locul pentru că ar trebui să apară fie ca justificationistä (ceea ce 
arheologia refuză în mod foarte explicit) fie circulară. Faptul că se pleacă de 
la ceea ce astăzi considerăm că este medicina sau biologia este mai mult o 
opțiune pragmatică; trebuie să existe un punct de plecare. Aplicarea metodei 
arheologice poate duce la rezultate surprinzătoare; discursul reconstituit 
poate să se suprapună numai parțial peste ceea ce numim astăzi ştiinţă. De 
altfel, descrierea obținută, susține Foucault, rămâne legitimă numai dacă nu- 
şi propune să descopere “condițiile de existență a ceva precum discursul 


ştiinţific (s. n.) 


ci se prezintă pe sine drept “doxologie ” adică descriere a 
faptelor de opinie. Este vizată cunoaşterea (savoir) şi nu ştiinţa ca formă 
elaborată; scopul nu este de a selecta dintre atâtea erori, prejudecăţi, confuzii 
“fantasmele conceptelor în curs de formare” ci de a face să apară chiar 
“sistemul acestei impurități”, sistem în care disjunctia pur - impur în fapt 
nu funcționează. 

Arheologia se prezintă deci ca un studiu regional ce-şi ia drept obiect 
cunoaşterea empirică dar nu caută geneza ştiinţei noastre ci un spațiu 
propriu unei perioade particulare. Faptul că această perioadă este apropiată 
în timp de noi are o motivaţie: arheologia este subordonată obiectivului 
central al filosofiei care este cel de diagnostic al situației actuale. Odată cu 
apariția problematicii puterii funcțiile arheologiei devin chiar mai 
x» 


importante; ea nu trebuie tratată în termeni de “metodă” sau “disciplină” (cu 
9 


atât mai putin stuntificä) ci ar trebui înţeleasă ca o specie de activitate, “o 

ns A s A ien dle se) 
activitate esențialmente istorico-politică” 


, O “maşină critică” ce pune în 
discuție anumite relații de putere şi drept urmare are sau ar trebui să aibă o 
“funcție eliberatoare”. Nu în sensul în care s-ar putea folosi exemple şi 
modele din istorie în politică; schema analoguilor nu este considerată 
programatic fecundă. Concesia făcută Iluminismului (căci ideea funcției 
eliberatoare a cunoaşterii este centrală în gândirea acestei epoci) este numai 
aparentă. Spunem “concesie” pentru că Foucault este asimilat, şi pe bună 
dreptate, curentului postmodernist care se identifică în mare măsură cu 
critica rationalitätu moderne ca produs al Luminilor. Arheologul nu face o 
transcriere a ceea ce efectiv s-a petrecut (nu caută Adevărul) ci reuşeşte în 
demersul său numai dacă “dă despre ceea ce s-a petrecut un model care să 
permită să ne eliberăm de ceea ce s-a petrecut”. 

Cu aceste precizări privind intenţiile care au însoțit evoluția 
arheologiei de la statutul de exercițiu tehnic (în Les mots et les choses, de 
exemplu) la cel de armă de luptă (în scrierile privind sexualitatea sau 
penalitatea) ne-am depăşit puţin proiectul inițial de a realiza, deocamdată, o 
încadrare disciplinară (şi disciplinată) a arheologiei în largul domeniu al 
metadiscursurilor. Suntem pe calea de a fi epuizat domeniul disciplinelor 
limbajului fără a găsi un loc arheologiei. Ştim că nu este sintaxă sau 
semantică a discursului (adică analiză internă a conţinuturilor acestuia) dar 
nici relatare de întâmplări sau evenimente ce au drept agenți oameni şi 
obiecte; evenimentele avute în vedere se petrec lingvistic cu medierea 
arhivei. Nu este nici un demers hermeneutic, vom argumenta acest lucru pe 
larg în paginile care urmează, pentru că relatule descrise nu sunt ascunse, 


cea 
1 


secrete, sunt chiar la suprafața discursurilor; “încerc să fac vizibil ceea ce 
este invizibil doar pentru că este prea la suprafaţa lucrurilor”, afirmă 
Foucault”. 

În locul acestui “nici, nici” repetat, deocamdată printr-un tip de 


eliminare, avansăm ipoteza că putem să recunoaştem o pragmatică, dar o 

pragmatică foucaultiană în care nu se iau în considerare intenţiile, idealurile, 
întregul aparat psihic al unui subiect-constuntä în calitate de subiect al 
cunoaşterii autonom aflat în diverse circumstanţe ci se descrie “le dehors”, 
exteriorul discursului însuşi înțeles ca practică discursivă realizată prin voci 
anonime (de oameni şi instituţii). Totuşi subiectul nu este absent pentru că 
întrebările arheologiei privesc numai acele domenii în care subiectul devine 
obiect al unei cunoasteri posibile. Problema este de a descoperi formele după 
care se articulează cu privire la un domeniu al lucrurilor discursuri în măsură 
să fie considerate adevărate sau false, “condiţiile acestei apariţii, preţul care, 
într-un fel, a fost plătit, efectele asupra realului şi maniera în care, legând un 
anume tip de obiect de anumite modalitäti ale subiectului s-a constituit 
pentru un timp, o arie şi indivizi dați, a priori-ul istoric al unei experienţe 
posibile” ? 

Ipoteza avansată nu trebuie înțeleasă în sensul că pragmatica ar 
constitui un soi de identitate monolitică pe care am repera-o în discursul 
foucaultian ca arheologie a cunoaşterii subiectului modern. Se pot distinge 
mai multe modalități de analiză încadrabile în dimensiunea pragmatică ce se 
distribuie în lucrări diferite şi numai uneori se suprapun: o pragmatică 
generală a enuntului fundată în L’archéologie du savoir ca şi o pragmatică 
a condiţiilor formatoare de discurs, care la rândul ei se distribuie în două 
niveluri - unul “formal” şi unul “empiric”. Nivelul “formal” este ilustrat de 
celebra şi mult controversata elaborare a noțiune de episteme, cel “empiric” 
de toate lucrările în care este recuperată şi zona nediscursivului pentru a 
realiza o analiză a discursului. Mai deosebim şi o a treia componentă 
pragmatică reprezentată de analiza acțiunii discursive ce se subordonează 
maximei sofiştilor: “Odată un lucru spus el este spus”. Acest studiu al 
efectelor discursului este important în La volonté de savoir ca şi în 
majoritatea cursurilor şi conferințelor de după 1970, an pe care îl folosim 


convențional pentru a marca apariția în centrul preocupărilor filosofului a 

problematicii legate de relaţiile de putere. Din acest moment “pragmatica” se 
va deschide spre o teorie politică. 

Există un permanent spațiu de joc în care se mişcă analizele lui 
Foucault, uneori greu delimitabile datorită permanentei reluări şi reevaluări a 
propriilor afirmații la care recurge filosoful. O teză însă este extrem de clară: 
discursul este format şi formează. Nu există discursuri ca rod al purei 
spontaneități căci în sensul cel mai tare, ontologic, se afirmă că nu se poate 
vorbi oricând despre orice. Pe de altă parte, vorbele nu pot fi aruncate în vânt 
şi să rămână fără urme, ele sunt “productive”. Ambele aspecte ale tezei 
considerăm că pot fi puncte de plecare sau concluzii într-o cercetare de 
ordin pragmatic. 

O caracterizare, “pozitivă” de data aceasta, a demersului arheologic 
sperăm să producă, în calitatea ei de discurs, efectul scontat: să dovedească 
faptul că interpretarea propusă este posibilă, realizabilă. “A dovedi” ca şi “a 
convinge” sunt acțiuni pe care discursul le poate realiza demonstrându-şi 
prin aceasta eficiența pragmatică sau, atunci când nu reuşeşte, eşecul 
pragmatic. 

Nu vom realiza această caracterizare pe baza unui decupaj cronologic 
al operei foucaultiene deşi anumite repere temporale, cum am văzut deja, 
sunt necesare. De asemenea nu ne propunem să urmărim logica, uneori 
destul de alambicată, a unei lucrări de la un capăt la celălalt. Selecţia o vom 
face în funcție de scopul propus urmărind însă să rămânem în “limitele 
interpretării” fără a “utiliza textul” după intenţiile noastre. Primordială va 
rămâne intenția textului căreia îi vom adăuga, când este necesar şi pentru a 


urmări realizarea uneia ca şi a celeilalte, intenția autorului. 


2.1. Lucruri, obiecte şi cuvinte 

“Obiectul nu aşteptă, nu se ştie unde, ordinul care-l va elibera şi-i va 
permite să se încarneze într-o vizibilă şi vorbăreaţă obiectivitate; obiectul 


nu-şi preexistă lui însuşi (...)'7* 


. Pe scurt, obiectele se constituie în limbaj. 

Ne găsim în fața unui enunţ care necesită o explicație detaliată în 
măsură să liniştească spiritele revoltate de acest solipsism târziu care nu este 
nici măcar spiritualist ci un solipsism nominalist care dizolvă dintr-o mişcare 
si lucrurile şi ideile lor. Odată cu aceasta s-ar părea că domeniile cunoaşterii 
ce s-au constituit de secole şi secole se află ele însele într-o situație extrem 
de delicată dacă ne gândim că ceea ce le conferea justificarea, le asigura 
unitatea şi le permitea dezvoltarea era existența unui obiect necunoscut ce 
devenea cunoscut. Or, Foucault răstoarnă “tirania referentului” pentru că 
obiectul “departe de a fi cel în raport cu care am putea defini un ansamblu de 
enunturi, este mai curând constituit prin ansamblul acestor formulări” 7” 
altfel spus, obiectivitatea, identitatea ca şi diferenţa sunt relative la o anumită 
descriere şi la scopurile pe care le urmărim . 

În loc să fie o explicaţie în măsură să ne lămurească, afirmaţia 
anterioară nu face decât să accentueze gravitatea şi inacceptabilitatea celei 
initiale pentru că are drept consecinţă faptul că acea mulțime de enunturi 
prin care se formează obiectul cunoaşterii nu se referă în realitate la unul şi 
acelaşi obiect care să se constituie pentru totdeauna într-un orizont de 
idealitate; că ceea ce numim obiect nu este un obiect ci mai multe obiecte. 

Pentru a evita erorile în apreciere, precum cea pe care am făcut-o în 
numele criticilor grăbiţi la început, trebuie clarificate câteva aspecte. 

Când se vorbeşte despre obiect nu se vorbeşte despre lucrul însuşi 
care ar deţine un soi de adevăr al său secret şi care, la un moment dat ar 
stârni curiozitatea unui subiect de a ţine un discurs despre el. Putem accepta 


că lucrurile existau, ca şi cuvintele care le numeau înainte ca obiectele să 


apară . Numai că în aceste analize nu este vorba nici despre lucruri, nici 

despre cuvinte, motiv pentru care autorul va sublima în repetate rânduri 
ironia ce se ascunde în titlul lucrării ce l-a făcut celebru. Interesul este 
orientat spre acel nivel intermediar între lucruri şi cuvinte, pe care îl numeşte 
practica discursivă, nivel de la care “se poate defini ce sunt lucrurile şi să 
reperăm folosirea cuvintelor”. * 

Vom analiza în continuare exemplul pe care Foucault însuşi îl supune 
atenției noastre: constituirea nebuniei ca obiect al cunoaşterii la începutul 
secolului al XIX-lea prin apariția psihopatologiei. 

Retroactiv, prin diversele reevaluări pe care le face, filosoful atribuie 
cărții sale Histoire de la folie à l’âge classique intenţia de a reface acest 
proces, intenție pe care textul însuşi o confirmă dar nu fără anumite 
ambiguitäti şi contradicții. Pentru a înţelege în ce sens se susține că obiectele 
se formează în cadrul practicilor discursive câteva din tezele clar formulate 
ale lucrări ne sunt foarte utile. Ele prefigurează teoretic ceea ce 
L'’arhéologie du savoir va încerca să sistematizeze. 

e Nebunia nu există decât în societate; nu există în afara unor forme 
de sensibilitate care o izolează şi a unor forme de repulsie care o exclud şi o 
capturează (în aceste condiţii sarcina cărții este de a reconstitui gradul zero 
al nebuniei, momentul în care era încă experiență nediferentiatä). 

e Există tipuri diferite de experienţe ale nebuniei, de percepție şi 
conştiinţă a acesteia (spre exemplu în Renaştere ne apare ca un fapt mai 
curând estetic, începând cu secolul al XVII-lea este receptată pe fondul mai 
larg al incapacității, sărăciei şi mizeriei, în timp ce modernitatea îi conferă 
statutul de boală). Este esențial pentru problema pe care o urmărim faptul că 
aceste mutații se fac pe fundalul practicilor sociale ale epocilor respective. 

e Nu trebuie să confundăm naturalitatea bolii cu “pozitivitatea” 
nebuniei care, pentru epoca modernă s-a format la punctul de intersecție 
între practica internării (care va produce scindarea între normal şi anormal) 
si cunoaşterea Juridică ce trebuia să discearnă în ceea ce priveşte capacitatea 

(contractuală) şi responsabilitatea subiectului de drept . Nebunul, ca şi omul 
normal nu pot fi situați într-un cadru natural ci într-un “sistem în care socius 


»2 Această sinteză între “decretul social 


şi subiect de drept sunt echivalente 
al internării” şi cunoaşterea juridică constituie acel a priori concret al 
psihopatologiei ce a permis ca un nebun să poată fi considerat astfel. 

e În epoca clasică planul dicibilului (teoria judiciară elaborată în ceea 
ce priveşte nebunia) şi al vizibilului (practica socială a internării nebunilor 
împreună cu mare clasă a rätäcitilor moral) sunt separate; fiecare are o istorie 
proprie, se ating, se încrucişează dar nu se suprapun şi nu se determină în 
mod direct. Cele două tipuri de experiență determină o dublă alienare a 
libertății individului prin limitarea juridică a interdictiei şi cea socială a 
culpei morale (iresponsabilitatea juridică nu-l scutea de spectrul unei 
condamnări etice pentru că în spațiul internării era asociat cu decăderea 
socială). 

e O ştiinţă nu se justifică şi nici nu se poate sprijini pe propria ei 
istorie; afirmația vizează faptul că istoria nebuniei nu este o disciplină 
auxiliară a patologiei maladiilor mintale pentru că nu are scopuri 
fundationiste şi nu încearcă să regăsească sub alte forme conceptele azi 
incetätenite ale psihiatriei, ci urmăreşte doar să refacă acele condiții care au 
permis receptarea nebuniei ca boală şi constituirea ştiinţei aferente. 
Psihopatologia nu trebuie privită, în contextul teoretic creat, drept 
continuatoarea acelor forme disparate şi neautonome ale cunoaşterii 
medicale ce aveau drept obiect manifestările şi tratarea nebuniei în epocile 
anterioare ci drept un aspect al unui alt tip de experienţă socială a nebuniei. 

Prezentarea în această manieră a ideilor cărții ar putea fi suspectată de 
un surplus de rationalizare pentru că, deşi formulate foarte ferm, tezele 
principale sunt adeseori contrazise de mulțimea argumentelor factuale aduse 
în sprijinul lor şi mai ales sunt subminate din interior prin prezenţa, cu 
obstinatie aproape, a ideii că există un adevăr al nebuniei pe care civilizația 

noastră s-a străduit să-l oculteze în diverse moduri şi care ar trebui, în sfârşit, 
eliberat. Întreaga carte, de la primele până la cele din urmă pagini, poate fi 
citită şi ca o cercetare despre “adevărul nebuniei” (p. 366, 557) când 
recunoscut ca opus “erorii” (p. 364-365) sau “neființei” (p. 380), când 
asimilat “esenței” nebuniei (p. 368, 370); de fiecare dată este în spatele, sub 
sau dincolo de ceea ce se prezintă ca adevărul său şi care o maschează. 

Ne aflăm în fața unei duble “funcţionări” a textului: o dată drept 
“arheologie a psihiatriei” (interpretare pe care, retroactiv, o întăreşte autorul 
însuşi); a doua oară drept cercetare a uneia din experienţele limită prin care o 
cultură îşi trasează propriile frontiere (proiectul acestei cercetări se află chiar 
în prefața primei ediții a cărții). De aici rezultă o anumită ambiguitate 
datorată faptului că în timp ce se demonstrează nenaturalitatea nebuniei se 
acceptă prezenţa ei necesară şi suverană în jurul limitei şi transgresării prin 
care ne constituim propria imagine de sine. 

La data apariției lucrării această caracteristică este subliniată pozitiv 
de istoricii Analelor care receptează cartea ca pe una de istorie a 
mentalităților. “Aş recunoaşte şi admira o aptitudine singulară de a aborda o 
problemă prin trei sau patru unghiuri diferite, într-o ambiguitate care are 
câteodată vina de a se reflecta în demersul material al cărții (trebuie să fu 
foarte atent în a-i urmări firul), dar care este ambiguitatea oricărui fenomen 
colectiv”. Nu greşeau decât pe jumătate. 

Subscriem cel puţin în parte la remarcile pe care Roland Barthes le 
făcea la apariția lucrării cu privire la faptul că nebunia nu este nicăieri 
definită; ea nu este obiectul unei cunoasteri, ci mai curând această 
cunoaştere; nu e o maladie ci un sens, variabil şi poate eterogen, după epoci. 

Pentru ideea de practică discursivă pe care dorim să o valorificăm din 
punct de vedere pragmatic, în ciuda acestor pendulări de la un plan la altul al 


analizei, se poate decupa în mod pertinent ansamblul afirmațiilor utile. În 

ceea ce priveşte formarea obiectelor vom încerca o sinteză în termeni proprii 
a argumentării foucaultiene. 

Informaţii asupra existenţei bolii mintale au existat de multă vreme, cu 
mult înaintea fundăru unei ştiinţe; ea era de ordinul lucrurilor adică stări şi 
comportamente aberante, discursuri incoerente. Ele aparțineau unor subiecți 
concreţi;, cunoaşterea lor era o opțiune privată. Din punct de vedere public 
nebunia rămâne multă vreme (în epoca clasică, spre exemplu) un lucru ce 
prezintă interes doar pentru că trebuie stăpânit, controlat, la fel ca alte 
fenomene sociale ce perturbă bunul mers al comunităților. Există şi în epoca 
clasică o formă de percepție socială a nebuniei dar ea se face în orizontul 
mizeriei, sărăciei sau lenei. Forma vizibilă a acestui tip de experiență a 
nebuniei este înființarea în secolul al XVII-lea a Spitalului general (1657); 
acesta nu era un aşezământ medical, în ciuda numelui său, ci unul semi- 
administrativ şi semi-juridic menit să adune şi să ţină sub control populația 
flotantă şi neproductivă care producea, în general, pagube şi disfuncţii - 
săraci, vagabonzi, cerşetori, diverse categorii incapabile de muncă şi alături 
de aceştia, nebunii. Această vecinătate va permite receptarea nebuniei în 
orizontul culpei şi al pedepsei. Aceasta era modalitatea principală a “tratării” 
nebuniei în timp ce discursul medical nu este încă autonom chiar dacă nu 
este total absent. 

Odată cu constituirea psihopatologiei şi prin această constituire 
nebunia devine obiect de cunoaştere; ca nu mai este numită şi arătată, ci este 
supusă unei cunoaşteri sistematice, e definită, 1 se caută cauzele, este clasată 
pe specii şi explicată. 

Unitatea acestui obiect este însă discutabilă; el nu reprezintă în plan 
ideal un lucru real şi identic cu sine ci se formează în câmpuri semantice 
distincte. Întelegem prin aceasta că există experiențe sociale diferite ale 
nebuniei care se traduc în discurs. Obiectul de care vorbeşte medicul nu este 


acelaşi cu cel de care vorbeşte juristul sau polițistul şi nici la fel cu al 

poetului. Totuşi, în principal datorită acestor trei discursuri - medical, 
juridico-politienesc şi literar - se constituie nebunia ca obiect de cunoaştere. 

Întrebarea pe care o formulează Foucault este următoarea: după ce 
sistem nedeductiv aceste obiecte au putut să se suprapună, să se succeadă, să 
se coreleze, pentru a forma câmpul psihopatologiei? 

Răspunsul pleacă de la supoziţia că apariția nebuniei nu s-a făcut 
“printr-o recunoaştere ştiinţifică a <<adevărului>> ei, ci prin toată această 
lentă lucrare care s-a petrecut în structurile cele mai adânci ale experienţei; 
nu acolo unde ea este maladie, ci acolo unde este legată de viața oamenilor şi 
de istoria lor (...) a fost o <<descoperire>>” *!. 

Descrierea acelor condiţii care au generat “psihiatria pozitivă” nu se 
poate face în termeni de cunoaştere pentru că ele nu privesc nici 
conținuturile vehiculate nici forma organizării lor. “Ele se situează dincolo 
de ea (de cunoaştere n.n.), acolo unde ştiinţa este foarte aproape încă de 
gesturile sale, de familiaritätile sale, de primele sale cuvinte””. 

Această situare la limita discursului o considerăm un argument pentru 
teza pe care o susţinem şi anume că abordarea cunoaşterii la Foucault este 
una pragmatică. Nu face istorie a obiectului dacă prin istorie înțelegem să se 
răspundă la întrebarea “de ce plecând de la elementele x s-a ajuns la apariția 
lui y” pentru că nu e vorba de un decalaj temporal, ci de unul de nivel pe 
care-l explorează. Se studiază “sub idei cum a putut să apară cutare sau 
cutare obiect posibil” ceea ce duce la concluzia că “nici logica sensului, 
nici logica şi metoda structurală nu sunt necesare acestor cercetări”. 
Datorită acestei duble reducții, echivalentă cu renunţarea la orice atitudine 
naturală, un domeniu precum psihopatologia nu este tratat ca un ansamblu de 
enunturi adevărate privind nebunia ci doar ca un ansamblu de enunturi 
serioase dar a căror pretenţie de adevăr este suspendată odată cu pretenţia de 


a avea un sens. Renuntând la /ogica sensului problema nu mai este de a şti 


cum s-a ajuns la o anumită idee despre un anumit obiect, cum a fost ea 

confirmată sau infirmată de realitate, cum şi-a modificat conţinutul sau a fost 
eliminată ca eroare. Demersul devine astfel “neutru epistemologic” evitând 
orice angajament valorizator cu privire la conținuturile vehiculate. În locul 
conținuturilor se descrie cum au ajuns oamenii să vorbească despre un 
anumit lucru (indiferent ce au spus despre el) astfel încât toate aceste 
enunturi pe care le-au formulat să se constituie într-un discurs relativ 
autonom, susceptibil de a fi apreciat ca adevărat sau fals. 

Ansamblul acelor elemente discursive şi nondiscursive care au dus la 
apariția unui anumit obiect al cunoaşterii sunt sistematizate, cum am amintit 
deja, în L’archéologie du savoir (în special în capitolul ce se intitulează în 
mod foarte explicit - La formation des objects). Considerăm că ele 
reprezintă o grilă a condițiilor pragmatice de existență a unui obiect. 
Foucault numeşte această grilă “regim de existenţă” al obiectelor; pentru 
stabilirea acestui regim regulile de metodă impun mai multe demersuri. 

1. Trebuie să se repereze întâi “primele suprafețe ale apariţiei” 
obiectelor; acestea reprezintă anumite zone cu normativitate proprie şi care 
drept urmare, sunt extrem de sensibile la apariția oricărei devieri, a oricărei 
diferențe. O remarcă importantă pentru caracterizarea statutului pe care 
aceste condiţii îl au este aceea că ele se pot modifica după cultură, epocă şi 
formele discursului. Pentru exemplul folosit, medicina bolilor mintale, 
suprafeţele de apariție sunt constituite din familie, grupul restrâns, mediul de 
muncă, comunitatea religioasă, iar din secolul al XIX-lea li se adaugă arta, 
sexualitatea, penalitatea. 

2. În al doilea rând se descriu “instanţele de delimitare” adică acele 
instituții care la nivelul unei societăți “departajează, desemnează, numesc şi 
instaurează” obiectele. Pentru nebunie acest rol l-a jucat în primul rând 
medicina dar şi justiția (mai ales cea penală), autoritățile religioase şi critica 


literară şi artistică. 

3. Cel de-al treilea demers constă în a analiza “grilele de specificaţii” 
înțelese ca sistemele după care “se separă, se opun, se regrupează, se 
clasează, se derivă” formele diferite ale obiectului discursului. Pentru 
nebunie ele sunt sufletul, corpul, viaţa şi istoria individului, jocul corelațiilor 
neuro-psihologice. 

Până în acest moment s-ar părea că, dincolo de termenii specifici pe 
care Foucault îi introduce, avem de a face cu o analiză tradițională a 
contextelor cunoaşterii cu accentul pus pe practicile sociale nondiscursive. 
Or, relația dintre aceste practici, economice, sociale, culturale, recunoscute 
ca fiind foarte importante, şi discurs este mult mai complicată: “Discursul 
este cu totul altceva decât locul unde vin să se depună şi să se suprapună, ca 
pe o simplă suprafață de inscripţie, obiectele care ar fi fost instaurate 


Acu 35 
înainte”. 


Condiţia pentru a se forma un obiect este ca între toate aceste 
instanţe să se instaleze un ansamblu de relații încrucişate, descriptibile şi 
relativ stabile. Natura acestor relații este argumentul principal în spijinul 
ideii că ele reprezintă condiții pragmatice ale apariției obiectelor în discurs. 

Relaţiile discursive sunt distincte de alte două tipuri de relaţii ce pot fi 
descrise; ele nu trebuie confundate cu relațiile primare care există şi pot fi 
stabilite independent de orice discurs între instituţii, tehnici, etc. dar care nu 
sunt totdeauna “superpozabile relaţiilor formatoare de obiecte” * dar nici cu 
relaţiile secundare care se pot regăsi formulate în discursul însuşi fără a 
reproduce însă jocul relațiilor ce fac posibile şi susțin obiectele. Relaţiile 
discursive nu sunt cele ce ar putea face obiectul unui studiu sociologic dar 
nici cele ce se stabilesc între propoziţii şi ar putea fi descrise din punct de 
vedere logic; ele sunt “relaţiile care permit de a lega enunturile utilizate în 
anumite contexte particulare pentru a îndeplini anumite acţiuni”. *” 

Aceste relații nu sunt interne discursului care ar putea fi supus 


interpretării pentru a se realiza prin ea o “istorie a referentului”. Este explicit 


faptul că în L’archéologie du savoir, Foucault lămureşte ambiguitatea care 

plana în L’histoire de la folie à l’âge classique unde arheologia psihiatriei şi 
o istorie a nebuniei ca experiență primitivă, fundamentală, purtătoare de 
adevăr, se intersectau permanent. Cum discursul nu este considerat expresie 
a ceea ce se petrece sub el şi ar trebui tradus ci este luat în autonomia sa în 
acest caz se trece peste “lucruri”. Fondul pe care el se desfăşoară este cel al 
regulilor care permit lucrurilor să devină obiecte de discurs, nu al lucrurilor 
însele. 

O distantare evidentă a demersului propriu de orice abordare ce ar fi 
putut fi asociată istoriei mentalităților se produce încă odată cu apariția în 
1963 a lucrării Naissance de la clinique. Une archéologie du regard 
medical în care limitează analiza la sfera discursului, a producerii, 
organizării şi regimurilor acestuia. Instituţiile, cunoştinţele asupra corpului, 
medicii şi bolnavii, împreună cu pozițiile lor relative, toate elementele 
prezente anterior le întâlnim de asemenea în text dar numai prin intermediul 
discursului care organizează experienţa maladiei. Modalitätile discursului, pe 
care istoria mentalităților le includea printre echipamentele mintale de care 
dispuneau indivizii şi colectivitätile, se desprind de celelalte experienţe 
precum cunoştinţe, afecte, mituri, credințe, tehnici, etc., definindu-le 
acestora condițiile de posibilitate. Orice punct de vedere psihologic, 
mentalist ca şi ideea de conştiinţă socială sau gândire a unei epoci sunt 
respinse. În locul acestora se caută omologii formale în discursurile aflate la 
niveluri foarte diferite şi privind operații foarte diferite. Accentul 
structuralist este foarte puternic în ciuda absenței metodelor structuraliste 
(modelări matematice, spre exemplu). 

Clinica, precum azilul sau închisoarea, nu mai este o instituție ci o 
formă; celălalt nume al pragmaticii foucaultiene ar putea fi sintaxa 
experienței pentru că urmăreşte să descrie “reorganizarea sintactică a 

maladiei” pentru a-i pune în evidenţă coerenţa. 

Apariția clinicii ca fapt istoric ar trebui identificată cu sistemul 
reorganizärilor la care sunt supuse “elementele discrete ale spațiului corporal 
(...), elemente constituante ale fenomenelor patologice, (...) definirea seriilor 
liniare ale evenimentelor morbide (...), articularea maladiei în organism 
(....” Lucrurile au dispărut din zona de interes dar la acest moment jocul 
semnificantului şi semnificatului este încă prezent întrucât analiza structurală 
priveşte un semnificat, obiectul experienței medicale, pentru care clinica este 
în acelaşi timp un nou decupaj dar şi “principiul articulării într-un 
semnificant în care noi avem obiceiul de a recunoaşte, cu conştiinţa încă 
adormită, limbajul unei <<stiinte pozitive>>”. * 

În L’archéologie du savoir câmpul “semiotic” foucaultian este 
restructurat deja total; “cuvintele sunt deliberat absente ca şi lucrurile 
însele”. Discursul nu este tratat ca un “ansamblu de semne (elemente 
semnificante trimițând la conținuturi sau reprezentări) ci ca o practică care 
formează sistematic obiectele de care vorbeşte”. *! Semnele nu comunică 
pentru că problema comunicării este suspendată; semnele nu semnifică 
pentru că nu se urmăreşte o istorie a semnificantului ce s-ar realiza prin 
intermediul lor. Nu vrem să susţinem ideea, incoerentä de altfel, că ceva este 
semn şi nu semnifică ci faptul că analiza posibilă şi aşteptată a discursului ca 
ansamblu semnificant nu este punctul de vedere pe care îl adoptă arheologul 
cunoaşterii. Faptul că refuză atât perspectiva semnificantului (trecând peste 
vocabularul de care dispuneau indivizii la un moment dat) cât şi pe cea a 
semnificatului (întrucât nu cercetează sensurile pe care le dădeau oamenii 
cuvintelor) şi totuşi vorbim de câmp “semiotic” presupune o concepție 
ternară a “semnului”. Ghilimelele marchează o utilizare strict locală şi într-o 
anumită măsură chiar alegorică a celor doi termeni. Să explicăm despre ce 
este vorba. 

Există o interpretare simplificată, dacă nu chiar simplistă, a ceea ce 


x, 


Foucault înțelege atunci când foloseşte cuvântul “arhivă”; totalitatea 

textelor, a materialului documentar sedimentat de secole şi secole; în această 
lume haotică a semnelor, arheologul ar juca rolul divinității, a logosului 
originar ce vine să introducă ordinea, desprinzând legile coerentei ei interne. 
Or, lucrurile nu stau în acest fel. Nu ne găsim într-un câmp lingvistic pentru 
că “semne” nu sunt doar cuvintele; arhiva cuprinde atât enuntabilul cât şi 
vizibilul, este “audio-vizuală”, după expresia lui Deleuze pentru care 
“Straturile sedimentare sunt făcute din lucruri şi cuvinte, din a vedea şi a 
vorbi, vizibilul şi dicibilul, din plaje de vizibilitate şi câmpuri de lizibilitate, 
din conţinuturi şi expresii”; ele păstrează permanent această dualitate în 
care nici unul dintre elemente nu poate fi redus la celălalt, fiecare rezultând 
din procesele simultane prin care cuvintele şi lucrurile sunt deschise, 
“sparte”, pentru a extrage din ele enunturi şi figuri. Din acest motiv am 
respins ideea unui câmp lingvistic înlocuind-o cu cea a unui “câmp 
semiotic”. În acest moment se ridică o întrebare “de tip Foucault”: "Dar între 
ele ce raporturi?” 

Un posibil model pentru înţelegerea relaţiilor care se stabilesc între 
“cuvinte” (care nu sunt totuşi semnificanți) şi “lucruri” (prin care nu 
înţelegem semnificati) poate fi sugerat de structura pe care a propus-o pentru 
actul de semnificare Charles Sanders Pierce pentru care "un semn (...) este 
un obiect aflat în relaţie cu obiectul său , pe de o parte, şi cu un interpretant, 
pe de alta, astfel încât să pună interpretantul într-o relație cu acest obiect 
corespunzătoare propriei lui relaţii cu obiectul” . * 


Semnicant 


Semnificat nterpretant 


După cum observăm, nu este vorba de un raport diadic, ca de la 


reprezentare la obiectul reprezentat ci de unul triadic; relația semnificant- 

semnificat este mediată de ceea ce Pierce numeşte interpretant, interpretant 
despre care afirmă, foarte important pentru analogia pe care urmărim să o 
realizăm, “nu este nevoie să fie o modalitate mentală de a fi” . Dacă se 
distinge între semn şi obiectul său acest lucru se petrece pentru că există "fie 
în gândire, fie în exprimare (s.n.), o explicaţie sau un raționament sau un 
context care să arate cum, după care sistem sau pentru care motiv semnul 
reprezintă obiectul sau ansamblul de obiecte pe care-l reprezintă”. 
Interpretantul apare drept efect pe care semnul îl produce fără ca acest efect 
să fie în mod necesar asupra unei persoane; acest lucru este subliniat de 
filosof atunci când prezintă introducerea în definirea interpretantului a 
termenului “persoană” drept “o concesie” pe care o face în disperare de 
cauză pentru a permite o înțelegere mai largă a concepţiei (este vorba de 
celebra "prăjitură pentru Cerber”). Interesantă pentru demersul nostru este 
tocmai această posibilitate pe care o susţine Pierce de a studia actul semiozic 
ca o relație triadică dar fără recursul la subiectul psihologic, în afara 
fundalului oferit de o concepție mentalistă a semnificării. 

Natura triadică este considerată modul particular de a fi al semnului ca 
semn; acesta este o “treitate”, adică o “combinaţie de relative pentru a face o 
nouă relativă””, combinaţie niciodată reductibilă la o relaţie cu doi termeni 
întrucât “un semn este ceva prin a cărui cunoaştere cunoaştem ceva în plus ”. 

Ne este imposibil să ignorăm analogia ce se poate realiza între această 
afirmație şi cea pe care o face Foucault atunci când susține că “Cu 
siguranță, discursurile sunt făcute din semne, dar ceea ce ele fac este mai 
mult decât a utiliza aceste semne pentru a desemna lucrurile. Acest plus le 
face ireductibile la limbă si la cuvânt”. * 

Pentru studierea raporturilor dintre semn şi interpretantul său Pierce 
delimitează un domeniu în cadrul semioticii pe care îl numeşte, conform 


vechii tripartiţii medievale, retorica universală sau pură; în aceasta 


semioticienii tind să recunoască pragmatica. 

Programul acesteia este o foarte concisă dar excelentă caracterizare a 
ceea ce considerăm că ar fi arheologia. Această ştiinţă “(...) este o cercetare 
si nu o <<doctrină>> (istoria cuvintelor şi nu etimologia lor ne dă cheia 
semnificației lor, mai ales pentru un cuvânt saturat de ideea de progres cum 
este <<ştiinţa>>)”; oamenii de ştiinţă trebuie”(...) să facă cercetări asupra 
referintei la interpretantii lor (semnelor n.n), nu doar la obiecte”. 4” 

Propunem următoarea “traducere” în termeni foucaultieni: nu trebuie 
cercetată doar relația semnificantului cu semnificatul (sau cu referentul, după 
caz) ci şi cu practicile ce fac posibilă o asemenea relaţie. În raportul dintre 
discurs (ca semn) şi lucrurile despre care vorbeşte, practicile discursive joacă 
un rol analog interpretantului, prin ele constituindu-se lucrurile ca obiecte de 
discurs. Semnul nu ţine locul cuiva; ceea ce el semnifică este numai o 
perspectivă pe care practica a permis-0, a luminat-o. 

Deşi nu există nici o referință directă la Pierce în textele publicate ale 
lui Foucault (ceea ce nu înseamnă că scrierile acestuia i-au fost total străine) 
îndrăznim să afirmăm că filosoful francez continuă o anumită parte din 
problematica semiotică a întemeietorului pragmatismului. La urma urmei, 
arheologia pare a spune că la toate nivelurile nu există altceva decât o 
problemă de “terteitate” dacă prin aceasta înțelegem o acţiune asupra altor 
acțiuni, o relație între relații. “Conceptele-funcţii” pe care le elaborează 
Foucault (am întâlnit deja pe cel de “relații discursive” în opoziţie cu cele 
“primare” şi “secundare” - încă o analogie cu Pierce - şi pe cel de “obiect 
discursiv”) sunt cu siguranță un tip de “semne” pe care Pierce le-ar numi 
treitäti (sau “terțeități”), le vom adăuga în paginile următoare pe cele de 
“funcție enuntiativä”, “formaţiune discursivă”, “arhivă” etc. Interpretarea 
ternară a semnelor ducea la filosoful american la constituirea unui lanţ în 
care fiecare semn împreună cu explicația sa formau un alt semn şi aşa mai 
departe (unii au citit în această imagine principiul semiozei infinite); pentru a 


o opri Pierce introduce ideea că nu orice interpretant este un semn, că există 

o limită a interpretării - obisnuinta (şi “eşuează” în psihologie) . Ceea ce 
numim la Foucault “terțeitate” duce la o cu totul altă imagine care nu mai 
este plană; reprezentarea triunghiului semiotic nu ne mai poate servi drept 
model. “Conceptele-functie” sunt spatiale, conturează întotdeauna un volum; 
acesta nu are coordonatele stabile ale universului clasic ci pe cele variabile 
ale unui univers relativist. Obiectele ca şi enunturile apar ca efecte 
(“luminozități” ar spune Deleuze, dând o notă heideggeriană) în acest spațiu 
care nu se desfăşoară ci este închis asupra lui însuşi, circular. O precizare 
credem că este necesară: termenul de “efect” nu este corelatul cauzei la 
Foucault ci este utilizat într-un sens similar celui din estetică (efect de 
contrast, trompe d'oeil). 

Circularitatea permite să se evite regresul în psihologism dar va 
implica anumite riscuri teoretice pe care le vom analiza odată cu pragmatica 
enuntului care, sperăm, va clarifica şi afirmaţiile anterioare (care până la 
acest moment au mai mult aparenţa unor metafore). 

Analogiile pe care le-am sugerat între "pragmatica” lui Foucault ti cea 
a lui Pierce nu trebuie totuşi extinse prea mult. Cei doi autori nu formulează 
modelul interpretativ în acelaşi limbaj; dacă la Foucault nu avem implicat 
mentalul, subiectul psihologic, nici sensul sau comunicarea este pentru că 
analiza se face la un nivel de limbaj imediat superior celui pe care îl 
foloseşte Pierce. 

Practicile discursive în calitatea lor de “interpretant general” al 
semnului global (discursul) nu necesită nici o teorie a codurilor, spre 
exemplu, pentru că nu este vorba de coduri ci mai curând de “releele” prin 
care aceste coduri ar putea circula. De aici rezultă şi imposibilitatea unei 
modelări algebrice pentru că ceea ce se formează prin practica discursivă, 
enunturile în primul rând, nu posedă unitatea şi omogenitatea unor structuri 

axiomatizabile ci doar “încrucişează” domeniul acestora şi le fac să apară 


A A x $ š i 48 
”cu conținuturile concrete, în timp şi spațiu”. 

Aprecierile şi comparaţiile care s-au făcut impun explicații detaliate şi, 
pe cât posibil, chiar aplicaţii, cu atât mai mult cu cât vorbim despre realități 
putin intuitive. Ne putem plimba foarte bine mental printr-un spațiu 
euclidian dar Riemann nu ne mai permite acest lucru. Or, Foucault este 
“contemporan” cu Einstein, cu Heisenberg, poate, şi cu Riemann. Această 

"corespondenţă” o sesizează Gilles Deleuze atunci când tratează “enunţul” în 

termenii topologici ai teoriei matematice a “multiplicităţii””” elaborată de 


acesta din urmă. 

Faptul că studiul nostru asupra dimensiunii pragmatice a scrierilor 
foucaultiene începe cu formarea obiectelor este o opţiune deliberată care nu 
ține de logica producerii discursului însuşi sau de cea a apariției textelor la 
care ne referim; această opţiune decurge din logica propriei noastre 
demonstrații care nu urmăreşte să ignore diferenţa şi să reducă noutatea la 
familiar ci chiar să delimiteze această diferenţă. În acest scop, spre exemplu, 
am utilizat ghilimelele când am vorbit de câmp “semiotic”; poate ar fi fost 
mai potrivit să optăm pentru varianta câmp “epistemic”. Atât timp cât pentru 
semiotică obiectele nu pot exista decât ca semne interpretabile statutul pe 
care îl au în relația cu lucrurile şi cuvintele nu ar intra în zona ei de interes. 
Nu considerăm totuşi că aceasta ar fi fost o soluţie preferabilă întrucât - deşi 
este vorba de o problemă nouă pentru o cercetare semiotică, formarea 
obiectelor - ea se rezolvă pe baza unui material în mod privilegiat semiotic, 
textele. Ele însele nu sunt în măsură mai mică “materii formate” ceea ce vom 


încerca să argumentăm în continuare. 


2.2. Corpul enuntului 

Imprecizia pe care Foucault o manifestă în ceea ce priveşte utilizarea 
anumitor termeni pentru a acoperi realități destul de diferite este într-o 
oarecare măsură studiată şi sigur conştientizată de către autor care 
“mărturiseşte”, de exemplu, faptul de a fi folosit pentru “discurs” trei sensuri 
diferite: domeniul general al tuturor enunturilor (o rigoare mai mare ar fi 
impus în loc sintagma “câmp prediscursiv”); grup individualizat de enunturi 
(formațiunea discursivă ar fi sinonimul) şi practică reglată ce dă seama de 
existenţa unor anume enunțuri (practica discursivă). Fiecare dintre aceste 
expresii cuprinde un termen - enunţ - a cărui utilizare cotidiană ne-ar putea 
face să-l trecem cu vederea în comparaţie cu noutatea formulărilor ca atare. 
Or, chiar în această privinţă - a enuntului - analiza foucaultiană îşi dovedeşte 
originalitatea chiar dacă opiniile exprimate nu sunt unanime în a face această 
apreciere. Ne referim la faptul că teoria “enunțului” reprezintă un aspect al 
operei foucaultiene care a fost înconjurat de mari incomprehensiuni şi a dus 
la formularea unor poziţii extrem de diferite. L’archéologie du savoir, 
lucrarea a cărei element central este chiar definirea enuntului, a fost apreciată 
când superlativ, când respinsă şi înconjurată de o tăcere programată şi drept 
urmare, foarte elocventă. Culegerea de studii închinate operei filosofului 
apărută sub titlul Michel Foucault. Lire l’oeuvre “ nu cuprinde nici un text 
referitor la lucrarea menționată pentru că, aşa cum mărturiseşte unul dintre 
autori, “punctul de echivoc maximal” ar fi fost atins în acest “straniu 
obiect”. 

La polul opus se găseşte unul dintre excelentii cunoscători ai textelor 
foucaultiene (ca şi a resorturilor mai puţin transparente şi accesibile ale 
gândirii filosofului). Este vorba de Gilles Deleuze dispus să recunoască în 
această operă “profund nouă”, “o dimineaţă de sărbătoare”. ° 

Subtilele analize pe care le face ne permit să credem că în ceea ce 
priveşte “teoria enunţului” ne asumăm mai puţine riscuri decât în raport cu 


orice alt aspect al operei dacă apreciem că e vorba de o pragmatică. Spunem 

“mai puţine riscuri” întrucât în cel putin două texte despre Foucault 
avansează ideea că analiza enuntului se încadrează în dimensiunea 
pragmatică a cercetării: “(...) conceptul de enunț m-a frapat profund pentru 
că el implică o pragmatică a limbajului capabilă de a reînnoi lingvistica””, 
“o pragmatică generalizată”. 

Nu dorim să ne facem părtaşi la entuziasmul pe care îl manifestă 
Deleuze şi nici să susţinem că adevărul este undeva la mijloc. Urmărim să 
evidentiem specificul acestei teorii care, în ciuda noutätii ei, ne permite 
analogii şi comparații cu forme recunoscute şi mai elaborate de pragmatică 
în măsură să servească tezei noastre inițiale. Cât despre un anume consens 
interpretativ în această privinţă trebuie menționat că nici exegeții “oficiali”, 
Hubert Dreyfus şi Paul Rabinow, nu ignoră apropierea acestor analize de 
dimensiunea pragmatică deşi, americani fiind, tind să înțeleagă prin aceasta 
aproximativ acelaşi lucru cu pragmatism holistic (apropiindu-l în acest fel în 


mod explicit pe Foucault de Quine) . 


x * 


În maniera obişnuită, filosoful nu realizează decât caracterizäri 
negative pentru a ne face să înţelegem ce este un enunţ; identitatea 1 se 
precizează prin stabilirea diferențelor faţă de acei termeni de care am fi fost 
tentaţi să-l apropriem: propoziţie (ca obiect al logicii), frază (în calitatea ei 
de unitate gramaticală) şi act de limbaj, “speech act” aşa cum a fost definit 
de filosofia analitică engleză). Vom încerca să sintetizăm argumentele şi să 
ilustrăm, dacă este posibil, diferenţele. Într-un sistem de semne, logica 
recunoaşte drept unitate proprie “propoziția”; aceasta şi enunţul reprezintă 
elemente distincte din mai multe motive: 

e aceeaşi propoziție logică poate exprima două enunturi diferite ceea 
ce înseamnă că identitatea logică nu poate garanta identitatea enuntiativä. 
Spre exemplu, propoziția “Nu a înţeles nimeni” şi propoziția “Este adevărat 

că nu a înțeles nimeni” pot fi considerate indistincte în virtutea faptului că o 
lege logică ne permite să substituim p cu “Este adevărat p “ şi invers; ele 
sunt însă enunturi diferite pentru că nu le putem găsi în cadrul aceluiaşi Joc 
enuntiativ. Prima este o constatare, exprimată sau interioară în timp ce a 
doua, tot constatare, este element într-un dialog, o replică, o întărire. 

e un enunţ poate fi exprimat printr-o singură propoziție logică dar şi 
printr-o formă propozițională complexă iar în unele cazuri de una 
fragmentară sau de ceva ce nu poate fi considerat decât într-o interpretare 
extrem de largă, propoziție. Avem pentru această din urmă situaţie una dintre 
puţinele exemplificări pe care le oferă autorul însuşi - “A.Z.E.R.T.” (e vorba 
despre succesiunea literelor de pe claviatura unei maşini de scris - 
corespondentul francez al serii “A.S.D.F.” de pe claviaturile adaptate limbii 
române). Claviatura maşinii nu este un enunţ dar seria reprodusă într-un 
manual, serie ce redă raporturile de frecvenţă între sunetele limbii respective, 
este un enunţ. De asemenea putem recunoaşte un (singur) enunţ acolo unde 
logica tinde să identifice două propoziţii ca în “Actualul rege al Franței este 
chel”. 

Pe o schemă relativ asemănătoare putem respinge şi identificarea 
între enunţ şi fraza gramaticală; în sfera enuntului intră şi elemente mai 
“bizare” din punctul de vedere al unui specialist în gramatică precum 
coloane de cuvinte (conjugarea unui verb), un tabel clasificator, un arbore 
genealogic, estimările unei balante comerciale, formula unei legi fizice sau 
una algebrică, o curbă de creştere, o piramidă a vârstelor, o distribuţie, o 
repartiție etc. Frazele care însoțesc aceste enunturi sunt interpretări sau 
comentarii iar într-unele din cazurile menționate “numai un număr infinit de 
fraze ar putea echivala cu toate elementele care sunt explicit formulate în 


5 ; + 5554 
asemenea tipuri de enunţuri.” 

Această precizare ne poate orienta asupra înţelesului pe care trebuie 
să-l atribuim afirmației că enunturile sunt caracterizate simultan prin 
“raritate” şi “cumul” asupra căreia vom reveni. 

Distincția în raport cu actele de vorbire (“speech acts”) în sensul în 
care folosesc această sintagmă analiştii englezi (în special Searle)” este mai 
dificil de realizat cu cât Foucault însuşi îşi retrage propriile argumente. 
Argumentul principal împotriva unei asemenea identificări constă, după 
interpretarea foucaultiană, în faptul că efectuarea unui act de vorbire necesită 
un anume număr de “formule distincte sau fraze separate” care, fiecare dintre 
ele, ar putea avea statutul unui enunţ. Refuzând actelor de vorbire calitatea 
de a putea fi ele însele compuse consideră că între enunţ şi actul de vorbire 
am putea stabili un tip de raport parte-întreg. Argumentul este slab şi practic 
de nesustinut. Compararea enunţului este făcută cu “actul ilocutor” prin care, 
conform definiției date de Searle, trebuie să înțelegem acțiunea pe care un 
locutor o exercită asupra alocutorului său ca urmare a enuntärii unei expresii 
într-o situație determinată (de exemplu “a afirma”, “a avertiza”, “a promite”, 
“a cere”, “a ordona”, “a constata”, etc.). Nu există rațiuni implicite sau 
explicite, pe baza cărora să se considere că un “act ilocutor” nu poate face 
parte din structura altui act ilocutor (aşa cum, de exemplu, o afirmație poate 
face parte dintr-o promisiune). Acest fapt este constatat şi recunoscut de 
Foucault însuşi într-o scrisoare către Searle”; drept urmare, argumentul cade 
fără însă a crea condiții pentru a recunoaşte în analiza enuntului o altă 
analiză a actelor de vorbire. 

Noutatea pe care o introduce Foucault nu priveşte atât obiectul studiat, 
pe care putem accepta să-l numim chiar şi act de vorbire, cât faptul că îl 
consideră “dintr-un unghi diferit”, aşa cum afirma el însuşi în scrisoarea 
citată mai sus. 

Care este “unghiul” lui Searle? O succintă caracterizare se impune 


pentru a putea sesiza diferenţa. În calitate de pragmatică universală filosofia 

limbajului este o cercetare a exprimărilor posibile în situații idealizate. Ea 
pleacă de la ipoteza că a vorbi o limbă “înseamnă să adopti o formă de 
comportament guvernată de reguli”.” Aceste reguli nu reglementează un 
comportament existent anterior, ci sunt constitutive, adică definesc condițiile 
ce trebuiesc îndeplinite pentru a putea spune că apare acel comportament (pe 
care-l numim act-actiune). Sarcina pe care şi-o propune această pragmatică 
universală este aceea de a stabili seturile de reguli ce permit ca actele de 
limbaj corespunzătoare exprimärilor noastre să fie considerate reuşite; se 
formulează condiţiile de succes. În acest scop se face o tipologie a actelor de 
vorbire (“a face asertiuni”, “a pune întrebări”, “a cere scuze”, “a mulțumi”, 
etc.) şi se introduce o distincție între “actul ilocutor” (în înţelesul precizat 
anterior) şi “actul perlocutor” (efectul psihic pe care-l urmăreşte realizarea 
primului act). Nu este vorba de o clasificare, ci o diferenţă ca între acțiune şi 
scopul ei (putem să facem acțiunea de a întreba, să zicem, pentru a intimida 
pe cineva, nu pentru a afla răspunsul). În aceste acte sunt implicaţi locutorul 
si alocutorul său, dotați fiecare cu un tip de competenţă teoretică în privința 
actului la care participă. Analiza se poartă, în principiu, asupra enunturilor 
elementare şi serioase (““seriosul” desemnează situația în care vorbitorul îşi 
asumă supozitiile semantice ale actului pe care-l realizează; de exemplu, 
dacă afirmă “Plouă” îşi asumă adevărul propoziției şi faptul că ar trebui să 
fie în măsură să furnizeze argumente pentru acest lucru). Searle va încerca să 
extindă teoria şi asupra actelor “ficționale” introducând ipoteza că pe lângă 
actele de vorbire serioase există şi acte de vorbire pretinse; asta înseamnă că 
între un discurs rostit în mod real şi acelaşi discurs, cu exact aceleaşi cuvinte, 
reprodus într-un roman, deosebirea constă în faptul că prin cel dintâi chiar se 
efectuează acte de vorbire - se asertează, se promite, se cere, etc. - în timp ce 
prin cel de-al doilea doar se pretinde că se fac asemenea acte. Fictiunea ar fi 


posibilă deci pe baza unui “set de convenţii extralingvistice, nonsemantice, 

care rup conexiunile dintre cuvinte şi lume”, conexiuni pe care filosoful le- 
a precizat prin definirea regulilor pentru reuşita fiecărui act în parte. 

Dacă luăm în considerare numărul şi cerințele regulilor constitutive 
pentru actele de vorbire ajungem la concluzia că actele de vorbire (reuşite) 
sunt extrem de rare întrucât sunt extrem de puţine situații care să 
îndeplinească condiţiile restrictive impuse. Asta nu semnifică faptul că am fi 
reduşi la tăcere sau că, în rest, am scoate doar sunete neinterpretabile; când 
nu este îndeplinită cel puţin una din condiții, actul de vorbire respectiv este 
considerat defectiv. Foarte multe din actele noastre de limbaj pot fi 
considerate astfel fie pentru că nu se realizează toate condițiile, fie pentru că 
nu avem criterii de a verifica realizarea lor efectivă. Actul de “a sfătui” pe 
cineva, spre exemplu, nu va fi considerat încununat de succes decât dacă 
sunt cumulate următoarele patru reguli: 

1. Regula conţinutului propozitional : locutorul L trebuie să se refere 
prin enunţul său la o acțiune viitoare C a actualului său alocutor A; 

2. Regula preliminară : L are motive să creadă că C va fi avantajos 
pentru A; nu este sigur, nici pentru L, nici pentru A, că acestea din urmă ar 
efectua altfel acţiunea C; 

3. Regula de sinceritate : L gândeşte că C va fi realmente în avantajul 
lui A; 

4. Regula esențială : a spune “Te sfătuiesc să faci C” echivalează, 
pentru L, cu a asuma că C va fi într-adevăr avantajos pentru A. 

După cum observăm actul lingvistic este unul social pentru că 
presupune o cooperare a ambilor participanţi la reuşită; incompetenta unuia 
(să zicem nesinceritatea locutorului) ca şi a celuilalt (faptul că era deja ferm 
hotărât asupra acțiunii C) poate duce la eşec. 

În acest moment am putea relua o întrebare a lui Searle, dar cu o 
intenție putin diferită: “De ce atâta bătaie de cap?” pentru a teoretiza un 


cadru ideal al cărui şansă de a se intersecta cu realitatea este minimă. O 

explicație ar fi faptul că vrem să scăpăm de obositoarea sarcină de a distinge 
un enunţ serios de unul de ficţiune sau de a-l mai scrie pe cel din urmă şi 
vrem să le punem pe seama maşinilor de calcul ce ar trebui programate în 
acest sens. Dar şi în acest caz ne-am putea întreba dacă i-ar servi unui 
calculator să ştie că atunci când scrie un roman nu face acte de vorbire 
propriu-zise ci numai pretinde că le face sau la ce îi poate folosi condiţia de 
sinceritate (în afara situației în care vrem să-l învăţăm să spună minciuni sau 
îi ataşăm un detector pentru a-l transforma în psiholog). 

Tonul nu trebuie să înşele! Analizele pe care le face Searle sunt 
profunde şi subtile dar au limitele oricăror cercetări desfăşurate într-un cadru 
idealizat; în primul rând riscă să eşueze la confruntarea cu realitatea sau să 
omită secțiuni importante ale acesteia. O întrebare retorică, ce fel de act de 
vorbire este, serios sau pretins? O întrebare serioasă presupune că cel care o 
pune nu ştie răspunsul, crede că ar fi avantajos pentru el să-l ştie, crede că 
cel întrebat ştie şi ar fi dispus să-i răspundă, etc. şi drept urmare întrebarea 
noastră este defectivă de la un capăt la celălalt; în acelaşi timp nu putem să o 
considerăm nici ficțiune. Este o asertiune mascată sintactic de o întrebare? 
Răspunsul este dificil. Aici supozitule pot varia în funcție de conținutul 
întrebării (dacă vizează opinii, cunoştinţe, etc.). În unele cazuri conţinutul 
poate privi o stare de fapt ca la întrebările didactice despre care se consideră 
în mod obişnuit că nu solicită informaţia din răspuns, ci una privind nivelul 
de pregătire al elevului pentru care răspunsul este un indice. 

Dincolo de nuantärile pe care situațiile reale le impun este evident însă 
un lucru: fără cunoaşterea regulilor pragmatice de utilizare nu putem deduce 
niciodată doar din exprimare ce tip de informaţie ni se solicită printr-o 
întrebare dacă este serioasă sau ficțională (pusă de un personaj într-un roman 
altui personaj şi nu nouă), dacă este retorică sau didactică, etc. Am 
exemplificat cu întrebarea pentru că o întâlnim frecvent în situații atipice; 


aceeaşi apreciere este însă valabilă pentru oricare din actele vorbirii. 

Din păcate însă, aplicabilitatea acestor reguli este strict locală; ele ne 
pot garanta reuşita actului dar niciodată şi pe cea a acţiunii. Actele de vorbire 
reuşite nu atrag după ele acțiuni avantajoase şi nici cele defective nu duc 
obligatoriu la eşec în planul faptelor. Un sfat care întruneşte toate normele pe 
care le-am menţionat anterior poate fi foarte bine un sfat prost, cu consecinţe 
dezastruoase pentru cei implicaţi, pe când un altul, în care sfătuitorul nu este 
deloc convins că ceea ce spune este în avantajul celui sfătuit (chiar 
dimpotrivă) nu este exclus să ducă la rezultate excelente dacă este urmat. 

Foarte important pentru punctul de vedere al filosofiei analitice a 
limbajului este de a fi pus în evidenţă faptul că exprimärile noastre nu sunt 
închise în ele însele, nu-şi sunt suficiente; totdeauna ele se deschid spre o 
situație, spre un spaţiu de joc în care se confruntă subiecți despre care se 
presupune că ar cunoaşte regulile jocului. Fiecare formulare aruncată în luptă 
are în spate un jucător care urmăreşte anumite scopuri (să modeleze 
comportamentul celorlalți, la modul cel mai general), care are deci intenții. 
Pragmatica ce se fundează astfel este una ce plasează intenția în poziția de 
criteriu central de diferenţiere, de valorizare şi de reuşită a unui act de 


vorbire. 


x * 


Cât de departe sau cât de aproape suntem de realizările şi de intențiile 
lui Searle, vom stabilim în continuare. Până în acest moment am văzut că 
enunţul, deşi uneori se suprapune peste propoziţia logică, fraza sau actul de 
vorbire, nu se identifică cu nici unul dintre ele. Avansăm ipoteza că 
explicația cea mai simplă pentru această diferență este faptul că enunţul se 
găseşte la alt nivel enuntiativ decât propoziția, fraza, etc. Cum am menționat 
deja conceptele foucaultiene îşi determină un spaţiu multidimensional în care 
există. Vom încerca să descriem coordonatele acestui spaţiu ce defineşte 


funcția enuntiativä. 

2.2.1 Corelatul 


Propunem pentru început să analizăm exemplul pe care Foucault ni-l 
propune din punctele de vedere respinse de el. Enunţul este: “Muntele de aur 
se află în California”. Logica, pe linia lui Russel, vede în acest enunţ 
conjunctia a două propoziţii, “Există muntele de aur” şi “El se află în 
California”, fiecare din ele putând fi adevărate sau false. Numai că, în 
această situație particulară atât negarea cât şi afirmarea propoziției “Există 
muntele de aur” sunt în egală măsură neverificabile pentru că propoziția nu 
are referent. Cât despre frază, întrucât gramatica nu este interesată de 
valoarea de adevăr, ea este corect construită. 

În acest punct al analizei intervine Foucault. De unde ştim că 
propoziția de mai sus nu are referent? Care este lumea posibilă în care ne 
situăm, am spune noi, astfel încât să avem certitudinea acestei absente? Un 
enunț poartă cu sine un număr foarte mare de supozitii care au intrat în aşa 
măsură în obisnuintä încât nu le mai vedem, nu mai suntem conştienţi în fapt 
de contingenta lor si le considerăm necesare. În acest caz stabilirea 
absurdităţii de către logician s-a făcut pe seama unui ansamblu de informații 
care nu sunt de acelaşi nivel cu propoziția precum: raportarea se face la 
cadrul geografic şi spațial al pământului; nici un atlas enciclopedic nu 
înregistrează un asemenea obiect fantezist precum “muntele de aur” (sau la 
fel de bine "actualul rege al Franţei”); în acest din urmă exemplu apare şi 
supoziţia că este vorba de prezentul nostru şi nu de plasarea unui locutor 
teoretic într-un moment oarecare din timp. Or, ştim că există şi lumi 


alternative la cea acceptată de logician; să zicem că propoziția poate să 


82 


aparțină unui text de ficțiune sau este formulată de un contemporan al 
regelui Ludovic cel Pleşuv. Până în acest moment am fi tentaţi să rezolvăm 
problema folosindu-ne de distincția între act serios şi act ficțional în sensul 
lui Searle. Analiza logicianului s-a făcut asupra unui act ilocutionar (“a 
aserta”) pentru că era plasat în contextul alcătuit de lumea reală; celelalte 
lumi erau “fictive” şi deci actele erau numai pretinse. Ineficientă încercare şi 
în plus falsă, pentru că Ludovic cel Pleşuv sau contemporanii săi nu sunt 
ficțiuni. 

Pentru a stabili raportul dintre o propoziție şi referentul ei sau pentru a 
decide între cele două tipuri de acte este necesar să existe ceva în afara lor 
pentru a ne servi drept criteriu. 

Să mai luăm un exemplu înainte de a stabili ce este acest “ceva”. Cele 
anterioare erau propoziţii fără referent. Să urmărim ce se întâmplă în cazul 
unei fraze fără sens: “Incolorele idei verzi dorm furios”. A spune că nu are 
sens presupune a exclude o serie întreagă de alte coduri decât cel al 
limbajului natural cotidian. Este evident că nu o tratăm nici ca pe un mesaj 
codat, nici ca pe un text poetic, etc. Problema nu este însă a supoziţiilor 
implicite pe care le acceptăm sau le respingem, ci este de a şti dacă aceste 
propoziții fără referent şi aceste fraze fără sens sunt totuşi enunturi. 
Răspunsul lui Foucault este hotărât pozitiv; cu o singură condiţie. Această 
condiție care le face să fie enunturi dar le şi respinge simultan statutul de 
propoziții logice şi respectiv de fraze se numeşte corelat. Orice formulare 
(chiar şi cele mai atipice) este un enunţ dacă nu-i lipseşte corelatul. 

Acesta nu este un obiect desemnat de subiect (şi care i-ar putea servi 
drept referent propoziției) nici o stare de lucruri susceptibilă de a verifica 
propoziţia. El este “ansamblul domeniilor în care asemenea obiecte pot să 
apară şi în care asemenea relaţii se pot stabili”; aceste domenii pot fi în 
plan real sau ideal, pot exista în acelaşi timp cu actul enuntärii sau într-un 


altul indicat de enunţ. 

Orice frază are un corelat, chiar atunci când este lipsită de sens. 
Corelaţiile se fac atât în planul realităţii în care acceptăm, ca în ilustrarea 
anterioară, că ideile sunt invizibile, culorile sunt vizibile, a dormi este o stare 
a fiinţelor vii, etc. cât şi în planul limbii, cu legile şi proprietățile ei. 

Relaţia dintre un enunţ şi corelatul său este net diferită de cea pe care 
o întreține semnificantul cu semnificatul, numele cu ceea ce desemnează, 
propoziția cu referentul sau fraza cu sensul ei. Pe seama corelatului se poate 
stabili când o propoziţie are sau nu referent, când o frază are unul sau mai 
multe sensuri sau când nu are deloc sens. Asta pentru că corelatul se găseşte 
la nivelul enuntiativ, diferit de cel al formulärilor care l-au actualizat. 
Trebuie să acceptăm deci că se pot distinge un nivel logic, un nivel 
gramatical şi unul enuntiativ. Acesta din urmă nu este alcătuit din “fapte”, 
“lucruri”, “realități”, sau “fiinţe” ci din legile de posibilitate, din regulile de 
existență pentru obiectele care sunt numite, desemnate sau descrise, pentru 
relațiile afirmate sau negate de către propoziţie. “Referentialul”, aceasta este 
denumirea pe care Foucault o foloseşte pentru a desemna nivelul enuntiativ, 
reprezintă “(...) starea de lucruri si relaţiile puse în joc de enunţul însuşi”“, 
defineşte posibilitățile apariției şi delimitării a ceea ce-i dă frazei sens sau 
propoziției valoarea de adevăr. 

În aceste condiţii ne întrebăm cine ne poate descrie acest nivel pe 
care-l numeşte enuntiativ atât timp cât analiza formală şi cea semantică sunt 
respinse? Singura metodă acceptabilă este aceea de “a analiza raporturile 
dintre enunturi în spațiile de diferenţiere în care ele însele fac să apară 
diferenţa.” 

Când ne aşteptăm mai putin se răstoarnă raportul care părea a se 
stabili între enunţ şi corelatul său, întrucât, deşi pe baza corelatului stabilim 
statutul de enunţ al unei formulări, cel ce-şi selectează corelatul este enunţul 


însuşi. Asupra primatului enuntului vom reveni în partea finală a acestei 

prezentări; deocamdată avem un exemplu pentru ceea ce numeau “spațiu 
relativist” şi nu relational. 

Drept concluzie intermediară am putea afirma că ceea ce defineşte 
corelatul este, simplificând lucrurile, modul de a exista a unui ansamblu de 
semne ca semne; nu ca semne pentru ceva anume ci modul lor particular de a 
exista ce le determină să fie recunoscute ca semne. Pertinenta acestei 
afirmaţii o susţinem prin chiar “definiția” foucaultiană a enunţului: “O serie 
de semne devine enunţ cu condiția ca ea să aibă cu <altceva> (...) un raport 

>> 62 


specific care o priveşte pe ea însăşi, - şi nu cauza sa, nici elementele sale”. 


Acest “altceva” este corelatul. 


2.2.2 Pragmatică fără subiect? 


Dimensiunea pragmatică a cercetării este deseori receptată, şi pe bună 
dreptate, ca încercare de recuperare a subiectului în analiza lingvistică sau 
semiotică pe considerentul că orice enuntare presupune o persoană care 
enunță şi pe care analiza sintactico-semantică o neglijează. Problematica 
subiectului se dezvoltă mai ales în legătură cu studule ce privesc actele de 
“embrayage” adică acele proceduri discursive prin care subiectul îşi face 
prezenţa în enunţ; “embrayeur ” - ii devin o categorie specială de deictice 
cuprinzând în special expresiile personale “eu”, “tu” ce au rol să desemneze 
interlocutorii într-un act de comunicare. Rezolvarea acestei probleme în 
“pragmatica standard” este relativ simplă: “eu” este un loc gol pe care îl 
ocupă o persoană pe care putem s-o determinăm în funcție de circumstanta 
în care este făcută enuntarea. Odată identificat el rămâne identic cu sine pe 
parcursul întregului discurs. Se face însă o distincție între persoana care este 
“sursa enunţării” şi cel ce face actul material al enunţării. Diversele lucrări 


; A ü ne = 63, x 
nu dau o soluţie unitară cu privire la numele celor două “persoane” *; îl vom 

numi pe primul “subiect al enunțului” iar pe cel de-al doilea “autorul 
formulări”. Spre exemplu, când o stewardesă anunță într-un avion: 
“Fumatul este interzis” subiectul nu este ea însăşi ci compania care a stabilit 
regula. 

La nivelul pragmatici empirice (nu universale) apare subiectul 
psihologic dotat cu o anume constituție psihică, cunoştinţe şi priceperi, 
condiţii marginale contingente “ dar , de asemenea, cu intenţii şi scopuri 
diverse. 

Ținând cont de liniile generale ale filosofiei lui Foucault trebuie să ne 
aşteptăm la o pragmatică fără subiect? Avem certitudinea că nu pentru că 
una din coordonatele distinctive ale enuntului este raportul pe care-l întreține 
cu subiectul său. Această certitudine nu trebuie să înşele pentru că nu vom 
putea recunoaşte în descrierea subiectului trăsăturile pe care 1 le conferă o 
pragmatică standard. 

Orice enunț are un subiect dar acesta nu este niciodată interior 
“sintagmei lingvistice”, nu este legat de acel “eu” de care aminteam anterior 
pentru că şi enunturile ce nu comportă formulări la persoană întâi au un 
subiect; pe de altă parte nici formulările cu o structură fixă nu întretin un 
singur tip de raport cu subiectul lor. 

Punctul de plecare în identificarea entității pe care o numeşte subiect 
este distincţia clasică între subiectul enunţării (autorul material al formulării) 
şi subiectul enuntului. Acesta este însă doar punctul de plecare pentru că 
vom asista la o dispersie a subiectului care este înlocuit cu o funcție subiect. 
Condițiile de individualizare sunt “stricte”, “numeroase” şi nu autorizează 
orice individ să ocupe locul de subiect. 

Exemplul propus de arheolog este cel al unui tratat de matematică 
privit ca un ansamblu de enunturi ce aparțin unor subiecţi “distincti” a căror 
“identificare” se face pe baza condiţiilor cerute pentru a ocupa un loc sau 


altul. Subiectul care face enunturile din introducere, în care se explică 

nevoile pedagogice care au dus la scrierea tratatului, trebuie să fie autorul, 
care este singurul autorizat să facă aceste enunturi. În schimb subiectul care 
în tratat enunţă o lege matematică poate fi orice individ care acceptă sistemul 
respectiv de reguli. Subiectul propoziției “S-a demonstrat deja că...” ar trebui 
să îndeplinească următorul set de condiţii: într-un ansamblu finit de enunţuri, 
acest enunţ trebuie plasat într-o serie deja produsă; trebuie presupus că 
momentele anterioare nu s-au pierdut deja şi pot fi reactivate la nevoie; 
operaţiile anterioare, chiar dacă nu au fost făcute de actualul subiect, sunt la 
dispoziția sa şi le poate repune în joc după necesități. 

În loc de a descrie intenţiile autorului unei formulări, adică ceea ce a 
vrut să spună sau să obțină cel care a făcut enunţul (ca în analiza actelor de 
vorbire) trebuie determinate condițiile pe care trebuie să le îndeplinească 
orice individ pentru a putea fi considerat subiect al enuntului. Drept 
consecinţă se separă subiectul enuntului de instanţa producătoare (autorul). 

Să urmărim în ce ar consta diferenţa între o “analiză Searle” şi una 
Foucault în cazul aceloraşi enunturi. Vom lua drept exemplu chiar enunturile 
propuse de cei doi autori: 
Exemplul nr. 1: “Multă vreme m-am culcat devreme...” fraza cu care începe 
romanul “În căutarea timpului pierdut” de Marcel Proust (propus de 
Foucault). 
Exemplul nr. 2: “Era în anul *95 când o conjunctură de evenimente, asupra 
căreia nu este cazul să insist, ne-a determinat pe dl. Sherlock Holmes şi pe 
mine să petrecem câteva săptămâni într-unul din marile noastre oraşe 
universitare şi, în acest răstimp, a avut loc mica dar instructiva aventură 
despre care vreau să vă vorbesc”, fragment din Arthur Conann Doyle, The 
Complete Sherlock Holmes, (propus de Searle). 

Problema este, reamintim, care este subiectul acestor enuntur1. 

Pe baza teoriei actelor de limbaj este probabil că s-ar obţine o soluție 


asemănătoare celei ce urmează. 

În cazul primului exemplu, dacă ar fi un enunţ formulat de un individ 
oarecare în vorbirea cotidiană, el constituie un act de limbaj numit 
“asertiune”; subiectul, care este şi autorul formulării, trebuie să 
îndeplinească regulile ce permit unui act de limbaj să fie considerat 
aserțiune:* 

1. Regula esențială: cel care face asertiunea îşi asumă adevărul 
propoziției exprimate. 

2. Regula pregătitoare: vorbitorul trebuie să fie în măsură să furnizeze 
argumente sau dovezi privind adevărul propoziției exprimate. 

3. În contextul enuntärii, adevărul propoziției exprimate nu trebuie să 
fie neapărat evident pentru vorbitor cât şi pentru ascultător. 

4. Regula sincerităţii: vorbitorul se angajează faţă de credinţa în 
adevărul propoziției exprimate. 

Dacă enunţul este plasat în cadrul romanului din care a fost extras, 
subiectul enuntului este Marcel Proust care însă nu mai face o asertiune ci 
doar pretinde că face una (pretenția de seriozitate a discursului este 
suspendată - el este un act de ficțiune). 

Pentru exemplul al doilea, Searle ar ridica probabil la pătrat propria 
teorie despre actele de limbaj pretinse pentru că Arthur Conann Doyle, în 
acest caz subiect al enuntului, nu doar pretinde că face un act de limbaj ci 
pretinde că este altcineva (John Watson) care pretinde de asemenea, pentru 
că ne aflăm într-un roman, că face o asertiune. 

Pe baza “pragmatici” foucaultiene lucrurile se simplifică putin în ceea 
ce priveşte subiectul. 

Enunţul cotidian şi cel din roman au statut diferit şi în acest caz dar 
diferența nu este dată de subiect pentru că ele au acelaşi subiect - orice 
individ care tocmai declanşează un proces narativ la persoana întâi. Proust 
nu este subiect al enuntului ci autorul “semnelor”. Exemplul al doilea ar 


primi o soluționare similară: Conann Doyle a formulat frazele respective dar 

subiectul este un narator, aflat la începutul unei povestiri (serii de enunturi) 
pe care o anunță; această formulare va atrage o urmare pe care o va face 
acest subiect sau un altul dar pe care el poate de asemenea să o facă. 

Separarea între discursurile “serioase” şi cele de ficțiune nu se face 
prin intermediul subiectului; domeniul asociat este cel care, cum vom vedea 
în continuare, stabileşte, dacă dorim să o facem, distincția între cele două 
discursuri. 

Searle rezolvă problema “vertical” păstrând unitatea subiectului cu 
autorul enuntului şi multiplică nivelurile actelor de vorbire prin introducerea 
ideii de “act pretins”; există un act de vorbire obiect (cel al discursului 
serios) şi unul sau mai multe acte de vorbire pretinse; ele nu sunt nişte 
“meta-acte” (ceea ce ideea de nivel ne-ar sugera) ci mai curând nişte 
“pseudo-acte” de limbaj. Foucault procedează într-o manieră “orizontală”; 
există un singur nivel enuntiativ la care unul şi acelaşi individ poate ocupa 
mai multe poziții distincte, simultan sau succesiv; “locutorul” nu este aici 
individul, identificat sau nu, care a produs cu intenția semnificării enunţul ci 
funcția determinată prin ansamblul acestor poziţii. 

Argumentele pe baza cărora se decide în acest context renunţarea la 
subiectul psihologic în calitatea sa de producător de semne nu au în fapt 
conotatia ideologică (antiumanismul teoretic) care li s-a ataşat încă de la 
început; opțiunea este metodologică şi ţine de lipsa de operationalitate (în 
acest moment demersul va fi apreciat drept structuralist, probabil) a acesteia, 
aspect cu care suntem parţial de acord. În analiza actelor de vorbire, cum am 
ilustrat deja, se menţine “ subiectul vorbitor “ dotat cu intenții, convingeri, 
credințe, sinceritate etc. numai că, stabilind condiţiile pentru succesul 
fiecărui act de vorbire în parte, teoria este neputincioasă în a oferi şi criteriile 
pentru a stabili dacă şi când aceste condiţii sunt îndeplinite. În exemplul pe 
care l-am folosit, asertiunea, se presupune condiția de sinceritate; dar teoria 


actelor de vorbire nu este o psihologie şi drept urmare nu se poate spune 

nimic despre viaţa interioară a celui cu care vorbim; acelaşi lucru se întâmplă 
în cazul convingerilor presupuse, etc. De aici rezultă că teoria nu poate servi 
unei comunicări corecte (receptări, în exemplul dat). 

Se poate replica cum că ar servi în procesul de formulare, adică 
activității de producere a actelor de vorbire respective de către subiecți 
individuali. Dar pentru om ea este inaplicabilă sau tautologică; noi nu 
învăţăm să facem asertiuni sau să punem întrebări etc. după Speech Acts aşa 
cum nu învăţăm să gândim după Organon; teoriile de acest tip pot servi 
controlului rezultatelor şi nu producerii enunturilor cotidiene. 

Nici “pretenția” (de care aminteam în legătură cu actele de vorbire 
pretinse) nu este o categorie verificabilă cu mijloacele oferite; ea poate servi, 
cum a folosit-o deja Searle, pentru a deosebi discursul serios de cel ficțional 
în încercarea teoretică de a conferi un statut sau a realiza o definiție pentru 
literatură. Câtă vreme rămânem la acest nivel totul este în ordine. Dar dacă 
ficțiunea este de fapt, reală? Putem şti când cineva ne minte? Da, spune 
teoria actelor de vorbire, când asertiunea este defectivă în privinţa condiției 
de sinceritate. Dar nu este aceasta o posibilă definiție a minciunii şi drept 
urmare nu suntem în fața unei teorii de necontestat pentru că este 
tautologică? Ca orice tautologie ea nu poate să producă mai mult decât 
spune. 

De asemenea nici nu poate spune nimic despre ceea ce se întâmplă 
după ce un act de vorbire a fost realizat pentru că nu este o retorică. La 
Foucault “retorica” însăşi este “desubiectivată” la acest nivel întrucât 
consecinţele unui act de discurs nu sunt căutate la nivelul subiectului 
psihologic (pe motive analoge celor anterioare) ci la nivelul discursului. “A 
fost odată ca niciodată” produce, generează, o urmare, este începutul unei 
poveşti care cere o continuare; acest enunț nu poate să încheie un discurs (cu 
excepția poate a unui text poetic ) sau să atragă o consecință aşa cum 
propoziţia paq atrage drept adevărată propoziția pvq. 

Obiectia că există subiecţi empirici care produc aceste enunturi şi care 
nu pot fi ignorați în studierea lor nu ni se pare pertinentă din perspectiva unei 
analize pragmatice (care să rămână în spațiul unei semiotici). Considerăm 
justificată poziția lui Umberto Eco care susținea că “deoarece subiectul 
enunțării, cu toate proprietățile şi atitudinile sale, este presupus de enunţ, el 
trebuie să fie <<citit>> sau interpretat ca fiind unul din elementele 
conţinutului vehiculat“.* Încercările de a introduce subiectul în discursul 
semiotic sub o altă formă ar duce semiotica dincolo de limitele obiectului 
său; pentru aceasta subiectul său “este un conţinut al comunicării, sau se 
manifestă în formele comunicării”. 

Filosofia limbajului cu certitudine că nu este obligată să-şi limiteze 
demersurile pentru că specificul propriilor preocupări nu este limitat din 
exterior, în schimb, o analiză pragmatică, chiar în condițiile atât de speciale 
pe care le pune în practică discursul arheologic, trebuie să se supună unor 
minime îngrădiri disciplinare, să rămână în spațiul semnelor. 

Prin separarea persoanelor care vorbesc de locurile pe care acestea le 
pot ocupa în discurs considerăm că se răspunde acestei exigente. Filosofia 
analitică a limbajului nu ignoră poziţiile diferite pe care le poate avea 
subiectul în economia discursului dar, întrebându-se de ce se mişcă dintr- 
un loc în altul a dat un anumit răspuns: pentru că subiectul face acte de 
vorbire sau pretinde că face asemenea acte. 

Foucault preferă să răspundă la o altă întrebare: “Care sunt locurile 
posibile pe care indivizii pot să le ocupe în economia unui discurs?” 
Răspunsul, în mod logic, nu-l poate cuprinde pe subiect ci numai locurile: 
locul autorului, locul semnatarului, locul martorului, locul contractantului 
etc. Deci “retenons donc nos larmes”, faptul că se descrie jocul funcţiei 
subiect nu înseamnă că subiectul nu există. Numai că în analiza propusă, 


ee 


diversele modalități de enuntare “în loc să trimită la sinteza sau funcția 


A ; : A DRE : 68 
unificatoare a subiectului, manifestă dispersia sa“. 

Acest lucru are consecințe pentru statutul discursului însuşi; când 
afirmam anterior că discursul nu este expresie ne refeream în mod special la 
această problemă. Sinteza nu este efectuată de un subiect transcendental sau 
empiric iar discursul nu joacă rolul de “traducere verbală” ci el este “un 
câmp de regularitäti pentru diversele poziţii ale subiectului“.“ În această 
descriere discursul este întotdeauna polifonic, există mai multe voci care 
vorbesc nu prin el ci în el. 

Caracterul neoperational al subiectului psihologic pentru analiza 
discursului poate fi argumentat şi în sens invers, plecând de la discurs spre 
subiect. Un discurs este întotdeauna eterogen, este traversat de un deja-spus, 
de referințe mai mult sau mai putin explicite, la altele anterioare. Poate 
subiectul să controleze efectiv toate aceste prezențe? Nu dorim să reînviem 
punctele de vedere textualiste care susțineau autonomia textului şi 
privilegiau “intentio operis”? în raportul ei cu “intentio auctoris”. 
Considerăm aceste teorii drept manifestări în cadrul criticii literare şi care 
trebuie să rămână acolo. Problema noastră este serioasă. Să acceptăm că un 
subiect (psihologic) are intenția să formuleze un discurs, mai amplu decât 
nivelul limită al unui enunț, al cărui sens să-l țină perfect sub control astfel 
încât intenția proprie (ceea ce urmăreşte să spună) şi intenția discursului 
(ceea ce el chiar spune) să se suprapună perfect. Ținând cont de 
eterogenitatea pe care o mentionam anterior el ar trebui să ia în considerare 
toate asociațiile posibile pe care discursul său le permite cu alte discursuri de 
aceeaşi natură sau de natură diferită, prezente sau trecute, ba chiar şi viitoare 
în măsura în care statutul discursului îi permite acestuia să fie păstrat şi după 
enuntarea sa inițială, să fie repetat, interpretat etc. Or, suntem într-o situație 
absurdă întrucât am accepta faptul că un discurs nu poate fi formulat decât 
după ce i s-au făcut toate comentariile posibile. Consecința în plan empiric, 


concret, este aceea că subiectul trebuie să aleagă între a tăcea, pentru că îi 

este imposibil să spună numai ceea ce vrea să spună, sau a formula totuşi un 
discurs în care el însuşi este doar o variabilă. 

Nu am luat în considerare şi codurile diferite pe care receptorii diverşi 
ai discursului le-ar fi pus în funcțiune din motive, ce, credem, sunt evidente. 
De vreme ce, tratat ca expresie, discursul nu exprimă niciodată cu precizie 
numai ceea ce a intenționat autorul său nu se mai pune problema să vorbim 
de o înţelegere “exactă” de către eventualul receptor al intentiilor celui ce l-a 
formulat nici măcar în situația ideală în care codurile celor doi actori ai 
actului de comunicare ar coincide perfect. 

Nu dorim să conturăm imaginea apocaliptică a unui turn Babel care ar 
împiedica orice comunicare, nici să înlocuim discursul cu o cabală care îşi 
este în acelaşi timp şi Dumnezeu. În fapt ştim că, numeroase tratate o 
precizează, există cel putin un nivel la care nu pot exista ambiguitäti atâta 
timp cât participanții au o minimă competenţă - nivel literal. Dar din păcate 
dificultățile nu dispar nici ajunşi aici; dacă pentru cuvinte acceptăm un sens 
literal, putem face acelaşi lucru în ceea ce priveşte discursul? Dacă da, ce 
criteriu ar trebui considerat pentru a deosebi sensul literal în raport cu oricare 
altul? Uzul? Un asemenea răspuns nu este suficient pentru că uzul se 
schimbă. 

Arheologia vine în întâmpinarea acestor dificultăți (chiar dacă nu le 
formulează explicit ea însăşi) prin această teorie a producției de semne pe 
care o realizează şi în care enunţul este produsul unei funcții cu mai multe 
predicate. Am prezentat până în acest moment spațiul corelativ şi raportul 
enuntului cu propriul subiect (mai corect al fi al subiectului cu propriile 
enunturi). Alte comentarii cu privire la specificul “pragmatici” foucaultiene 
şi la obiecțiile posibile pe care afirmaţiile anterioare le pot genera vor fi 


făcute după încheierea descrierii pe care o facem funcției enuntiative. 

2.2.3 Domeniul asociat. Dispersia contextului 


Diferenţele între punctul de vedere logic sau lingvistic şi cel adoptat 
de Foucault devin mai evidente odată cu precizarea celui de-al doilea “cerc” 
care înconjoară enunţul, cum îl numeşte Deleuze: este domeniul (sau spațiul) 
asociat (colateral sau adiacent) care se adaugă celui corelativ. 

Atât propoziţiile logice cât şi frazele gramaticale pot fi considerate că 
fac parte din clasa “absolutelor” întrucât pot avea o existenţă autonomă chiar 
dacă nu au întotdeauna o valoare precizată sau un sens definitiv: “chiar 
izolată, ruptă de contextul natural care o lămureşte, chiar eliberată sau lipsitä 
de orice element la care, implicit sau nu, ea poate să trimită - rămâne 
întotdeauna o frază sau o propoziţie pe care o putem recunoaşte ca atare.” 
“Acesta nu a înţeles” este totuşi o frază chiar dacă, ruptă de context fiind, nu 
ştiu cine este “acesta” şi ce anume nu a înţeles; în schimb “Nu acesta înțeles 
a”, deşi formată din aceleaşi elemente constitutive nu poate fi recunoscută ca 
atare pentru că s-au încălcat regulile de construcţie. În mod similar acceptăm 
că x+y=z-h este bine construită chiar dacă nu ştim valorile pe care variabilele 
le pot dobândi, în timp ce, după aceleaşi reguli, nu recunoaştem formula 
=xzy+-h. 

În comparaţie cu situaţia pe care am descris-o, funcţia enuntiativä nu 
poate niciodată “să se exercite asupra unei propoziții sau fraze în stare 
liberă”; enunţul este legat, este relativ. 

De această dată se recurge nu la o disipare a subiectului, cum am 
văzut anterior, ci a noțiunii clasice de “context”; nu avem un context 
monolitic şi descriptibil ca atare, ci o multitudine de raporturi contextuale 
care diferă după cum enunţul este situat într-un roman, tratat de fizică sau 
conversaţie, etc. Contextul apare numai pe seama unui cadru mult mai 
general şi complex care îl fac posibil. Acesta include mai multe elemente 


între care se stabileşte o reţea prin care contextul poate fi stabilit: 

e alte formulări în care enunţul se înscrie; astfel el poate face parte 
dintr-o conversaţie, o demonstraţie, o povestire, etc.; 

e ansamblul formulärilor la care se referă (implicit sau explicit); a se 
referi este aici un termen destul de vag ce desemnează acțiuni foarte diferite 
precum le repetă, le modifică, le adaptează, li se opune, etc.; în fiecare caz în 
parte este implicată o reactualizare a unor enunturi, formulări trecute, pe care 
enunţul însuşi o provoacă; 

e toate formulările cărora le creează posibilitatea ulterioară indiferent 
dacă ele vin sub formă de consecinţe, urmări, replici, etc.; trebuie subliniat 
că un anumit enunț nu face posibil orice alt enunţ următor; un ordin poate 
genera o replică dar nu o urmare, aceasta din urmă vine după începutul unei 
povestiri iar o axiomă atrage consecinţe logice; 

e ansamblul formulărilor cu care enunţul împarte statutul; el poate fi 
din rândul celor date uitării sau dimpotrivă, poate fi valorizat şi destinat 
sacralizării sau comentariului etc.; împreună cu acestea el poate fi considerat 
enunț literar, ştiinţific, profetic sau pur şi simplu enunţ cotidian. 

Individualizarea enuntului nu este posibilă decât într-un câmp 
enuntiativ conturat pe baza acestor patru tipuri de formulări; în raport cu ele 
1 se poate stabili locul, statutul, trecutul şi i se conferă un viitor. Orice 
formulare prinsă într-un asemenea câmp poate constitui un enunţ şi nici un 
enunţ nu poate exista în sine, independent; “el este integrat întotdeauna într- 

un joc enunţiativ.” Acest joc presupune o variație permanentă şi un raport 


mereu modificabil al elementelor componente, “câmpul enuntiativ este fără 
somn”. Acest raport nu este unul vertical pentru că enunţul nu este o 
proiecție în limbaj a unei situații determinate sau a unor reprezentări şi nici 
un element dintr-o piramidă de axiome şi consecințe, dar nu este nici 
orizontal, precum raporturile gramaticale. Deleuze, care descrie enunţul în 
termenii topologici ai unei variații continue, afirmă că este “transversal”; să 
înțelegem prin aceasta că enunţul, nefiind un sistem sau o structură ci o 

“multiplicitate”, ocupă o poziţie de trecere, oblică, în raport cu propoziţiile şi 
frazele. Regulile variației sale nu se definesc într-un metalimbaj, odată 
pentru totdeauna; enunţul este un punct definibil în câmpul enuntiativ dar nu 
fix. Regulile ce-l privesc nu stabilesc cum se pot obţine oricâte enunturi de 
acest tip ci mai curând îi precizează “insurmontabila eterogenitate” pentru că 
descrie regularitatea trecerii permanente de la un nivel la altul, de la anumite 
forme ale enuntului la altele şi le permit coexistenta. Foucault exemplifică 
aceste reguli prin faptul că unitatea medicinii s-ar datora nu unui acelaşi tip 
de enunţ care ar constitui-o de la un capăt la altul ci ansamblului de reguli 
care au făcut ca, simultan sau succesiv, să fie posibile “descripţii perceptive 
dar de asemenea şi observaţii mijlocite de instrumente, protocoalele unor 
experiențe de laborator, calcule statistice, constatări epidemiologice sau 
demografice, reglementări instituţionale, prescriptii terapeutice”. 

Orice alt tip de analiză decât cea arheologică (gramaticală, logică, 
retorică, lingvistică, etc.) este succesivă faptului pe care îl numim “enunţare” 
prin care înțelegem că o formulare este imersată într-un câmp enuntiativ care 
îi permite să intre în diverse relații şi să joace diferite roluri în raport cu 
altele, să se ordoneze şi să coexiste; ca niveluri autonome ale cercetării ele 


pot ignora însă, pune între paranteze, câmpul enuntiativ însuşi. Arheologia 


nu poate face acest lucru pentru un motiv evident - nu există enunţuri libere. 


2.2.4 Materialitatea enuntului 


Orice enunţ care are, cum am arătat deja, un corelat şi un domeniu 
asociat reprezintă un fel de funcţie primitivă. Ideea de funcție se corelează în 
mod obişnuit cu un regim de idealitate; şi totuşi enunţul nu este o figură 
ideală ci are, trebuie să aibă, o existență materială. El este întotdeauna 


efectiv, enunțat. Este suficientă prezenţa sensibilă a vocii care-l articulează, a 

inscripţiei pe o suprafață, pentru a stabili despre ce enunţ este vorba? Se pare 
că nu. Regimul de materialitate este una din coordonatele intrinseci prin care 
identificăm enunţul; materialitatea “este constitutivă (...) enuntului însuşi”. 
Câteva exemple pot fi edificatoare: aceeaşi frază spusă de un scriitor în 
cursul unei conversații sau scrisă în romanul care tocmai a apărut, nu 
reprezintă unul şi acelaşi enunţ; o frază scrisă cu secole în urmă şi aceeaşi 
frază apărută recent într-un ziar, nu sunt unul şi acelaşi enunţ. 

Enunţul trebuie să aibă “o substanţă, un suport, un loc şi o dată”. În 
aceste condiții s-ar părea că enunţul este caracterizat de unicitate, ceea ce ar 
contrazice ideea de multiplicitate pe care am enunţat-o anterior. Lucrurile nu 
stau astfel. În primul rând enunţul şi actul enuntärii reprezintă aspecte ce nu 
trebuie confundate. Enuntarea este un eveniment singular. Să luăm cazul 
extrem al unui cor care repetă ceva (emițând prin aceasta un ansamblu de 
semne). Fiecare corist enunță separat (chiar dacă simultan). Putem calcula 
numărul de enuntäri înmulțind numărul de corişti cu numărul de repetări. Nu 
avem însă tot atâtea enunturi, enunţul este unul singur. Enuntärile nu se 
repetă ele se reiau; enunturile se repetă. 

Faptul că poate fi repetat nu se datorează identității pe care fraza sau 
propoziția logică ar păstra-o în ciuda modificării circumstanțelor în care ea 
este enunțată. Două situaţii resping această idee: 

e una şi aceeaşi formulare gramaticală - este vorba de celebrul 
exemplu “Speciile se schimbă” - reprezintă două enunturi diferite după cum 
o plasăm în biologia secolului al XVIII-lea sau în cea a secolului al XIX-lea 
si acest lucru nu se datorează schimbării sensului literal al cuvintelor; 

e acelaşi enunț poate fi recunoscut în două formulări lingvistic 
diferite, cum ar fi o frază şi traducerea ei fidelă în altă limbă. 

Există nişte limite între care putem recunoaşte în aceeaşi frază acelaşi 
enunț şi un prag de la care suntem obligați să recunoaştem apariția unui 
enunț nou. Enunţul se dovedeşte în acelaşi timp mai sensibil şi mai putin 

sensibil decât fraza sau propoziția la schimbările de condiții pe care le-am 
precizat anterior (substanță, suport, loc, dată). Schimbările în “materialitatea 
sensibilă” pot să nu-l influenţeze: dacă multiplicăm tirajul unei cărți nu se 
produc enunturi noi; nici dacă schimbăm hârtia, cerneala, caracterele, 
amplasarea în pagină, etc.; nu se modifică nici dacă îl pronuntäm oral sau îl 
înregistrăm, îl tipărim sau îl scriem cu mâna, dacă-l spunem cu alte cuvinte 
sau îl traducem într-un cod stabilit, “enunţul nu se identifică cu un fragment 
de materie”. 

În schimb, enunţul este extrem de sensibil la regimul său 
“instituțional” care-i defineşte posibilitățile de transcriere şi rescriere, ceea 
ce vrea să spună că enunţul cotidian şi cel publicat într-o carte, cel anonim şi 
cel “de autor” nu sunt unul şi acelaşi lucru. 

Enunturile sunt supuse de asemenea unei a doua instanţe numite câmp 
de stabilizare ce cuprinde “schemele de utilizare, regulile de folosire, 
constelatiile în care ele pot juca vreun rol, virtualitätile lor strategice”””; 
acesta ne permite să recunoaştem acelaşi enunţ în formulări lingvistice sau 
limbi diferite şi, dimpotrivă, să definim pragul începând de la care aceeaşi 
frază, în ciuda identității sintactice şi a cuvintelor ce o alcătuiesc reprezintă 
un alt enunţ. 

Identitatea enuntului nu poate fi însă menţinută decât dacă se ia în 
considerare şi câmpul de utilizare în care se găseşte învestit pentru că ea 
oscilează în raport cu utilizarea pe care i-o dăm enuntului sau după felul în 
care-l manipulăm. Spre exemplu, dacă vrem să evidentiem conotatiile pe 
care o anumită formulare le are în două limbi diferite nu mai putem vorbi de 
păstrarea identității enunţului; în schimb dacă-l supunem unei verificări 
experimentale traducerea nu influenţează identitatea. 

Câmpul în care enunţul este imersat poate avea limite temporale mai 
largi sau mai înguste; în primul caz putem stabili că este vorba de un singur 


enunţ acolo unde o analiză “mai fină”, realizată pe perioade mai scurte, poate 

pune în evidenţă două enunturi diferite. Anumite nuanţe, ce pot fi ignorate 
pentru perioadele lungi, pot deveni semnificative pentru celelalte; la scara 
istoriei Cuvier şi Darwin enunță acelaşi lucru când afirmă că “Speciile se 
schimbă”; nu însă si la scara mult mai redusă a epocii lor.”° 

Această analiză de fineţe nu merge până acolo încât să considerăm un 
enunț irepetabil; regularitätile discursive au o stabilitate, chiar dacă relativă, 
care asigură pentru o anumită perioadă posibilitatea comunicării, un fel de 
garanţie că se vorbeşte despre acelaşi lucru când se spun aceleaşi cuvinte. 

Din observaţiile anterioare s-a putut remarca cum pentru Foucault 
funcția enuntiativä, ca şi o funcție matematică, permite obținerea aceluiaşi 
rezultat folosind “materie diferită” dar şi obținerea unor rezultate (enunturi) 
diferite din aceeaşi materie (lingvistică în acest caz) dacă se aplică reguli şi 
operaţii diferite. Enunţul intră în categoria produselor, efectelor ce apar ori 


de câte ori ansamblul foarte strict şi complex al condițiilor este reunit. 


2.2.5 Vizibil sau ascuns? 


Concluziile pe care le putem trage după încercarea de a descrie 
enunţul sunt uşor surprinzătoare; în loc să-l identificăm ca unitate a 
discursului în fraze sau propoziţii, eventual alături de ele, autonom, suntem 
în față următorului rezultat: un ansamblu de semne oarecare (fie că sunt fie 
că nu sunt propoziții sau fraze) se poate numi “enunț” numai dacă are o 
modalitate de existență specifică ce se caracterizează prin patru trăsături: 
intră în relație cu un domeniu corelativ, “referentialul”, prin care nu 
înțelegem stări de fapt ci un principiu de diferenţiere a obiectelor; prescrie 


diverse poziții subiectului care nu este nici autorul semnelor nici un subiect 

transcendental ci funcția definită de aceste poziţii; este situat printre alte 
performanţe verbale care nu constituie contextul lor real ci domeniul 
coexistentei cu alte enunturi; are o materialitate repetabilă adică un statut, 
reguli de transcriere, posibilități de a fi folosit şi refolosit. Un anume enunţ 
nu este decât o ocurentä particulară a funcției enuntiative; a-l descrie 
înseamnă a descrie condiţiile în care ea se exercită. 

Consecința directă a acestei situaţii este că analiza enuntiativä se poate 
face numai cu privire la lucrurile spuse, la frazele efectiv articulate sau scrise 
şi se situează, drept urmare, în planul performanței verbale şi nu în cel al 
competenţei lingvistice. 

Ca rezultat al studiului istoric asupra modului de existență a ceea ce a 
fost spus, funcția enuntiativä nu ne poate prescrie cum se poate formula 
cutare sau cutare enunţ întrucât ea nu reprezintă regulile unei competenţei 
(existente sau de dobândit). Mai mult, în pofida caracterului descriptiv al 
metodei, aceasta presupune în prealabil o abstragere (dar nu idealizare) din 
ansamblul a ceea ce a fost spus a unui segment care va fi supus analizei (căci 
aceasta nu se extinde niciodată la tot ceea ce a fost formulat) şi plasarea la un 
nivel specific, nici gramatical, nici logic, nici psihologic, ci enuntiativ. 

Am văzut deja că enunţul nu este atât de vizibil precum frazele şi 
propozițiile. Unde se situează el totuşi? Enunţul nu poate fi descoperit nici 
prin cercetarea acelui nespus (sau implicit) pe care orice formulare îl poartă 
cu sine şi care face obiectul hermeneuticii. Analiza enunturilor se plasează în 
afara oricărei interpretări. Un motiv este faptul că ceea ce nu este spus într-o 
formulare, ceea ce este “reprimat”, variază odată cu modalitatea enuntiativä 
însăşi. Structura şi efectul acestor elemente ce pot fi reperate pe fondul 
“câmpului enuntiativ” nu sunt aceleaşi când este vorba “de un enunţ 
matematic şi de un enunţ economic, când este vorba de o autobiografie sau 


de povestirea unui vis”.” Enunţul nu poate fi găsit printre sensurile ascunse 

pentru că analiza enuntiativä nu este cea a limbajului ca loc de apariție a 
“altuia”, de manifestare a “absenței”; ea priveşte însăşi “fiinţa limbajului”. 

Nivelul enuntiativ nu este în limbaj (ca o notă sau ansamblu de note 
proprii) nici în afara lui (precum ceea ce este desemnat, vizat, la care se 
referă el); “nici vizibil, nici ascuns, nivelul enuntiativ este la limita 
limbajului“, reprezintă în acelaşi timp exteriorul dar şi imediata sa 
proximitate. 

Această descriere a enuntului şi funcției enuntiative nu este însă 
însoțită de o teorie în sensul unui sistem deductiv care să servească drept 
model abstract aplicabil la un număr nelimitat de descrieri empirice. Această 
observație plasează analiza enuntului în afara câmpului unei semiotici în 
sens strict (deci şi a unei pragmatici semiotice) atât timp cât aceasta îşi 
rezervă drept obiect stabilirea cadrului teoretic în care să se facă studiul 
semnelor dar nu şi studiul lor propriu-zis, acesta fiind de domeniul 
aplicaţiilor semioticii, aşa cum au fost ele realizate, de altfel, în arta plastică, 
cinematografie, literatură, etc. În textele lui Foucault, cum am văzut deja, s-a 
parcurs drumul invers: întâi etapa inductivă (“aproape oarbă”, afirmă 
autorul) a unei pragmatici empirice concrete, aplicate, cum este cea realizată 
cu privire la schimbarea modalitätilor enuntiative în medicină la începutul 
secolului al XIX-lea care pune în discuție condițiile necesare pentru a fi 
subiectul unui enunț medical, amplasamentele instituționale în care se 
formulează discursul, raporturile cu obiectele, etc.; apoi urmează efortul de 
sistematizare care, în sensul tare al cuvântului, nu este încă o teorie şi nici o 
metodologie întrucât nu ne arată şi cum se pot utiliza instrumentele descrise. 

Nu putem aşadar să considerăm, precum Deleuze, că s-a fundat “o 
nouă pragmatică” în sensul unui model generalizabil de interpretare; 
coordonatele generale sunt însă trasate iar explicațiile, şi mai ales aplicațiile, 
evidențiază prezența nucleului central în jurul căruia se poate construi o 


pragmatică a cunoaşterii însăşi. Acest nucleu credem că este format din ideea 

că nu există enunturi latente, discursuri mute, că între ceea ce s-a formulat 
efectiv (spus, scris, înțeles) şi absenţa oricărei formulări nu stau lucrurile ce 
aşteaptă să fie spuse, fraze în suspensie, gânduri neverbalizate, un fel de 
monolog tăcut. Înaintea limbajului (căci el depinde de ele) stau “condiţiile 
după care se efectuează funcţia enuntiativä”.” 


Determinarea acestor condiţii poate fi considerată principala sarcină 


pe care pragmatica trebuie să şi-o asume. 


2.3. Concepte şi strategii 


Formarea obiectelor este condiționată pozitiv de un ansamblu complex 
de raporturi ce trebuie să se stabilească între suprafețele de apariţie, 
instanțele de delimitare şi grilele de specificaţie, raporturi pe care le-am 
determinat deja ca fiind de ordin discursiv. 

Diferitele modalități ale enunturilor pe care le putem întâlni (descrieri, 
povestiri, deducții, estimări statistice, verificări experimentale, analogii, etc.) 
depind ele însele de raporturile care se stabilesc între statutul, amplasamentul 
instituțional şi diversele poziții cu privire la obiecte pe care poate să le aibă 
cel ce formulează un discurs. 

Conceptele, element clasic în descrierea unui discurs, se supun ele 
însele unui sistem de formare situat la un anumit nivel numit 
“preconceptual”; această denumire nu ne trimite nici la orizontul idealității, 
nici la geneza empirică a abstractilor ci la organizarea câmpului enuntiativ 
însuşi. Descrierea acestui sistem de formare nu este echivalentă cu legile de 
construcție internă ale conceptelor şi nu este în măsură să decidă asupra 
coerentei lor, compatibilităţii, trăsăturilor ce ar putea servi unui clasament al 
acestora; ea precizează “dispersia lor anonimă” în texte, cărți, etc. care este 


caracteristică pentru un anumit tip de discurs. 

Formarea conceptelor nu trebuie confundată cu geneza lor psihologică 
ce presupune o serie de operaţii desfăşurate în mintea sau conştiinţa 
subiecților empirici. De această dată regulile nu sunt plasate la limita ci la 
nivelul discursului însuşi, îi sunt interioare şi se impun într-un tip de 
anonimat indivizilor care vorbesc în respectivul câmp discursiv. 

Se remarcă din nou un procedeu epistemologic “răsturnat”: nu se 
organizează ansamblul enunturilor în jurul unor concepte astfel încât să se 
construiască coerenţa unui ansamblu deductiv ci se descrie organizarea 
câmpului de enunturi în care conceptele apar şi circulă. Această organizare 
se face după anumite “scheme teoretice” în care nu trebuie să recunoaştem 
conceptele însele într-o “descriere directă şi imediată” ci doar cum sunt 
legate enunturile într-un anumit discurs, cum sunt modificate, ce elemente 
ale acestora pot să reapară, să se disocieze, să fie reluate, să dobândească noi 
conţinuturi semantice, etc. Un exemplu pentru această rețea preconceptuală 
care constituie sistemul de formare al conceptelor îl reprezintă schema 
cvadripartită descrisă în Les mots et les choses pentru Grammaire générale 
(atribuire, articulare, desemnare, descriere). Cele patru elemente au 
funcționat pentru epoca clasică ca regularitäti şi constrângeri discursive care 
au făcut posibilă mulţimea eterogenă a conceptelor din gramatică (unde ele 
însele nu au fost folosite efectiv). 

Concluzia ar fi deci că enunturile nu se grupează în jurul conceptelor 
pentru a da seama de unitatea unui discurs ci că discursul însuşi impune, prin 
regularitäti care sunt interne, modul de constituire al conceptelor. 

Un model explicativ precum cel descris până în acest moment ne 
aşteptăm să rămână consecvent până la capăt şi într-adevăr el rămâne astfel; 
obiectele, enunturile şi conceptele sunt “materii” formate. Dar marile teme şi 
teorii care marchează şi individualizează discursurile? Nici ele nu sunt rodul 
activității unui geniu sau al hazardului? Răspunsul l-am anticipat deja şi el 


nu poate fi decât ferm: şi “strategiile”, cum sunt numite convenţional temele 

şi teoriile, sunt formate. În fapt, individualitatea discursului nu poate fi 
precizată decât dacă se arată cum “strategiile” derivă, toate, “din acelaşi 
joc de relaţii“. Dar de ce o teorie si nu alta? De ce două teorii cu privire la 
aceleaşi obiecte? Pentru că există întotdeauna un câmp de opțiuni posibile pe 
care formarea celorlalte elemente îl lasă deschis. Nu vor fi toate realizate 
însă efectiv întrucât alegerile teoretice depind şi de raporturile ce se stabilesc 
cu alte discursuri, de locul şi rolul pe care îl ocupă un anumit discurs în 
“economia constelatiei discursive” căreia îi aparține. Pentru un anumit 
discurs şi o anumită perioadă se pot stabili cu alte discursuri relații de 
opoziţie, de complementaritate, analogii, raporturi ca de la model teoretic la 
domeniu aplicativ sau invers, delimitări reciproce etc. Acest joc al 
raporturilor poate exclude la un moment dat anumite posibilităţi de alegere. 

În acelaşi timp, această alegere trebuie să treacă şi de instanță 
nondiscursivă, a instituţiilor; în raport cu aceasta discursul poate juca o 
funcție (de exemplu pedagogică) este supus unui regim de apropriere 
(discursurile medicale, economice etc. sunt rezervate unei categorii limitate 
de indivizi care le pot rosti) şi, în plus, poate ocupa diverse poziții în raport 
cu dorinţa (formă de interdicție, instrument de satisfacere derivată, 
element de simbolizare etc.). 

Toate aceste elemente enumerate nu sunt factori perturbatori, 
suprapuşi peste “forma pură, neutră, atemporală şi tăcută” a discursului ci 
elemente formatoare care, în plus, nu acționează independent ci stabilesc 
între ele un anumit număr de raporturi cu o relativă stabilitate, se constituie 


în sisteme. 


Au fost descrise până în acest moment patru asemenea sisteme; asupra 


unora ne-am oprit în detaliu, pe altele le-am prezentat succint în linii foarte 

generale. Este vorba de sistemele de formare ale obiectelor, enunturilor, 
conceptelor şi strategiilor (alegerilor teoretice). Aceste sisteme nu sunt ele 
însele independente ci se întrepătrund, stabilesc între ele un ansamblu de 
relaţii ele însele reglate. Am putut remarca cum modalitățile enunturilor 
depind de poziția subiecților față de obiecte, conceptele de formele de 
coexistență ale enunturilor, alegerile teoretice de punctele de divergență 
existente în jocul conceptelor etc. “De la diferențierea primară a obiectelor şi 
până la formarea strategiilor există o întreagă ierarhie de relații care 
funcţionează în ambele sensuri“.5! Ce statut au ele? Ce formează, în cele din 
urmă, în ansamblul lor? Considerăm că este momentul unor definiții şi 


precizări suplimentare ale termenilor. 


2.4. Definiţii aşteptate şi alte definiţii 


Două obiective se urmăreau prin prezentarea “metodei” arheologice: 
să se demonstreze cum că există suficiente argumente pentru a o încadra în 
dimensiunea pragmatică a interpretării şi să se definească discursul-obiect, 
pentru care arheologia fusese prezentată drept metadiscurs. Definiţia acesteia 
fusese amânată din lipsa termenilor necesari realizării ei. În acest moment 
suntem în măsură să o dăm dar nu înainte de a răspunde la întrebarea pusă 
anterior: “Care este statutul sistemelor de formare” descrise de arheolog? 
Câteva trăsături ne sunt deja clare: nu sunt structuri fixe ce se impun din 
exterior discursurilor; nu sunt plasate la nivelul foarte manifest al textului 
(nu privesc cuvintele, sintaxa, structurile logice sau retorice); cu insistenţă 


Chiar s-a subliniat că ele nu sunt în mintea indivizilor care formulează 

enunturile dar nici la nivelul primar al instituțiilor care s-ar exprima direct în 
limbaj; “ele rezidă în discursul însuşi” fără a fi “conținute” în el. 

Sistemele de formare sunt reguli constitutive; ele fixează elementele 
ce au trebuit să fie puse în raport în cadrul unei practici discursive pentru ca 
ea să se poată referi la anumite obiecte, “să pună în joc anumite enuntur1”, 
“să utilizeze cutare concept” sau “să organizeze cutare strategie”. Ele 
caracterizează, în calitatea lor de regularitäti temporale, practica discursivă şi 
nu discursul ca “etaj terminal”, adică drept text. 

In definirea sistemelor de formare am folosit (ca şi Foucault de altfel) 
timpul trecut (“ce au trebuit”), considerăm că el marchează faptul că este 
vorba de modul de existenţă al performanţelor efectiv realizate (şi nu al unei 
competenţe teoretice). 

Performanţele verbale se pot unifica în discursuri pe baza unor criterii 
diferite: 

- legături gramaticale stabilite la nivelul frazelor; 

- conexiuni logice prezente la nivelul propozitulor; 

- legături psihologice la nivelul formulării. 

După cum s-a observat niciunul din aceste criterii nu face obiectul 
studiului arheologic; în schimb s-a detaşat un alt criteriu de unitate, sistemul 


de formare. 


Discursul reprezintă ansamblul enunturilor care provin din acelaşi 


sistem de formare. 


“Discursul” este un obiect încă ambiguu pentru că ne permite să-l 
extindem până la a acoperi tot ceea ce a fost spus în timp şi spațiu şi să 
creăm impresia că ar exista un sistem de formare general care l-ar defini; 
corect ar fi să spunem “un discurs” sau, urmându-l pe Foucault, o 
formaţiune discursivă. Putem înţelege astfel ce sunt psihopatologia sau 

medicina clinică; nu sunt ştiinţe ci formațiuni discursive ce-şi datorează 
individualitatea faptului că au un mod de existență propriu ce este definit 
prin regulile ce permit coexistenta ansamblului extrem de dispersat de 
enunturi care le alcătuiesc; această individualitate se formează şi se destramă 
odată cu aceste reguli. 

Acest “mod de existență” specific unui discurs, care nu este găsit în 
instituțiile sau gândirea unui subiect şi care nu se identifică cu un act 
fondator sau o raționalitate care i-ar fi proprie, acest mod de a fi deci, este 
numit pozitivitate. 

A analiza o formațiune discursivă înseamnă a-i defini tipul de 
pozitivitate ce o instituie ca discurs. 

Unde se plasează însă arheologul pentru a putea detaşa pozitivitätile 
specifice? Ce descrie în fapt el? Răspunsul, simplu la prima vedere, îl 
cunoaştem: el descrie arhiva. Am afirmat că răspunsul este simplu numai la 
prima vedere pentru că arhiva nu reprezintă corpus-ul, adică masa 
nediferentiatä a cuvintelor ce au fost rostite şi care s-au conservat dintr-o 
anume perioadă; nu este nici sistemul instituțional care le asigură păstrarea 


în fața permanentului pericol al ştergeri lor. 


Arhiva este “sistemul general al formării şi transformării 

enunţurilor” ~ dintr-o epocă, societate, cultură. 


Recunoaştem în această definiție un paradox pe care-l semnalează 
Gilles Deleuze în scrierile lui Foucault: “limbajul nu se reuneşte într-un 
corpus decât pentru a fi mediul distribuției şi dispersiei enunturilor, regula 
unei <<familii>> natural dispersate”. 

Cel ce descrie arhiva ar trebui să descrie, în principiu, pentru că nici o 


ES E RET iată , . 85 
arhivă nu este descriptibilă în ansamblul ei, regulile ce definesc: 

e limitele şi formele dicibilului, a ceea ce poate fi spus într-o epocă; ar 
trebui să descrie astfel ce anume s-a constituit ca domeniu al discursului, ce 
tip de discursivitate este afectată fiecăruia dintre domenii (povestire, ştiinţă, 
literatură, etc.); 

e limitele şi formele conservării; ar trebui stabilit ce enunţuri sunt 
destinate uitării şi care se păstrează în memorie, care sunt notate în vederea 
reutilizării şi pentru care scopuri, care sunt reprimate sau cenzurate; 

e limitele şi formele memoriei; acestea se stabilesc pe baza enunturilor 
acceptate în general ca valide şi a celor ce sunt definitiv respinse, considerate 
neglijabile sau stranii; privesc de asemenea raporturile dintre enunturile 
prezente şi corpusul enunturilor trecute; 

e limitele şi formele reactivării;, pentru a le preciza trebuie văzut ce 
discursuri trecute sau din alte culturi prezintă interes, sunt valorizate, 
importate, reconstituite, la ce tipuri de transformări sunt supuse (dacă sunt 
comentate, analizate, etc.) ce rol li se atribuie; 

e limitele şi formulele aproprierii, respectiv care sunt indivizii, 
grupele sau clasele ce au acces la anumite discursuri, ce raport există între 
acestea şi autorii sau receptorii lor, cum se derulează lupta pentru stăpânirea 
discursurilor, etc. 

Avem deci o arhivă în care se delimitează, pe baza tipurilor proprii de 
pozitivitate, formaţiuni discursive concepute ca practici reglate. Un lucru 
însă continuă să fie neclar: Care este rezultatul acestor practici discursive? 
Aceste discursuri atât de neuzual definite cine sunt ele? Ştiinţele? 
Disciplinele? Forme sau etape ale cunoaşterii? Nici una din variantele de 


răspuns nu este acceptabilă. In locul acestora ni se propune o altă soluție. 


Ansamblul elementelor formate de o manieră regulată prin intermediul 

practicilor discursive se numeste savoir (cunoastere). 

Pentru a înţelege în ce fel se opune această cunoaştere (savoir) atât 
cunoaşterii constituite (connaissance) cât şi ştiinţei (science) fără a putea fi 
identificată însă cu simpla opinie ca reflex al unor obiceiuri mentale, trebuie 
să introducem câteva precizări cu privire la pragurile (seuils) interne unei 
formaţiuni discursive. Acestea nu trebuie confundate cu rupturile, 
“tăreturile” ce marchează transformarea unei formaţiuni în alta, a unei 
episteme în alta. 

Un prim prag este cel al pozitivitatit ce este marcat chiar de momentul 
individualizării formațiunii respective în cadrul arhivei; în alți termeni am 
putea spune că este momentul obiectivării, al trecerii de la practicile 
subiective, individuale, la practicile reglate şi anonime. 

În cadrul unei formaţiuni anumite enunturi pot dobândi o funcţie 
dominantă, pot servi drept model, critică, verificare; ele trec de pragul 
epistemologizării şi formează ceea ce numim în mod curent disciplinele. 

O asemenea disciplină poate să se supună unui număr de reguli 
suplimentare privind construcția, unor criterii formale şi să treacă pragul 
ştiințificităţii, să devină stuntä. 

Dacă o ştiinţă astfel constituită reuşeşte să-şi definească “edificiul 
formal”, adică axiomele, elementele, transformările la care poate fi supusă, 
atunci a trecut pragul formalizării. 

Avem deci o axă pe care eventual pot să se succeadă (căci această 
succesiune nu este obligatorie, nu reprezintă etape ale evoluției) cunoasterile 
(savoirs), disciplinele, ştiinţele, ştiinţele formale. Fiecare dintre domenii 
presupune un tip specific de analiză. Cea arheologică “atacă pragul 
epistemologizării” urmărind condiţiile ce fac să apară în cadrul unei 
formațiuni discursive “figuri epistemologice” care pot sau nu să devină 


ştiinţe. 

Savoir reprezintă deci prealabilul a tot ce va funcționa drept 
cunoaştere constituită la un moment dat; este un nivel particular care se 
interpune şi rupe presupusa continuitate dintre experienţa trăită şi cunoaştere 
(connaissance). Ştiinţele se constituie pe fondul cunoaşterii (savoir), se 
localizează într-o zonă a acesteia, fără ca prin apariția ştiinţei ea însăşi să 
dispară; cunoaşterea (savoir) este învestită nu doar în cărți, texte teoretice, ci 
într-un întreg ansamblu de instituții. Ea nu ține seama de delimitärile 
disciplinare (ce se pot face numai plecând de la ea) ci o regăsim în funcțiune 
în toate textele juridice, literare, filosofice, decizii politice, formulări 
cotidiene şi opinii curente. 

Orice practică discursivă definită formează o cunoaştere (un savoir), Si 
nu cunoaşterea, ce există independent de apariția ştiinţelor. Este posibil ca să 
existe de altfel cunoaşteri care să nu evolueze spre pragul epistemologizării 
c1 spre alte praguri, etice, estetice, politice, etc. 

Savoir este o condiţie necesară dar nu suficientă pentru apariția 
figurilor epistemologice (disciplinelor), ştiinţelor sau formalizării acestora; 
există însă o tendinţă evidentă de organizare disciplinară în cadrul diferitelor 
cunoaşteri, de “epistemologizare”. Aceasta face posibil un nou nivel de 
analiză - cel al relațiilor care se stabilesc între practicile discursive ce permit 
apariția figurilor epistemologice, a ştiinţelor, la un moment dat. Rezultatul 


acestei analize este descrierea épistéme -1. 


Prin épistémée se desemnează ansamblul relațiilor care se pot descoperi 


între ştiinţe într-o anumită epocă dacă le analizăm la nivelul regularitätilor 


discursive ce le-au permis apariția. 


După această succintă trecere în revistă a principalilor termeni 
specifici arheologiei se poate remarca întemeierea analogiei pe care ne-am 
permis-o între conceptele pe care le pune în uz Foucault şi ideea de “treitate” 

(terteitate) aşa cum a conceput-o Pierce; toate aceste concepte redau relații 
între relații. 
Suntem în măsură în acest moment să dăm şi o definiție arheologiei 


însăşi, pe care o propunem pe post de concluzie. 


Arheologia reprezintă descrierea discursurilor considerate drept 


9 A 


“practici specificate în elementul arhivei” în măsura în care acestea produc o 


cunoaştere (savoir) iar această cunoaştere capătă statut şi rol de ştiinţă. 


Este doar o definiţie provizorie pentru că alte arheologii sunt oricând 


posibile. Cea pe care o realizează Foucault este l’archéologie du savoir. 


3. DESPRE OPINIILE SERIOASE, APRIORISM SI 
PRAGMATICĂ 

Am afirmat în mai multe rânduri cum că Foucault nu tratează limba în 
genere (abordarea nu este lingvistică); pe de altă parte se distanțează şi de 
studiul situaţiilor posibile; exprimările pe care le consideră nu sunt doar 
“situate” (în contexte generale) ci şi localizate strict în cadrul limbajului şi în 
cadrul istoriei. Exegeţii Dreyfus şi Rabinow insistă asupra faptului că 
obiectul de care se ocupă nu este enunţul cotidian şi regulile care-i asigură 
eficacitatea ci enunţul serios. Cu privire la acest enunţ serios suntem obligați 
să facem câteva precizări peste care autorii citați trec cu uşurinţă (în fapt s-ar 
părea că le ignoră). O explicație ar fi faptul că ei acordă un sens propriu si 
restrictiv demersului “serios” pentru a desemna prin el discursul 
autonomizat, care a trecut un test instituțional (ştiinţele, disciplinele) 
opunându-l discursului cotidian. Aici apare o sursă de confuzii pentru că în 
analizele privind actele de limbaj (unde acest termen este prezent) discursul 
serios se opune celui ficțional (acesta din urmă având suspendate, după cum 
am văzut, regulile constitutive). “Mult timp m-am culcat devreme” este un 
act serios atunci când este formulat de cel care scrie aceste rânduri în 
contexte obişnuite (chiar dacă poate fi şi fals, caz în care este defectiv de 
condiția de sinceritate) şi e ficțional când este plasat într-un roman. Dreyfus 
şi Rabinow folosesc termenul “serios” exclusiv pentru enunturi puse în 
circulație de persoane competente, aflate în ipostazele cerute de 
institutionalizarea unui discurs. Spre exemplu, “Plouă” este enunţ serios 
numai dacă este formulat de un meteorolog în exercitarea funcției sale. 

Este adevărat că Foucault nu se preocupă decât în mod marginal de 
problematica discursului cotidian dar motivațiile pe care le considerăm 
pertinente în raport cu obiectivul şi specificul pragmaticii sale sunt, pe de o 
parte, legate de faptul că nu este interesat de procesul comunicării de mesaje 
între interlocutori iar pe de altă parte, că îi este străină orice analiză de cazuri 
ipotetice şi idealizate (ceea ce se întâmplă în mod obişnuit în alte lucrări ce 


privesc enunturile elementare ale comunicării cotidiene). Nu doar textele 

arată distanţa față de un asemenea tip de analiză ci şi atitudinile explicite pe 
care autorul le adoptă față de asemenea demersuri. 

Atunci când îşi elaborează teoria sa privind acţiunea comunicativă 
Jürgen Habermas îşi propune să detaşeze condițiile de realizare a unei 
comunități de vorbire ideale care să presupună toate utilizările limbajului şi-i 
atribuie acestei pragmatici universale pe care o fundează un rol normativ. 
Într-o asemenea teorie Foucault tinde să vadă mai curând un fel de 
reîntoarcere la “capriciile universitare” şi la o gândire esentialistä şi ruptă de 
practica reală, un fel de proiect al unei lumi radioase dar utopice.* 

În limbajul lui Habermas de data aceasta, am putea afirma că Foucault 
are drept obiect exprimări şi nu propoziții. Prin exprimări înţelege 
“propoziţii situate” adică unități pragmatice ale vorbirii or, enunturile sunt 
întotdeauna situate, nu există enunturi latente sau posibile. Enunturile 
cotidiene au însă neşansa de a trece, de a se risipi, în timp ce 
“institutionalizarea” le permite conservarea şi le transformă în materia ideală 
pentru arheologul pragmatician. Există o zonă privilegiată a acestor enunturi 
care ne poate lămuri, într-un fel, asupra semnificației pe care filosoful însuşi 
o oferă “enunțului serios”: enunţul serios este cel care intră în jocul 
adevărului şi falsului şi este recunoscut ca atare la un moment dat. Este cel la 
care se referă în L’ordre du discours atunci când face diferențierea între a 
spune adevărul şi a fi în adevăr. Exemplul de care se foloseşte este cel al lui 
Mendel care, anunțând caracterul discret al trăsăturilor ereditare făcea un 
enunț adevărat dar nedisciplinat în timp ce erorile făcute de un contemporan 
erau în adevărul epocii (erau erori dar disciplinate). 

Ne aflăm în faţa unor “regularitäti proprii unor procese temporale,”®? 
condiție în care “seriosul” trebuie relativizat la o epocă determinată. 
Întrebarea fiind “care au fost condiţiile care au dus la producerea unor 
formulări care la vremea respectivă erau considerate ştiinţifice iar astăzi ne 


par lipsite de sens”, suntem tentaţi să identificăm “seriosul” cu discursul 

ştiinţelor actuale întrucât arheologia se aplică efectiv unui timp apropiat 
(secolele al XVII-lea, al XVIII-lea şi al XIX-lea în special) în care ele s-au 
constituit drept ştiinţe. 

Dacă avem în vedere obiectul arheologiei, identificarea poate fi 
considerată corectă pentru că ea priveşte psihiatria, medicina clinică, ştiinţele 
umane; dacă însă observăm materialul concret al analizelor vom remarca 
cum în sfera discursului serios intră şi discursuri mai putin serioase (adică 
ficționale) precum literatura, sau non-stintifice, precum registre ale poliției, 
administrației, etc. Singură, arheologia ştiinţelor umane din Les mots et les 
choses pare epurată de asemenea intruziuni. 

Histoire de la folie à l’âge classique este exemplu cel mai elocvent 
pentru faptul că orice tip de discurs (ştiinţific, literar, juridic, filosofic, etc.) 
intră în sfera de interes (în zona “seriosului”). Se poate obiecta faptul că 
această lucrare face parte dintr-o etapă depăşită deja în momentul elaborării 
teoriei enuntului întrucât între timp s-a renunţat la ipoteza nebuniei ca obiect 
preexistent şi la studierea tuturor enunturilor care, indiferent de domeniu, au 
exprimat experiența socială a acesteia. 

Obiectia se întemeiază pe o schimbare ce efectiv s-a produs şi pe care 
nu dorim să o ignorăm: obiectele se constituie în limbaj. Această schimbare 
nu este însă însoțită de o excludere a altor tipuri de discurs decât cele 
“disciplinate”. Deşi nu fac obiectul preferat de analiză Foucault nu scoate în 
afara circuitului nici actele limbajului cotidian, chiar dacă acestea, din 
motivele specificate, nu-l satisfac; nu există argumente să considerăm că ele 
s-ar constitui pe un model diferit deşi generalizarea teoriei nu intră în 
intențiile autorului ei. 

Situaţia credem că este mai curând răsturnată; ceea ce se evită - în 
intenții exprimate explicit - este ca analiza să fie considerată descrierea unui 
lucru “precum discursul stuntific”; ea trebuie să se limiteze la descrierea 
“jocului opiniilor (s.n.) sau opțiunilor teoretice care apar într-o ştiinţă şi în 

legătură cu ea”; e zona prediscursivului dacă prin discurs înţelegem 
disciplina constituită. 

Opiniile nu sunt determinate însă de divergentele de interese sau 
obiceiurile mentale ale indivizilor şi nici nu se constituie în manifestări ale 
unor opțiuni fundamentale de ordin politic, filosofic, religios, etc. Pentru 
Foucault opiniile au un statut foarte special întrucât nu au emitent (sau acesta 
poate fi ignorat); nu au un destinatar (dacă nu vrem să-l recunoaştem în 
persoana arheologului); nu au un referent, atâta timp cât acceptăm distincția 
dintre a enunfa şi a menţiona sau a se referi (acest din urmă act nu-l face 
enunţul însuşi ci o persoană care foloseşte această expresie); prin eliminare 
ar trebui să considerăm că are măcar o semnificație dar întrucât punctul de 
vedere al semnificatului este suspendat rămâne să ne întrebăm cine le 
determină. “Posibilităţile strategice ale jocurilor conceptuale”, răspunde 
filosoful, care posibilităţi sunt guvernate de reguli. 

În acest moment apare o dificultate greu de depăşit. Este cea pe care 
Foucault însuşi o semnalează atunci când avertizează asupra unor iluzii pe 
care le întreţin cercetătorii cunoaşterii. Este vorba de ceea ce numeşte iluzia 
formalizatoare a acelora ce-şi închipuie că legile de construcție sunt în 
acelaşi timp şi pe bună dreptate şi condiții de existență a discursurilor 
respective.” 

Statutul regulilor de care aminteam anterior este destul de neclar, 
suficient pentru a ne pune problema dacă nu cumva filosoful însuşi se înscrie 
în rândul celor stäpâniti de iluzia formalizatoare. Pe de o parte ele ne sunt 
prezentate drept reguli descriptive (regularitäti asemănătoare într-o oarecare 
măsură cu cele descrise de socio-lingvisticä, de exemplu); pe de altă parte 
ele par să întrețină cu câmpul enuntiativ căruia îi sunt imanente relaţii care 
sunt desemnate prin termeni precum “fac posibil” (p.91), “impun” (p.96), 
“prescriu” (p. 98), “pun în funcțiune” (p. 128) etc., chiar “comandă” pentru 


că halo-ul psihologic al unei anumite formulări (celelalte enunturi actualizate 

în conştiinţa subiectului) “este comandat de departe prin dispunerea în 
câmpul enuntiativ” (p. 129). Se pare că aceste reguli pot determina, sunt 
înzestrate cu ceea ce Dreyfus şi Rabinow numesc “eficiență cauzală”.” 
Explicaţia acestei eficacitäti nu poate fi inneismul lui Chomsky pentru că, 
spre deosebire de regulile gramaticii generative, regulile nu se află în capul 
subiectului şi sunt, de asemenea, marcate de temporalitate. Practica socială 
este respinsă pentru că raportul între aceasta şi discurs este mult prea 
complex şi în acelaşi timp indirect. Ar trebui să acceptăm un tip de 
cauzalitate sui generis a regulilor enuntiative; acest lucru ar justifica opiniile 
după care Foucault face concesii importante structuralismului pentru care 
regularitätile descrise sunt şi condiţii de generare a realitätilor respective. 

Statutul ambiguu (sau dublu) al regulilor discursive mai provoacă şi o 
altă problemă pe care vom încerca s-o prezentăm în continuare. 

În Les mots et les choses ştiinţele umane sunt caracterizate prin faptul 
de a fi conceput omul ca pe o instanță ambiguă, de “suveran supus”, 
“spectator privit”, întrucât el este “fiinţa prin intermediul căreia va deveni 
posibil să luăm cunoştinţă de ceea ce face posibilă orice fel de cunoaştere”; 
el se constituie simultan în obiect empiric al cunoaşterii (şi de aici apariția 
stuntelor umane) dar şi în condiție transcendentalä ce face posibilă însăşi 
această cunoaştere. Aceasta este situația pe care o desemnează drept 
“dubletul empirico-transcendental”. 

Arheologia cunoaşterii se propune pe sine drept o metodă opusă 
radical celei pe care ştiinţele umane au pus-o în practică. Intentule sunt 
extrem de clare şi marcate punctual în raport cu “erorile” care au făcut 
ştiinţele umane să eşueze în “antropologism”. 

e Să eliberăm istoria gândirii de subiectivarea sa transcendentală. 


e Să o analizăm într-o discontinuitate pe care nici o teleologie să nu o 


reducă dinainte. 

e Să desfăşurăm (istoria gândirii n.n.) într-un anonimat căruia nici o 
constituţie transcendentală să nu-i impună forma subiectului. 

e Să o deschidem temporalitäti1. 

Acestea sunt coordonatele pe care o înscrie. Ar trebui să se arate cum 
“istoria gândirii nu poate avea rolul revelator al momentului transcendental 
pe care mecanica rațională nu-l mai are după Kant, nici idealitățile 
matematice după Husserl, nici semnificația lumii percepute după Merleau 
Ponty - în ciuda eforturilor pe care ei le-au făcut totuşi pentru a le 
descoperi”. 

Nimic mai clar (în intenţii). Chiar menționarea acestor nume este 
făcută pentru a marca distanţa luată în raport cu filosofia transcendentalistă 
(criticism, fenomenologie transcendentală sau existentialistä) şi denuntarea 
“Pliului” pe care îl realizează dublarea empirico-criticä.”” Arheologiei, pe 
urma lui Nietzsche, i-ar reveni sarcina să de-plieze acest spaţiu pentru a face 
posibilă o gândire eliberată de subiectul-om căruia tocmai îi anunţă moartea. 
Problema este dacă reuşeşte. 

După cum am remarcat deja, discursul arheologic se desfăşoară cu o 
grijă evidentă de a evita orice recurs la subiectul-constiintä, subiectul- 
psihologic; sub acest aspect putem considera că încercarea este încununată 
de succes. Subiectul enuntului sau mai corect funcția subiect, aşa cum deja 
am descris-o, este total diferită de orice concepţie asupra subiectului uman. 
Este capabilă însă arheologia să evite şi dubletul empirico-transcendental al 
ştiinţelor umane? 

Conform celor spuse cu privire la arheologie s-a putut observa că 
intenția descriptivă nu poate fi ruptă de o critică chiar dacă autorul consideră 
că nu a vrut niciodată să facă “o critică generală a posibilităţii unei ştiinţe”; 
critică generală acceptăm că nu a făcut şi că demersul său este o arheologie, 
nu arheologia; în schimb, nu se poate nega faptul de a fi realizat o critică. În 


L'ordre du discours chiar foloseşte expresia “ansamblu critic” care are 

sarcina de “a analiza a instanţelor controlului discursiv””” 


$ ies : À 8 ia bate E ÿ 
“principiile de ordonare, de excludere si de raritate”; acestuia îi alătură, 


si de a repera 


fără a-l separa, “ansamblul genealogic” ce priveşte “formarea efectivă a 
discursurilor (...) totodată dispersată, discontinuă şi regulatä”.”” 

Se poate aşadar concepe arheologia ca reunind pe de o parte, toate 
acele practici şi metode folosite în studii empirice (asupra psihopatologiei, 
medicinii clinice, istoriei naturale etc.) care au permis izolarea practicilor 
discursive; ea rămâne, înțeleasă astfel, la stadiul descriptiv intenţionat, “un 
pozitivism fericit”. Pe de altă parte, detaşând regulile, le constituie în 
condiţii de existență ale discursului însuşi şi se transformă pe sine într-o 
instanță critică, delimitează un transcendental. În aceste condiţii ne putem 
întreba dacă nu cumva ceea ce afirma în Les mots et les choses priveşte şi 
propriul discurs (nu doar pe Comte şi Marx): “(...) un discurs care se doreşte 
deopotrivă empiric şi critic nu poate fi decât simultan pozitivist şi 
escatologic; în cadrul unui asemenea discurs omul apare ca un adevăr în 
acelaşi timp redus si promis”. "°° 

Suspendând, aşa cum metoda arheologică ne cere, sensul afirmațiilor 
nu s-ar putea spune că ştiinţele umane şi arheologia fac parte din aceeaşi 
“epistemă” chiar dacă obiectul la care se referă este diferit? 

Foucault face o analiză a discursului care permite analogii destul de 
evidente cu analitica finitudinii aşa cum o prezintă în lucrarea citată mai sus. 
Această analogie posibilă a mai fost remarcată. Dreyfus şi Rabinow 
avansează chiar ideea că se poate substitui în textul foucaultian termenul 
“om” cu cel de “discurs arheologic” şi să se obțină o apreciere corectă a 
arheologiei însăşi pentru care (aşa cum este omul pentru ştiinţele umane) 
discursul ar fi “un straniu dublet empirico-transcendental”."° 
Această situație are consecințe grave pentru demersul pe care-l 


întreprindem întrucât se pune problema dacă nu ar fi mai corect să apreciem 


arheologia drept o analitică a cunoaşterii în loc de a o considera o pragmatică 

a discursului. Există câteva argumente foarte puternice la nivelul textului 
foucaultian care ar pleda pentru o asemenea opțiune. 

a. Întâlnim un primat surprinzător dar evident al enuntului în raport cu 
ceea ce numeşte “corelatul” său; “Enunturile lui Foucault sunt ca visele: 
fiecare are obiectul său propriu, sau se înconjoară de o lume “."” Funcţiile 
de subiect, obiect, concept sunt “derivate” ale sale. 

b. Acest raport nu poate fi descris totuşi în termeni uzuali ai relațiilor 
de determinare pentru că aceasta presupune o succesiune temporală între 
deteminant (enunţul) şi determinat (corelatul) care nu există; apariția lor este 
simultană; anterioritatea regulilor enuntiative nu este cronologică ci logico- 
pragmatică. În ceva ce este “simultan” si “face posibil” suntem obişnuiţi să 
identificäm, începând cu Kant, apriori-ul logic (formal). 

c. Regulile, cum deja s-a remarcat, nu au doar caracter descriptiv (post 
hoc) ci, cel puţin aparent, şi unul prescriptiv (prezent în repetate rânduri la 
nivelul textului prin termenii pe care i-am prezentat anterior). 

În acest moment intenţia de a evita cu orice preţ transcendentalismul 
s-ar părea că nu mai poate fi realizată, că regulile discursive joacă rolul unor 
transcendentalu iar arheologia se face “vinovată” ea însăşi de acea 
“răsucire, torsiune” internă pe care a desemnat-o drept dublet empirico- 
transcendental, întrucât caută în discursul însuşi condițiile care-l fac posibil. 

A căzut Foucault în capcană? lată o întrebare care necesită un răspuns 
foarte nuantat. Pe această temă s-au formulat deja numeroase opinii şi s-au 
luat atitudini pe care nu dorim să le reluăm nici măcar în sinteză în lucrarea 
de față. Motivul nu este acela că în majoritate ele sunt sterile (ne este teamă 
că filosoful însuşi le-ar fi încadrat în categoria “inepțiilor universitare”) ci 
pentru că urmărim alte scopuri. Vom încerca să rămânem în limita textelor 
foucaultiene pentru “a salva” pragmatica în ciuda argumentelor menţionate 


anterior. 

Pentru început trebuie să anulăm impresia pe care am creat-o 
acceptând statutul de transcendentalii pentru regulile discursive; deşi o 
asemenea interpretare nu este, cum am văzut deja, total nejustificată, sensul 
pe care îl folosim este diferit de cel kantian al termenului. Nici chiar în 
situația în care aflăm că Foucault însuşi se plasează într-o direcţie a gândirii 
filosofice ce pleacă de la Kant, nu suntem autorizați de text să facem 
asemenea identificări. 

În primul rând, regulile discursive, pozitivitätile, nu sunt condiţii de 
posibilitate ale cunoaşterii în genere sau condiţii de valabilitate ale unor 
judecăți în sensul a priori-ului kantian. A priori înseamnă cu totul altceva: 
condiție a realității enunturilor, lege a coexistentei unor enunţuri efective, şi 
nu posibile, prin care se defineşte un spațiu limită al comunicării. Această 
comunicare nu trebuie plasată la nivelul propoziţiilor, a înlănţuirii lor logice 
sau al temelor şi semnificatiilor. Există în afara acestora o comunicare care 
se face la nivelul regularitätilor discursului prin care opere diferite, ale unor 
autori care se ignoră sau se critică unii pe alții, îşi definesc apartenenţa la 
aceeaşi formaţiune discursivă. 

Aici bineînţeles că se poate sesiza o anume contradicție pe care 
utilizarea termenului “a priori” o generează. Pozitivitatea discursului în 
calitate de a priori este “pur empirică”.'% Alegerea termenului credem că a 
fost mai curând nefericită pentru că, dincolo de caracterul sugestiv, permite 
confuzii cu a priori-ul formal şi deci cu transcendentalismul pe care a dorit 
să-l evite. 

Or, disocierea este evidentă în text. Regularitätile discursive 
evidențiate empiric nu numai că nu sunt condiții formale dar nici nu pot da 
seama de acestea “prin ceva precum o geneză psihologică sau culturală“!%; 
în schimb, considerăm că ne permit să înţelegem că între absoluta 
contingentä şi absoluta necesitate a istoriei exista şi o a treia soluție pe care 


ele o reprezintă; ele pot marca punctul de insertie în istorie sau domeniile 

unde poate apărea un a priori formal; nu pot reprezenta însă niciodată legile 
sale de construcție. 

Sintagma “condiție de existență” poate duce la o altă analogie în 
tendinţa de a reduce necunoscutul la familiar; este vorba de statutul pe care 
fenomenologia existențială a lui Merleau-Ponty îl conferă 

transcendentalului; pentru aceasta unicul transcendental este corpu 
ancorare în corp fiind exclusă la Foucault asociația credem că este din start 
sortită eşecului. 

Am evitat să folosim până în acest moment determinatia pe care o are 
termenul a priori în arheologie pentru a putea marca, separat, a doua 
deosebire importantă față de maniera în care termenul a fost pus în uz de 
către Kant. A priori-ul este istoric. 

După specificarea caracterului empiric avem o a doua asociere 
paradoxală. Atemporalităţii de care se bucură orice a priori formal i se 
opune caracterul limitat în timp pe care îl prezintă regularitätile discursive; 
ele însele au o istorie, sunt transformabile. Fiind interioare practicilor 
discursive însele, regulile se modifică odată cu acestea. Nu avem însă de a 
face cu o lentă transformare a discursurilor ce s-ar apropia de modelul 
evoluționist al cunoaşterii, sub care ar trebui să citim evoluția gândirii sau 
mentalităților. Schimbarea unor regularitäti cu altele se face prin intermediul 
unor rupturi, praguri, “tăieturi” care nu se manifestă însă simultan la toate 
nivelurile şi în toate domeniile discursului. 

Ceea ce se numeşte în Les mots et les choses “épistéme” nu trebuie 


cc 


înțeleasă drept un fel de teorie subiacentă tuturor ştiinţelor unei epoci, “o 
felie de istorie comună tuturor ştiinţelor“, % care s-ar întinde între crevasele 
ce-1 marchează apariția şi dispariția instantanee. A confunda epistema cu un 
tip de Weltanschauung, de spirit al epocii sau formă generală a conştiinţei 
reprezintă o neînțelegere a specificului tipului de istoricitate pe care îl 


introduce Foucault. 

Deşi îşi propune să facă o istorie a sincronicelor, ceea ce realizează nu 
este o răsturnare a istoriei în sincronie sau a continuității în discontinuu; nu 
ni se descrie continuitatea discontinuu-lui ci mulțimea discontinuitätilor ce 
apar în diferite planuri, “jocul simultan al rämäsitelor specifice”, “decalajele 


. 10 
succesive“!07 


care privesc inclusiv pragurile de la care putem vorbi de 
instalarea unor noi episteme. 

Identităţii, dislocate prin refuzul spiritului hegelian în devenire, nu 1 se 
opune “sistemul dezordini”, oximoron inacceptabil de altfel. Unității 1 se 
opune pluralismul sistemelor ce pot fi individualizate prin segmentarea 
universului de discurs (prediscursiv, în fapt) plecând de la criterii stabilite 
privind formarea, transformarea şi corelatiilor caracteristice fiecărui discurs 
în parte. Unităţile obținute (disciplinele) deşi dependente, sunt considerate 
autonome, cu ritmuri de dezvoltare ce le sunt proprii. Schimbările de care 
este vorba nu sunt cele de la nivelul conţinutului (excluderea, eliminarea 
vechilor erori, înlocuirea cu noi adevăruri) şi nici de tipul unei “alterări” a 
formei teoretice (reînnoirea paradigmei, modificarea tipului de sistematizare) 
astfel încât un studiu semantic sau sintactic să dea seama de ele. Dacă ele se 
petrec într-un mod brusc acest lucru nu se datorează “maturizării” ştiinţei 
(idee care în arheologie nu este considerată pertinentă pentru că ipostaziază 
stunta în postura spiritului universal) ci “modificării regulilor de formare a 
enunturilor care sunt acceptate ca fiind ştiinţific adevărate“'%; este sarcina 
arheologiei (pragmaticii) să pună în evidenţă aceste transformări ce se 
petrec la mai multe niveluri:'% 

1. “Derivaţiile”, în interiorul unei formațiuni discursive delimitate, 
unde schimbările afectează obiectele, operaţiile, opţiunile teoretice etc. Un 
exemplu pentru acest tip de transformare îl poate reprezenta analiza pe care o 
face experienţei limbajului în epoca clasică în care “a vorbi sau a scrie (...) 


înseamnă a te îndrepta spre actul suveran al numirii (...) până spre locul 


unde lucrurile şi cuvintele se leagă în esenţa lor comună şi care permite să li 


122 


110 
se dea nume.” 


Sunt schimbări prin generalizare (precum extensia teoriei 
cuvintelor-nume şi asupra verbului prin care se exclude teoria verbului- 
copulă); prin trecerea la celălalt termen al unei alternative (de la vocale la 
consoane în constituirea unei rădăcini); prin deducție (teoria verbului-copulă 
implică distincția între o rădăcină-substantiv şi o flexiune verbală); prin 
excluziune sau incluziune (analiza limbilor ca sistem reprezentativ exclude 
cercetarea înrudirii lor, în timp ce căutarea unui limbaj universal şi 
transparent a inclus-o odată cu cercetarea limbilor primitive) etc. 

2. “Mutaţiile ”, ce afectează formațiunea discursivă însăşi unde se pot 
semnala deplasări ale limitelor ce definesc câmpul obiectelor posibile; apar 
noi poziţii ale subiectului (precum cele descrise în Naissance de la clinique 
unde subiectul încetează să mai fie “ascultător”, “interpret”, “descifrator” şi 
devine subiect ce “priveşte” şi “notează” după un cod); noi forme de 
localizare şi circulație a discursului (cum sunt cele datorate de asemenea 
apariției clinicii în secolul al XIX-lea) etc. 

3. “Redistribuiri” la nivelul mai multor formaţiuni discursive 
simultan, adică acele transformări proprii episteme-i însăşi. Pot fi ilustrate cu 
inversările între discipline precum înlocuirea analizei limbajului - cu rol 
director în secolul al XVIII-lea - de către biologie care la începutul secolului 
următor începe să “împrumute” instrumente altor ştiinţe (organism - 
organizație; funcție - funcție socială, etc.). Tot în această categorie se 
încadrează şi anumite deplasări ale unor teorii dintr-un domeniu în altul (aşa 
cum, spre exemplu, teoria continuității fiinţei este preluată de la filosofie de 
către științe). 

La fel ca într-o teorie a “jocurilor” dar aplicată spațiului discursiv şi 
nu limbii se urmăreşte în această mişcare permanentă definirea 
dependentelor care se manifestă în cadrul aceleiaşi formaţiuni discursive 
(acesta este nivelul intradiscursiv), între mai multe formațiuni, precum cele 


descrise între economie, biologie, filologie în Les mots et les choses (deci la 


123 


nivel interdiscursiv) ca şi între transformările discursurilor şi cele de la nivel 
nondiscursiv (dependentele extradiscursive). Se are în vedere ceea ce 
impune enunturile precum şi modul în care se impun unele altora pentru a 
constitui un ansamblu de propoziţii acceptabile la un moment dat şi 
susceptibile de a fi supuse unor proceduri de verificare; se urmăreşte 
delimitarea acelor grupe de transformări necesare în interiorul “regimului” 
discursiv pentru ca să se poată folosi un cuvânt mai mult decât altul, un tip 
de analiză în locul alteia sau un anumit punct de vedere față de altul. 

În contextul analizei pe care o facem acum, utilizarea termenului 
“regim” anticipează o etapă următoare când perspectiva va fi cea a puterii 
(nu a celei ce ar apăsa din exterior asupra ştiinţei cât a celei care se exercită 
între enunturi - “regimul interior al puterii”). Deocamdată trebuie “să 
neglijăm puterea (...) de a desemna, numi, arăta, face să apară, de a fi locul 
sensului sau al adevărului”!!! pe care o are limbajul pentru a urmări 
arheologia ca pragmatică. 

În momentul elaborării arheologiei cercetările se fac mai mult intuitiv 
în direcţiile menţionate şi deseori oscilant. În Les mots et les choses se 
ignoră total relațiile de dependență  extradiscursive (între jocul 
transformărilor de la nivelul discursului cel al transformărilor economice, 
sociale, politice - instituționale, într-un cuvânt). Cartea se prezintă ca un 
studiu comparativ, strict regional, între disciplinele ce privesc viul, limba şi 
economia. Ipoteza era aceea că ele dispun de un fel de cod propriu al 
cunoaşterii, neformalizat. Nu se caută geneza ştiinţelor noastre ci delimitarea 
unui spațiu epistemologic particular în care apar un număr de izomorfisme în 
ciuda diversității obiectelor studiate. Foucault încearcă să descrie 
“inconştientul” pozitiv al unei cunoaşteri; nu ceea ce o făcea să devieze şi o 
tulbura ci un nivel ce scapă conştiinţei cercetătorului dar face parte totuşi din 
discursul ştiinţific; fără a şti, economiştii, filologii şi naturaliştii folosesc 


aceleaşi reguli pentru a defini obiectele proprii câmpului lor de studiu, 

pentru a-şi forma conceptele şi elabora teoriile. Această “epurare” de 
elementele extradiscursive a putut fi interpretată ca un tribut pe care îl 
plăteşte structuralismului întrucât pe fondul ei se vor face confuzii cu 
concepte precum sistemicitate, formă teoretică, paradigmă etc. 

În schimb, Histoire de la folie sau Naissance de la clinique acordă un 
loc central raportului dintre discursiv şi nondiscursiv (mai ales prima 
lucrare) în detrimentul analizei discursului însuşi. O încercare remarcabilă de 
a da o formă “sistematică” metodei prin care a “descoperit” existența unor a 
priori istorice este realizată în studiul publicat în revista Esprit (mai 1968) 
sub titlul Réponse à une question la care am mai făcut referiri pe parcursul 
acestei lucrări. 

Prezentarea pe larg făcută cu privire la ideea de schimbare nu a vrut să 
demonstreze cum că ruptura (tăietura) ar constitui un fel de noțiune 
fundamentală a analizelor foucaultiene; statutul ei este net diferit - este un 
fapt de constatat acolo unde se manifestă şi dacă se manifestă (există 
argumente care vin în sprijinul ideii că “tăietura” epistemologică este o 
noțiune pertinentă pentru discursul ştiinţific dar care în alte domenii nu este 
înregistrată). 

Toate explicaţiile anterioare au urmărit să arate în ce sens afirmă 


5 | A ; . 113 
filosoful că nu face “istoria unui transcendental sincopat” 


prin lămurirea 
tipului de istoricitate la care sunt supuse regularitätile de la nivelul 
practicilor discursive. Concluzia este că nu există schimbare absolută în 
istoria ştiinţei ci continuitäti, distantäri şi chiar reveniri. Rezultatul depinde 
de alegerea reperelor iar reperele însele sunt conjuncturale; ceea ce se obține 
nu este însă “asemănătorul” sau “falsul asemănător” ci artefactul, fabricatul, 
pentru că presupune o recitire şi o opțiune. 

Afirmația pe care am făcut-o mai sus poate să reprezinte şi un anume 


pericol pentru ceea ce urmărim. Ea ar putea să asocieze istoricității 


contingenta (ceea ce nu urmărim, pentru că ar anula ideea de regularitate 

existentă şi nu indusă) iar pe de altă parte să lase câmp deschis ideii unei 
descrieri sau interpretări care să se extindă la întreg discursul (ansamblul 
cunoaşterii) şi care prin epurări succesive să degajeze scheletul comun, un 
tip de a priori formal (ceea ce încercăm să respingem). 

În comparaţie cu o structură ideală formală, atemporală şi universală 
regulile ce asigură unitatea discursului nu au pretenția să se aplice oricărei 
cunoaşteri - au o aplicabilitate strict regională. Localizarea “spaţio- 
temporală” credem că este un argument important împotriva “dubletului 
empirico-transcendental” de la care am plecat. Mai multe elemente 
relativizează discursul arheologiei şi-l fac să evite capcana 
transcendentalismului. 

e Nu se poate descrie niciodată în mod exhaustiv arhiva societății, 
culturii sau civilizației, adică “sistemul general al formării şi transformării 
enunţurilor”!!*; acest lucru nu este posibil nici pentru o singură cultură, 
civilizație sau epocă istorică. Faptul că există posibilități de grupare mai 
generale decât cele cu care clasificarea instituțională a disciplinelor ne-a 
obişnuit (aşa cum s-a demonstrat în privinţa economiei, biologiei, filologiei) 
nu constituie un argument suficient în sprijinul existenţei unor legi universal 
aplicabile discursului. 

e Nu este posibil să ne descriem propria arhivă; această imposibilitate 
este intrinsecă metodei întrucât respinge recursul la un sens preexistent; el 
apare în practicile discursive drept efect al transformărilor la care sunt 
supuse obiectele, subiecţii, conceptele; în acest regim de transformări 
practicile devin semnificante pentru utilizatori. 

Or, se pune întrebarea: “Pentru care dintre e1?”, pentru cei interiori 
practicii sau pentru ceilalți? În primul caz se formează un spaţiu relativist de 
dependență, un fel de altă imagine a cercului hermeneutic, ce împiedică 
distantarea, găsirea acelui “spaţiu alb”! de unde vorbeşte arheologul. 
Condiţia de posibilitate a analizei însăşi a arhivei este o anume depărtare 

temporală ceea ce înseamnă că obiectul avut în vedere trebuie să se plaseze 
dincolo de pragul ce delimitează “actualitatea noastră”. 

Există, ținând cont de funcția diagnostică pe care arheologia şi-a 
atribuit-o, şi o regiune privilegiată a analizei, cea care este simultan 
apropiată dar şi diferită, acele discursuri care “tocmai au încetat să fie ale 


noastre”! !€, “exteriorul propriului nostru limbaj”. 


e Această opţiune nu este întâmplătoare pentru că ea trebuie “să 
disipeze această identitate temporală în care ne place să ne privim pe noi 
înşine”.!!! Cercetarea “exteriorului” nostru vine în sprijinul unei alte 
diferenţe față de orice fel de transcendentalism: regularitätile discursive nu 
sunt legate de un subiect rațional şi transmundan care ar cunoaşte lumea 
mediat de aceste reguli. Suntem mai aproape de ideea lui Pierce cum că 
limbajul este adevărata condiţionare transcendentală a cunoaşterii; numai că, 
departe de a fi identic cu sine, limbajul pe care-l vizează Foucault, în forma 
sa concretă şi într-un fel ipostaziată, cea de discurs, este o practică guvernată 
de reguli ce o limitează. 


e “Arheologia nu are valoare de anticipare” 


. Această afirmaţie o 
înțelegem în sensul că nu se situează în acelaşi plan cu studiile privind 
competenţa lingvistică (cu gramatica generativă, spre exemplu); acestea îşi 
propun detaşarea schemelor după care un subiect poate oricând să genereze 
enunturi de acelaşi tip. Enunţul este de ordinul performanței lingvistice 
întrucât arheologia a avut totdeauna drept obiect un “deja dit” indiferent 
dacă acesta a fost medicina patologică, economia, biologia sau filologia. 

e Regularitätile pe care le evidențiază arheologia nu sunt condițiile de 
apariție ale unei ştiinţe; între formațiunea discursivă ce se constituie pe baza 
acestora şi o disciplină ştiinţifică ce ar apărea nu se stabileşte o 
corespondenţă; formațiunea discursivă nu este dubletul ştiinţei şi nici această 
ştiinţă în stare de proiect. Practicile discursive pot forma grupuri de obiecte, 
ansambluri de enunturi, jocuri ale conceptelor, seriile alegerilor teoretice, dar 

nu formează ştiinţe. Acestea pot sau nu să apară, cu structura riguroasă care 
le este caracteristică, pe fondul acestui prealabil pe care elementele 
enumerate mai sus îl constituie. Acest ansamblu de elemente pe care-l 
numim savoir este indispensabil pentru apariția unei ştiinţe dar nu şi 
suficient, cum am mai precizat. Diferenţa ar consta deci într-un decalaj de 
nivel pe de o parte, şi într-un altul de direcție, pe de altă parte, care ar 
caracteriza arheologia. Aceasta priveşte formarea cunoaşterii (savoir) în timp 
ce epistemologia (în sens strict) vizează formarea ştiinţei în cadrul unei 
cunoaşteri prealabile. Arheologia parcurge axa “practică discursivă - savoir - 
ştiinţă” în timp ce o istorie epistemologică o parcurge pe cea care leagă 
conştiinţa prin intermediul cunoaşterii (connaissance) de ştiinţă. Consecința 
ar fi că epistemologia şi istoria ştiinţei (epistemologică) rămân ataşate 
subiectivitäti şi căutării condițiilor transcendentale; arheologia priveşte un 


cea 


domeniu în care subiectul este “în mod necesar situat şi dependent”, un 
domeniu căruia nu-i poate fi “titular”! !?. 

e Ea nu reia pe cont propriu întrebarea critică clasică ce priveşte 
condițiile care asigură legitimitatea unei anumite ştiinţe ca dat; ceea ce se 
cercetează nu este dreptul ştiinţei la existență sau problema valabilității ei 
absolute sau universale ci simplu fapt că există; nu datorită unui act ci unei 
practici istorice reale. 

e Arheologia este “un discurs asupra discursurilor” (adică 
metadiscurs) dar ceea ce caută în ele nu este “legea lor ascunsă” nici “teoria 
generală căreia ele i-ar fi cazuri particulare”; ea face “diagnosticul” adică 


precizează permanent diferența; regularitätile însele sunt cele ce stabilesc 


diferenţa (iar nu identitatea). 


x * 
Câteva obiecții extrem de grave s-au acumulat pe parcursul acestei 
argumentări. Pentru ce acest efort disperat de a evita recursul la soluția 

transcendentală? Pentru ce acest exces de zel universitar în întoarcerea pe 
dos a termenilor şi asta în sprijinul unei cauze moarte? Între pragmatică şi 
transcendentalii nu a fost niciodată o incompatibilitate. Pragmatica 
universală, aşa cum a fost ea ilustrată prin proiectul elaborat de Habermas, 
nu este un exemplu pentru faptul că ea îşi propune chiar să degajeze 
universaliile pragmatice al căror statut este cel al unor condiţii 
transcendentale ale comunicării? Şi acest lucru se face în cel mai pur stil 
kantian: “(...) actele de vorbire pot funcționa ca universalii pragmatice, adică 
mijloace pentru producerea structurilor generale ale vorbirii posibile, numai 
dacă ele servesc în acelaşi timp ca mijloace pentru proiectul unei situaţii de 


vorbire ideală.”170 


A avansa pe această cale nu a fost până acum considerat 
un eşec ci o reuşită a analizelor de ordin pragmatic. Cât despre faptul dacă 
discursul se constituie pe sine simultan drept obiect şi condiție a propriei 
cunoaşteri (pe modelul omului) problema pare a fi rezolvată din momentul în 
care am substituit “discurs” (înţeles ca discursul general, limbajul) cu o 
“formaţiune discursivă” specificată iar “condiție de posibilitate” cu 
“condiție constitutivă”, de existenţă. Nu este vorba de nici un act fondator ci 
de descrierea regulilor constitutive ale unui discurs obiect într-un 
metadiscurs (în acest caz cel al arheologiei). 

Chiar dacă acceptăm pertinenta observaţiilor de mai sus considerăm că 
în economia demersului pe care îl întreprindem precizarea specificului, a 
diferenţei este esenţială în raport cu actul înglobării necritice a arheologiei 
într-o categorie sau alta a analizelor anterior definite. A lăsa să se înţeleagă 
cum că am fi recunoscut în arheologiile lui Foucault dacă nu realizarea cel 
putin proiectul unei pragmatici universale nu este doar un act pripit ci chiar 
unul incorect. 

Să recapitulăm succint principalele argumente ce susțin afirmația: 
condițiile în care se produc enunturile sunt obiective dar nu universale; 


caracterul regularitätilor discursive nu le permite generalizarea, au o 

aplicabilitate strict locală; analiza nu este plasată la nivelul lexicului, unde s- 
ar căuta termenii care produc şi prezintă situația de vorbire ci la nivelul 
situației care determină un anumit mod de existență al enunturilor, 
discursurilor, etc.; nu se detaşează cadrele formale ale ştiinţei ci regulile 
variabile existente în domeniul cunoaşterii (savoir). 

Se poate elabora o teorie politică a formațiunilor sociale; se poate de 
asemenea constitui o teorie epistemologică a ştiinţei. Dimensiunea 
pragmatică în care se încadrează arheologia o plasează pe aceasta în poziția 
unui mijloc de articulare între cele două împotriva imaginii simplificate a 
unei realități sociale ce s-ar reflecta direct în structura ştiinţei. Ea nu vine să 
ne spună cum ştiinţa este purificată de orice ideologie, ci cum, dimpotrivă, 
ea este întotdeauna “ideologică”, ea se formează într-un context instituțional 
(politic, economic) ce este parte intrinsecă a modului ei de a exista. Numai 
că această “ideologie” nu trebuie căutată în conceptele ştiinţei ci la nivelul 
formaţiunii discursive care o produce, acolo unde se modifică pozitule 
subiectului, modurile de apropriere şi circulație a discursurilor, condițiile 
formării obiectelor. 

Aspectelor precizate anterior trebuie să le adăugăm şi faptul că se are 
în vedere contextul producerii, al formării şi transformării discursurilor, şi nu 
contextul comunicării între parteneri; producerea discursurilor este o practică 
socială reglată între alte practici sociale, iar arheologia un segment al unei 
teorii generale a producerii. În calitatea sa de pragmatică empirică este o 
teorie privind condițiile ce produc un anumit discurs; se încadrează astfel în 
ceea ce se numeşte pragmatică de ordinul I, care are drept obiect general 
studiul efectelor contextului asupra discursului. 

Termenul “teorie” ca şi termenul “metodă”, trebuie folosiți într-un 
sens “slab” atunci când caracterizăm dimensiunea pragmatică a arheologiei; 
în schimb putem vorbi în sensul cel mai tare al cuvântului de o pragmatică 


aplicată (pragmatică în sensul lui Foucault, sens pe care tocmai l-am 

precizat) în ““storiile” sale, istorii care se mai numesc “arheologii”; 
interpretarea caută un răspuns pentru “cum s-au produs” şi “cum au 
funcționat” cutare sau cutare discursuri folosind “ce s-a spus” şi “cum s-a 
spus” doar ca materialul brut din care să se construiască acest răspuns sau, 
mai corect, să se extragă; operația esențială pe care o realizează este chiar 
aceasta - extragerea din cuvinte a “ dicibilului”, din materie a formelor (a 
formelor şi nu a formei întrucât indiferent de “obiectul” supus interpretării 
este permanent vorba de o pragmatică a multiplului). 

Caracteristicile evidențiate ale arheologiei precum şi natura termenilor 
puşi în circulaţie de aceasta sunt argumente pentru respingerea identificării 
acestui tip de cercetare cu o interpretare în sens convențional (fie ea şi în 
dimensiunea pragmatică). Se poate spune că există interpretare numai acolo 
unde există expresii; unde nu există expresii nu există interpretare. Or, după 
cum am văzut, în mod programatic discursul nu este tratat ca expresie (deci 
nu poate fi interpretat). În locul bogăției infinite a sensurilor care s-ar putea 
manifesta printr-o anumită formulare se caută legea de posibilitate a acesteia 
ca enunţ, enunţ ce este esențialmente rar şi este încadrat drept urmare în 
categoria mai generală a resurselor rare dintr-o societate. Această raritate, 
acest efect de “sărăcie”, are un dublu aspect; din mulțimea practic infinită a 
posibilităților pe care lexicul şi regulile limbii le oferă nu se realizează 
efectiv într-o epocă decât un număr foarte mic (deci raritate a 
semnificantului), pe de altă parte, raritatea, singularitatea enuntului este 
constatabilă în raport cu multitudinea, “pletora” de sensuri posibile ce se 
“ascund” într-un text sau în conştiinţa unui subiect. Interiorității ca 
perspectivă 1 se opune exterioritatea; abundenței (de semnificant sau de 
semnificat) raritatea; memoriei (individuale sau colective) i se contrapune 
cumulul. 

Valoarea enuntului nu este conferită de adevărul său ci de raritatea sa; 


în fiecare societate funcționează un număr de procedee care contribuie la a 

stopa proliferarea fără limită a discursului (principiile rarefierii de care 
vorbeşte în L’ordre du discours), în fiecare societate discursul apare ca un 
bun ce se produce, e supus aproprierii şi circulației, după anumite reguli; în 
fiecare societate, am putea spune, discursul este administrat într-o manieră 
specifică. 

Arheologia descrie discursul din perspectiva acestei administrări, nu-l 
interpretează; în aceste condiții putem aprecia că este vorba de o pragmatică 
“economică” drept dimensiune a unei economii generale a producției şi 


circulației semnelor într-o societate. 

4. O ANALIZĂ “DE SALON”: “CECI N'EST PAS 
UNE PIPE” 


Comparatile pe care le-am făcut între “pragmatica” lui Foucault şi 
filosofia analitică engleză a limbajului (mai ales Searle) cu privire la 
înțelegerea discursului ca acțiune şi strategie ne arată numeroase înrudiri dar 
şi o constantă distanţă pe care o ia în mod explicit faţă de ceea ce numeşte 
“analiză ce se face în jurul unei cești de ceai”. 1”! 

Afirmația nu urmăreşte o minimizare, cu atât mai putin o ignorare, a 
rezultatelor pe care analiştii englezi le-au obținut, fapt dovedit de referirile 
ample la teoria actelor de vorbire şi schimburile directe de opinii avute cu 
Searle"; se manifestă doar intenţia de a deplasa analizele într-un context 
real, istoric, şi de a lua drept obiect unităţi mai largi de discurs decât 
enunturile. Problema nu poate rămâne la nivelul de a şti care sunt condiţiile 
de posibilitate pentru cutare sau cutare fel de enunț sau de a şti când este el 
adevărat; interesul este de a descrie condițiile de realitate ale unui discurs 
pentru care enunţul este doar limita minimă şi teoretică. Considerăm că orice 
încercare de a găsi un element de unificare pentru cercetările lui Foucault 
(incluse sau nu în dimensiunea pragmatică) trebuie să ia în considerare 
această remarcă. 

Dacă acceptăm adevărul afirmației de mai sus trebuie să-l acceptăm şi 


e al celei următoare: există un text “curios”, care face excepție de la regulă. 
2 5 


Profund, subtil, centrat pe un enunț (şi o imagine), interpretarea sa poate fi 

mai curând ataşată filosofiei “de salon” căci aminteşte de cunoscuta analiza 
pe care Searle o face expresiei “The cat is on the mat” (Pisica este pe 
covoraş) în care, acordând atenţie “cuvintelor mici”, reconstruieşte universul 
pe care îl poartă cu sine (sau în care ne introduce) particula “pe”. 

La prima vedere textul la care ne referim ar putea fi considerat între 
cele ce cad în afara zonei noastre de interes pentru că este vorba de un 
comentariu plastic şi anume de paginile dedicate operei lui René Magritte şi 
mai ales tabloului acestuia intitulat “Ceci n'est pas une pipe” (“Aceasta nu 
este o pipă”) pe care îl consideră drept “incizia discursului în formele 


5 123 
lucrurilor” 


, manifestare a puterii sale de a nega şi dedubla; el, discursul, 
nu este expresia a ceea ce ştim ci chiar locul în care se constituie 
cunoaşterea. 

Avansăm ipoteza, îndrăzneață poate, că o întreagă pragmatică a 
discursului, a limbajului în sensul său cel mai larg, de semn, este antrenată şi 
chiar formulată în această interpretare a tabloului lui Magritte. Opera 
acestuia este plasată la polul opus oricărui discurs baroc, oricărui “trompe 
d'oeil”, oricărei înşelătorii, acolo unde totul este manifest. Cât de manifest 
rămâne de văzut; să nu uităm însă că discursul-obiect de care se ocupă 
Foucault este el însuşi întotdeauna manifest. 

În ciuda existenţei sale concrete vom considera tabloul lui Magritte 
drept o alegorie; este peştera lui Foucault. Plastica imaginii îi serveşte, 
precum în Les mots et las choses Meninele lui Velasquez, să elaboreze un 
model vizual, intuitiv pentru cititor, cu privire la condiţiile (pragmatice) 
necesare pentru a înțelege un enunt. 

Înaintea oricăror alte explicaţii să urmărim descrierea tabloului așa 
cum ne-o oferă filosoful însuşi: “(...) o pipă desenată cu grijă; şi, dedesubt 
(...) această menţiune: <<Aceasta nu este o pipă>> (...) dar în loc de a fi 


juxtapusä într-un spațiu indiferent, fără limită şi specificare, textul şi figura 

sunt plasate într-un cadru; el însuşi este pus pe un şevalet (...) deasupra o 
pipă perfect asemănătoare celei din tablou dar mai mare”. 

Avem toate elementele necesare descrierii universului foucaultian: 
lucrurile (pipa) şi cuvintele (enunţul); în fapt, formele lucrurilor (vizibilul) 
pentru că sunt imagini pictate şi formele cuvintelor, cuvinte închise în ele 
însele pentru că sunt doar reprezentări pictate ale unor cuvinte. 

Suntem prinşi într-un spaţiu ce nu poate fi stăpânit la prima vedere, ce 
contrazice evidențele şi bunul simţ. Asupra acestei contradicții urmează însă 
să ne întrebăm. Ea nu poate exista, conform logicii, decât în cadrul unuia şi 
aceluiaşi enunţ (grup de enunturi) şi deci textul, pictat cu grijă în tablou, nu 
este contradictoriu. Înseamnă că este fals. Enunţul însă nu are alt subiect 
decât un demonstrativ - “Ceci” (aceasta) - care ne împiedică să spunem dacă 
enunţul este adevărat sau fals întrucât nu-i cunoaştem referentul. 
Recunoaştem aici o problemă “clasică” atât în pragmatica lingvistică cât şi în 
cea semiotică: care este referentul unui deictic. Demonstrativul “ceci” este 
dilema în fața căreia se opreşte filosoful pentru a rezolva paradoxul 
enuntului ce afirmă împotriva oricărei evidențe că nu este ceea ce este. 

Raportul cuvintelor cu lucrurile, cum am văzut deja în această lucrare, 
a fost întotdeauna complicat, în schimb, textul şi imaginea şi-au dovedit, 
într-o tradiție îndelungată, asocierea. Imaginea a fost fie o completare a 
textului, fie o repetare a acestuia, fie o prindere a lucrurilor în dubla capcană 
a cuvintelor şi figurii întrucât “caligrama face să dispară ludic cea mai veche 
opoziţie - între a numi si a arăta”. ” Tabloul reia cele trei funcţii de mai sus 
dar pentru a le perverti şi a crea nelinişte cu privire la raportul limbaj- 
imagine. O ideogramă le contopeste; tabloul le-a separat dar textul nu vine să 
repete ceea ce imaginea arată atât de clar ci o sfidează spunând “Aceasta nu 
este o pipă”. 

Şi totuşi, “ceci” ne lasă să construim un număr de universuri în care 


fiecare lucru, inclusiv această neliniştitoare afirmație, este la locul său. 

Înainte de a descrie aceste “universuri” în varianta pe care ne-o propune 
Foucault să vedem de ce am fost surprinşi de tabloul lui Magritte, care sunt 
acele supoziţii (pragmatice) pe care le acceptăm inconştient atunci când 
suntem contrariati. 

e Imaginile nu sunt doar reprezentări ci nişte înlocuitori ai lucrurilor 
ce poartă aceleaşi nume cu ele; ceea ce a pictat pictorul este o pipă (nu 
imaginea, reprezentarea desenul, etc.); 

e “Ceci” are drept referent o pipă (prima, a doua, pictată sau nu) dar 
nu orice alt element al tabloului din faţa noastră. 

e Semnele grafice pictate în tablou şi care alcătuiesc propoziția 
“ Aceasta nu este o pipă” nu sunt doar semne pictate ci au putere asertorică. 

e Acest “enunț” este unul serios (în sensul lui Searle) şi deci nu 
suntem într-o lume ficțională în care cuvintele pot să refuze să mai numească 
lucrurile cum o făceau în mod obişnuit. 

Acesta ar fi numărul minim de condiții necesar de îndeplinit de 
privitorul tabloului lui Magritte pentru a se putea mira; şi “privitorul naiv” se 
miră întotdeauna. 

Să urmărim în continuare cum poate Foucault să distrugă inocenta 
privitorului; pentru claritatea descrierii vom nota cu indice (1) pipa pictată în 
tabloul din tablou şi cu indice (2) pipa ce pluteşte în spațiul de deasupra (dar 
pictată şi ea, de asemenea, în tabloul ce-l include pe primul drept obiect 
reprezentat). 

Vom sintetiza observaţiile făcute în câteva afirmaţii concise; punctul 
de plecare este, să nu uităm, “ceci”. 

1. Enunţul poate fi interpretat ca adevărat dacă se consideră drept 
referent pipa; aceasta nu ar fi o pipă ci un desen în timp ce cealaltă, pipa», 


este pipă. 

2. Nici pipa» nu este pipă ci ideea ce ne permite să stabilim o legătură 
între textul şi desenul din partea de jos a tabloului (“este o imagine 
nebuloasă în spațiul unui tablou”). 

3. Referentul este enunţul însuşi, aceste litere ce scriu cuvântul “pipă”, 
căruia, cele două pipe, în similitudinea lor, îi neagă dreptul de a se numi 
pipă. 

4. Vocea anonimă a celui care a desenat textul îi neagă acestuia 
dreptul de a se numi pipă; el este o scriere ce nu poate semăna decât cu o altă 
scriere. 

5. Aceeaşi voce anonimă neagă ambelor pipe dreptul de a se numi 
pipă; în fapt nu vedem decât un desen al unei pipe care seamănă cu alt desen 
a unei (altei) pipe. 

6. “Ceci” are drept referent textul însuşi care în fapt nu este text ci 
doar desenul unui text realizat cu atenţie în spațiul unui tablou. 

7. Vocea din exterior, neutră, îi refuză pipei» dreptul de a se numi pipă 
căci ea nu este prinsă în nici un fel de repere, nu are cadre de referință, şi 
acest fapt o face mută. 

După cum observăm Foucault descompune imaginea-text tratând-o ca 
pe o funcţie de “ceci”, acest demonstrativ care îşi poate schimba referentul 
în raport cu situația şi identitatea interlocutorilor în momentul enunțării, 
respectiv cu elementele exterioare ale circumstantei. În acest caz enuntarea 
este închisă în spațiul limitat al tabloului-discurs şi nu are legătură cu 
universul “fizic”, dacă sustragem imaginile lucrurilor din planul acestuia. 

Pe lângă referent există şi o a doua variabilă a enuntului nostru, 
subiectul. “Ceci” nu ne trimite numai spre exteriorul la care se referă ci este 
simultan un loc gol din care vorbeşte vocea subiectului, care poate fi 


oricine... 

Să recapitulăm această analiză a enuntului în funcţie de cele două 
variabile: subiectul propoziției (înlocuit în acest caz de “ceci” care trebuie să 


ne indice referentul) şi subiectul enuntului (reprezentat de voci). 


TE een II 


eee tii 


Un calcul riguros ne poate spune că acestea nu sunt toate 
aranjamentele posibile; sunt numai cele pe care interpretarea lui Foucault ne- 
a permis să le extragem. Ansamblul acestor posibilități reprezintă un 
argument pentru productivitatea unui enunț care, aparent, nu reprezintă 
NIMIC şi nu afirmă nimic. 

Observațiile pe care le-am făcut sunt valabile atât timp cât tratăm 
comentariul în întregimea sa ca pe o alegorie; şi textul ne-o permite pentru 
că problema de la care se declanşează tot lanţul argumentativ este cea 
formată de “mica bandă subțire, incoloră şi neutră care (...) separă textul şi 
figura”.'” Este aceeaşi problemă pe care o întâlneam în Les mots et les 
choses unde nu era vorba nici de lucruri nici de cuvinte ci de spațiul gol 
dintre ele care le reuneşte; operatorul şi ca semn al practicii ce le reuneşte era 
cel vizat. Şi aici rolul esenţial nu este jucat de pipe, atât de realist pictate, 
nici de textul scris cu caligrafia demonstrativă a unei învăţătoare ci de ceea 
ce se poate strecura între ele şi le împiedică să-şi afle locul comun; acest loc 


comun este făcut imposibil chiar de mirarea privitorului “naiv”. 

Multe dintre afirmațiile de care ne-am folosit anterior decurg dintr- 
un nivel implicit al textului la care ne referim; noţiunea de deictic, folosită în 
legătură cu analiza referintei termenilor sincategorematici nu apare în text şi 
nici problema în forma în care am exprimat-o. Cu certitudine însă nu suntem 
în fața unui comentariu plastic în sensul curent al cuvântului; este mai 
curând o încercare de a stabili raportul sau a marca non-raportul dintre a fi, a 
fi reprezentat plastic şi a fi reprezentat lingvistic, dintre obiect, imagine şi 
cuvânt. Comentariul este construit în acelaşi fel ca tabloul lui Magritte care 
nu este un tablou ci o poveste despre ambiguitatea relației dintre reprezentat 
si reprezentare, despre spaţiul în care o pipă, imaginea unei pipe şi cuvântul 
ce o denumeşte se pot întâlni; este un metatablou. 

Acest nou şi poate bizar cuvânt pe care tocmai l-am scris ne aminteşte 
de cunoscuta interpretare pragmatică pe care Umberto Eco o face în Lector 
in fabula textului intitulat de autorul său, Alphonse Allais, Un drame bien 
parisien; acest text este considerat un metatext, adică unul ce povesteşte 
despre cum se fac povestirile. Acolo, prin cooperare cu textul, cititorul, ca şi 
privitorul nostru naiv, introducea elemente în povestire pe care textul nu le 
afirma şi care creează echivocuri la nivelul lumilor posibile descrise. 

Concluzia lui Eco era că, răspunzând la provocările textului, cititorul 
naiv intră într-o capcană de unde nu mai poate ieşi. Foucault nu face lectura 
cititorului naiv ci numai pe a celui critic şi ajunge la altă concluzie: din 
capcana unui text - imagine se poate ieşi, mai corect capcana unui asemenea 
text poate fi evitată, cu condiţia să nu-i accepti provocarea, să nu faci din el 
decât ceea ce este, nu reprezentare şi nu expresie a ceva ce el nu poate fi. 
Ajungem astfel să regăsim formulată o teză mult mai generală: discursurile 
nu sunt suprafeţe de traducere pentru lucruri (după modelul psihologic) şi 


nici nu pot fi tratate doar pe modelul retoric sau semantic; discursul nu este 

operă, stil sau idee; este discurs. Operatiile nu se fac înaintea sau în afara lui, 
în idealitatea gândirii sau în seriosul unei practici mute; este enuntarea 
însăşi, prin punerea în joc a tuturor regulilor funcției enuntiative, cea care a 
permis această interpretare ce pune în lumină coexistenta unor lumi diverse 
care se suprapun în locul atât de insignifiant (oare?) în care se înşiră aceste 


semne: “Ceci n” est pas une pipe”. 

PARTEA A II A 


CUM SE SCHIMBĂ “LUCRURI” CU 
DISCURSURI 

1. “KEHRE”: PLATON SI SOFISTII 


Analiza post hoc pe care arheologia a realizat-o cu privire la 
cunoaşterea omului în anii ‘60 -'70 pune în evidenţă existenţa la nivelul 
acesteia a unor regularitäti autonome care permit delimitarea unor unități 
diferite de cele ale disciplinelor; la un prim nivel pozitivitätile, la unul mai 
general epistema cunoaşterii. 

În pofida semnalării repetate a rolului factorilor nondiscursivi în 
formarea discursurilor, anumite inconsecvente în considerarea acestora (pe 
care le-am semnalat deja) contribuie la crearea impresiei că discursul îşi este 
suficient sieşi, că formarea însăşi este autonomă. S-ar putea aduce argumente 
pentru apropierea de poziţiile internalismului epistemic. Analiza rămâne sub 
anumite aspecte platonică dacă prin platonism înţelegem acel refuz al 
materialității care transformă /ogos-ul în ceva dematerializat extrem, mai 
ideal decât rațiunea umană însăşi. Privit ca obiect, în modalitatea existenței 
sale particulare, discursul este obținut în urma unor epurări succesive până 
nu mai rămâne decât forma abstractă a unor raporturi ce se stabilesc între 
alte raporturi care nu sunt nici ele reale (sociale, politice, economice) nici 
ideale (reflectate în conştiinţa unui subiect empiric sau transcendental) ci 
sunt discursive. Există un decalaj permanent între discurs, ca formă a ceea ce 


s-a spus într-o epocă, şi realitățile istorice în care el se articulează; între 

discursiv şi nondiscursiv este un spaţiu care trebuie umplut. În Les mots et 
les choses nu sunt absente doar cuvintele şi lucrurile; practicile discursive 
descrise pe baza izomorfismelor semnalate între cunoaşterea viului, a 
limbajului şi a bogăției sunt atât de imateriale încât le lipseşte orice 
eficacitate cauzală (problema, ne amintim, a rămas nerezolvată); sunt nişte 
structuri absente. 

Această “carte în suspensie”, ce a ridicat şi lăsat deschise un număr de 
probleme (a cauzalității, a subiectului, a transformării), plasează discursul 
însuşi în suspensie față de realitatea din care face parte (filosoful ignorând 
deliberat legăturile care fuseseră stabilite în lucrările anterioare între istoria 
discursului şi istoria concretă). 

În fapt, considerăm că Foucault a procedat ca mai toți fondatorii unui 
alt tip de discurs. I se potriveşte o apreciere pe care o face el însuşi cu privire 
la utilizarea noţiunii de plus-valoare de către Marx; acesta ar fi preluat un 
concept existent deja în discursul epocii dar “Plecând de la acest concept a 
format reguli pentru acest discurs deja constituit, l-a deplasat, l-a transformat 
în fundamentul unei analize şi a unui discurs total diferite.” 

În cazul lui Foucault considerăm că a preluat iniţial din discursul 
epocii conceptele de discurs ca text şi de formă de organizare ca structură pe 
care apoi, considerându-le inadecvate pentru demersul propriu le-a modificat 
până s-au transformat în nişte concepte absolut noi. Initial, nu suntem 
aproape doar de structuralismul de inspirație lingvistică al epocii ci şi de 
psihanaliza lui Jacques Lacan cu care are în comun ideea conceptelor ca 
forme.” 

Încă de la început refuză structura ca schemă rigidă a unor relaţii 
stabile înlocuind-o cu o formă elastică, modulabilă şi neformalizabilă. Odată 
cu L’archéologie du savoir, reevaluând rezultatele anterioare, decide să 
“deschidă” şi textul; această deschidere nu trebuie înțeleasă în sensul folosit 


în literatură la un moment dat când textul devine intertextualitate angajându- 

l şi pe destinatar, căruia îi provoacă sau solicită cooperarea. Discursul 
înseamnă cu mult mai mult pentru că învăluie instituții şi practici care 
funcționează în el, prin el şi datorită lui. Distanţa teoretică este evidentă 
față de punctul de vedere lingvistic al tratării discursului ca ansamblu de 
semne independente, ca text. 

Există însă, după ce coordonatele au fost precizate, mulțimea 
transformărilor descrisă, rețelele de relaţii desfăşurate, o impresie de inerție 
pe care discursul o lasă. Privit ca monument, analizat ca eveniment, format 
ca urmare a unor practici discursive specifice, discursul “trăieşte” totuşi într- 
o splendidă izolare. “Urmele” sale par a se confunda încă cu bibliotecile, 
cărțile, practicile în care s-a acumulat sau s-a învestit acest discurs. Izolarea, 
ca şi inerția, nu se datorează distanţei dintre arheolog şi discursul său obiect; 
cum afirmam anterior, el este ținut în suspensie față de practicile 
nondiscursive care contribuie la formarea sa. 

Există la nivelul textelor numeroase argumente care, teoretic, pot 
combate ideea exprimată mai sus. Ele susțin însă mai curând faptul că 
interesul nu este orientat spre proprietățile formale ale limbajului ci spre 
funcționarea sa concretă. Această funcționare concretă este însă una 
nominală, dacă ne este permis să o numim aşa, şi nu una reală. Întreg 
angrenajul complex descris în L’archéologie du savoir serveşte doar la 
diferențierea tipurilor de discursuri pe care apoi le prezintă în singularitatea 
lor; fiecare discurs nu se învecinează, după o limită fluctuantă, decât cu un 
alt discurs; între ele, eventuale izomorfisme, semn al apartenenţei la aceeaşi 
epistemă. 

Este ca şi cum întrebarea inițială “Cum sunt formate discursurile”, ar 
fi fost citită doar ca o întrebare descriptivă (ce formă au) şi nu ca una 
explicativă (ce anume le-a făcut să fie astfel). 

Cum scopul însuşi al cărții mai sus citate pare a fi cel de articulare a 


discursivului cu nondiscursivul afirmaţia poate genera proteste. In plus, s-ar 

putea obiecta că aceste aprecieri reduc considerabil deosebirile pe care le-am 
stabilit anterior între pragmatica foucaultiană şi cea de inspirație lingvistică. 

Obiecţiile posibile considerăm că pot fi respinse dacă vom face 
următoarele clarificări: 

e inerția la care ne referim priveşte faptul că arheologia în această 
perioadă consideră totuşi discursul drept un ansamblu regulat de fapte 
lingvistice; urmărind descrierea acestor regularitäti ea tratează discursul ca 
pe un obiect pe care îl degajează din straturile sedimentare; ea ignoră astfel 
cealaltă latură posibilă a cercetării pe care o reprezintă discursul ca acțiune, 
ca joc strategic şi polemic simultan, ca ritual şi practică, nu alături de alte 
practici ci în cadrul practicii sociale; pierde din vedere materialitatea sa; 

e izolarea se datorează faptului că, după ce au fost stabilite, cu 
minutiozitate aproape, rețelele de relații ce leagă între ele discursurile iar pe 
acestea de zona nondiscursivului, prin aceste “relee” de unificare nu circulă 
nimic; natura acestor relații este încă nelämuritä; de aici impresia de 

“suspendare” într-un câmp gravitațional pe care discursul poate să o creeze, 


impresie cu atât mai puternică cu cât acest discurs obiect este cel al ştiinţelor 


cea 

umane, ştiinţe “îndoielnice” tocmai pentru că au fost mereu suspectate de a 
masca, de a ascunde, de a manipula, de a nu fi depăşit încă zona 
ideologicului; jocul enuntiativ, căci despre el este totuşi vorba, este 
identificat cu un tip de formă teoretică, de sistemicitate, “ceva ca o 
paradigmă”. 

Arheologia este încă “platonică” nu doar pentru că reduce discursul la 
o formă ci şi pentru că îl ia drept obiect în măsura în care tinde să depăşească 
pragul epistemologizării, să intre în jocul adevărului şi falsului; pragul 
“seriosului” este un prag al “adevărului”. Deşi esența acestui adevăr este 
radical diferită de Adevărul lui Platon, discursul este studiat în ipostaza de 
cunoaştere în care pot fi delimitate succesiv pragul de epistemologizare, 


stuntificitate, formalizare, ipostaza de cunoaştere care face parte din 

adevărul epocii. Deşi se vrea “doxologie”, adică studiu al opiniilor 
referitoare la o “ştiinţă”, deşi nu este subordonată nici unei “teleologii a 
adevărului”, arheologia îşi propune să cunoască “posibilitățile şi drepturile, 
condiţiile şi limitele unei formalizări justificate”, fapt ce plasează ştiinţa 
(épistémé) într-o poziţie privilegiată faţă de doxa, cu toate că aceasta din 
urmă este totuşi ireductibilă la ştiinţă şi nu dispare odată cu constituirea 
acesteia. Distincția dintre ele nu este încă neutră epistemologic. 

Noţiunea însăşi de episteme, prin care desemnează ansamblul 
raporturilor şi izomorfismelor ce se stabilesc între ştiinţe într-o epocă în 
privinţa regulilor lor de formare, este sugestivă pentru caracterul “platonic” 
al discursului în această etapă (această asociere nu ține de intențiile autorului 
care ar fi folosit noțiunea în sensul în care o foloseşte Platon; în fapt, ea 
desemnează discursul analizat la nivelul “epistemologizării” sale). 

Dacă s-ar fi fundat o ontologie pe baza rezultatelor analizei 
arheologice aceasta nu putea fi decât una nominalistă; până la realism mai 
trebuie făcut un pas. Deocamdată, între “a spune” şi “a face” legătura este tot 
în planul limbajului, ca o trecere de la teoretic şi posibil la concret şi real. 
Acest mod de a-l înțelege pe “a face” este foarte clar: “lingvistica a permis 
nu numai analizarea limbajului ci şi a discursurilor, (...) a ceea ce putem 
face cu limbajul” În această etapă cu limbajul nu se fac lucruri ci 
discursuri, mituri sau poveşti, opere literare sau istorice şi, pentru arheologie, 
disciplinele sau ştiinţele socio-umane. Există un spațiu separat al discursului, 
al teoreticului, ce este aparent autonom față de cel al individului şi societății; 
regulile de funcționare şi producere a sensului şi cele ale formării 
discursurilor se suprapun, nu există între ele o separare. 

Afirmația că umbra lui Platon pluteşte deasupra acestor analize nu este 
determinată doar de caracterul de “formă teoretică” pe care îl putem atribui 
discursului sau de raportul său cu adevărul; motivul principal al faptului că 


suspectăm arheologia de un vag “platonism” este cel al lipsei sofiştilor din 

“cetate”. Aceştia nu vorbeau pentru a spune adevărul ci pentru a învinge. 
Relativismul lor şi cel promovat prin cercetările arheologice sunt până în 
acest moment diferite. 

La Foucault întâlnim un relativism mai curând sceptic care provine 
din descoperirea că nu există fundament absolut, că “seriosul” şi “adevărul” 
depind de un anumit sistem teoretic. La sofişti relativismul este funcțional 
întrucât teoria şi practica discursului sunt în mod esențial subordonate unui 
interes de ordin concret, cel de a ieşi câştigător dintr-o dispută. 

Sofiştii şi modul lor de a înţelege limbajul, ca o armă de luptă şi nu ca 
un mijloc de comunicare sau exprimare a adevărului, prezintă importanţă nu 
pentru relativismul lor ci pentru ceea ce-l generează: abordarea pragmatică. 
Ei sunt recunoscuţi printre precursorii pragmaticii semiotice actuale în cel 
de-al doilea sens al acesteia, de studiu al efectelor discursului asupra 
contextului şi circumstanțe în care el este format. Acest sens considerăm că 
este putin reprezentat în pragmatica foucaultiană ca arheologie până când 
survine ceea ce numim, preluând un termen cu rezonanţe heideggeriene, 
“cotitura” (“Kehre”) de la începutul anilor *70 în analiza pe care o face 
Foucault discursului. 

Prin această “cotitură” nu înţelegem o schimbare bruscă, o renunțare 
totală la vechea problematică şi înlocuirea acesteia cu una nouă; există însă o 
schimbare de perspectivă care nu ne mai permite să vorbim de existenţa unei 
continuități. 

Pentru arheologie, aşa cum a fost concepută şi realizată în deceniul al 
şaptelea, este emblematică următoarea afirmație antimetafizică privind 
statutul individului şi raportul său cu discursul. “ (...) noi nu mai suntem în 
adevăr, ci în coerenţa discursurilor, (...) în raporturi complexe de forme”; 
noi suntem prinşi deci în discurs, o variabilă în câmpul acestuia. Dar 
discursul? Are într-adevăr autonomia pe care regulile de formare lăsau să se 


înțeleagă că ar poseda-o? Sunt condiţiile de formare şi condiții de existență 

reală? Câteva distincții esențiale, câteva “noi apariții” conceptuale, vor veni 
să lămurească aceste întrebări şi vor “schimba la faţă” arheologia. 

În primul rând se separă explicit regulile de funcționare şi producere a 
sensului de cele ale formării efective a discursurilor; aceasta nu se mai face 
în interiorul câmpului discursiv ci în spațiul continuu al raporturilor de 
putere-cunoaştere (binomul pouvoir-savoir este marea inovare conceptuală 
ce survine după “cotitură”). Ca urmare a acestei distincții se trece de la o 
analiză internă ce caută să stabilească limitele (şi care era în linii mari una 
epistemologică) la cercetarea relațiilor ce susțin şi provoacă aceste 
discursuri. 

Pe fondul acestei prime mutații se schimbă şi obiectivul pe care 
cercetătorul şi-l propune; în locul sistemelor, a “raporturilor complexe de 
forme” ce trebuiau degajate în interiorul arhivei - sarcina principală a 
arheologiei - se caută proveniența. Astfel reformată, arheologia va fi 
rebotezată cu un nume de inspirație nietzscheană - genealogia (sau 
“dinastica” cunoaşterii). De fapt, arheologia şi genealogia reprezintă două 
aspecte diferite privitoare la discurs. “Ceea ce numesc << arheologie a 
cunoaşterii>> este tocmai separarea şi descrierea tipurilor de discursuri iar 
ceea ce numesc <<dinastică a cunoaşterii>> este raportul care există între 
aceste mari tipuri de discursuri care pot fi observate într-o cultură şi 
condițiile istorice, condițiile economice, condițiile politice ale apariției şi 

formării lor”. După “cotitură” atenţia va fi însă aproape exclusiv orientată 
spre al doilea nivel al analizei, cel al raporturilor discursurilor cu 
nondiscursivul; arheologia este o cercetare la care nu se mai revine efectiv. 
Coordonatele generale ale metodei se mențin în continuare dacă 
înțelegem prin aceasta refuzul tuturor trăsăturilor ce sunt legate de o istorie 
înglobantă (unitate, origine, tradiție, continuitate, subiect, etc.). Arheologia a 


urmărit şi a reuşit să pună în evidență pluralitatea sistemelor împotriva 


identităţii unui spirit al epocii; marea ei “descoperire” a fost aceea că există 
5 > 

un universal contingent, că ceea ce este general la un moment dat şi 
funcționează drept regulă nu este şi fatal. Genealogia caută să dizolve 
celălalt mit, “himera originii”, plasată înaintea tuturor lucrurilor, ca loc al 
adevărului. “În locul solemnitätii originii” aşează “micimea meticuloasă si 
ruşinoasă” a unor invenţii şi fabricaţii.* Genealogistul îşi propune să 
reconstituie esenţa, esență care a fost “constituită bucăţică cu bucăţică, din 
elemente eterogene”, printr-o activitate minuțioasă şi răbdătoare, o 
adevărată “chinezerie”, întrucât a căuta proveniența înseamnă “a repera 
accidentele, infimele deviații - sau dimpotrivă rästurnärile complete - erorile, 
greşelile de apreciere, calculele eronate care au dat naştere la ceea ce există 
şi valorează pentru noi”. "° În final ajungem la aceeaşi concluzie: că nu există 
un moment al adevărului şi fiinţei ci că la baza a ceea ce cunoaştem şi 
suntem este “exterioritate şi accident”. 

Genealogia are, de asemenea, în comun cu arheologia faptul de a 
cerceta constituirea cunoaşterii, a discursurilor, domeniilor de obiecte, fără a 
se referi la un subiect, fie el “transcendent în raport cu câmpul 
evenimentelor” fie unul “ce traversează, într-o identitate vidă, istoria în 
lungul ei”'!; ea pleacă de la supoziţia, împrumutată de la Nietzsche, că nu 
există nimic în om, nici chiar corpul, atât de fix pentru a putea înţelege alți 
oameni şi a te recunoaşte în ei. Privirii unificatoare 1 se opune în continuare 
atitudinea disociantă care nu caută legăturile ascunse ci diferenţele vizibile, 
nu identicul ci alteritatea. 

Odată cu genealogia însă raportul discursiv - nondiscursiv este 
analizat în dublu sens; nu doar cum condiţiile exterioare permit formarea 
anumitor discursuri ci şi, mai ales, cum discursurile produc efecte şi 
modifică chiar aceste condiții; discursul este mai putin "monumentul” căruia 
trebuia arheologul să-i degajeze soclul şi devine “eveniment” în câmpul 


istoriei efective. 

Se reia şi reevaluează o idee veche: ceea ce este spus rămâne, lasă 
urme, modifică, se modifică, nu este inocent. În prim plan apare, în locul 
formei abstracte a discursului, materialitatea sa ireductibilă; acestei 
materialitäti nu-i putem scăpa şi nu noncontradictiei, evidenţei, adevărului. 

Prezentându-se pe sine drept un “materialism al incorporalului”, 
genealogia trebuie să recunoască datoria pe care o are faţă de sofişti care 
sunt primii ce au subliniat cu insistenţă faptul că o dată un lucru spus el este 
spus, că discursul este indisociabil de un efect de putere şi că funcția centrală 
pe care o îndeplineşte nu este de a permite înţelegerea ci acțiunea. Astfel, în 
ordinea inversă celei reale, sofiştii vin să-l înlocuiască pe Platon; la 
Foucault, ei îl “alungă” pe acesta din cetate întrucât se urmăreşte refacerea 
unei unități pe care Platon o dizolvase, cea dintre retorică şi filosofie; între 
ele apăruse o ruptură din momentul în care s-au separat efectul opiniei 
(doxa) de certitudinea adevărului (episteme). O întreagă tradiție filosofică s-a 
alimentat din această separare şi a servit la ocultarea faptului că, întotdeauna, 
discursul a funcţionat în relație cu puterea, a caracterului său factual, de 
eveniment, a materialităţii sale. 

Genealogia îşi propune să studieze discursul ca strategie în câmpul 
puterii şi contribuie astfel la “retorizarea” filosofiei ca proces de depăşire a 
disjuncției introdusă de Platon; această reintroducere a retoricii în câmpul 
analizei nu trebuie înţeleasă în sensul lingvistilor, ca cercetare şi 
sistematizare a procedeelor retorice; discursul însuşi, ca obiect de studiu, 
este considerat un procedeu retoric. Renuntä astfel la ceea ce o privire 
superficială putea cataloga drept imperialism al semnificantului pentru a 
propune o strategie a limbii; în cadrul acesteia se caută depăşirea opoziției 
dintre putere şi adevăr. Atât timp cât limbajul este considerat o serie de fapte 
ce au un statut determinat de materialitate el este “un abuz de putere” 
întrucât poate fi utilizat în diverse modalități, acționând din exterior (dar nu 


numai) asupra unei persoane şi creând astfel probleme fără soluție, sau 

comprehensiune, sau reutilizare, răsturnări, răspunsuri, critici, etc. ^; 


întoarcerea “fiinţei limbajului” nu are nici o legătură cu tehnicile ezoterice, 
c1 cu exercițiul puterii; limbajul deja spus determină ceea ce se poate spune 


cea 

după, întrucât trăim într-o lume “întreţesută de discursuri, adică de enunţuri 
care au fost efectiv pronunţate, (...) întrucât nu se poate disocia lumea 
istorică în care trăim de toate aceste elemente discursive care au locuit 
această lume şi o locuiesc încă”.!5 

Această indisociere a istoriei şi discursului poate ridica o problemă: 
procesele istorice însele se exercită în discurs? Un răspuns pozitiv ar putea 
servi la anularea deosebirii între abordarea arheologică şi cea genealogică. În 
cazul acesteia din urmă se adoptă însă o poziție clară şi distinctă de orice tip 
de “fenomenologie a spiritului” (discursului). Procesul istoric se exercită 
asupra oamenilor, “corpurilor, orarelor de lucru, asupra vieţii şi morţii lor“ 
si serveşte ca element extradiscursiv pentru a studia strategia şi 
funcționalitatea discursurilor care, ele însele, îşi exercită puterea nu doar 
asupra altor discursuri ci şi asupra corpului; “ pe corp se găseşte stigmatul 
evenimentelor trecute “. 1? 

Ideea corpului ca “ suprafață de inscriptionare “ a evenimentelor ca şi 
denumirea dată noii metode, genealogia, îi aparțin lui Nietzsche căruia 
Foucault îi este într-o anumită măsură dator; doar într-o anume măsură, mult 
mai mică decât s-ar crede, întrucât, cel mai adesea, preluările se fac într-o 
manieră extrem de originală iar interpretările se folosesc de textele lui 
Nietzsche mai mult ca pretext încât, uneori, creează impresia că acestea 
servesc doar ca motto. Cu sau fără datorie faţă de Nietzsche, Foucault, în 
calitate de genealog, îşi propune să studieze raporturile dintre putere, 
cunoaştere şi corp în epoca modernă, să reconstituie “ articularea corpului şi 
a istoriei “. Analiza acestor relaţii va conduce la formularea unui răspuns la 


problema nesolutionatä a legăturii dintre lucruri şi cuvinte; forma de 


exprimare cea mai puternică a “continuității” lor o reprezintă teoria asupra 

corpului din Surveiller et punir şi La volonté de savoir şi afirmarea unității 
cunoaşterii cu puterea. 

Raportul cunoaştere-putere este considerat în mod obişnuit obiect de 
studiu al unor analize de tip ideologic; faţă de acestea, față de considerarea 
anumitor cunoasteri drept falsă conştiinţă în măsură să oculteze 
“adevăratele” stări de fapt, genealogia ia în mod explicit distanță. O analiză 
de tip ideologic presupune întotdeauna existenţa unui subiect transmundan, 
neutru, în măsură să ridice vălul ignoranței; la Foucault acest subiect nu 
există pentru că este el însuşi un produs istoric. Nu este vorba nici de 
utilizarea “ideologică” a discursurilor atât timp cât utilizarea presupune 
intentionalitatea unui subiect iar aceasta lipseste în continuare din analize. 

Genealogia examinează diferitele modalități în care discursul joacă un 
rol în interiorul unui sistem strategic în care puterea este implicată şi prin 
care ea funționează; ea are în vedere nu statutul ideologic al discursului ci pe 
cel de eveniment pe care orice lucru spus îl dobândeşte şi, drept urmare, 
întreg lanţul de efecte pe care le generează. Puterea nu se găseşte în afara 
discursului şi nici nu este sursa lui secretă; ea operează prin discurs întrucât 
el însuşi este un element într-un dispozitiv al relațiilor de putere, “este ca 
evenimentele politice prin care puterea este vehiculată şi orientatä“."? 
Genealogia anunță deci, împreună cu sofiştii şi împotriva lui Platon, 
îngemănarea puterii cu cunoaşterea, faptul că “nu există relație de putere fără 
constituirea corelativă a unui câmp de cunoaştere şi nici cunoaştere care să 
nu presupună şi în acelaşi timp să nu dea naştere unor relaţii de putere“. 5 

Aplicabilitatea conceptului de putere-cunoaştere (pouvoir-savoir) este 
limitată de Foucault la ştiinţele umane ceea ce nu înseamnă că ar nega 
puterea discursului ştiinţelor naturii, de exemplu, sau influenţa puterii asupra 
acestora. Explicaţia este dată de faptul că în ştiinţele socio-umane acest 


raport este mediat în mai mică măsură; în plus, să nu uităm fobia 


universalitätu care îl face pe Foucault să respingă şi propriilor cercetări 

dreptul de a se constitui în model universal. Putem vedea în această limitare 
şi o dovadă a continuității obiectului cercetărilor în pofida schimbării 
metodei şi soluțiilor; ştiinţele umane au constituit de la început “discursul — 
obiect” al “metadiscursului” foucaultian. 

Ceea ce spune genealogia este că obiectul acestor ştiinţe, omul, este un 
produs “sintetic”; nu există natură umană, nici una dintre trăsăturile sale nu 
este “analitică”. Sinteza este operată de către putere printr-o învestire politică 
a corpurilor, printr-un anumit tip de constrângeri exercitate asupra acestuia, 
constrângeri care nu sunt obligatoriu de natură fizică. Raporturile de putere- 
cunoaştere sunt cele ce produc atât subiectul cât şi obiectul şi modalitățile de 
cunoaştere ale acestuia. Dispare astfel primatul funcției raționale care se 

poate menţine doar atât cât acceptăm “subiectul — conştiinţă” şi faptul că 
construcțiile teoretice ar fi deduse din experienţă; în realitate, o manieră 
determinată de exercitare a puterii-cunoaştere a produs inclusiv acest primat 


existent la un moment dat în istorie. 


x 


* x 


Această “Kehre” foucaultiană de la începutul anilor ‘70 este marcată 
deci din punct de vedere metodic de apariția genealogiei care nu se vrea nici 
analiză ideologică şi nici istorie propriu-zisă, fie ea a ştiinţelor sau a 
instituțiilor. Avansăm ipoteza că este o analiză pragmatică a constituirii 
subiectului modern în câteva dintre aspectele sale: normalizarea, 
sexualizarea, munca, etc. 

Caracterul pragmatic este dublu: în primul rând, prin constituirea 
binomului “pouvoir-savoir “ se plasează cercetarea în zona formării şi în cea 
a efectelor discursului deci în dimensiunea pragmatică; în al doilea rând, 
discursul genealogic însuşi îşi propune o finalitate strategică explicită, se 
prezintă ca o acțiune ce urmăreşte o eficiență pragmatică. În proiectul de 


diagnosticare a prezentului pe care şi-l stabileşte drept obiectiv, genealogia 

recunoaşte o miză politică explicită; ştiinţa pentru ea însăşi, istoria “corectă, 
curată, aseptizată” îi sunt străine. O istorie a adevărului are sens atât timp cât 
poate să aibă politic efecte, motiv pentru care ea trebuie legată de “luptele 
care se derulează în acest domeniu”.!” Din această perspectivă se poate 
înţelege în ce sens sexualitatea, închisoarea, uzina, procesele de normalizare 
în general, alcătuiesc împreună un tablou ce prezintă unitate; sunt punctele 
sensibile ale prezentului. Formarea discursurilor şi genealogia cunoaşterii 
acestor aspecte sunt cercetate pentru a se arăta tehnologia puterii ce 
funcționează prin ele şi a putea constitui astfel puncte de rezistență. 

Astfel concepută, genealogia atrage consecințe asupra teoriei 
adevărului; ceea ce obține genealogul nu este “adevărul despre o epocă”, nici 
o reprezentare, o imagine a acesteia, un tablou adecvat realităţii. În 
conformitate cu intențiile pragmatice mărturisite se urmăreşte un “efect de 
adevăr”, o transformare; o “istorie” devine adevărată dacă este eficientă 
chiar dacă are statut de “ficțiune”. 

Apariția acestei “mize politice” a discursului genealogic este însoțită 
de o schimbare de priorități şi conceptuală; discursului autonom, epistemei 
si arhivei li se substituie cunoaşterea-putere, dispozitivele şi diagramele 
relaţiilor de putere. “Arhivarul” se transformă în “cartograf“.”” Discursul 
rămâne însă obiectul insidios prezent în fiecare moment întrucât analitica 
efectelor puterii se face plecând de la discursurile pe care ea le-a produs iar 
subminarea acestor efecte este urmărită tot printr-un discurs - cel al 


genealogiei cunoaşterii subiectului modern pe care o face Michel Foucault. 

2. MICROFIZICA PUTERII 


Modernitatea a stat sub semnul unui efort continuu de a constitui o 
fizică generală a relațiilor de putere, de a descrie Puterea ca un ansamblu de 
instituții care garantează, într-un stat determinat, menținerea unor relații 
stabile şi verticale între cei care domină şi cei care se supun. Modul curent al 
înțelegerii puterii este fie cel al sociologiei durkheimiene ce concepe faptul 
social ca fund constrângător prin el însuşi, fie cel al formalismului juridic 
conform căruia nu există putere durabilă fără legitimitate şi dezbate 
condiţiile de formare ale acestei legitimitäti sau problema posesorului cel 
mai oportun al puterii pentru ca acesta să funcționeze optim. 

Foucault consideră că ambele abordări sunt sortite eşecului pentru că 
pierd din vedere elementul esențial care este exercițiul puterii. Ieşirea din 
modernitate trebuie marcată şi printr-o nouă înțelegere a puterii, printr-o 
“economie a relațiilor de putere” care să fie totodată mai empirică, mai direct 
legată de situația prezentă şi care să implice mai multe legături între teorie şi 
practică. Acea 
stă viziune nouă este schitatä în câteva pagini din Surveiller et punir, în 
volumul I din Histoire de la sexualité ( La volonté de savoir ) şi dezvoltată 
în detalii în numeroase articole şi conferințe din anii ‘70 -°80 când puterea 


devine un laitmotiv al analizelor pe care le întreprinde filosoful. 

Conform noului concept al puterii trebuie să presupunem că 
raporturile de forță multiple care se formează şi funcționează în aparatul de 
producţie, în familie, în instituții, în grupuri restrânse, servesc drept suport 
puternicelor efecte de separare şi ierarhizare ce se pot observa la nivelul 
corpului social. Aceste raporturi de forţe eterogene, instabile, tensionate se 
reunesc într-o instituție strategică, complexă, pe care Foucault o numeşte 
“putere”. În aceste condiţii el substituie fizicii generale a modernilor o 
“microfizică” ce se elaborează plecând de la câteva reguli fundamentale. 

1. Puterea nu este de ordinul obiectului; ea nu poate circula, nu se 
dobândeşte, împarte sau pierde ci se exercită în cadrul unor relații inegale şi 
mobile. 

Stabilirea unei relații de putere presupune totuşi o asimetrie între cel 
ce o exercită şi cel asupra căruia se exercită; analiza pleacă de la acceptarea 
unei diferențieri care să permită acţiunea unuia asupra celuilalt (ea putând fi 
de statut, economică, lingvistică sau culturală, de ştiinţă sau competenţă 
etc.). Ceea ce rezultă în mod esențial din această regulă este dispariția 
“postulatului proprietății” (puterii), cum îl numeşte Deleuze, a puterii ca 
atribut al unei clase, grup, etc. Concepută strict relational puterea nu este 
localizată în anumite instituţii, stat etc. Puterea e locală pentru că nu este 
niciodată globală şi în acelaşi timp nu este locală pentru că este mereu 
dispersată. 

2. Relaţiile de putere nu sunt exterioare; ele nu trebuie înţelese ca 
alcătuind o suprastructură ci trebuie descrise în imanenta lor, acolo unde se 
exercită, adică în cadrul raporturilor de cunoaştere, proceselor economice, 
relaţiilor sociale etc. 

Studierea relațiilor de putere într-o societate nu ar trebui deci să fie 
niciodată limitată la seria de instituţii pe care le numim “politice” pentru că 
relațiile de putere se înrădăcinează în întreaga rețea de raporturi sociale. A 


nu se înţelege prin acest lucru cum că Foucault ar ipostazia puterea într-un 

tip de principiu metafizic prim şi fundamental care ar domina şi cel mai mic 
fragment din societate. Mai curând, în maniera obişnuită, susține o imagine 
“pe dos”; nu statul este punctul de concentrare al puterii din care derivă prin 
difuzare puterile locale ci, în societate, procesul este invers; statul, legea, 
dominaţia sunt “forme terminale“.” Statul are astăzi în cadrul relaţiilor de 
putere poziția pe care o are datorită unui fenomen de etatizare a acestor 
relații prin care guvernarea indivizilor uni de către alții s-a 
“ouvernamentalizat”. Dintr-o relație oarecum orizontală şi bilaterală relația 
de putere (de exemplu relația profesor-elev în actul pedagogic) a devenit una 
trilaterală prin intervenția, mai abstractă, a reglementării dar şi a controlului, 
asigurării dreptului, etc. 

3. Se exclude conceperea unor relaţii de putere în cadrul unei matrice 
duale de tip dominat-dominant; puterea nu mai este concepută ca venind de 
sus şi străbătând societatea până la bază; ea este rezultanta unei compuneri 
de forțe; marile dominatii sunt doar efectele hegemonice susținute de 
intensitatea înfruntărilor de la bază căci “puterea vine de jos”.” Acest lucru 
nu exclude crearea unui “spațiu” al puterii ce permite fenomene de 
ierarhizare verticală. 

4. Relațiile de putere sunt intentionale dar  nesubiective; 
intentionalitatea derivă din faptul că reţeaua relațiilor de putere se constituie 
pe baza tacticilor, adesea foarte explicite, care acționează la nivel local; se 
susține prezenţa unei rationalitäti nesubiective la nivelul unor acțiuni ale 
căror scopuri sunt doar implicite. 

Relaţiile de putere, raporturile de forţă care se stabilesc încetează însă 
a mai fi expresii, manifestări, Foucault nu este hegelian şi nu ipostaziază 
“viclenia istoriei” într-un spirit universal. “Dispozitivele” de ansamblu pe 
care acestea le trasează rămân creații anonime ai căror inventatori “sunt 


dre : Hia 23 
adesea lipsiți de ipocrizie”. 

5. Prezenţa puterii determină apariția corelativă a unei rezistenţe care 
nu-i este exterioară. Nu se acceptă viziunea clasicizată a unui câmp de putere 
în care suntem prinşi şi căruia nu-i putem scăpa, a istoriei ce învinge 
neîncetat avându-ne drept victime. Argumentul esențial al acestei atitudini 
derivă din caracterul strict rațional al relațiilor de putere care nu pot exista 
decât în funcţie de o multiplicitate de puncte de rezistenţă care joacă rolul de 
“adversar, ţintă sau punct de sprijin”. Acestea nu se constituie în raport cu 
puterea de cealaltă parte, drept “loc al marelui Refuz” ci se distribuie în 
întregul spaţiu al relațiilor trecând prin stratificările sociale şi indivizi. 

Aceste puncte de rezistenţă ar trebui să constituie locul de începere al 
analizei. Credem că există două tipuri de motivații ce stau la baza acestei 
opțiuni. Motivația metodologică ar consta în faptul că rezistenţa apare în 
punctele cele mai saturate de putere. Sub aspect teoretic opțiunea îşi 
datorează existența temei mai generale a limitei şi transgresării; exteriorul, 
ceea ce este în afară, nu este niciodată spaţiu gol ci limita ce desemnează şi 
izolează obiectul. 

Se disting, la modul general, trei mari categorii de lupte împotriva 
puterii, cărora, în mod corelativ, li s-ar putea asocia tot atâtea modalităţi 
diferite de exercitare a puterii. Este vorba de luptele “care se opun formelor 
de dominație (etnică, politică, religioasă), de cele care denunţă formele 
exploatării, care separă individul de ceea ce el produce, de cele care combat 
tot ceea ce este legat de individul însuşi şi asigură astfel supunerea faţă de 
ceilalţi”.”” Prezentul aduce în prim plan opoziții pe care le putem încadra în 
cea de-a treia categorie, lupte ce pun problema statutului individului şi a 
“guvernării prin individualizare”, care-l repliazä pe individ asupra lui însuşi 
şi-l ataşează propriei identități. Este vorba de lupte împotriva puterii 
exercitate de bărbaţi asupra femeilor, de părinți asupra copiilor, de psihiatri 
asupra bolnavilor, de administraţie asupra modului de viaţă al oamenilor, etc. 


Obiectivul principal al tuturor acestor lupte nu este cutare sau cutare 

instituție a puterii, grup sau clasă, elită, cât o anumită tehnică particulară a 


puterii legată de o instanţă imediată a acesteia. 


x 


* x 


Regulile ce stau la baza elaborării “microfizicii puterii” atrag anumite 
supoziții în plan ontologic care duc la un rezultat neintentionat de autor - 
receptarea proiectului său metodic drept o nouă teorie generală a puterii; 
spunem “neintentionat” pentru că lui Foucault îi repugnă pretențiile 
totalizante (aplicabilitatea regulilor trebuie să fie totdeauna locală). În acelaşi 
timp “teoria” presupune o “obiectivare” prealabilă a obiectului ceea ce îl 
determină să aibă rezerve în ceea ce priveşte identificarea ansamblului de 
considerații pe care le face despre putere drept “teorie”. Acest termen este 
prea puternic legat de viziunea cu privire la putere ca punct de concentrare şi 
difuzare, de imagine “mitico-juridică” dată de Rousseau sau de teoreticienii 
suveranității. Puterea fiind înțeleasă doar ca un fascicul de relații mai mult 
sau mai puțin coordonate este susceptibilă doar de a fi supusă unei grile de 
analiză. Ceea ce ni se propune este, drept urmare, o “analitică” a puterii şi nu 
o teorie. Realizarea acesteia nu este un scop în sine ci doar mijlocul pe care-l 
utilizează pentru a asigura legătura dintre subiect şi discursul adevărului. 
Problema centrală este aceea de a răspunde la întrebarea “Cum poate 
subiectul să spună adevărul despre el însuşi?”, ceea ce este echivalent cu a se 
constitui ca subiect. Pentru a face genealogia subiectului modern dar şi a 
celui antic, deopotrivă, analiza relațiilor de putere este considerată 
indispensabilă. 

O confuzie posibilă trebui însă din start evitată. Când se vorbeşte de 
“putere” nu trebuie înțeles prin aceasta “puterea politică”; nu se face o 


“critică a puterii politice” căci aceasta este numai puterea ce se dă în 


spectacol, efect de suprafață într-o masă de practici în care se exercită putere. 

Este adevărat totuşi că unele practici (de exemplu cele politice) sunt mai 
“vorbärete” decât altele, produc o mai mare cantitate de discurs. 

În aceeaşi măsură, identificarea ce se face între elementul represiv 
dintr-o societate şi putere este riscantă pentru că ignoră adevărată sa natură 
care este total diferită. Această natură diferită vom încerca să o reconstituim 
plecând de la textele foucaultiene. 

Modelele clasice ale puterii - cel sociologic şi cel juridic - au în 
comun două supoziţii: 

e puterea înseamnă constrângere şi drept urmare are funcții negative; 

e puterea este de ordinul obiectului, poate fi posedată (de unde 
probleme privind conservarea şi transmiterea acestei posesiuni, a posesorului 
oportun, etc). 

Afirmațiile anterioare nu sunt doar implicit sau explicit prezente la 
teoreticienii puterii dar funcționează drept convingeri pentru omul obişnuit 
în raporturile cotidiene. 

Foucault este însă neîncrezător. De ce credem că puterea este numai 
constrângere şi dominație, că există o disjunctie exclusivă între putere şi 
adevăr, că subiectul este reprimat? Istoria ne dovedeşte că separarea puterii 
de adevăr este ea însăşi istorică. Cel putin două texte argumentează pe larg 
acest fapt: L’ordre du discours şi La vérité et les formes juridique. 

În epoca homerică cel ce manifestă putere deţine şi adevăr; problema 
corespondenţei cu faptele rămânea pe seama zeilor care, poate, l-ar fi 
pedepsit pe cel puternic (ce rezista la proba încercărilor prin care se produce 
adevărul) dar care, numai zeii o ştiau, nu spunea adevărul. Pentru oameni, 
puterea şi adevărul erau una; adevărate erau spusele celor care puteau să şi le 
impună prin forță. La poeţi greci din secolul al VI-lea se păstra încă această 
unitate dintre putere şi adevăr; discursul adevărat era cel pentru care aveau 
respect şi care inspira teroarea căci era pronunţat de cineva de drept şi după 
ritualul prescris; el purta cu sine dreptatea şi, preconizând viitorul, nu numai 

că anunţa ce urma să se petreacă, ci contribuia la realizarea sa, “uneltind 
astfel cu destinul”. 

Enunţarea adevărului se deplasează treptat dinspre un discurs “de tip 
profetic şi prescriptiv spre unul de ordin retrospectiv, de ordinul 
mărturiei”; discursul nu mai era valorizat prin ceea ce era sau făcea, ci prin 
ceea ce spunea; “(...) a venit o zi în care adevărul s-a deplasat de pe actul 
ritual, eficace si just al enuntärii spre enunţul însuşi”.”$ 

Odată cu Platon forma unei cunoaşteri politice, totodată privilegiată şi 
exclusivă, este devalorizată (tiranul, sofistul); cunoaşterea şi puterea se 
separă. Puterea este taxată drept ignorantă, inconştientă, obscură; puterea 
este oarbă; “marea cucerire a democrației greceşti este dreptul de a depune 
mărturie, de a opune adevărul puterii”. 

Acest mit, apărut odată cu Platon, trebuie lichidat. El este construit pe 
o viziune a puterii eminamente negativă. A exercita puterea este identic cu a 
reprima, a împiedica, a exclude, a suprima, a refuza, a interzice, a limita; 
puterea este lipsită de elemente constructive, se defineşte numai prin refuzul 
a ceea ce 1 se opune: puterea este refuz sau mascare a adevărului, e limitare 
sau amhilare a libertății. 

Foucault urmăreşte să răstoarne acest punct de vedere aducând 
argumente în spijinul unei puteri pozitive. Subliniem faptul că “pozitiv” şi 
“negativ” nu au în acest context conotații valorice; dacă există anumite 
opțiuni ele nu tin de acest aspect terminologic. Nu poate fi vorba de nici un 
tip de justificationism (de orice natură ar fi el) aşa cum unii comentatori au 
încercat să sugereze ci de o descriere a mecanismelor prin care puterea 
produce. ”Pozitiv” înseamnă doar ceea ce dicționarul precizează pentru 
situația în care apare drept antinomic cu “negativ” în înţelesul de mai sus. 
Puterea pozitivă este una care produce, acționează, stimulează, incită, 


induce, facilitează sau face mai dificil, lărgeşte sau limitează, face mai mult 


sau mai puţin probabil un lucru; la limită poate chiar constrânge sau 

împiedica în mod absolut. Nu poate fi însă confundată niciodată cu violenţa 
ce acţionează asupra lucrurilor şi corpurilor pentru că aceasta “atunci când 
întâlneşte o rezistenţă o distruge”. 

În relaţiile de putere “celălalt” (cel asupra căruia se exercită) trebuie să 
fie recunoscut şi menţinut până la capăt ca subiect al acțiunii; acest fapt 
deschide în faţa puterii un întreg câmp de răspunsuri, reacţii, efecte, 
intervenții posibile. Puterea este astfel “un ansamblu de acțiuni asupra 


x A să 31 
actiunilor posibile” 


operând asupra câmpului de posibilitäti în care vin sä 
se înscrie comportamentele subiecților care acţionează sau măcar sunt 
susceptibili de a acționa. Relaţiile de putere sunt înţelese ca “relații între 
parteneri”, ca un ansamblu de acţiuni care se induc şi se sprijină unele pe 
altele. 

Păstrându-şi specificul, ele se distribuie în trei planuri care, deşi 
interdependente, nu trebuie confundate: lucrurile, semnele, indivizii. 

Puterea exercitată asupra lucrurilor poate fi descrisă în termeni de 
“capacități obiective”: a modifica, a utiliza, a consuma, a distruge; se 
conturează domeniul muncii, tehnicii, transformării realului. Transmiterea 
informaţiilor prin sistemele de semne precum limba sau oricare alt sistem 
simbolic este o acțiune care, odată cu producerea şi punerea în circulație de 
elemente semnificante, cu fabricarea de sens, face să apară, drept consecinţă 
sau obiectiv, efecte de putere; acestea rămân însă distincte de “raporturile de 
comunicare” propriu-zise. 

Prin această ultimă precizare ne putem da seama de faptul că nivelul 
semantic şi cel pragmatic sunt separate în actul comunicării (folosim aici 
“pragmatic” în sensul unei pragmatici de ordinul 2 care priveşte efectele 
<<de putere>> pe care discursul le produce asupra contextului); “a comunica 
înțelesuri” şi “a exercita putere” sunt două funcții simultane şi în acelaşi 


timp distincte ce pot fiecare să dispună de un domeniu de analiză propriu. 


x 

O prezentare atât de amplă a modului în care sunt concepute relațiile 
de putere ar putea fi considerată ca plasându-se în afara temei pe care dorim 
să o tratăm, cea a pragmaticii discursului. Mai multe rațiuni vin să respingă o 
eventuală obiectie de acest tip, rațiuni pe care le vom prezenta în continuare. 

Discursul (la Foucault) este o practică socială între alte practici; 
analiza acestora din perspectiva puterii care se exercită în şi prin ele este 
fundamentală. În plus, discursul nu exercită doar putere ci este şi produs în 
dependenţă de un cadru institutional în care funcționează relații de putere. 

Relaţiile de putere vin să umple spațiul gol ce rămăsese între cuvinte 
si lucruri, spațiul în care localizasem, “la limita discursului”, practicile 
discursive; o problemă rămăsese însă nerezolvată, cea a “naturii cauzalitäti1” 
care se exercită, a tipului de acțiune pe care un enunț îl face, a naturii 
relaţiilor ce se stabilesc. Ele sunt relaţii de putere. 

Elementele pragmatice din scrierile lui Foucault se apropie, mai ales 
după apariţia problematicii pe care tocmai am prezentat-o, tot mai mult de 
analiza social-politică; putem să vorbim în continuare totuşi de pragmatică 
pentru că nu iese în “câmpul liber” al societății şi instituțiilor (nu putem 
vorbi de o istorie a instituțiilor dacă vrem să încadrăm Surveiller et punir 
sau Histoire de la sexualité) ci rămâne în cadrul discursului acestora. Acesta 
însă, în descrierea foucaultiană, înglobează lumea exterioară prin care el se 
constituie; întotdeauna “a spune” îl cere pe “a vedea”, cuvintele îşi cheamă 
lucrurile dar rămânând în spațiul semnelor şi cunoaşterii. 

Puterea discursului şi maximizarea efectelor acestuia este obiectul 
clasic al retoricii pe care am considerat-o o disciplină subsumată astăzi 
dimensiunii pragmatice a interpretării discursului; pentru a putea descrie 
tipul special de pragmatică pe care-l practică Foucault este necesară 
cunoaşterea manierei, de asemenea speciale, în care concepe puterea. Puterea 


discursului nu este o calitate cu care acesta ar fi învestit în momentul în care 

1 se atribuie o anumită funcţie în cadrul mecanismelor guvernării indivizilor; 
discursul nu este o simplă modalitate instrumentală a puterii precum armele, 
disparitätile economice, formele de supraveghere şi control; a exercita putere 
tine de modul de existenţă al discursului însuşi ca parte a binomului pouvoir- 
savoir. 

În spațiul relativist care ne este descris, puterea produce discursuri iar 
discursurile produc efecte de putere. Asupra “productivității” puterii şi 
rolului disciplinei în constituirea corelativă a subiectului modern şi a 
ştiinţelor care îl au drept obiect vom mai reveni întrucât în pragmatica 
foucaultiană elementul esențial îl constituie evidențierea faptului că formarea 
discursurilor, constituirea domeniilor cunoaşterii, pleacă de la raporturile de 
forță, de la relațiile de putere care se stabilesc într-o societate. Studiul 
acestora nu caută răspunsuri la vechea problemă metafizică privind esența şi 
originea puterii ci la o întrebare ce ar putea primi un răspuns mult mai 
pozitivist, în măsură să arate şi cum se poate intra în jocul adevărului: “Cum 
se exercită puterea?”. 

Duplicitatea funcțională a unora dintre ideile noastre, pe care o vom 
desemna drept “paradox al ascunderii” este unul dintre aspectele exerciţiului 
acestei puteri, o “manevră” menită ca simultan, creând punctele de rezistenţă 
necesare perpetuării ei, să întrețină atât speranța libertății cât şi posibilitatea 
reprimării. Această subtilă strategie fără strateg are drept instrument 
“unocenţa” cuvintelor; odată rostite ele pot provoca alte discursuri dar pot 
produce mai mult decât atât, pot avea o eficacitate la nivelul lucrurilor, 


instituţiilor, corpurilor. Despre această eficacitate va fi vorba în continuare. 

3. “PARADOXUL ASCUNDERII” 


3.1. Preliminarii 

Ce este un paradox? Este o gândire care-şi întoarce rezultatele chiar 
asupra a ceea ce se gândeşte, este o gândire suicidară pentru că nu poate ieşi 
din zona de indistinctie în care a trăi înseamnă a muri. Bineînţeles că din 
perspectivă logică, cel putin odată cu Tarski, se poate recurge la o sciziune 
permanentă a enunturilor în care unele vorbesc iar despre altele se vorbeşte. 
Proliferarea termenilor formaţi cu elementul de compunere “meta” o 
dovedeşte. Cu toate acestea termenul “paradox” nu încetează a crea nelinişte, 
a ne plasa într-o zonă ce scapă controlului. 

Paradoxal se mai spune că este ceva şi atunci când se întâmplă 
inversul intenției urmărite; paradoxul iese din spațiul gândirii pentru a se 
plasa în cel al acţiunii, al lucrurilor. Putem spune că paradoxul poate fi logic 
dar în aceeaşi măsură şi ontologic; şi într-un caz şi în celălalt el nu încetează 
a ne lua prin surprindere. 

Ce înseamnă “ascundere”? Dacă Heidegger definea adevărul ca stare — 
de - neascundere, s-ar putea răsturna definiția şi spune că ascunderea este o 
formă de a masca adevărul prezenţei tale în lume; ascunderea poate fi, spre 
exemplu, sub forma unei acțiuni sau creaţii care se impune şi prin care cel 
care acționează, cel care creează se sustrage atenției lumii. 

Ce poate fi în aceste condiții “paradoxul ascunderii”? Paradoxul 
mincinosului, paradoxul crocodilului, paradoxul lui Cantor, etc., toate au 
oferit un model pe care nu-l urmăm. Ghilimelele marchează acest fapt. Dacă 


putem totuşi numi paradox logic pe cel despre care vom vorbi acest lucru 

este realizabil numai după introducerea unor restricții şi după câteva utile 
precizări. Spațiul în care Michel Foucault îşi desfăşoară cercetările este cel al 
discursului deci, o lume de cuvinte, o lume-/ogos care se suprapune (fără a-i 
fi însă oglinda) peste lumea - ontos. Plecând de la această lume de cuvinte şi 
numai în acest sens strict etimologic, “paradoxul ascunderii” este un paradox 
logic, este paradoxul cuvântului care ascunde tocmai ceea ce pare să arate. 
Nu este însă un paradox semantic, aşa cum sunt paradoxurile clasice, ci unul 
funcțional, referitor la efectele discursului, pe care îl putem încadra în 
dimensiunea pragmatică. 

“Paradoxul ascunderii”, în calitatea sa de paradox pragmatic, poate 
funcționa, în descrierea pe care o vom face în continuare, în raport cu un tip 
de destinatar-utilizator al discursului pe care l-am putea desemna drept 
inocent. Această apreciere nu se datorează neştiinţei sale (căci el poate fi şi 
foarte cult) ci faptului că acceptă câteva supoziţii similare celor pe care 
copiii, atunci când ascultă basme, le acceptă de asemenea. 

Considerăm aceste supoziții de ordin pragmatic întrucât au forma unor 
convingeri şi nu sunt fundate prin enunţul însuşi. Ele sunt: 

e supoziţia ontologică care constă în a crede că descriptiile, cuvintele 
corespund la “obiecte” existente în realitate, pe care le putem numi lucruri; 

e supoziţia gnoseologicä conform căreia discursul ştiinţelor (în 
special) este un discurs al adevărului; 

e supoziţia deontologică ne asigură că nimeni (cu atât mai putin 
oamenii de ştiinţă) nu încearcă să ne mintä; 

e supoziţia semiologică după care cuvintele sunt reprezentări ale 
lucrurilor; limbajul dublează realitatea exprimând-o. 

Pentru acest realist, în care ne recunoaştem foarte multi dintre noi, 
Foucault este omul matur care a încetat să mai creadă în basme. Setul de 
supozitii pe care îşi construieşte argumentarea se modifică radical. Vom 


încerca să formulăm acest ansamblu de enunturi acceptate drept adevărate în 

mod implicit, enunturi în raport cu care observațiile filosofului devin 
consistente şi pot servi drept temei modelului interpretativ pe care în 
elaborăm. Vom urma în prezentarea lor aceeaşi schemă cvadripartită folosită 
anterior. 

e Supozitia ontologică: în realitate există funcții, organe, corpuri, 
instituții, etc., dar “obiectele” sunt doar discursive, ele se constituie şi 
funcționează prin discurs şi în cadrul acestuia. Obiectele nu sunt ceva 
exterior în raport cu care să se poată defini un ansamblu de enunturi; mai 
mult, acest ansamblu de enunturi ce constituie obiectul, este departe de a se 
referi la un singur obiect, format odată pentru totdeauna. Spre exemplu, 
“nebunie” nu înseamnă unul şi acelaşi lucru pentru psihopatolog, Jurist sau 
polițist, deşi ea se constituie drept obiect de cunoaştere prin discursurile 
acestora; ea nu este însă referentul acestui grup de propoziţii ci “legea de 
dispersie” prin care diverşi referenti sunt puşi în joc printr-un ansamblu de 
enunturi, “referențialul”, după terminologia foucaultiană. 

e Supozitia gnoseologica: nu există adevărul; el nu este ceva ce 
discursul atinge sau descoperă ci un tip de efect intern al discursului care ne 
prezintă istoria reală şi inteligibilă a unei serii de experiențe colective 
raționale care “răspund la un ansamblu de reguli precise în cursul cărora se 
construiesc atât subiectul cât şi obiectul”. Exigentele la care sunt supuse 
propozițiile logice (de exemplu principiul noncontradicției sau al tertului 
exclus) nu se aplică şi discursurilor. Există mai multe adevăruri care se 
încrucişează în cadrul unui joc strategic. Adevărul tehnicii şi adevărul 
ecologiei, drept ilustrare, intră împreună în câmpul cunoaşterii. Câmpul 
cunoaşterii în ansamblu său la un moment dat este contradictoriu. Asta 
înseamnă că adevărul lui, diferit de cel al propoziţiilor, nu este nici relativ, 
nici manifest ci este doar un adevăr local ce apare drept efect al unei acţiuni 
ce se desfăşoară după regulile adevărului şi falsului existente într-o epocă. 
“Se poate întotdeauna să se spună adevărul în spațiul unei exterioritäti 

sălbatice; dar nu eşti în adevăr decât supunându-te regulilor unei <<poliţii>> 
discursive care trebuie reactivată în fiecare din discursurile sale”.” 

e Supozitia deontologică se menţine dacă prin ea înțelegem că nu 
există anumiţi indivizi determinaţi istoric, subiecți empirici ca practicieni ai 
ştiinţei, care urmăresc intenționat să ne mintă prin punerea în circulație a 
unor concepte şi teorii care să ascundă adevărul; asta nu înseamnă că în 
ansamblu practicilor ce le însoțesc, aceste concepte şi aceste teorii nu pot 
îndeplini funcții neintentionate de către cei care le-au elaborat. Nu este 
exclus faptul ca anumite concepte ce fac parte din “dicibilul” unei epoci 
chiar prin modul în care sunt formate să oculteze atribute şi relații din 
realitatea pe care o vizează. Ceea ce exclude această supozitie este subiectul 
intentional care ar fi pus la cale o “conspirație” prin care el sau instituţia pe 
care o reprezintă să triumfe asupra credulilor. 

e Supozitia semiologică: semnificaţiile au un caracter absolut arbitrar; 
ceea ce se consideră evoluție continuă a sensului nu reprezintă decât 
rezultatul unor repetate discontinuități. Lucrurile nu se exprimă în cuvinte ci 
cuvintele îşi fac conceptele, îşi construiesc sensurile, dar nu în mod aleatoriu 
ci constrânse de practicile culturale (şi nu numai) ale epocii respective. A nu 
se confunda deci “arbitrar” şi “aleatoriu”; faptul că nu există nici o legătură 
“naturală” între nume şi lucruri nu este echivalent cu a afirma că putem orice 
si oricând; dicibilul este întotdeauna determinat. 

Nu trebuie redusă însă această situație la constatarea că ceea ce numim 
obiect (obiectualitate) nu este decât o interpretare; a mai făcut-o Nietzsche şi 
dintr-un alt unghi, chiar Quine atunci când a evidenţiat că analiticitatea unui 
enunţ este o caracteristică ce depinde de epocă. Pentru a înţelege ceea ce 
semnul semnifică trebuie reconstituită proveniența a ceea ce considerăm la 
un moment dat că ar constitui obiectul. 

Cercetarea acestei proveniente (deci a condițiilor istorice concrete de 
formare) poate arăta cum elementele ideale, conceptele cele mai abstracte, 

îndeplinesc funcții foarte concrete în plan practic dar permit simultan 
apariția şi proliferarea unor discursuri în măsură să oculteze chiar aceste 
funcţii. “Paradoxul ascunderi1” priveşte tocmai acest joc dublu pe care îl fac 
unele concepte. În fapt, dacă acceptăm pertinenta observaţiilor pe care le 
face Foucault, mai curând cuvintele se supun unui asemenea ciudat regim. 
Printre ele “sex”, “subiect”, “suveranitate”, “autor”. 

Problema funcțiilor pe care aceste elemente de concentrare a 
discursurilor le îndeplinesc apare în contextul acțiunii de “cartografiere” a 
relațiilor de putere din cadrul unei societăți; relațiile de putere drept “obiect” 
si “genealogia” drept “metodă” conturează noua imagine pe care ne-o 
prezintă scrierile foucaultiene. Nu trebuie presupus că discursul dispare din 
zona de interes; dimpotrivă, el constituie în continuare tema centrală dar 
abordată dintr-un alt unghi. În raport cu discursul şi în discurs se caută atât 
condițiile producerii adevărului cât şi genealogia subiectului modern. El nu 


mai este analizat însă din interior, în privinţa formei sale regulate ci din 


afară, ca obiect activ în câmpul relaţiilor de putere. 


3.2.1. Sexul şi masca 


Analitica relațiilor de putere realizată după 1970 transformă şi 
modalitatea în care sexualitatea şi puterea se raportează reciproc. Am afirmat 
că transformă întrucât tema sexualităţii nu este nouă la Foucault; ea nu apare 
odată cu La volonté de savoir şi cu studiile şi conferințele din aceeaşi 
perioadă ci este parte componentă a proiectului expus încă în prefața la Folie 


et deraison.Histoire de la folie à l’âge classique din 1960. Acesta ar fi 

trebuit să traseze limitele culturii occidentale prin studierea câtorva mari 
disocieri şi separări petrecute în cursul istoriei: 

e separarea Occidentului de Orient, în care acesta din urmă rămâne 
originea, locul spre care se îndreaptă nostalguile şi promisiunea întoarcerii 
dar, în acelaşi timp, constituie şi limita; 

e separarea absolută a visului, cu toate că omul nu poate să se 
împiedice a se întreba asupra adevărului său dar numai dincolo de reducerea 
la derizoriu a onirismului; 

e interdicțiile sexuale, pentru a putea pune în evidență separarea 
tragică a “lumii fericite a dorinţei”; 

e excluderea nebuniei. 

În perioada elaborării acestui proiect teoretic, când era încadrat pentru 
prima oară între filosofi conceptului, descoperim cu surprindere în locul 
unei logici riguroase a cunoaşterii mai curând o apologie a acelor trăiri, 
experimentări ale sinelui prin care să se reveleze adevăr, ca în celebra sa 
lucrare Préface a la transgression (en hommage à Georges Bataille) (1963) 
dedicată, cum titlul o arată, celui care în secolul nostru a fost considerat 
filosoful dionisiacului. Experienţa limită este înrădăcinată încă în spațiul 
concret, psihologic. Ipotezele sunt avansate cu un ton categoric: “Noi nu am 
eliberat sexualitatea ci am dus-o la limită; limita conştiinţei noastre, pentru 
că ea dictează singura lectură posibilă pentru conştiinţă a inconştientului 
nostru; limita legii, pentru că apare ca singurul conținut absolut universal al 
interdicției; limita limbajului - ea desemnând linia de spumă a ceea ce poate 
ajunge pe nisipul tăcerii”. Tonul categoric face ca o respingere a unei 
asemenea ipoteze să se poată realiza numai printr-un atac direct, “o prindere 
de coarne”, cum ar spune logicianul; pe de altă parte, interpretul este pus în 
imposibilitatea de a introduce pe parcursul reconstrucției argumentării idei 


pe care autorul însuşi nu le-ar fi acceptat. 

Observatia anterioară cu privire la stilul scrierilor foucaultiene, 
element extrem de important în obținerea rezultatelor pragmatice pe care le 
urmăreşte, nu vrea să sugereze că ar exista o continuitate şi o consecvență în 
modul de tratare a problemei sexualității de-a lungul întregii opere, de la 
scrierile timpurii la cele din perioada maturității. Dimpotrivă, “opera” sa este 
câmpul de bătălie în care asistăm uneori la schimbări radicale în raporturile 
de forte ce se stabilesc între ideile formulate. Cum am anticipat, istoria 
sexualităţii nu face excepție de la regulă. 

În La volonté de savoir accentul se deplasează de pe cunoaşterea 
(revelarea) unui adevăr preexistent, de ordinul ființei, pe producerea de 
adevăr, de “discurs adevărat”, într-un spaţiu şi timp date. Experiențele avute 
în vedere sunt, tot mai mult, culturale şi reflectate; limita nu mai este 
înțeleasă ca interdicție ci ca tăcere, transgresarea nu se mai realizează prin 
trăirea experienţelor stranii care epuizează şi distrug ci se face în discurs. 
Sexualitatea nu-şi poate juca funcţia sa culturală decât dacă este vorbită, 
spusă; nu în sensul în care ar fi destinată comentariului ci în cel că ea face 
experiența propriei experiențe şi a limitelor sale în limbaj şi în această 
transgresare a limbajului care o delimitează. 

O tradiție îndelungată căreia Foucault încearcă să-i găsească 
resorturile se folosea în interogarea sexualității de o schemă tripartită: 
antichitatea greacă şi romană - în care sexualitatea era liberă, se putea 
dezvolta şi exprima; creştinismul, care a introdus marile restricții sexuale 
spunând nu plăcerii şi reducând sexul la tăcere; moralitatea burgheză care, 
începând cu secolul al XVI-lea, a aplicat şi mai sever ascetismul creştin 
prelungindu-l până în secolul al XIX-lea când vine Freud şi ridică voalul 
tăcerii. 

Conform acestei scheme foarte răspândite, Occidentul ar fi redus 
aproape două milenii sexul la tăcere şi asta nu ar fi fost decât forma 


discursivă a unei reprimări reale. 

Istoria pe care o reface Foucault este însă a unei societăți a sexului 
care vorbeşte. Cel puţin trei argumente vin să arate voința manifestată în 
lumea occidentală de a afla adevărul sexului şi a-l spune: medicina şi 
psihiatria, care au făcut din practicile sexuale unul dintre obiectele predilecte 
de studiu, literatura erotică, ce a căutat cu înverşunare un anumit adevăr al 
plăcerii şi practica creştină, foarte veche, a examenului de conştiinţă care 
obliga sexul păcătos să se mărturisească. 

Plecând de la aceste temeiuri, filosoful refuză ideea că societatea 
noastră este una în care sexul este reprimat; dimpotrivă, ea este închinată 
exprimării sale; mai mult încă, nu numai că 1 se cercetează propriul adevăr 
c1, odată cu psihanaliza, s-a dezvoltat o întreagă logică a sexului ce ar trebui 
să dea seama de adevărul nostru. 

Dar despre ce adevăr este vorba? Care sunt tipurile de adevăr la care 
se poate ajunge prin intermediul sexualității? Se disting două mari regimuri 
de înţelegere a adevărului în discursul despre sexualitate. Primul este cel al 
artei erotice în care adevărul este extras din plăcerea însăşi, privită ca o 
experiență, examinată după calitate, urmărită după reverberatule pe care le 
produce în trup şi suflet; această ştiinţă este transmisă prin inițieri secrete 
celor ce sunt demni de a o folosi ei înşişi, intensificându-şi propriile plăceri. 
Această formă a cunoaşterii este străină civilizației occidentale care “nu a 
fost niciodată capabilă să inventeze nici o plăcere nouă” (exceptând-o pe 
cea a analizei). 

Occidentul a instituit un alt regim al raporturilor dintre plăcere, putere 
si adevăr - cel al științei despre sex. 

Se poate remarca în acest moment cum problema sexualității îşi 
găseşte locul în tema mai largă a epistemologizării discursurilor pe care am 
prezentat-o în prima parte a lucrării. Scopul care s-a urmărit în La volonte de 
savoir este cel de a realiza istoria (pragmatică, adăugăm noi) a condițiilor în 


care “s-a constituit ştiinţa despre sex ca ştiinţă”. Primul volum din Histoire 

de la sexualité este o descriere a raporturilor pe care le-a întreținut 
sexualitatea cu cercetarea adevărului; dar nu pentru a afla pe baza ei dacă 
cunoştinţele noaste sunt adevărate sau false ci pentru a pune în lumină 
“voinţa de adevăr” care le însoţeşte servindu-le drept suport şi instrument. 

Suntem martori la două răsturnări simultane: pe de o parte, ipoteza 
represivă cu privire la sex, pe de altă parte, o răsturnare a principiului 
rarefierii discursului pe care l-a dezvoltat Foucault însuşi în L’ordre du 
discours. Conform acestuia, în fiecare societate s-a dezvoltat un număr de 
procedee menite să împiedice dezvoltarea fără limite a discursului. Printre 
acestea, în societatea noastră, s-ar include anumite interdicții privind 
obiectul, circumstanta şi subiectul discursurilor, excluderea cuvintelor 
nebunului dintre cele încărcate de semnificație, opoziția adevăr-fals, 
principule interne ale comentariului, autorului, disciplinei, ce elimină 
anumite formulări din câmpul discursurilor acceptate, diverse forme 
institutionalizate de delimitare (ritualuri, doctrine, învățământul, etc.). 

Or, de această dată, lucrurile sunt privite dintr-un alt unghi; societatea 
modernă occidentală este caracterizată de o permanentă incitare la cuvânt 
privind propria sexualitate, cuvânt ce s-a înverşunat să evolueze spre o 
ştiinţă. Formal, Histoire de la sexualité poate fi considerată o împlinire a 
vechiului proiect expus în prefața la Histoire de la folie, proiect formulat din 
perspectiva raportului limită - transgresare a limitei; în fapt, ea se integrează 
temei discursului, abordată din perspectiva nouă a puterii. Liniei alcătuite 
din adevăr şi sex 1 se substituie triunghiul putere - discurs (adevăr) — sex. 

Cei care se aşteptau la o istorie a comportamentelor sexuale sunt 
dezamăgiți; cercetări asupra eredității, psihiatriei, asupra dreptului, legii, 
normei, contribuie la realizarea unui studiu profund de biopolitică; 
biopolitica vine să pună în evidență cum câmpul politic în care suntem 
scufundati ne modelează în adâncime nu numai spiritul ci şi corpul, functiile, 


organele. 

Reforma principiilor de analiză a relațiilor de putere se concretizează 
în câmpul sexualității prin câteva reguli ce dau măsura schimbării ideilor 
formulate până atunci devenite loc comun: 

e Regula imanentei stabileşte caracterul corelativ al sexualității cu 
puterea; punctul de plecare al cercetătorului ar trebui să fie “focarele locale” 
ale puterii-cunoaştere. 

e Regula variațiilor concomitente impune descrierea modificărilor pe 
care raporturile de forță le implică în virtutea propriei lor functionäri şi în 
care “distribuțiile puterii” şi “însuşirea cunoaşterii” nu sunt decât instantanee 
făcute în cadrul unor procese continuu modificabile. 

e Regula dublei conditionäri recomandă distingerea, dar nu separarea, 
“focarelor locale” de strategia de ansamblu în care se integrează, strategie 
care se sprijină pe ele fără a fi proiecția lor la nivel macro; aceste focare nu 
ar putea funcționa fără strategia generală în care ele se înläntuie. 

e Regula polivalentei tactice a discursurilor implică o analiză diferită 
de cea care le-ar acorda doar rolul unor “suprafețe de proiecție” a 
mecanismelor de putere. Există o multiplicitate de elemente discursive care 
pot acționa în strategii diferite şi nu un discurs admis şi un discurs respins. 
“Discursul transmite şi produce putere; el o întăreşte dar, concomitent, o 
subminează, o expune, o fragilizează şi permite să i se închidă calea”. 

Remarcăm din nou refuzul de a considera discursul o simplă expresie, 
în acest caz a relațiilor de putere; el are o modalitate de existență şi o 
eficacitate proprie, o capacitate particulară de a articula între ele 
mecanismele de natură nondiscursivă, o mare mobilitate funcțională, o 
“materialitate” indiscutabilă. În acelaşi timp trebuie să observăm că discursul 
“denumeşte” o pluralitate neomogenă; nu există discursul în sine, ca unitate 
ce înglobează tot ceea ce a fost verbalizat. 

Ceea ce ni se propune spre analiză este deci o lume de cuvinte dar în 


care nu mai este vorba de un discurs al rațiunii dublat de nondiscursivul 

extazului sau delrului; în această lume cuvintele sunt “puse la muncă”, 
acționează producând efecte reciproce de cunoaştere şi putere. 

Sexualitatea fără restricții era, în primele scrieri ale filosofului, prin 
transgresarea limitelor pe care o permitea, o cale de cunoaştere; discursul 
despre sexualitate, cu interdicțiile ce-l lovesc, cu puterea pe care o exercită, 
produce cunoaştere. În acest mod, sexualitatea ne apare ca un dispozitiv 
politic şi epistemic simultan. 

Știm deja că obiectul cunoaşterii nu-şi preexistă lui însuşi şi ar fi 
reținut de un ansamblu de forte obscure să iasă la lumină. Cu ajutorul noilor 
elemente introduse am putea spune că el se constituie drept rezultat al unei 
compuneri a raporturilor de forță într-un câmp strategic. 

Ideea că ar exista un domeniu al sexualităţii care să facă obiectul unei 
cunoaşteri ştiinţifice, dezinteresate şi libere, asupra căreia puterea ar extinde 
posibilitățile sale, este o iluzie. Dimpotrivă, relațiile de putere sunt cele care 
au constituit-o ca obiect posibil; tehnicile cunoaşterii sunt imanente 
strategiilor puterii, formând împreună, într-o permanentă oscilație de la unele 
la altele, focarele locale ale puterii. Cercetarea nu-şi mai poate propune în 
acest caz să găsească răspunsul la întrebări clasice de tipul “cine exercită 
puterea” şi “asupra cui se exercită ea” sau “cine îşi însuşeşte cunoaşterea” 
si “cine este privat de acces” întrucât distribuirea puterii şi însuşirea 
cunoaşterii sunt separabile doar teoretic. 

Relaţiile de putere-cunoaştere sunt matrice transformatoare care 
funcționează numai datorită înscrierii lor într-o strategie de ansamblu. Nu se 
produce însă o ruptură de straturi, o segmentare de genul unei structuri şi a 
unei suprastructuri ca efect vizibil ci se constituie o dublă condiționare fără 
de care, ca într-un cuplu “strategie-tactică”, nici una nici alta nu pot 
funcționa. 

Versiunea conform căreia ceea ce se spune despre sex ar fi o simplă 


proiecție a mecanismelor puterii nu concordă cu rolul productiv pe care 

discursul însuşi îl îndeplineşte în relaţiile de putere. Discursul este o acţiune 
care generează reacţiunea dar fără a se produce separarea: de o parte 
discursul puterii, de cealaltă, un altul care i se opune. Faptul că la un moment 
dat pot apărea discursuri contradictorii nu înseamnă că ele se exclud şi la 
nivelul funcționării practice; ele se pot articula unele cu altele în cadrul 
aceleaşi strategii. 

Exemplu ilustrativ pentru caracterul polivalent al discursurilor îl 
reprezintă cazul homosexualității. Atât timp cât discretia textelor impune 
tăcere asupra acestui fenomen s-a putut manifesta alături de o extremă 
severitate (în secolul al XVIII-lea se mai ardeau pe rug sodomitii) şi o largă 
toleranţă (atestată de “societățile masculine” existente la unele Curti). 

Constituirea unor discursuri despre sexualitate de-a lungul secolului al 
XIX-lea în jurisprudentä, psihiatrie şi literatură a permis un avânt al 

controalelor sociale în această zonă şi, “în replică”, apariţia unui discurs prin 
care homosexualitatea începe să-şi revendice “legitimitatea” sau 
“naturalitatea”. 

Sexualitatea constituită în discurs îndeplineşte deci rolul unui 
dispozitiv politic; în acelaşi timp remarcăm cum un enunț odată formulat 
atrage după sine o replică ce altfel nu ar fi putut să apară; este puterea 
pozitivă a enuntului cea care intră în joc. 

S-ar putea crede că o asemenea înțelegere elimină cu necesitate 
anatomia, corpul, biologicul, functionalul. Foucault dezminte o asemenea 
ipoteză; dispozitivele puterii se articulează direct pe trup, pe funcții, pe 
procese fiziologice, pe senzații şi plăceri. Istoria sexualității nu este una a 
mentalităților ci a “discursurilor” şi a “corpurilor”. 

Puterea care se exercită grație dispozitivului sexualității se adresează 
unui elemant al realului, element care este sexul. 


Dar în acest punct filosoful lansează încă o îndoială. Nu cumva sexul 


este doar o idee istoriceste formată care se găseşte în interiorul dispozitivului 

sexualității. Argumentele istorice aduse în discuţie tind să confirme ipoteza 
că începând din secolul al XIX-lea apare ideea că există altceva decât 
trupuri, organe, localizări somatice, funcții, senzaţii, plăceri; pe lângă acestea 
ar exista ceva care îşi are legile şi caracteristicile proprii - “sexul”. El se 


mbinare de funcții şi instincte, de finalitate şi semnificaţii”. 


ce A 

defineşte ca 
Această noțiune nouă a permis unirea artificială a unor elemente eterogene - 
anatomice, comportamentale, funcţii biologice, plăceri - şi a permis 
funcționarea sa de drept “principiu cauzal, sens omniprezent, secret 
descoperit pretutindeni”. În plus i s-a conferit şi o funcţie epistemică 
constituindu-l în linia de contact între ştiinţele biologice şi o ştiinţă a 
sexualității umane aflată în proiect; prin aceasta unele din principiile 
biologiei şi fiziologiei au putut servi drept principiu de normalitate pentru 
sexualitatea umană. 

În fapt, rolul pe care noţiunea “sex” l-a jucat în sistemul actual al 
relațiilor de putere este cu mult mai important decât am menţionat până 
acum. Ea va permite manifestarea a ceea ce am numit “paradoxul 
ascunderii”. Odată apărută, noțiunea de sex va produce, susține Foucault, o 
răsturnare radicală. 

Conform modelului teoretic propus sexualitatea nu este în realitate un 
element teoretic absent în cadrul relațiilor de putere ci, dimpotrivă, este 
dotată cu mare instrumentalitate putând fi folosită pentru “maximum de 
manevre” şi putând servi drept punct de sprijin, de articulaţie, pentru 
strategiile cele mai diverse. Răsturnarea la care se referă este aceea că 
noțiunea “sex” a permis să se inverseze reprezentarea raporturilor dintre 
putere şi sexualitate, a ascuns relația esențială, pozitivă, a sexualității cu 
puterea şi a prezentat-o ca pe una de opoziție, de reprimare, întrucât s-a 
prezentat pe sine ca o instanţă reală în care era înrădăcinată sexualitatea şi pe 
care puterea vrea să o aservească. Consecința acestei răsturnări este 


conceperea puterii doar ca lege şi interdicție. 

În acest “paradox” reîntâlnim cea mai importantă, poate, 
“descoperire” pe care o face Foucault - caracterul lipsit de inocentä al 
limbajului. Elementul cel mai speculativ, cel mai ideal al dispozitivului 
sexualităţii, sexul, nu apare ca o proiecţie ci ca o structură profundă a fiinţei 
noastre care îndeplineşte, sau 1 se cere să îndeplinească, pe lângă funcțiile 
teoretice şi importante funcții practice. 

Încheierea paradoxului constă în faptul că, prezentându-se pe sine în 
calitate de dominat în raporturile cu puterea, sexul exercită asupra noastră o 
uriaşă presiune - de a-l avea, de a-l elibera, de a-l articula în discurs, de a-l 
formula ca adevăr. Odată cu psihanaliza a ajuns în situația de a servi ca 
punct de acces pentru propria noastră inteligibilitate; de la el revendicăm 
plenitudinea noastră şi în el căutăm să percepem identitatea noastră. Ceea ce 
am numit paradox pare mai curând o tehnică mai rafinată a dispozitivului 
sexualității care vrea să disimuleze propriile sale puteri, o viclenie 
intentionalä dar nesubiectivă. Figura istorică reală care este sexualitatea a 
creat pentru propria sa funcționare noțiunea de sex; dar, în vreme ce ne 
inläntuie, concluzia aparține chiar filosofului, “a făcut să urce în străfundul 
nostru un fel de miraj în care credem că recunoaştem neagra strălucire a 

sexului”.”? 

Observațiile făcute cu privire la funcția îndeplinită de noţiunea de sex 
sunt subsumabile unei pragmatici care îşi propune să studieze efectele 
discursului odată format asupra situației în care el se produce (ceea ce am 
numit “pragmatică a acțiunii discursive” în opoziție cu “pragmatica 
condițiilor formatoare de discurs”). 

Încadrarea riscă însă să fie acuzată fie de reducționism fie de folosire 
inadecvată a termenului pragmatică printr-o extensie nepermisă a acestuia. 


Dificultatea provine din modificările pe care binomul pouvoir-savoir 

(putere-cunoaştere) le poate aduce în planul analizei câtă vreme este 
conceput ca o matrice transformatoare în care separarea puterii de o parte şi 
a cunoaşterii de alta este numai teoretică. Este vorba de imposibilitatea unei 
distincții clare între ceea ce ar fi o pragmatică într-un sens mai ferm, adică 
dimensiune a interpretării discursului, şi teoria politică, adică analiză a 
realității sociale pe care o reprezintă raporturile de putere ca şi cele de 
cunoaştere. 

Dar acolo unde este dificultatea se găseşte uneori şi salvarea. 

Aşa cum am mai amintit, pragmatica, în extensiunea ei maximă, se 
învecinează cu teoria socialului. Ne referim la “pragmatica-standard” a 
“discursului-standard” (obiectia că nu există aşa ceva este cu certitudine 
corectă dar folosim în acest caz determinatia “standard” pentru a desemna 
“disciplina” constituită şi recunoscută sub acest nume în opoziție cu 
dimensiunea pragmatică şi cu discursul aşa cum le definim la Foucault). 

Or, în definiția pe care a primit-o, discursul este o practică între alte 
practici sociale; odată cu evidenţierea puterii pe care o exercită, a “alianţei” 
sale cu puterea, se adaugă încă un argument la ipoteza că el constituie o 
acţiune socială. În aceste condiţii obiectia indistinctiei dintre pragmatică si 
teoria socială de care s-ar face vinovată aprecierea pe care am făcut-o “se 
rezolvă” (teoretic cel puţin) prin faptul că pragmatica însăşi devine o 
“disciplină” subsumată unei teorii a acțiunii sociale ce îşi rezervă drept 
obiect “acțiunea discursivă”. Una dintre aceste acțiuni este “acțiunea asupra 
acțiunilor posibile” adică puterea discursului asupra indivizilor. 

Caracterul special constă în faptul că prin puterea pe care o exercită 
discursul despre sex nu numai că acționează asupra acțiunilor posibile, dar 
creează efecte de realitate, acționează asupra corpurilor în mod direct. Faptul 
că se fac lucruri cu cuvinte capătă un înțeles mult mai concret decât la 
analiştii englezi. Pentru aceştia acțiunile care se fac prin intermediul 


limbajului sunt a afirma, a ordona, a promite, a ruga, etc. Foucault 

identifică la nivelul discursului prezenţa unor acțiuni de alt tip: a produce, a 
constitui, a modifica, a implanta, a face să apară, a provoca, a masca. 
Discursul produce noi obiecte de cunoaştere şi face să apară simultan noi 
moduri de raportare a subiectului la sine însuşi. El a produs ideea de sex dar 
si dorința ce înrădăcinează în subiectul epocii moderne “porunca de a-l 


Ă x . 38 
cunoaşte, de a-i scoate la lumină legea şi puterea”. 


3. 2. 2. Dispozitivul sexualității 


Distincția dintre sex şi sexualitate pe care am introdus-o până în acest 
moment se bazează pe diferența între real şi ideal. Sexul este un element 
ideal şi format discursiv în timp ce sexualitatea este “figura istorică reală”; 
reală nu înseamnă însă şi naturală. Ca şi “sexul” dispozitivul sexualității 
este el însuşi un element format istoric. De altfel, Foucault ne oferă şi o 
determinare spatio - temporală precisă: materialul faptic de care se foloseşte 
priveşte aproape exclusiv Franţa (unii comentatori au mers până a taxa 
această selecție drept “şovină”, la un mod figurat se înțelege) în secolele al 
XVIII-lea şi al XIX-lea. Pornind de la o masă de informaţii de natură foarte 
diferită ajunge la concluzia că în discursul şi practicile acestei perioade apare 
sexualitatea ca element vizibil şi operațional atât în câmpul puterii cât şi în 
cel al cunoaşterii. 

Obiectul de care vorbeşte nu este o organizare fiziologică în corp 
(abordarea nu este una biologică) şi nici un ansamblu de comportamente 
(punctul de vedere este străin oricărui psihologism sau moralism); 
sexualitatea este numele pe care îl poartă un dispozitiv istoric. 

“Dispozitiv” face parte din acele concepte specific foucaultiene de 
care aminteam la începutul lucrării: relative şi enorme, acoperind realități 
extrem de eterogene. Dispozitivul reprezintă ansamblul neomogen ce 


cuprinde discursuri, instituții, amenajări arhitecturale, decizii de 

reglementare, legi, măsuri administrative, enunturi ştiinţifice, propoziții 
filosofice, morale, filantropice, “spusul” şi “nespusul”. Dispozitivul este 
reţeaua de suprafaţă a relațiilor ce se stabilesc între aceste elemente. 

Natura acestor relații este permanent modificabilă ca într-un joc cu 
permutări; un discurs, spre exemplu, poate apărea când drept program al unei 
instituţii, când, dimpotrivă ca o justificare sau o mascare a unei practici 
“mute” sau ca o rationalizare a aceleiaşi practici. Discursurile nu au doar 
sens sau semnificații nici doar o structură lexicală sau o anume organizare 
retorică; ele sunt definite întotdeauna printr-o funcție pe care o îndeplinesc 
în cadrul dispozitivului; aceste funcții decurg din funcţia strategică 
dominantă care asigură “unitatea” dispozitivului; ea constă în faptul de a 
răspunde “unei urgente istorice”. 

Dispozitivul puterii (mai corect “dispozitivele”, sexualitatea 
reprezentând doar unul dintre acestea) este strategic în oricare dintre 
sensurile cuvântului: selectează mijloacele pentru a ajunge la un scop, 
acționează în funcţie de ceea ce crede că va fi acțiunea altora, este un 
ansamblu de procedee utilizat pentru înfruntarea adversarului şi obținerea 
victoriei. 

Limbajul nostru, ca şi al lui Foucault, este în această privinţă tributar 
unei exprimări personalizate; în cultura noastră raționalitatea şi 
intentionalitatea sunt caracteristice acțiunii subiectului conştient (sau lui 
Dumnezeu) şi din această cauză este aproape imposibilă de redat un 
impersonal (dispozitivul) dotat cu asemenea atribute. Este vorba de 
raționalitatea unei acţiuni ca îndeplinire a unui scop şi nu ca atingere a unei 
finalität1. 

În comparaţie cu noţiunea de €pisteme folosită în Les mots et les 
choses, cu care am fi tentaţi să facem anumite analogii, dispozitivul 
reprezintă un caz cu mult mai general. În €pisteme se amestecau enunturi 


care proveneau din domenii foarte diferite (erau filosofice, ştiinţifice, ale 

unor autori obscuri sau practicieni care teoretizau) dar aparțineau aceluiaşi 
sistem de formare. Ceea ce este definitoriu însă este faptul că relațiile care 
individualizau o €pisteme (precum cea clasică, de exemplu) se stabileau la 
nivelul enunturilor. Dispozitivul recuperează însă şi zona nediscursivului; 
prin nediscursiv nu trebuie înțeles nesemnificant ci doar ceea ce este 
neexprimat în limbaj. “Nespusul” cuprinde tot ceea ce s-ar putea numi într- 
un sens foarte larg “instituție” adică tot ceea ce într-o societate “funcționează 
ca sistem de constrângere fără a fi enunt”.” 

Geneza unui dispozitiv pleacă întotdeauna de la un obiectiv strategic. 
Spre exemplu, crearea Spitalului general a fost matricea transformatoare 
pentru un dispozitiv ce răspundea unui imperativ socio-economic şi anume 
absorbția unei populaţii flotante pe care economia capitalistă nu o accepta. 
Totuşi este vorba de o strategie fără strateg pentru că nu presupune un 
subiect meta sau transistoric care şi-ar exprima, în conceperea el, voinţa. 
Rationalitatea dispozitivului, am spune noi, se constituie din aproape în 
aproape în vederea asigurării propriei funcționalități. Odată apărut, el 
generează efecte şi suportă un fel de supradeterminare funcțională prin care 
orice efect intră în rezonanţă sau în opoziţie cu altele şi cere reajustarea 
permanentă pentru îndepărtarea disfunctiei ce poate să survină. La acest 
proces se adaugă un altul ce priveşte utilizarea imediată a eventualelor efecte 
negative prin completarea permanentă a sistemului şi transformarea 
elementelor negative în unele utile, pozitive (“umplerea strategică” numeşte 
Foucault acest proces). Astfel, delincvenţii, efect negativ creat de închisoare, 
vor fi utilizați în scopuri politice sau economice în cadrul aceluiaşi obiectiv 
fundamental care este cel de control şi normalizare. 

Indiferent de funcţia istorică la care răspund, dispozitivele sunt 
permanent un tip de manipulări ale raporturilor de forță, sunt înscrise 
întotdeauna în jocul puterii ca intervenții raționale şi concertate pentru a 


dezvolta într-o anumită direcție, pentru a bloca, stabiliza sau utiliza aceste 

raporturi. În acelaşi timp ele sunt legate de anumite tipuri de cunoaştere pe 
care le fac să se nască şi care, la rândul lor, le condiționează. În această 
interpretare discursurile nu sunt doar instrumente ci au un rol activ; noțiunea 
de dispozitiv redă forma circumstantei istorice reale în care se produc 
anumite discursuri, formă pe care aceste discursuri pot să o modifice, să o 
transforme şi chiar să contribuie la dizolvarea ei întrucât dispozitivele însele 
sunt istorice. 

Dispozitivul sexualităţii, a cărui genealogie este făcută în La volonté 
de savoir, se instalează începând cu secolul al XVIII-lea corelând între ele 
patru “strategii” relativ autonome de producere a cunoaşterii şi de exercitare 
a puterii: 

e Isterizarea corpului femeii care a dus la stabilirea unor relaţii între 
corp, practicile medicale, corpul social, spaţiu familial şi viaţa copiilor; 

e Pedagogizarea sexului copilului prin care acesta a fost plasat 
simultan în afara vieţii sexuale dar şi în interiorul acestuia prin grija pe care 
ceilalți trebuiau să o poarte acestui aspect; 

e Socializarea elementelor procreatoare care au devenit interesante 
economic, politic şi medical în acelaşi timp; 

e Psihiatrizarea plăcerii perverse prin izolarea instinctului sexual, 
normalizarea acestuia şi delimitarea (inclusiv corectarea) conduitelor 
patologice. 

Acest dispozitiv a apărut şi s-a consolidat în jurul unui alt dispozitiv - 
cel al alianței față de care funcționează însă autonom şi cu obiective 
distincte. 

Dispozitivele alianţei ce se constituie în orice societate plecând de la 
relațiile sexuale conțin reguli ce stabilesc “licitul şi ilicitul”, urmăresc 
"reproducerea ansamblului de relații şi menţinerea legii ce le guvernează”, 
privesc “legătura dintre parteneri cu statut definit” şi este “puternic articulat 


pe economie” având un rol esențial în transmiterea şi circulația a bogățiilor. 

Dispozitivele sexualităţii, de dată mult mai recentă, funcționează conform 
unor “tehnici mobile, polimorfe şi conjuncturale de putere”, serveşte 
expansiunii neîncetate a “domeniilor şi formelor de control”, are în vedere 
“senzațiile trupului, calitatea plăcerilor”; legătura cu economia se face mult 


a”. Esenţial din 


mai subtil, mai ales prin “trupul care produce şi consum 
această comparaţie pe care o putem face este faptul că dispozitivul 
sexualității nu are legătură cu reproducerea sau cu menţinerea corpului 
social; aceasta este funcția dispozitivului alianţei. Cel al sexualității a urmărit 
si urmăreşte un control din ce în ce mai complex al populațiilor printr-o 
“intensificare a trupului, o sporire a valorii acestuia ca obiect de cunoaştere 
si ca element în cadrul raporturilor de putere”.*! 

Discursul sexualității, cum am văzut deja, este mai vechi, stimulat în 
primul rând prin tehnicile confesionalului; din secolul al XVIII-lea 
dispozitivul sexualității este pus în funcție printr-o “tehnologie” nouă 
elaborată de pedagogie, medicină şi economie (demografie) care fac din sex 
o problemă de stat; acesta trebuie să organizeze nasterile şi căsătoriile, sexul 
si fecunditatea, să controleze perversiunile şi ereditatea. 

Cunoaşterea şi puterea se sprijină reciproc în privinţa politicii sexuale 
care nu este însă nici unitară, nici globală; sexualitatea introduce “efecte de 
clasă specifice”. În pofida aşteptărilor, poate, dispozitivul sexualității 
introduce regularizări ce privesc mai ales clasa dominantă şi nu pe cea 
dominată care, multă vreme, rămâne în afara acestuia. “Dispozitivul” este la 
început “burghez”; sexualitatea clasei privilegiate este avută în vedere încât 
s-ar putea afirma că “una dintre formele primordiale ale conştiinţei de clasă 
este afirmarea corpului”.” 

Extinderea lui asupra proletariatului s-a făcut treptat ca urmare a unor 
urgente economice (nevoia de mână de lucru), conflicte (epidemii, 
prostituție, boli venerice) şi a dezvoltării unor tehnologii de control şi 


supraveghere (şcoală, igienă publică, instituţii de ajutorare, medicalizare 

generală etc.). Funcţia în momentul generalizării sale s-a inversat; nu mai 
serveşte afirmării de clasă (a proletariatului de data aceasta) ci rămâne un 
instrument al hegemoniei burgheziei. 

Generalizarea dispozitivului nu duce, sub acest aspect, la dispariția 
deosebirilor de clasă; din acest moment (spre sfârşitul secolului al XIX-lea) 
pentru diferențierea socială nu se va mai folosi “calitatea <<sexuală>> a 
trupului” ci “intensificarea reprimării sale”. Discursul sexualității se schimbă 
dar acest nou discurs - teoria reprimării sexului, a reducerii lui la tăcere - nu 
este decât un mecanism secundar, de diferențiere, în cadrul aceluiaşi 
dispozitiv. Corelativul reprimării îl reprezintă apariția psihanalizei care 
îndeplineşte două funcții simultan: ca teorie îl leagă pe individ de lege şi 
dorință iar ca tehnică elimină efectele interdictiei dacă ele deveneau 
patologice. 

Concluzia este că teoria reprimării, psihanaliza şi terapeutica bazată pe 
aceasta sunt rezervate doar unora, sunt procedeele cu rol diferentiator în 
cadrul dispozitivului sexualității; ele funcționează în el şi prin el, sunt 
“răsturnări de ordin tactic” în interiorul său; acestea nu îl distrug ci doar îl 
adaptează legând problema adevărului despre sex, pe care psihanaliza ar 
trebui să-l formuleze, de cea a interdicției. 

Psihanaliza nu este în afară; o istorie a dispozitivului sexualității poate 
însemna şi o “arheologie a psihanalizei” sau mai curând o genealogie a 
“omului sexual” din care psihanaliza este o parte semnificativă. 

Istoria nebuniei realizată în anii “60 a fost integrată, fapt neintentionat 
de autor, mişcării antipsihiatrice care îşi are începuturile în aceeaşi perioadă. 
Istoria sexualității este receptată drept o poziţie antipsihanalitică într-un 
context marcat de apariția doar cu câțiva ani înainte de La volonté de savoir 
a cărții lui Deleuze şi Guattari L’Anti-Oedipe. Acest lucru dovedeşte că 
discursurile acționează asupra altor discursuri, intră în polemică cu ele, le 


contrazic, le modifică poziția relativă, le dezavuează sau le cer replici. Poate 

însă un discurs să contribuie la dizolvarea unui dispozitiv în cadrul căruia el 
se produce? În mod concret, poate discursul foucaultian ca genealogie a 
individului cu identitate sexuală să contribuie la destabilizarea dispozitivului 
sexualității instalat în epoca modernă şi încă în funcțiune? Se poate disocia 
cunoaşterea de putere? 

Toate aceste întrebări sunt generate de prezența unei intenții explicite 
în discursul genealogic, cea de a obţine efecte asupra situației actuale; în 
acest caz particular ea ar trebui să contribuie la un proces invers celui prin 
care s-a instalat dispozitivul sexualităţii, să contribuie la o "desexualizare”. 
O încercare de a răspunde acestor interogații presupune o prezentare 


prealabilă a coordonatelor acestei “desexualizări”. 


3. 2. 3. Două. Unul. Niciunul 


Economia politică clasică (a bogăției) a stat drept fundament pentru o 
teorie revoluționară a răsturnării şi depăşirii. Faptul că mulți comentatori au 
văzut în analitica puterii o alternativă la concepția marxistă nu trebuie să ne 
facă a crede că Foucault încheie într-o manieră diferită această economie 
politică a sexualității pe care o dezvoltă în La volonté de savoir. 

Ultimele pagini ale cărții nu au nici o legătură cu istoria; doar cu cea 
viitoare; sau au legătură şi cu istoria trecută dar numai în plan teoretic şi sub 
forma unei rupturi, ruptură a autorului de trecutul lui marcat de psihanaliză 
şi de Jacques Lacan. Deşi tonul fin ironic lasă să se vadă acest lucru mult 
mai înainte, prezentarea lui Freud, în chiar ultima pagină, în calitate de 
“director de conştiinţe” cu o eficiență demnă de cei mai mari “făuritori de 


43 a v V . A . o 
”" înlătură orice îndoială. 


spiritualitate 
Atitudinea oricărui revoluționar în fața unei forte dominatoare este de 
a spune nu iar Foucault nu se dezminte nici în planul teoretic; dacă este o 


iluzie să elimini puterea, întrucât ea este imanentă acțiunilor noastre şi 

“pozitivă”, este în schimb necesar să te opui oricărei transformări a acesteia 
în dominație. Discursul propriu se constituie într-unul dintre acele puncte de 
rezistenţă, de intervenție în raporturile de putere pe care le-a teoretizat; se 
urmăreşte o blocare sau cel puţin o breşă în dispozitivul ce a permis 
identificarea subiectului ca persoană sexuală. 

“Trebuie să ne elberăm de instanța sexului” este primul punct din 
programul acestei revoluţii. Să nu ne grăbim a anticipa o nouă epocă a 
ascetismului. Punctul de sprijin şi contraatac împotriva dispozitivului 
sexualității trebuie găsit, spune ideologul acestei revoluții, în “trupuri şi 
plăceri”. 

Întreaga epopee a evoluției sistemului sexualității în cursul istoriei se 
încheie într-un mod aşteptat, poate, practic dar neaşteptat teoretic. Când 
afirmăm că încheierea poate fi practic aşteptată ne plasăm pe poziția unui 
comentator clasic care nu poate să rupă opera de persoana autorului nici nu- 
ŞI îngăduie să o fragmenteze, să-i distrugă unitatea, decât, eventual, după 
numeroase şi circumspecte argumente referitoare la “maturizări”, “evoluţii” 
sau “influenţe”. În acest caz cel care a scris Préface à la transgression 
dovedeşte o nesurprinzătoare consecvență a ideilor. Schimbarea tonului 
dintr-unul poetic, încărcat de metafore, într-unul rationalist-ironic nu este 
decât, o putem considera deliberată, modificare de stil. Am avansat doar o 
ipoteză. 

Am afirmat însă şi “neaşteptat teoretic”. Ar exista la Foucault o 
anumită neutralitate, metodologic afirmată de el însuşi şi foarte comentată de 
exegeti, care s-ar manifesta printr-o desubiectivare a operei. Cu grijă, urmele 
proprii sunt şterse. Subiectul care vorbeşte este un anonim ce “se strecoară 

pe furiş“ în discurs ocupându-i locurile libere. Nu vrem să sugerăm că 
impersonalul “se” dispare sau îşi reduce frecvența ci că el pare în mai mică 
măsură să ascundă ființa autorului. Este numai acel “se” care s-a impus ca o 


normă deontologică a cercetătorului în zilele noastre, cercetător care nu se 

mai prezintă pe sine ci ştiinţa pe care o slujeşte. În spatele lui “se” autorul, 
“militant şi profesor”, cum semna în acei ani, este prezent; neutralitatea 
valorică rămâne în suspensie. În locul omului care se sustrage apare omul 
politic învăluit de o aură de speranţă şi însoțit de un ton uşor profetic. 

Dezvoltarea “programului politic” din La volonté de savoir se face 
printr-o întreagă serie de intervenţii şi articole pe seama identității sexuale 
plasate sub lozinca “Plăcerea nu are nevoie de paşaport”. 

“Avem nevoie de un adevărat sex?” este întrebarea la care încearcă să 
răspundă, continuându-și atacurile la adresa psihanalizei care, în căutarea 
“adevăratului” sex, nu face decât să susțină mereu proliferarea discursului 
sexualității şi despre sexualitate. 

Toleranta care se manifestă astăzi în legătură cu practicile care 
depăşesc legea nu este acceptată ca argument că cerința de a avea un anume 
sex, pe care natura l-a ales şi pe care legea te obligă să-l mentii, ar tinde să 
dispară. În fapt, oricare ar fi ideile biologilor, în psihiatrie, psihanaliză, 
psihologie şi în opinia curentă regăsim ideea că între adevăr şi sex există “o 
relație complexă, obscură, esențială”. Nu s-a renunţat a se vedea în toate 
aceste practici sexuale nepermise un fel de “eroare” înțeleasă în sensul cel 
mai tradițional al termenului, “o manieră de a face care nu este adecvată 
realității”. Pe de altă parte se mai admite că în legătură cu sexul trebuie 
căutate adevărurile cele mai profunde ale individului. La punctul de 
intersecție al acestor două idei - că nu trebuie să ne înşelăm asupra sexului 
nostru şi că sexul nostru ascunde ceea ce este mai adevărat în noi - îşi 
înrădăcinează psihanaliza vigoarea ei culturală“, consideră Foucault în 
continuarea atacului său la adresa psihanalizei. 

Atenţia pe care o acordă hermafrodismului, cazul Herculine Barbin, 
un hermafrodit din secolul trecut făcând obiectul unui repetat interes, se 


înscrie în acelaşi proiect privitor la identitatea sexuală, proiect care este 

simultan unul teoretic şi unul politic, vizând o schimbare a modului de a 
gândi şi a acționa. 

Noţiunea de homosexualitate datează din secolul al XIX-lea şi îşi are 
originea într-un decupaj al unei regiuni numite homosexuale printre celelalte 
tipuri de plăceri sexuale; este o priză istorico-politică asupra unei forme de 
experiență care se dorea exclusă”. Această noțiune a fost legată încă de la 
început de cea de hermafrodism, homosexualul fiind pentru medic cineva al 
cărui instinct sexual a suferit un fel de dedublare, făcându-l simultan femeie 
si bărbat. 

Împotriva acestei identificări, a teoriei unui “al treilea sex”, se 
protestează chiar dacă este considerată o repliere strategică în lupta de 
eliberare sexuală. “Mişcările zise de eliberare sexuală trebuie să fie înţelese 
ca mişcări de afirmare a sexualităţii. Aceasta însemnă două lucruri: ele sunt 
mişcări care pleacă de la sexualitate, de la dispozitivul sexualității în 
interiorul căruia suntem prinşi, pe care îl fac să funcționeze până la limită 
dar, în acelaşi timp, ele se deplasează în el, prin raport cu el, se eliberează şi 
îl depăşesc”. O asemenea depăşire vede în literatura homosexuală care s-a 
dezvoltat în ideea de a desfide percepția homosexualității ca o “maladie a 
instinctului sexual”; în această întoarcere strategică se recunoaşte însă 
aceeaşi voinţă de adevăr. 

Ceea ce intenționează Foucault este diferit; desprinzându-se de orice 
“biologism” sau “naturalism” el urmăreşte să impună noi modalități de viaţă 
care să se sustragă problemei identității şi dorinței. Apariţia, în germene, a 
unei culturi, a unui stil de viață “gay” apare drept semn al posibilității 
schimbării pe care o propune. 

Există însă, considerăm, o inconsecventä fundamentală prin accentul 
pe care îl pune pe monosexualism. Acesta nu tinde să depăşească diviziunea 
sexelor ci mai curând să o accentueze, marchează un soi de repliere a 


fiecărui sex asupra lui însuşi, cu valenţe în primul rând estetice la Foucault, 

dar care respinge heterosexualitatea în acelaşi mod în care am respinge o 
idee foarte răspândită care nici nu intră în discuţie. Lasă să se înțeleagă totuşi 
că subiectivarea s-ar realiza într-o lume sexualizată; există un tip de 
individualizare masculină şi un alt mod de individualizare în cazul femeilor. 

Într-unul dintre interviuri foloseşte ca argument pentru 
monosexualism, înţeles mai ales ca homosexualism, faptul că partenerii ştiu, 
înțeleg ce simte celălalt. Prin aceasta se întoarce spre o viziune naturalistă a 
sexelor în care dezideratul său social - nu să tolerezi pe homosexual ci să-ți 
doreşti o experiență de acest tip - devine lipsit de sens pentru că lasă loc 
naturalității dorinței şi plăcerii ceea ce amhilează funcția de creație a unui 
nou eu pe care, din punctul de vedere susținut de filosof, o pot avea 
experiențele erotice. 

Revenind la ideea de desexualizare credem că trebuie subliniată 
semnificația teoretică a problemei care, în ciuda unor asemenea 
inconsecvente, se susține pe o ipoteză spectaculoasă asupra corpului: corpul, 
sufletul şi funcționarea lor sunt supuse unor structuri impuse de societate şi 
care, în principiu, sunt susceptibile de a fi schimbate. 

Practicile sociale “formează” deci la cel putin două niveluri: la cel al 
“expresiei”, unde apare discursul, şi la nivelul “conținutului”, unde se 
formează indivizii ca subiecţi. În termenii specifici lui Foucault, pentru a 
evita înțelegerea raportului expresie-continut ca pe cel semnificant- 
semnificat, ar trebui să afirmăm că practicile formează atât “dicibilul” cât şi 
“vizibilul” unei epoci. 

Pragmatica condițiilor formatoare de discurs pe care a realizat-o şi pe 
care am prezentat-o în prima parte a lucrării, ne oferă argumente pentru 
adevărul relației de la primul nivel; absența unei norme în cel de-al doilea 
caz în raport cu care să realizăm comparatia nu exclude posibilitatea 
verificării “adevărului” acestei concepţii despre corp şi sexualitate. Nimic 


nu se opune, aflăm, la o verificare pe noi înşine; această verificare se poate 

face prin abandonul în faţa plăcerii-durere. Rezultatul acestui abandon este o 
“anarhizare a corpului în care ierarhiile, localizările, denumirile, 
organicitatea, dacă vreţi, sunt în curs de a dispărea (...). E un lucru de 
<<nenumit>>, <<neutilizabil>>, în afara oricăror programe ale dorinţei; 
corpul redă întreaga plastică prin plăcere, ceva care se deschide, se întinde, 
palpită, bate, exaltä”.* 

Foucault era conştient că această viziune a unui alt corp, mai nou, mai 
frumos, riscă să pară bizară şi anticipează o asemenea obiectie: “Mi se va 
spune că am căzut într-un istoricism pripit mai curând decât radical”. Nu 
cedează însă anticipatelor obiecții şi păstrează convingerea că societatea 
transformă corpurile în adâncime, le cizelează funcțiile şi procesele psihice. 

Se remarcă scepticismul sistematic adoptat faţă de orice fel de 
universalii antropologice; dacă grecii, de exemplu, puneau în prim plan 
plăcerea iar creştinii dorința, acest lucru se datorează unei alegeri, alegere ce 
se prezintă ca rezultat al modificării raporturilor dintre trei elemente: jocul 
adevărului, relațiile de putere şi formele de raportare la sine şi la alții. 

Refuzând naturii umane constanta sexualității nu înseamnă că ea ar fi 
o himeră, inventată pentru vreo cauză îndoielnică ci doar faptul că ea a variat 
în conținut în funcție de timp şi circumstanțe; ceea ce se caută este 
descoperirea acelor condiții care, după regulile adevărului şi falsului, au 
permis unui subiect de a recunoaşte că partea cea mai importantă din el 
însuşi este dorinţa sexuală, în încercarea de a reconstitui istoria 
“subiectivării”, adică a modului în care subiectul face experiența propriei 
existente. 

Problema sexului şi a sexualităţii constituie un caz privilegiat pentru 
că în creştinism (dar nu numai) indivizii au fost îndemnați a se recunoaşte 
drept subiecți ai plăcerii, dorinței, tentației şi li s-a solicitat, prin mijloace 
diverse (examene de sine, exerciții spirituale, mărturisiri) să etaleze, în 


legătură cu ei înşişi şi cu ceea ce constituia partea lor cea mai secretă, jocul 


192 


adevărului şi falsului; această continuă incitare la discurs a dus în cele din 
urmă la constituirea unei cunoaşteri (savoir) specifice. Odată cu aceasta se 
remarcă cum realitatea puterii penetrează în structura fină a societăţii, e 
reperabilă la toate palierele, se insinuează specific în existență, nemaiputând 
fi identificată nici cu un element abstract (stat, lege) nici cu unul empiric 
(grup, clasă). Suntem scufundati într-un câmp politic care marchează corpul, 
îl instruieşte, îl torturează, îl constrânge la ceremonii, etc. 

Se poate observa un tip de “retorică” prezentă în analiza foucaultiană 
a efectelor de putere. Refuzând analiza clasică în termeni de represiune, 
dominație, interdicție pe care puterea ar exercita-o şi subliniind caracterul 
pozitiv, de a produce (eficacitatea puterii) extinde relațiile de putere pe 
orizontală şi în adâncime la niveluri nebănuite. Nu este ceea ce credeți 
puterea, ne spune, în schimb ea este peste tot, ne înläntuie, ne modelează, ne 
conformează, în cele din urmă chiar ne reprimă (numai că noi ne constituim 
chiar în actul acestei reprimări). 

Cine poate însă face constatarea acestei reprimări? Maniera de 
concepere a relațiilor de putere şi raporturile care se stabilesc cu subiectul 
duc la o consecință surprinzătoare şi probabil neintentionatä de autor: 
teoretic, cel care ar putea identifica drept reprimare puterea pozitivă 
constituită în bioputere nu poate fi decât un subiect transcendental, anistoric. 
Remarca anterioară este contracarată prin pluralismul care caracterizează 
puterea într-o modalitate analogă celei folosite în cazul respingerii 
discursului înglobant. Nu “puterea” ne reprimă ci anumite relații de putere se 
pot transforma în dominație, în reprimare; o asemenea situație este 
considerată cea prin care am fost “formaţi” ca persoane sexuale în cadrul 
raporturilor de putere-cunoastere. Eliberarea de instanța sexului prin 
experienţa erotică reprezintă un focar de rezistență împotriva dispozitivului 


puterii prin care subiectul a fost identificat cu propria sa sexualitate. 


193 


Prezentarea experienţei erotice drept cale de ştergere a individualității 
ne pune în faţa unui sens diferit de cel foucaultian obişnuit (experiență 
culturală şi reflectată) şi faţă de cel fenomenologic. Fenomenologia caută 
semnificaţiile vieţii cotidiene (în formele sale tranzitorii) pentru a descoperi 
în ce fel anume subiectul este fondatorul, în funcțiile sale transcendentale, a 
acestor semnificaţii şi a experienţei însăşi. Experiența erotică este prezentată 
de Foucault drept un mod de a ajunge la un punct al vieţii care să fie de 
maximă intensitate şi în acelaşi timp să fie de netrăit, aproape imposibil. În 
acest moment subiectul se desprinde de el însuşi într-un proces de 
aneantizare, de disolutie, pe care o numeşte “desubiectivare”. Este o 
încercare permanentă de nu mai fi acelaşi. 

Semnificația în plan practic a unei asemenea poziţii este înrădăcinarea 
imperativului “cunoaşte-te pe tine însuți”, atât de caracteristic vremii 
noastre, într-o interogare mai vastă - ce să fac din mine, cum să mă conduc, 


care sunt instrumentele de care mă pot servi în cadrul unei asemenea acțiuni. 


x 


* x 


Sperăm ca prezentarea pe care am făcut-o în aceste pagini 
programului ideologic foucaultian privitor la sexualitate să corespundă 
următoarei afirmații: “Comentariul alungă hazardul discursului (...) el 
permite să spui alt lucru decât textul însuşi dar cu condiția să fie textul însuşi 
cel care este spus"; sperăm să fie o “repetare” a discursului (pentru că, am 
arătat deja, enunturile, ca multiplicitäti, se repetă). 

Exprimarea unei asemenea speranţe ar putea părea ciudată chiar şi din 
partea celui mai onest comentator. În acest caz considerăm că nu este nimic 
neobişnuit în a dori o “repetare” pentru că intenția noastră a fost să arătăm, 
să demonstrăm, în sensul cel mai propriu al cuvântului, ca pe un obiect, acest 


discurs (fie şi numai fragmentar). Motivul unei asemenea opțiuni este legat 


de proiectul nostru pragmatic; discursul a fost ţinut de autorul său cu intenții 

pragmatice explicite, în vederea realizării unei acţiuni. Posibilitatea realizării 
cât şi condițiile necesare asigurării eficacității discursului ca acţiune, ca 
strategie, impun o analiză dintr-o perspectivă pragmatică sau cel putin o 
problematizare a acestor condiţii. În mod individual însă, efectul discursului 


poate fi stabilit şi prin “probare”, ceea ce “mostra” oferită şi-a propus. 


3.2.4 Efectul de bumerang 


Avem un autor care îşi exprimă o anumită intenție în legătură cu 
funcția practică pe care cercetările sale (materializate în cărți, studii, 
interviuri, conferinţe, etc.) ar trebui să o îndeplinească şi anume de a se 
constitui într-un factor de destabilizare chiar a obiectului acestor cercetări - 
dispozitivul sexualității. 

Avem, de asemenea, un discurs determinat privitor la istoria acestui 
dispozitiv care s-ar fi instalat în epoca modernă şi ar fi avut două consecinţe 
importante: 

e a permis identificarea noastră drept ființe sexuale; 

e a dus la proliferarea discursului sexualității şi despre sexualitate care 
a culminat cu apariția “sexului” şi a unei cunoasteri cvasiştiințifice despre 
acesta. 

Acceptând ipoteza că orice discurs este în fapt o acţiune discursivă ce 
are drept scop o anumită intervenţie în starea de lucruri (spuse sau nespuse) 
existentă pot apărea mai multe probleme dintre care două le formulăm în 
continuare: care sunt condițiile pentru ca o anume intervenţie, şi nu oricare 
alta, să se producă şi respectiv, care este rolul pe care îl are intenția celui ce a 
formulat discursul prin care se acționează asupra unei stări de fapt. 

Ambele interogatii pragmatice generează un oarecare număr de 


dificultăți teoretice şi practice care-şi au originea în faptul că autorul se află 

situat într-un anumit context, pe de o parte, iar pe de altă parte, că cel ce-şi 
propune să caute un răspuns este situat el însuşi într-un context dat. 

În termenii proprii analizei foucaultiene eficienţa unei intervenţii 
(oricât de dispersată şi discontinuă ar fi ea) depinde de faptul de a răspunde 
unei anumite “urgente istorice” şi mai putin de cel care acționează sau de 
disponibilitatea unor agenți individuali de a se lăsa afectați de această 
acţiune. În acest caz particular intervenţia nici nu priveşte subiecți 
individuali (discursul nu se adresează cuiva anume care ar trebui să-l 
recepteze şi să reacționeze la acţiunea lui) ci un întreg sistem de elemente 
eterogene. Or, subminarea acestui sistem, dispozitivul sexualității, trebuie 
făcută printr-un discurs despre sexualitate, deci din interior. În acest moment 
problema pare detectată şi deja “rezolvată”. Situaţia ar putea fi identificată 
drept “cerc hermeneutic” iar soluția depăşirii ei ar fi cea pe care Ricoeur o 
numeşte distantare metodologică prin care să ne asumăm simultan şi situarea 
în context şi o oarecare obiectivitate. 

Situaţia la care ne referim este cu totul alta. Întrebările anterioare nu se 
ridicau cu privire la posibilitatea cunoaşterii; problema nu este de a înţelege, 
a descrie, a formula în limbaj, a critica, eventual, o realitate din care tu însuţi 
faci parte şi în care te-ai format ca subiect. Obiectul vizat este reprezentat de 
efectele de putere pe care această cunoaştere le induce şi de modul în care 
ele pot fi orientate în raport cu intenția celui ce formulează respectiva 
cunoaştere. 

Orice întrebare apare pe fondul unei nelinişti sau îndoieli; îndoiala nu 
provine dintr-o lipsä de eficiență constatată de cercetător ci este de ordin 
teoretic; ea se bazează pe câteva observaţii ce aparțin chiar lui Foucault şi 
care au fost prezentate pe larg în capitolele dedicate formării discursurilor. 
Discursurile nu diferă între ele prin ceea ce spun, ci prin sistemele de 
formare din care provin. Pot exista discursuri care se contrazic în mod 
explicit şi totuşi să țină de aceeaşi episteme aşa cum pot exista altele, ce par 


196 


să spună acelaşi lucru, dar în fapt nu o fac pentru că provin din modalități de 
formare diferite. Reamintim, cu titlu de exemplu, că mercantiliştii şi 
utilitariştii se găseau în interiorul aceluiaşi discurs deşi soluțiile pe care le 
oferă se contrazic; la polul opus aceeaşi afirmaţie (“Speciile se schimbă”) 
reprezintă două enunturi diferite după cum este făcută de cei ce elaborau 
tabloul speciilor sau de către Darwin. 

Problema se pune într-un mod analog şi pentru dispozitivul 
sexualității ca sistem ce a permis dezvoltarea anumitor discursuri. Nu cumva 
Foucault reia pe cont propriu toată ciudätenia pe care a reperat-o şi reprobat- 
o în dispozitivul sexualității şi anume verbalizarea excesivă a sexului în 
locul practicării sale, analiza în locul plăcerii? O istorie a “cum s-a constituit 
cunoaşterea despre sex” nu este ea însăşi o cunoaştere despre sex? 
Metadiscursul nu este el însuşi un discurs? 

Psihanaliza, căreia îi conferă un loc central şi foarte important 
strategic, promovând, la un moment dat cel puţin, un pansexism a dus la o 
proliferare imensă a discursului despre sex şi a servit procesului prin care 
ne-am ataşat propriei noastre sexualități. 

Discursul lui Foucault aduce cu certitudine lucruri noi pe care le 
putem opune direct psihanalizei; prin proiectul desexualizării el introduce un 
tip de asexism care dezavuează puterea sexualității ca tehnologie politică a 
corpurilor. Acest lucru se petrece în plan teoretic pentru că în fapt, ca efecte 
imediate şi observabile, cercetările sale au dus la o proliferare a discursului 
despre sex (prin comentariile, replicile, interviurile, luärile de poziții pe care 
le-au provocat) şi au servit drept suport ideologic unor mişcări din interiorul 
dispozitivului sexualității (ale homosexualilor, feministelor, etc.). Acest 
rezultat este dependent de intenția autorului? Deşi intenția viza o subminare 
a sistemului, rezultatele pot fi interpretate mai curând în termenii unei 
“replieri strategice” în cadrul dispozitivului şi a unei încercări de consolidare 
a poziţiei sale. 

Exemplificam anterior procesul de ajustare permanentă a 
dispozitivului prin reciclarea efectelor negative şi nedorite cu reutilizarea 
delincventilor în sistemul de supraveghere drept spioni, turnători, 
organizatori de rețele profitabile legii dar aflate la limita sau în afara acesteia 
(în cadrul dispozitivului disciplinar). Un caz devenise celebru - Vidocq, 
delincvent tipic, devine şeful poliţiei.” Convertirea negativului în pozitiv 
prin inversarea sensului acțiunii este totală. 

Am amintit acest exemplu pentru că, fără ironie, ne permite o 
analogie: în raport cu dispozitivul sexualității, Foucault (discursul său) 
ocupă aceeaşi poziţie ca Vidocq în dispozitivul disciplinar ce are închisoarea 
drept matrice. Una dintre contestările cele mai strălucite în plan teoretic, cea 
care a pus în lumină mecanismele, resorturile interne prin care sexualitatea 
se conectează cu puterea, devine un punct de sprijin pentru perpetuarea 
dispozitivului. Teoreticianul şi-a jucat rolul. Discursul odată formulat nu mai 
poate fi negat sau retras dacă efectele contrazic intențiile autorului său. 

Deşi avem puţine (sau nu avem încă) argumente pentru a spune dacă 
destabilizarea intenționată a reuşit sau nu, trebuie să acceptăm că Foucault 
are totuşi dreptate. Dar în altă privință. Între intenţiile discursului şi efectele 
acțiunii discursive legătura nu este de determinare şi nu se poate stabili 
anticipat; eventual se poate face o reconstrucţie teoretică post hoc a legăturii. 
Efectele însele depind însă de factori “materiali” independenţi de subiect. 

Ideea “eşecului” realizării intențiilor ridică alte probleme pragmatice. 
Efectele trebuie să fie imediate sau putem vorbi şi de eficacitate amânată? Ce 
interval de timp înseamnă “imediat” pentru discursurile autonomizate ale 
disciplinelor sau pentru opera unui filosof? Ce raport ar trebui stabilit între 
forţa acţiunii discursive (măsurabilă prin ideile cuprinse, forma stilistică, 
momentul formulării, difuzarea sa) şi elementele ce se doresc afectate prin ea 
pentru ca efectul să fie vizibil? Există un nivel al “vizibilului” accesibil celor 


prinşi în cadrul aceluiaşi sistem? 

Toate aceste întrebări au sens (nu însă şi un răspuns) atât timp cât 
acceptăm că dispozitivul sexualității există şi funcționează într-adevăr, că 
identitatea sexuală este un produs şi, mai ales, că ar trebui să scăpăm de ea. 
Această observaţie nu vine să spună că lucrurile ar sta pe dos decât ni le 
prezintă Foucault, că prin sexualitate nu se exercită putere şi nu se produce 
cunoaştere sau că identitatea sexuală este una dintre universalele 
antropologice ca oricare alta; o asemenea răsturnare nu se poate face dintr-o 
lovitură ci ar necesita argumente istorice şi teoretice cel putin de aceeaşi 
forţă cu cele aduse în La volonté de savoir; dar nici în acest caz nu am putea 
fi siguri de reuşită. 

Ceea ce urmărim să evidentiem este o anume circularitate ce apare în 
privința adevărului sau cel putin veridicitätii construcției teoretice ce 
însoţeşte “istoria” sexualităţii; ea este adevărată dacă produce efecte, crede 
autorul ei, dar în acelaşi timp ea produce efecte numai dacă este “adevărată”, 
dacă actualitatea noastră este dispusă, chiar în pofida multor 
contraargumente ce i se pot aduce, să o recepteze astfel. 

Nu este vorba ca descrierea făcută acestor fapte, evenimente, 
discursuri, cunoaşteri, instituții să corespundă cu ceea ce în mod curent noi 
gândeam despre ele şi nici ca ea să satisfacă exigenţele istoricilor 
profesionişti în privinţa exactității a ceea ce se spune în raport cu ceea ce 
efectiv s-a întâmplat. În spaţiul relativist, continuu, al forțelor care se 
înfruntă, se compun, se anulează, nu se pot stabili corespondențe; pragmatica 
cere un alt fel de adevăr. Discursul, în calitatea sa dublă de cunoaştere şi 
putere este adevărat dacă produce o transformare care să nu fie doar de 
ordinul unei experienţe individuale ci, într-o anumită măsură, să fie legată de 
o practică colectivă. Dar prin aceasta el nu devine nici adevăr necesar nici 
universal ci mai curând intră în ansamblul de reguli ce definesc la un 


moment dat adevărul şi falsul. 

În acest punct survine dificultatea pe care am semnalat-o în atingerea 
obiectivului propus prin discursul privitor la “desexualizare”; cum poate 
acest discurs să fie în adevărul epocii (adică luat în serios) şi în afara lui 
simultan, atât timp cât îşi propune să schimbe chiar regulile de producere ale 
acestui adevăr. 

O variantă de explicaţie ar putea fi realizată recurgând la dialectică şi 
la ideea contradictiei depăşite dar nu vom opta pentru aceasta deoarece am 
accepta implicit ipostazierea cunoaşterii într-un spirit universal în devenire 
iar discursul foucaultian într-unul dintre avatarurile sale. Ne-am găsi astfel 
situați în cu totul alt discurs decât cel în care scrierile foucaultiene îşi află 
locul. 

O altă explicație poate fi dată optând pentru o concepţie relativistă şi 
naturalistă; ni se poate replica cum că relativismul, respingând orice 
fundament absolut, se plasează pe sine în ipostaza de a funda totul. Vom 
respinge însă obiectia pentru că a spune că orice lucru are o explicație nu 
înseamnă a spune că orice lucru are aceeaşi explicaţie. Vom accepta deci că, 
indiferent dacă acest discurs face sau nu parte din acest dispozitiv de 
cunoaştere-putere despre care vorbeşte, avem de a face cu un eveniment în 
câmpul cunoaşterii în măsură să introducă o diferenţă sensibilă; că este vorba 
de un adevăr (chiar dacă este local şi temporal) de vreme ce a servit ca atare 
pentru manifestări sociale, politice, culturale ce l-au ales drept fundament 
teoretic; că “retorizarea” filosofiei prin acest discurs a început deja întrucât 
el a funcționat ca “procedeu retoric”, adică a intrat în lupta pentru 
producerea evenimentelor, luarea deciziilor, pentru a învinge. 

Dacă acceptăm termenii foucaultieni ai analizei nu este exclus însă ca 
acest discurs să îndeplinească în dispozitivul sexualității o funcție analogă 
celei pe care a îndeplinit-o, din punctul de vedere exprimat de Foucault, 
teoria reprimării sau psihanaliza, adică să se constituie într-un nou element 


de diferențiere sau de afirmare a unei “caste” şi asta independent de intentiile 

autorului, dat fiind mult subliniata, deşi poate discutabila, fobie pe care o 
manifestă faţă de societatea burgheză, față de burghezie mai bine zis; marea 
ironie ar fi să devină noul ei discurs privind sexualitatea. Ipoteza nici nu ar fi 
atât de fantezistă pe cât pare la prima vedere dacă ţinem cont că se afirmă 
explicit cum că societatea occidentală a ultimelor două secole este închinată 
mai mult exprimării sexului decât reprimării sale. Se poate (deşi nu este 
recomandat) citi şi numai atât; poate servi foarte bine imaginii de sine pe 
care burghezia şi-o face şi mai ales o face pentru alții cum, teoria în 
ansamblu, poate servi unui nou mod de a percepe propria sexualitate. 

În privinţa unei asemenea ipoteze realitatea oferă deocamdată mai 
curând contraargumente; discursul “desexualizării”, “storia” sexualizării au 
devenit discursul propriu, au fost asumate de categoriile “marginale” ale 
societății; nu “marginale” sexual ci social în general, de cei dominați cărora 
li s-a oferit un punct de spijin împotriva puterii (ceea ce nu înseamnă de toți 
şi de pretutindeni). Dar trebuie să ținem cont de faptul că răsturnarea 


: ; z : DE 52 
“microputerilor” nu respectă “legea lui <<totul sau nimic>>". 


3. 3. Subiectul şi masca 


Un stâlp drept, perpendicular pe sol ocupă centrul imaginii (norma?); 
un copăcel pe care natura l-a făcut să o 1a putin într-o parte (corpul?); o 
frânghie care leagă strâns copăcelul de stâlpul-tutore (tehnicile 
disciplinare?). Este ultima imagine din caietul de ilustrații cu care începe 
Surveiller et punir. ® În mod manifest simbolică ea este prea lipsită de 
echivoc pentru a nu fi suspectă. Are puterea doar rolul de a constrânge? Este 
această constrângere direct fizică? Este corpul cel căruia 1 se adresează? Ce 
tip de experiență inaugurează apariția normei? Care-i sunt sensul, viitorul, 
pericolele? Care sunt mijloacele cunoaşterii şi instituțiile puse în funcțiune 
pentru realizarea ei? 

Perspectiva descrisă anterior cu privire la relațiile puterii cu 
sexualitatea se menţine şi în privinţa raportului puterii cu fenomenul numit 
delincventä. Mecanismele punitive nu sunt analizate doar sub aspectul 
efectelor represive, de sanctionare ci şi sub cel al efectelor pozitive pe care le 
pot induce, chiar şi atunci când ele par marginale. “Sanctiunea trebuie 
considerată din perspectiva tacticii politice”; întrucât ea se adresează 
întotdeauna corpurilor regăsim manifestându-se acelaşi paradox al 
ascunderii. 

Cunoaşterea subiectului pe care se sprijină strategia puterii maschează 
transformarea manierei în care corpul însuşi este învestit în relațiile de 
putere. Prin însuşi exercițiul şi dispozitivul său, strategia în care constă 
puterea trebuie considerată prioritară în raport cu cunoaşterea care-i 
corespunde. “În loc să tratăm istoria dreptului penal şi pe cea a ştiinţelor 
umane ca pe două serii separate a căror intersectare ar avea, asupra uneia sau 
asupra celeilalte, poate asupra ambelor, un efect, după cum se vrea, 
perturbator sau util, să cercetăm dacă nu există o matrice comună şi dacă 
amândouă nu derivă dintr-un proces de formare epistemologico-juridic; pe 
scurt să plasăm tehnologia puterii atât ca principiu al umanizării penalității 
cât şi al cunoaşterii omului”. 

Această prioritate pe care puterea o dobândeşte în faţa cunoaşterii 
(chiar dacă, aşa cum s-a arătat deja, ele nu pot fi separate decât teoretic) este 
susținută de funcția de integrare a cunoaşterii, a “vizibilului” şi 
“enunţabilului”, pe care raporturile de forte ce se stabilesc o realizează. 
Puterea este “fasciculul de lumină” care, “pentru o clipă”, face să 
strălucească existentele obscure ce fac obiectul studiului intitulat La vie des 
hommes infâmes şi tace ca aceste vieţi, ce erau destinate tăcerii, erau menite 
“să treacă pe sub orice discurs”, să spună câteva cuvinte care să ajungă până 
la noi; atât “a vedea” cât şi “a vorbi” îşi datorează existenţa întâlnirii cu 


55 
puterea. 

Relaţiile de putere sunt, de asemenea, cele care aduc “omul” în prim 
planul cunoaşterii; cum am anticipat deja însă, acest discurs despre om şi 
umanitate este parte integrantă a unei noi tehnologii a puterii; de data aceasta 
a puterii de a pedepsi. “Sufletul modern” îşi datorează apariția noului 
“complex  ştiințifico-juridic” instalat în occident; genealogia acestuia 
serveşte simultan pentru a înțelege cum, la un moment dat, crima (ca obiect 
al puterii de a pedepsi) a fost dublată de om, de sufletul său, cum 
“normalitatea” sau “anormalitatea” au devenit obiect al justiției penale; 
corelativul acestui proces este acela că justiția penală însăşi îşi multiplică 
funcțiile; ea încetează pur şi simplu să “pedepsească” ci “diagnostichează” şi 
“tratează”, ceea ce o condamnă “să se recalifice prin cunoaştere”. 

Observăm că este vorba de faptul că un ansamblu de practici şi 
instituții (pouvoir) produc şi caută sprijin într-un număr de cunoaşteri 
(savoir) constituind binomul pouvoir-savoir. Putem folosi aceiaşi termeni şi 
chiar face analogii cu prezentarea anterioară a raportului putere-sexualitate 
(nu este însă vorba de o comparaţie între cele două lucrări principale la care 
ne referim şi care apar în ordine inversă cronologic față de ordinea 
prezentării actuale). 

Corelatia descrisă între putere şi cunoaştere se stabileşte şi 
funcționează în cadrul unor “dispozitive”; integrarea acestora este 
dependentă de “diagrama” relațiilor de putere, diagramă care este permanent 
modificabilă. În acelaşi domeniu pot exista la un moment dat mai multe 
dispozitive ale puterii fiecare răspunzând unui anumit obiectiv. Am văzut 
deja cum puterea-cunoaştere se exercită asupra vieții sexuale în cadrul a 
două dispozitive, cel al alianţei (care asigură homeostazia societății) şi cel al 
sexualității (ce permite extinderea controlului la nivel “micro”); ele coexistă, 


se înfruntă sau se sprijină unul pe celălalt (dar nu se anulează). 

În a doua jumătate a secolului al XVIII-lea apar modificări în 
diagrama de forțe a puterii punitive care tinde să se organizeze în trei 
dispozitive, fiecare cu discursul său propriu. 

Primul, cel în funcțiune, este format în jurul vechiului drept monarhic; 
el s-a instalat aproximativ din secolul al XIII-lea pe baza câtorva principii: 

e puterea care reglementează este exterioară indivizilor implicaţi şi se 
impune “de sus” adversarilor; 

e vina care trebuie pedepsită este dublă: odată față de victimă şi a 
doua oară față de suveran, în măsura în care ea atacă ordinea impusă de 
acesta; ”crima” atacă suveranul personal în măsura în care legea şi voința 
acestuia se identifică; acest fapt dă naştere la un personaj - procurorul - ca 
reprezentant al regelui; 

e “crima” este redefinită; ea nu mai este o greşeală a unui individ cu 
privire la altul ci “infracțiune” privind ordinea, Statul, suveranul; puterea 
Juridică se etatizează; 

e prin pedeapsă trebuie reparată atât lezarea victimei cât şi cea adusă 
suveranului; ca şi vina, ea este dublă; 

e aplicarea pedepsei presupune un ceremonial menit să resuscite 
puterea, să o menţină, odată cu răzbunarea pentru afrontul adus; la acest 
ceremonial publicul este absolut necesar căci el trebuie să se înfricoşeze de 
mărimea puterii regale; puterea se exercită prin teroare; 

e pedeapsa se aplică direct corpului condamnatului pe care puterea 
suverană trebuie să-şi lase stigmatul ritual al răzbunării; “supliciul” era un 
duel “fizic” între suveran şi condamnat; suveranul are drept de moarte; 

e atât supliciul cât şi tortura nu erau expresii ale violenţei brute, ale 
“barbariei”, ci tehnici codificate ale puterii prin care ea era întreținută şi prin 
care se producea adevăr. 

Dispozitivul puterii monarhice nu era în opoziție cu adevărul; 

dimpotrivă, în dreptul monarhic se “inventează 
204 


o formă de cunoaştere, o 


condiție de posibilitate pentru adevăr ce va deveni esenţială, ancheta. Ea are 
rădăcini administrative şi religioase; utilizarea sa ca procedură principală de 
stabilire a adevărului în domeniu judiciar este legată de o modalitate 
specifică de exersare a puterii, de la suveran spre corpurile (multiple) ale 
supuşilor. Adevărul fiecărui caz în parte nu mai poate fi stabilit prin 
confruntarea directă a acuzatului cu acuzatorul unic (regele); procedeul 
probării, al unei încercări la care erau supuşi atât acuzatul cât şi acuzatorul 
în dreptul medieval este inaplicabil (acolo, cel ce nu rezista probei era 
vinovat; se stabilea în fapt învingătorul, nu adevărul), ancheta devine 
necesară. Treptat, ea se va difuza şi în alte domenii: administrație, economie, 
demografie iar mai târziu în domenii mai putin legate de exercițiul puterii - 
geografie, cunoaşterea climatului, botanică, zoologie etc. 

În timp ce probarea dispare din practica judiciară şi din cunoaştere, 
ancheta se impune ca formă, politică inițial, de gestionare şi exercițiu al 
puterii, ca apoi să devină “o modalitate de autentificare a adevărului, de a 
achiziţiona lucruri considerate drept adevărate (...) o formă de putere- 
cunoaştere”. i 

Apariţia ei nu este legată de nici un proces de rationalizare a pedepsei 
care ar avea nevoie de adevăr şi nu presupune un subiect al cunoaşterii care 
să explice acest fenomen; ea ţine exclusiv de o nouă tehnologie a puterii (cea 
monarhică). 

Formarea celui de-al doilea dispozitiv al puterii punitive este marcată 
de mişcarea de reformă a sistemului juridic; este marcată doar, şi nu 
determinată, întrucât “reforma” este doar prelungirea politică şi filosofică a 
unei noi strategii de exercitare a puterii de a pedepsi. Aceasta avea drept 

obiectiv creşterea eficacitätii mai mult decât “îmblânzirea pedepselor”, o 
repartizare şi funcționare mai bune în comparaţie cu puterea monarhică care 


era discontinuă, arbitrară, un “amestec de slăbiciuni şi excese”. 

Noul dispozitiv trebuia să realizeze două funcții aparent contrare; să 
limiteze arbitrarul puterii monarhice şi să controleze ““legalismele” claselor 
de jos (inclusiv cele tolerate în mod curent) într-un mod mai strict şi mai 
constant; este forma juridică pe care o îmbracă înlocuirea “puterii absolute” 
cu “proprietatea absolută” ce se petrece în secolul al XVIII-lea. 

Forma acestei strategii a puterii punitive o reprezintă teoria 
contractului social din care se pot deriva câteva principii ale funcționării: 

e cetățeanul a acceptat legea (inclusiv cea care ar uma să-l 
pedepsească); 

e încălcarea legii atacă societatea în ansamblul ei; 

e societatea este cea care pedepseşte; 

e “crima” este din nou redefinită; ea nu mai este “infracțiune” ci 
“pericol social”; 

e pedeapsa nu mai răzbună suveranul ci apără societatea; 

e pedepsele trebuie să fie “umane”; ele sunt proceduri de recalificare a 
indivizilor ca subiecți de drept; 

e nu mai utilizează stigmate ci “semne”, “ansambluri codificate” de 
reprezentări, ce se adresează minţii, nu corpului; 

Reformatorii elaborează în fapt o teorie marginală a eficienței 
pedepsei ce justifică aprecierea că avem de a face cu o “economie a puterii 
punitive” în proiectul acestora; el urmăreşte să amplifice la maximum 
“reprezentarea pedepsei”, nu efectul ei asupra corpurilor, pentru că funcția 
de a răzbuna ofensa este înlocuită cu cea de a preveni repetarea posibilă a 
faptei. “Exemplul nu mai este un ritual ce se face cunoscut ci un semn care 
împiedică”. Pentru aceasta dezavantajul pedepsei trebuie să fie putin mai 
mare decât avantajul crimei; ea trebuie să aibă efecte mai mari asupra celor 
care nu au comis greşeala; fiecare crimă să aibă o pedeapsă determinată şi 
cunoscută; toate infracțiunile să fie cunoscute şi clasificate, codificate, iar 


pedepsele individualizate în funcție de gradul de riscul pentru societate pe 

care-l reprezintă fiecare crimă. În plus, formarea “reprezentărilor” necesare 
prevenirii crimelor impunea un “adevăr comun”. 

“Verificarea crimei trebuie să se încadreze în criterule generale ale 
oricărui adevăr”; dispozitivul puterii monarhice opera cu un adevăr gradual; 
criminalul era mai mult sau mai putin vinovat în funcție de calitatea 
probelor, mărturisirile obţinute, etc; reformatorii introduc un sistem binar - 
nevinovat până la demonstrarea completă, vinovat după aceea. Pentru 
stabilirea cu certitudine a vinovăţiei, justiția se deschide spre adevăruri care 
provin din domeniul empiric, al ştiinţei, simțului comun; “omul legii nu mai 
este stăpânul propriului adevăr”. 

Atât principiul individualizării pedepsei cât şi cel al adevărului comun 
leagă Justiția de un ansamblu de discursuri ştiinţifice, de o cunoaştere în care 
subiectul este prezent; cuplul delict-pedeapsă este dublat de cuplul criminal- 
pedeapsă ce impunea o cunoaştere a infractorului însuşi, a naturii, modului 
de viaţă, trecutului, etc. Ea nu apare încă pentru că proiectul reformatorilor 
este totuşi unul caracterizat de un legalism strict, care urmărea asigurarea 
unui cadru formal ideal în care problema individualizării pedepselor s-ar fi 
putut realiza pe baza unei micro-clasificări care să nu scape din vedere nici 
un tip de infractor şi de crimă. 

Subiectul este prezent doar în calitatea sa de “subiect de drept”, 
calitate în care era opus simultan arbitrarului puterii monarhice cât şi 

““legalismelor populare”. “<<Omul>> ce trebuie respectat în cadrul pedepsei 
este forma juridică şi morală pe care o îmbracă această dublă delimitare” 
iar “umanizarea” pedepselor ascunde această “economie” a unei puteri 
punitive cu grijă calculată; putem vorbi cu mai multă îndreptățire de o 
schimbare a “obiectului” pedepsei decât de o slăbire a intensității ei întrucât 
ea se adresează sufletului (pentru a preveni) şi mai putin corpului (pentru a 


răzbuna). 

Se poate observa însă cum există un proces de formare politic al 
obiectelor cunoaşterii, cum acţiunea de a pedepsi este dublată de o “relaţie 
de obiect” în care se află crima şi criminalul. Legalismul reformei a dus la 
obiectivarea crimei prin codificare, delimitare, pedepse, reguli de procedură 
etc., dar a împiedicat, deocamdată, obiectivarea criminalului. Ideologii 
reformatori nu au impus omul în planul cunoaşterii ci au elaborat o 
“tehnologie a puterilor subtile, eficiente şi economice” care să-l lege pe om 
“cu lanţul propriilor sale idei”.”” De asemenea, ei au dublat tratarea calitativă 
a crimelor cu o tratare calitativă a pedepselor care trebuiau adaptate tipului 
de lezare a societății pe care îl reprezenta crima; deportarea, munca forțată, 
ruşinea (scandalul public) şi pedeapsa talionului erau cele patru mari tipuri 
de pedepse pe care reformatorii le-au propus; ele au în comun utilitatea 
socială - societatea a fost afectată, societatea trebuie să beneficieze. 
Închisoarea nu se număra printre aceste pedepse. 

Dispozitivul nu a ajuns să funcționeze în toate detaliile imaginate de 
reformatori întrucât la începutul secolului al XIX-lea practica a fost 
deturnată de la principiile teoretice stabilite anterior. “Cetatea punitivă“““ 
este înlocuită relativ brusc şi aproape fără justificare teoretică, cu un alt 
dispozitiv ce se formează în jurul închisorii - instituţia carcerală: dispozitivul 
disciplinar. El nu va coexista cu celelalte ci într-un timp scurt va înlocui 
dispozitivele societății penale şi se va extinde din domeniul penalitätii la 
întreaga societate. 

e Obiectivul pe care şi-l propune este controlul şi reforma psihologică 
si morală a atitudinilor şi comportamentelor indivizilor. 

e Controlul nu se face asupra faptelor ci asupra posibilității, 
virtualității unor asemenea comportamente; “individul periculos” este 
înlocuit cu “scandaloasa noţiune” de “periculozitate” ce reprezintă exact 
opusul principiului legalist că unde nu există lege şi infracțiune explicită nu 
poate exista nici pedeapsă. 

e Astfel conceput, controlul implică o serie de puteri laterale celei 
juridice care să realizeze supravegherea şi corectarea (poliţia, instituții 
psihologice, psihiatrice, criminologice, medicale, pedagogice). 

e Disciplina reprezintă un sistem de relații polimorfe care se 
autoîntretin, nu au nevoie de suport exterior; este o microputere. 

e Această putere se adresează direct corpului; interesul este de a 
“extrage” din corp o cantitate maximă de timp; localizarea spațială, 
apartenenţa la un loc, nu mai contează ci timpul ce poate fi transformat în 
timp de muncă. 

e Disciplina este o putere pozitivă; ea încetează doar să preleveze şi 
aproprieze; corpul nu mai este doar suprafață de inscriptionare pentru 
suplicii sau pedepse ci obiect care trebuie format, reformat, corectat, care 
trebuie să achiziționeze aptitudini, să se califice; ea “fabrică” indivizi. 

e “Modelul juridic” se multiplică prin alte instituţii sociale în care se 
judecă, se clasează, se recompensează; pe lângă tribunal, închisoarea şi, pe 
acelaşi model, şcoala etc. 

e Norma devine categorie ontologică; ea încetează să mai fie sinonimă 
cu regula ci va desemna o manieră de a produce şi un principiu de 
valorizare; referinţa este media iar norma va căpăta valoare în jocul 
opozitulor dintre normal şi anormal; apariția subiectului este legată de 
dezvoltarea şi multiplicarea practicilor normative. 

e Puterea este una epistemologică pentru că extrage simultan o 
cunoaştere de la şi despre indivizii asupra cărora se exercită; individul se 
transformă în obiect al cunoaşterii şi apar ştiinţele umane. Este o cunoaştere 
de observație pe care supravegherea continuă a permis-o - psihiatria, 
psihologia, psihosociologia, criminologia etc. 

După această succintă caracterizare a puterii disciplinare se poate 
observa că ea nu mai are drept scop nici reprimarea, nici pedepsirea, nici 


ispăşirea unei culpe, că, în fapt, ea nu mai este putere penală în sensul 

penalitätu legii; dispozitivele disciplinare (pentru că alături de cel juridic 
apar şcoala, cazarma, uzina etc.) au drept obiectiv strategic normalizarea. 

Supravegherea şi normalizarea reprezintă principalele mijloace ale 
puterii. Prin ele se produce “obiectivarea” indivizilor; tehnica folosită pentru 
această obiectivare este cea a examenului care este noua formă a puterii- 
cunoaştere (înlocuind ancheta); ritual modest, ca şi puterea pe care o 
reprezintă, el antrenează “un întreg domeniu de cunoaştere şi un tip de 
putere”. “Examenul permite mai multe deblocaje epistemologice” care vor 
face ca subiecții asupra cărora se exercită puterea să fie “văzuţi”, să intre în 
câmpul cunoaşterii întrucât disciplina are “ceremonialul” ei propriu în care 
“<<subiecţii>> sunt oferiţi ca <<obiecte>> spre examinare unei puteri care 
nu se manifestă decât prin privire”. 

Începe procesul de codificare a indivizilor pe baza trăsăturilor stabilite 
prin examen; individul este “formalizat” prin codul fizic al semnalmentelor, 
codul medical al simptoamelor, codul şcolar sau militar al comportării şi 
performanţelor. Trăsăturile astfel înregistrate sunt comparate, clasificate; se 
stabileşte norma. Individul se constituie ca obiect al cunoaşterii permanente 
corelativ cu formarea unui sistem comparativ care să descrie şi să măsoare 
fapte colective. “Omul” intră în câmpul cunoaşterii deci sub dublu aspect, de 
individ şi de populaţie; în acest proces tehnica examenului însoțit de 
înregistrarea rezultatelor, întocmirea de dosare, notarea tuturor träsäturilor şi 
comportamentelor este esențială. Individualitatea, nu personalitatea, trece 

pragul “vizibilului” întrucât orice individ devine un “caz” dar acesta nu este 
un ansamblu de circumstanţe ale unui act ci individul însuşi care este 
măsurat, descris, comparat cu alții, etc. Această coborâre a pragului de 
vizibilitate contribuie la constituirea unor “ştiinţe ale individului”, dar 
devine simultan mijloc de control şi dominație; cunoaşterea şi puterea sunt 


din nou indisociabile dar “această transpunere în scris a unor existente reale 


nu mai este procedeu de eroizare; ea funcționează ca procedură de 

obiectivare şi aservire”.” Individul apare astfel simultan drept “efect si 
obiect al puterii” şi drept “efect şi obiect al cunoaşterii”; ca orice obiect nu-şi 
preexistă lui însuşi ci se formează în cadrul unui proces “epistemologico- 
Juridic”, într-un câmp de cunoaştere-putere. 

Această genealogie puţin glorioasă a ştiinţelor omului permite o mai 
bună înţelegere a raportului dintre discursul umanist şi putere, inclusiv o 
clarificare a confuziilor pe care pozițiile teoretice mai vechi adoptate de 
Foucault - ne referim la aşa zisul “antiumanism” - le-au generat. 

“Umanismul” nu este o constantă a culturii noastre; el este de dată 
recentă şi s-a dezvoltat în strictă dependenţă de constituirea fiinţei umane ca 
obiect al unei cunoaşteri posibile. După acest moment au început să se 
formuleze toate discursurile ce privesc istoria umană, practica umană, 
înstrăinarea umană, autenticitatea umană şi care “promit omului omul”.® 

Acest amplu discurs al “umanismului” contemporan îndeplineşte o 
funcție în care recunoaştem încă odată “paradoxul ascunderii”; dezvoltarea 
s-a va masca procesul corelativ de proliferare şi extindere a tehnicilor de 
control şi supraveghere care au dus la instaurarea societății disciplinare în 
care trăim. “Omul”, ca şi “sexul” este de ordinul “mirajului”**. 

Ar fi simplist să rezolvăm problema taxând aceste discursuri şi aceste 
stunte drept ideologice. Genealogia foucaultiană a ştiinţelor umane ne spune 
cu totul altceva; învestirea politică nu are loc doar la nivelul conştiinţei, a 
reprezentărilor, unde ar crea “falsa conştiinţă”; ea are loc la un nivel mult 
mai profund, cel care face posibilă cunoaşterea, constituind atât subiectul cât 
şi obiectul acesteia. În aceste condiţii “ideologia” nu mai este un stigmat 
imprimat subiectului cunoaşterii (care nu-i preexistă) ci chiar elementul prin 
care se formează subiectul cunoaşterii şi, drept urmare relațiile de adevăr. 
“Nu poți avea anumite tipuri de subiect cunoscător, anumite ordine de 


adevăr, anumite domenii ale cunoaşterii decât plecând de la condițiile 

politice care sunt solul în care se formează subiectul, domeniile cunoaşterii 
şi relaţiile cu adevărul”.“* 

În măsura în care genealogia ridică vălul pe care îl reprezintă discursul 
umanist pentru a lăsa să se vadă tehnologia brută a puterii atunci ea însăşi 
poate fi considerată antiumanistă (nu doar structuralismul); ceea ce ni se 
relatează este istoria unei treceri spre “umanitate” (căci pedeapsa a ajuns să 
aibă umanitatea drept măsură) dar o trecere inumană spre umanitate. Dacă 
găsim ceva enigmatic în îmblânzirea pedepselor ce începe în a doua jumătate 
a secolului al XVIII-lea acest lucru se întâmplă întrucât ea se înscrie într-o 
raționalitate care are drept scop umanitatea (scop pe care l-a fixat într-un 
mod atât de explicit Kant) dar drept mijloace o infinitate de procedee prin 
care izbucneşte inumanul; îmblânzirea pedepselor se petrece pe fondul 
difuzării în întreg corpul social a practicilor disciplinare, normalizatoare. 

Schema ideală a funcţiei normalizatoare în societatea modernă este 
cea a Panoptismului, termen pe care Foucault îl creează plecând de la titlul 
lucrării lui Jeremy Bentham, Panopticon, în care este descris proiectul 
închisorii ideale bazată pe ideea supravegherii generalizate - “cuşca crudă şi 
savantă”; ea este difuzată în întregul corp social şi devine o funcție 
generalizată care face mai puternice forțele sociale, determină creşterea 
producției, dezvoltarea economiei, ridicarea nivelului moralei publice - 
sporeşte şi multiplică. “Determinismul economic” nu se exercită direct 
asupra conştiinţei ci este cel care duce la instalarea redundanţei disciplinare 
ce caracterizează modernitatea, a microputerilor panoptice, întrucât “nu 
există supraprofit fără sub-puteri”.% Ceea ce se modifică nu este conştiinţa ci 
stilurile puterii; aceasta devine din “Juridică”, “normativă” iar “omul” este el 
însuşi un produs al acestei puteri normative; individualizarea normativă nu 
creează însă nici o “substanță” în care să recunoaştem subiectul, este o 

“individualizare pozitivă şi fără metafizică întrucât ea este pur 

comparativă, excepția fiind deja cuprinsă în norma considerată drept medie 
(norma asimilează şi ceea ce pretinde că o excede). 

Puterea normei ia în stăpânire viața individului substituind puterea 
suverană ca drept de moarte; luând-o în stăpânire ea îi impune măsura 
comună. Pentru stabilirea acestei măsuri s-au dezvoltat toate tehnicile de 
observare şi examinare ale modernităţii, cunoaşterea specifică acesteia. 

Putem realiza deci două lecturi paralele şi opuse ale naşterii ştiinţelor 
umane (care se mai numesc şi “normative”); una se bazează pe ideea de 
progres a rațiunii şi sensibilităţii ce a determinat orientarea atenției spre 
problemele individului uman; cealaltă, aparent cinică, pune ştiinţele umane 
în postura unor instrumente care să perfecționeze mijloacele de măsură 

socială şi politică menite să asigure “funcționarea capilară” 


a puterii; 
această putere este una care nu exclude, nu reprimă, nu abstrage sau 
cenzurează ci compune, intensifică, face să crească eficiența, integrează. 
Corpul docil, individul disciplinat sunt produse ale acestei puteri; sunt efecte 
în real ale visului politic al unei societăți perfect guvernabile în care fiecare 
lucru să fie supus supravegherii continue şi să îşi maximizeze eficiența. 
Genealogia închisorii încearcă să demonstreze cum eforturile de a 
realiza dezideratul kantian al unei societăți mai puţin crude, cu mai puțină 
suferință, cu mai mult respect şi umanitate, au efectul pervers de a reinventa 
societatea, în totalitatea sa, pe modelul închisorii şi de a impune diverse 
tipuri de “discipline”, din ce în ce mai subtile, diverse tehnologii corective 
ale indivizilor în care corpul devine “închisoarea” sufletului. În acelaşi timp, 
discursul foucaultian nu este neutru ci ne avertizează că există două tipuri de 
utopii - “utopiile proletariatului socialist, care au proprietatea de a nu se 
îndeplini niciodată şi utopiile capitaliste care au adesea nefasta tendință de 

a se fmplini”.®” Si unele deja s-au împlinit; spre exemplu “uzina-închisoare”. 

În paralel cu dezvoltarea discursului (filosofic, ştiinţific, politic) al 
umanismului continuă să se “adapteze” noii societăți un discurs mai vechi, 
legat de dreptul monarhic - cel al suveranității. Discursul legii în societatea 
disciplinară este practic acelaşi cu cel care există în societatea feudală când 
mecanismele puterii erau total diferite, cu deosebirea că suveranitatea 
monarhului este înlocuită cu cea colectivă servind astfel drept discurs 
teoretic al democratulor parlamentare. Mecanica polimorfă a disciplinei nu 
poate fi însă fundată prin teoria suveranităţii, ele sunt total eterogene. 

Discursul filosofico-juridic al suveranității presupune individul în 
calitate de subiect juridic universal, are drept obiectiv să dea seama de 
geneza ideală a statutului şi face din lege forma de manifestare fundamentală 
a puterii. Forma actuală de exercitare a puterii este însă “norma” şi nu legea; 
disciplina are însă un discurs propriu în care codul normalizării nu are 
dreptul ca referință ci ştiinţele umane. 

Ce funcţie îndeplineşte atunci suveranitatea de vreme ce constituie 
încă problema centrală a dreptului în societățile occidentale? “Paradoxul 
ascunderii” pare să constituie explicația şi în acest caz. “Suveranitatea” a 
permis să se ascundă, să se mascheze dominația ce se exercită prin 
mecanismele disciplinare ”garantând fiecăruia că el ar exercita, prin 
suveranitatea Statului, propriile sale drepturi suverane”; dizolvând faptul 
dominaţiei, el a făcut să apară în locul său “dreptul legitim al suveranității” 
si “obligația legală de a te supune”. Analiza foucaultiană îşi propune tocmai 
să “scurt-circuiteze” problema suveranității şi supunerii pentru a o pune pe 
cea a dominaţiei şi aservirii. 

Trebuie să remarcăm cum acest “holism” pe care-l practică Foucault 
poate evidenția cum o teorie, un discurs, nu reprezintă realitatea în legătură 
cu care s-a formulat; cele două planuri lunecă unele peste altele; nu ruptura 
teoriei de practică dorim să o subliniem (ceea ce ar fi profund fals) ci 


antireprezentationismul concepției foucaultiene. Discursul dublează, dar nu 

reprezintă, atât forma cât şi conținutul puterii. “Legea”, ca formă a puterii, 
este dublată de discursul despre suveranitate, tehnicile disciplinare, drept 
conținut concret al puterii sunt dublate de ştiinţele umane. 

Pentru a înţelege corect actul acestei dublări trimiterile nu trebuie 
făcute la statutul ideologic al discursurilor (deşi ele pot avea o funcție 
ideologică) ci la modul în care Nietzsche concepe semnele - “semnele sunt 
măști”; prin ele se impune un interpretant, nu se stabileşte un semnificat. 


Diversele discursuri, ca macro-semne, pot îndeplini astfel funcția pe care 


am exprimat-o prin "paradoxul ascunderii”. 

4. PRAGMATICĂ ŞI ONTOLOGIE 


Genealogia este o manieră de a ne arăta cum se formează subiectul - 
ca obiect al cunoaşterii până în acest moment - fără a-i dezvălui esenţa ci 
doar mecanismele ce îl constituie. Am putea vorbi chiar de o formare sub 
semnul multiplului întrucât este de vorba de nebun, bolnav, delincvent etc.; 
în cadrul acesteia rolul relaţiilor de putere este determinant atât în 
producerea obiectului cunoaşterii (“omul”) cât şi a “discursului de adevăr” 
ce-l priveşte întrucât ele sunt cele ce instalează “regimul adevărului” într-o 
epocă anume. 

Rămân însă câteva probleme deocamdată fără răspuns. Există un 
proces corelativ de formare a subiectului ca subiect, de subiectivare a 
subiectului? Se sustrage acest proces acțiunii puterii? Dacă puterea ce se 
exercită pleacă de la un punct de rezistenţă, cine opune această rezistenţă? 
“Pancratismul””” transformă binomul savoir-pouvoir în destin? 

Toate aceste interogatii considerăm că sunt concentrate într-una 
singură de Gilles Deleuze atunci când reduce dificultățile pe care 
cunoaşterea-putere le generează la următoarea: "Dacă puterea este 
constitutivă adevărului, cum concepem o << putere a adevărului >> care să 
nu mai fie adevăr al puterii, un adevăr ce ar decurge din liniile transversale 

de rezistenţă şi nu din liniile integrale ale puterii?”.” Problema poate fi pusă 
şi în termeni de “pasivitate” şi “activitate”. Puterea care se exercită nu 
resuscită o viaţă? Ca “obiect al cunoaşterii” această viață poate fi concepută 
doar drept suport pasiv de inscriptionare “a istoriei”? Nu are ea însă şi un 
moment al activităţii? 

Este posibil ca Foucault să fi formulat într-o manieră diferită toate 
aceste nelinişti generate de o anume fundătură teoretică în care intrase odată 
cu conceperea cuplului savoir-pouvoir. Cert este că acesta se va deschide 
spre o a treia dimensiune - cea a subiectului - formând “triunghiul” subiect — 
adevăr - putere ca nouă soluţie la problema practicilor discursive ce produc 
adevăr. 

Apariția subiectului în metadiscursul foucaultian pune demersul 
nostru de data aceasta în faţa unei probleme: există un moment începând de 
la care prin analiza pragmatică a discursului se fundează o ontologie? 

Am văzut deja cum a căuta un răspuns la întrebări privind ce obiecte 
de cunoaştere apar, ce discursuri se formulează despre ele şi cum se stabilesc 
relaţii între aceste discursuri, este o manieră particulară de a răspunde unei 
întrebări cu o rezonanţă mult mai “filosofică”: ce suntem noi astăzi. Această 
modalitate de a găsi un răspuns se bazează pe convingerea că noi suntem 
strâns legaţi de evenimentele discursive, că “într-un sens, nu suntem nimic 
altceva decât ceea ce a fost spus de secole, luni, săptămâni...”.'* Regăsim, 
într-o anumită formă, acelaşi postulat ca în hermeneutica gadameriană: 
“Ființa care poate fi înţeleasă este limbaj”. De asemenea, ca şi în 
hermeneutica filosofică, se acceptă că teza separării între cunoaştere şi 
contextele în care se produce este de nesustinut astăzi, inclusiv pentru 
stuntele analitico-experimentale, chiar dacă acestora le recunoaşte 
specificitatea pe care au dobândit-o prin faptul de a fi trecut pragul 


stiintificitätii. 

Discursul drept material de analiză, “recuperarea contextelor” şi 
intenția de a constitui o “ontologie critique de nous-mêmes” sunt argumente 
suficiente pentru a include pe Foucault, cum unii comentatori s-au grăbit 
deja să o facă,” alături de Gadamer, Heidegger, Ricoeur, etc. în cadrul 
direcției numită ontologie hermeneutică? Considerăm că răspunsul negativ 
ar fi cel mai potrivit întrucât o asemenea apropiere se poate face dar numai 
după câteva “operaţii estetice”, inacceptabile, fie asupra hermeneuticii 
filosofice, fie asupra teoriei foucaultiene. În primul caz ar trebui exclusă total 
ideea de comprehensiune, de înţelegere de sine şi de altul prin intermediul 
limbajului constituit în discurs; ar trebui să lipsim hermeneutica de ceea ce o 
defineşte - o explicitare sistematică a conştiinţei de sine. În al doilea caz ar 
trebui trădată gândirea lui Foucault prin eliminarea acelor diferențe ce o 
individualizează, în primul rând noua teorie a subiectului; ar trebui să 
acceptăm în mod nejustificat că se folosesc în sensul lor obişnuit noţiuni 
precum subiect, adevăr, discurs, etc. În plus, ar fi necesar să acceptăm, 
pentru a putea susține “ontologia”, o diviziune a scrierilor lui Foucault după 
criteriul “subiectului” în istorii ale “obiectivării” (Surveiller et punir ar intra 
în această categorie) şi istorii ale “subiectivării” (La volonté de savoir, 
L'usage des plaisirs, Le souci de soi şi cursurile din anii ‘80 de la College 
de France). Dreyfus şi Rabinow recurg la o asemenea scindare a 
preocupărilor dar ei nu cunosc în momentul în care scriu lucrarea citată 
ultimele două cărți ale filosofului şi nici cursurile (prima ediție americană a 
lucrării închinate lui Foucault apare în 1982 sub titlul Michel Foucault, 
beyond structuralism and hermeneutics). 

În locul acestei viziuni privind faţa şi reversul medaliei (pe de o parte 
“omul” ca obiect, pe de alta omul ca subiect) propunem o interpretare încă şi 
mai radicală dar, poate, şi mai ambiguă. Subiectul este interior scrierilor 
foucaultiene cu mai devreme şi nu este deloc acolo, în acelaşi timp. 


Incoerenţa credem că este numai aparentă. El este prezent în formele sale 

particulare, ale nebunului sau bolnavului în lucrările de început; este prezent 
sub forma acelei fantasme a “dublului” care “bântuie” cărțile lui Foucault, 
cum spune Deleuze; este tratat ca un “enunț”, ca o derivată a discursului în 
arheologie; se formează ca “suprafaţă” receptivă a puterii în genealogia 
închisorii, ca subiect sexual sau ca subiect al dorinţei mai apoi. În acelaşi 
timp, subiectul nu este niciodată acolo dacă prin subiect înţelegem o esenţă, 
o substanță. Foucault reia ideea kantianä că obiectele empirice nu există în 
sine, desprinse de orice experienţă, dar de pe o poziţie în care experienţa 
însăşi este descentrată prin dizolvarea subiectului; nu există forme a priori 
ale conştiinţei; în ceea ce priveşte modalitățile constituirii cunoaşterii de sine 
şi istoriei el refuză orice explicaţie care s-ar baza pe recursul la o experiență 
originară sau la teoria filosofică a sufletului, pasiunilor sau corpului. 


92942 

Cunoaşterii de sine 1 se substituie “facerea de sine” în sensul cel mai 
propriu al cuvântului. Un aspect al acestei produceri, extrem de explicit, este 
cel privind “trupul necorporal”, “sufletul”, din Surveiller et punir, unde 
caracterul istoric al acestuia este dincolo de orice îndoială. Puterea 
disciplinară, cum am văzut deja, tinde ea însăşi la “incorporal”, este una a 
“privirii”; din acest motiv are nevoie de o suprafață mai receptivă decât 
corpul însuşi şi drept urmare creează “sufletul”; existenţa acestuia nu este 
iluzorie ci este o realitate produsă care s-a constituit în referinţă a cunoaşterii 
omului. Totul este format, totul este “elaborat”, inclusiv ceea ce ne 
reprezentăm a fi datul cel mai natural - instinctul.” 

Această istoricitate radicală ne permite să formulăm într-o manieră 
mai explicită absenţa subiectului; nu este vorba de subiect ci de diferite 
modalități de subiectivare în scrierile lui Foucault; subiectul este privit ca o 
realitate  istorico-culturală, adică drept ceva “susceptibil de a se 
transforma”. /€ 


Apariția în prim planul cercetărilor a problemei subiectului nu este 


echivalentă cu “descoperirea” acestuia, nici cu o convertire târzie a celui ce a 

anunțat “moartea omului”. Dacă este descoperită o nouă dimensiune aceasta 
este cea a raportului cu sinele; la cele trei categorii de tehnici pe care le 
distinge Habermas (tehnicile de transformare a lucrurilor, de utilizare a 
semnelor şi de determinare a conduitei indivizilor) Foucault adaugă tehnicile 
sinelui. 

Metoda  foucaultianä refuză însă orice “hermeneutică a 
profunzimilor”, orice tratare în termenii unei interioritäti şi a unei 
exterioritäti a conştiinţei în care interioritatea este anterioară; ea este 
totdeauna coextensivă exteriorității, este un pliu. “A gândi înseamnă a plia, 
înseamnă a dubla exteriorul cu un interior”. 

Subiectul nu se poate sustrage câmpului de forte în care este prins; 
ceea ce poate face este să “plieze” aceste forte, să opună o rezistenţă; în 
măsura în care înţelegem puterea ca o forță exercitată asupra altor forte, 
raportul cu sinele este o pliere a unei forţe care se face prin constituirea unui 
mod de existență specific pe baza unui ansamblu de reguli facultative. Ceea 
ce rezultă nu este un ego (eu) drept suport şi produs al unei ontologii ci 
sinele (le soi) ca formă actuală a contingenţei care suntem. 

Acest lucru ne este explicat în L’Usage des plaisirs când Foucault 
introduce diferența dintre cod moral (ca ansamblu de norme ce acționează 
din exterior asupra individului) şi acţiune morală (care ne este prezentată ca 
o formă de subiectivare a codului). Există mai multe modalităţi de 
interiorizare a unei norme, de a trece peste linia de forță a puterii. Aceste 
modalități pot diferi prin: 

e determinarea substanţei etice; exemplul folosit este cel al fidelității 
care poate fi înţeleasă ca respectare strictă a obligațiilor sau, dimpotrivă, ca 
stăpânire a dorințelor sau drept intensitate a sentimentelor ce-i unesc pe cei 
doi; 

e modul de supunere; ca ființă socială, de exemplu, sau pentru a 
menține o tradiție sau din dorinţa de perfecțiune; 

e formele de elaborare ale sinelui care pot consta în control 
permanent, renunțare, descifrare; 

e teleologia subiectului moral; scopul propus prin constituirea unei 
anume conduite poate fi detaşarea, stăpânirea de sine, indiferența, purificarea 
salvatoare. 

Exemplele luate de Foucault privesc constituirea individului ca subiect 
al dorinţei şi (sau) al plăcerii dar ele pot servi drept reper pentru ceea ce 
înțelege prin procesul de “subiectivare” în general. 

O întrebare totuşi se pune: ce este acest sine ce se constituie prin 
tehnicile specifice de care vorbeşte filosoful? În mod obișnuit termenul este 
folosit pentru a desemna maniera în care se auto-reprezintă un individ în 
cadrul unei anume experiențe (cu un conţinut subiectiv, deci) sau ca 
ansamblu de funcții mentale organizate (semnificaţie obiectivă în acest caz). 
Foucault distinge alte două semnificaţii posibile: sinele ca identitate ce se 
constituie în procesul obiectivării indivizilor (ignorându-se singularitatea 
acestora) şi sinele ca singularitate, ca loc pentru creație şi descoperire. 
Asupra acestui din urmă sens se opreşte. 

În ceea ce priveşte identitatea considerăm că atitudinea lui Foucault 
este foarte apropiată de cea a lui Gilles Deleuze pentru care identitatea este 
un “simulacru”, un “efect optic” al diferenţei şi repetiţiei“” dar funcţia 
simulacrului nu este aceea de a fi o copie ci de a răsturna toate copiile şi 
modelele. 

Accentul pus pe creația de sine este explicit: “Ne învârtim în jurul 
unei fraze a lui Marx: omul produce omul. Cum să o înţelegem? Pentru 
mine, ceea ce trebuie produs nu este omul însuşi aşa cum natura l-a desenat 
sau ceea ce esenţa sa i-a prescris ci noi avem de produs ceva care nu există 


| s = sl 
deloc şi care nu ştim ce ar putea să fie”. 


222 


Aceste câteva repere ale locului şi statutului subiectului ne permit o 
reformulare a interogatiei initiale cu privire la constituirea unei ontologii 
(hermeneutice) a subiectului prin pragmatica cunoaşterii: lipsa oricărei 
ipostaze propriu-zise a subiectului nu face din demersul foucaultian o contra- 
ontologie într-o manieră similară celui în care istoria sa a devenit “contra- 
istorie”? Dacă o numim ontologie, care este totuşi specificul acesteia? 

Vom prezenta punctual unele caracteristici ale  ontologiei 
hermeneutice (aşa cum rezultă ele din concepția lui Hans Georg Gadamer) 
pentru a stabili mai clar diferenţa (deci şi motivul pentru care am refuzat să-l 
subsumăm pe Foucault acestei direcţii).“? 

e Fiinţa care poate fi înţeleasă este limbaj. 

e Limbajul nu este numai sau nu mai ales cel pe care individul îl 
vorbeşte ci acela de care el este vorbit; el serveşte ca mediere totală a 
experienţei despre lume. 

e Rezultat al folosirii limbii, raționalitatea este subiectivă şi însoțită de 
dialog. 

e “Adevărul retoric”, opus celui demonstrativ, presupune o 
persuasiune asupra conştiinţei menită să o modifice. 

e Fiinţa este istorie şi anume istorie a limbajului, a dialogului stabilit 
între noi şi evenimentul obiectiv. 

e Există o condiționare a cunoaşterii noastre de către contextul în care 
ea se formulează, teoretizată fiind prin conceptul de “eficiență a tradiției” 
(conştiinţă a efectelor istoriei). 

e Înlocuieşte “adevărul corespondență” cu noţiunea de Erfahrung 
(experienţă de adevăr - experienţă adevărată); adevărul ca dislocare nu se 


fundează în niciunul din sensurile tradiției filosofice dar păstrează încă 

subiectul conştiinţă drept preexistent; adevărul produce o modificare, o 
transformare a acestuia. 

e Cunoaşterea este înțelegere (Verstehen) a sensului. 

Michel Foucault intersectează aceste linii directoare ale hermeneuticii 
fără a le urma întru totul. Câteva distincţii sunt necesare. 

e Existenţa poate fi cunoscută prin intermediul enunturilor, a 
discursurilor; enunţul însă nu poate fi limbaj, el este “diagonal” recuperând 
contextul şi circumstanta. 

e Cunoaşterea nu este formată doar din ceea ce este “enunţabil” ci şi 
din ceea ce este “vizibil”; există un efort permanent de a găsi un discurs 
pentru a exprima practicile nediscursive în condiţiile în care practicile unei 
epoci sunt considerate experienţe interpretabile ele însele. 

e Rationalitätile de care vorbeşte sunt nesubiective şi monologate. 

e Adevărul se produce drept urmare a unor practici specifice; el este 
interior puterii. Constiinta oamenilor poate fi modificată în mică măsură prin 
“persuasiunea retorică”. Elementele unei noi paradigme sunt preluate în 
cunoaştere prin modificarea practicilor şi raporturilor de putere, nu prin 
convingere. 

e Existenţa este supusă istoricității dar istoria drept continuum în care 
se înläntuie evenimentele (discursive sau nu) nu există; există serii ce pot fi 
stabilite şi fracturi ale acestora dar nu lenta şi neîntrerupta prezență şi 
dominație a unui sens ascuns sau autentic; evoluția continuă a sensului nu 
este decât rezultatul unor repetate discontinuități. 

e Nu se limitează la reabilitarea cvasiromantică a tradiției sub forma 
“prejudecăţi” (tradiția nici nu se numără printre termenii acceptați ai 
filosofiei foucaultiene). Conditionarea care face obiectul cercetării nu 
priveşte limbajul ci cunoaşterea şi nu este “în urmă” ci “dedesubt”. 


Proveniența nu este una filologică; nondiscursivul este avut în vedere. 

e Discursul este el însuşi o practică între alte practici; cunoaşterea este 
acţiune; “e făcută pentru a hotărî, nu pentru a înțelege”; din acest punct de 
vedere este mai fidel lui Nietzsche decât hermeneuţii. 

e “Omul” este un loc gol, un punct de aplicație; experienţa adevărului 
nu-l transformă ci îl constituie drept subiect (şi/sau obiect). Conştiinţa 
istorică însăşi drept conştiinţă a finitudinii nu este decât rezultatul istoric al 
unui pliu. 

e Nu există separare între subiect şi obiect, nici între “interior” şi 
“exterior”; “le dedans” şi “le dehors” sunt corelative. 

Am putea reduce aceste distincţii la una care ni se pare esențială; pe 
baza acesteia ne distantäm de identificarea lui Foucault drept hermeneut. 
Considerăm justificată aprecierea pe care o face Gianni Vattimo'* cu privire 
la faptul că ontologia hermeneutică trece peste problema realizării unificării 
dintre “a face” şi “a şti” dând-o ca fiind deja rezolvată prin recunoaşterea 
lingvisticității şi caracterului hermeneutic al existenţei; ea ar rămâne astfel 
“legată de separarea dintre teorie şi practică”. 

Or, chiar începând din momentul în care scrierile sale pot fi 
considerate hermeneutice (după 1970) filosoful francez dezvoltă o teorie a 
subiectului în cadrul triadei putere — cunoaştere - subiect unificând explicit 
pe a face cu a cunoaşte şi a fi. 

O hermeneutică a sinelui aşa cum o înţelege Foucault nu este o istorie 
a adevărului cuprins în cunoaştere ci o analiză a “mecanismelor adevărului”, 
a Jocurilor autenticului şi falsului prin care “fiinţa se constituie istoriceşte ca 

a”.  Subiectivitatea nu este un dat; nu 


experiență, adică drept ființă gândit 
presupune un adevăr preexistent, un adevăr de descoperit; ea este pura 
posibilitate a invenţiei. În acelaşi timp, în procesul subiectivării sale 
individul întreține un raport complex cu adevărul. 

Am explicat anterior modalitatea prin care puterea “extrage” o 


cunoaştere din indivizi constituindu-i drept obiecte. Confesiunea (în 

creştinism), ancheta, examenul (în epoca disciplinară) erau forme de 
cunoaştere prin care individul era obligat să “producă” adevăruri despre el 
însuşi; această verbalizare nu este doar o formă de obiectivare întrucât 
formulând aceste adevăruri despre sine el le şi suportă efectele, “le suferă”, 
fapt ce poate fi interpretat în dublu sens: drept aservire din partea puterii prin 
intermediul cunoaşterii dar şi de “subiectivare” prin adevăr. 

Există deci două sensuri ale cuvântului “subiect”: “subiect supus 
altuia prin control şi dependenţă şi subiect ataşat propriei identități prin 
conştiinţă şi cunoaştere de sine”. 

Raporturile cu adevărul nu sunt aceleaşi în orice epocă şi cultură ci 
contribuie la formarea unor matrice individualizante diferite; stoicii nu 
căutau adevărul despre ei înşişi ci căutau să-l aducă în memorie, să-l 
subiectiveze (el găsindu-se în preceptele morale ale maestrului care trebuiau 
repetate); creştinii trebuiau să accepte un număr de adevăruri considerate 
permanente, să consimtă la decizii autoritare în materie de adevăr, etc. 

Indiferent unde se plasează şi ce se înţelege prin aceasta, noi suntem, 
după Platon cel putin, atasati unei voințe de adevăr. “Jocul adevărului” nu 
este impus din exterior subiectului în urma unei cauzalitäti necesare; este 
vorba de deschiderea unui câmp de experienţă în care subiectul şi obiectul 
nu se constituie sub influenţa unor condiții simultan manifestate ci, subiect şi 
obiect, nu încetează a se modifica, modificând câmpul experienţei însăşi. 

Genealogia subiectului modern nu este deci istoria descoperirii 
adevărului despre sine, a ocultării şi regăsirii sale; este istoria unei 
“adeveriri” prin care subiectul se formează drept corelat al unui discurs ce-l 
priveşte în calitate de obiect al cunoaşterii (cu titlu de nebun, bolnav, 
delincvent, ființă sexuală, etc). 

Modificările în raport cu adevărul nu presupun o finalitate, nu 
marchează o evoluție dinspre ceva spre altceva; contingenta lor reprezintă 


totuşi elementul prin care individul îşi stabileşte o poziție în triunghiul 

adevăr — putere - subiect. Căutând proveniența subiectului modern, 
genealogia nu-i descoperă, în sfârşit, constituţia, esența sa pasagerä, ci îi 
luminează o “faţetă”. Există trei direcții de cercetare genealogică cărora le 
corespund tot atâtea modalități ale subiectului: axa relațiilor cu puterea, ce 
ne permite să ne constituim în subiecți ai acțiunii, axa relațiilor cu adevărul, 
prin care ne constituim drept subiecți ai cunoaşterii; axa relaţiilor cu morala 
prin care ne constituim drept subiecți etici." “Subiectul” nu este unitatea 
acestora ci chiar această multiplicitate. 

O concluzie se impune: în locul “explicitării sistematice a conştiinţei 
de sine”, ca variantă hermeneutică a ontologiei, se descrie constituirea 
sistematică a conştiinţei de sine; în locul produselor (adevăruri, discursuri) 
se caută regulile de formare, mecanismele producerii acestora (“regimurile 
adevărurilor”). Faptul că subiectul este prins în reţeaua (“plasa”) relaţiilor de 
putere şi cunoaştere nu este echivalentul asumării cercului hermeneutic pe 
care Paul Ricoeur îl definea succint astfel: “Cel ce înțelege un fenomen 
istoric şi purtător de sens este el însuşi o ființă istorică şi purtătoare de 
sens”. 

Asumării cercului hermeneutic 1 se opune o atitudine pe care o vom 
numi dedublarea (sau distantarea) pragmatică; cunoaşterea nu este făcută 
pentru a înţelege ci pentru a transforma; “adevărul nu este o manieră de a 
descifra lumea (poate chiar ceea ce numim noi adevăr nu descifrează 
nimic)” dar cunoaşterea adevărului duce la o transformare a sinelui care nu 
este o anulare a realului ci “jocul dificil al adevărului realului şi exerciţiului 
libertății”. Nu este vorba de o regăsire ci de o permanentă distantare de sine 
prin care “Altul decât omul va trebui să devină Acelaşi cu el”. 

Istoria acestei deveniri poate fi considerată o ontologie; dar nu 
hermeneutică. Foucault o numeşte critică; pentru a nu pierde din vedere 


apropierile de hermeneutică şi legăturile ei cu discursul propunem să o 


numim interpretativă; genealogia subiectului modern poate fi deci 

identificată drept o ontologie interpretativă realizată pe baza unei analize 
istorico-pragmatice; simultan ea se prezintă ca o filosofie practică. Pentru a 
demonstra acest fapt nu este nevoie de turul de forță pe care, spre exemplu, îl 
fac Allan Janik şi Stephen Toulmin pentru a demonstra posibilitatea unei 
lecturi din perspectivă etică a Tractatus-ului Logico-Philosophicus.”" Cel ce 
a fost recunoscut drept “structuralist”, “antiumanist”, “epistemolog”, “istoric 
al ideilor”, trasează în mod explicit liniile directoare pentru o nouă etică. La 
fel cum pragmatica se deschide spre o filosofie socială, ontologia se 
deschide spre o etică; unii au văzut-o exclusiv destinată sferei private, acolo 
unde “poți fi iraționalist, poetic şi profetic, individualist, anarhist, 
antidemocratic şi antiumanist cât vrei”.” Ţinând cont de teoria deschiderii 
spre celălalt (politica prieteniei) şi a consensului într-o cultură cu reguli 
facultative, am putea afirma că teza este discutabilă. Ea nu face însă obiectul 


nostru de interes în acest moment; am marcat doar o limită a preocupărilor 


actuale, o direcţie de cercetat. 


x * 


L'ontologie critique de nous-mêmes, deci ontologia interpretativă 
foucaultiană, se înrădăcinează în problematica Iluminismului definită drept 
“interogare filosofică ce problematizează raportul cu prezentul, modul de a fi 
istoric şi constituirea de sine ca subiect autonom”. 

Considerăm că trăsăturile gândirii foucaultiene evidenţiate până în 
acest moment sunt suficiente pentru a demonstra că nu este vorba de o 
continuitate în privința elementelor doctrinei ci o reactivare permanentă a 
unei atitudini, a unui ethos filosofic ce ar putea fi caracterizat drept critică 
permanentă a fiinţei noastre istorice care, parțial, este determinată chiar de 
principile Iluminismului (Aude saper, raționalismul, nuanțele dialectice); 


cercetările urmăresc însă evitarea şantajului intelectual şi politic ce decurge 


din faptul că Iluminismului 1 s-a asociat trăsătura de umanist (mai mult 

nejustificat) şi drept urmare a acestei asocieri, orice atitudine împotriva 
acestuia este simultan considerată şi antiumanistă. 

Pentru caracterizarea acestui ethos filosofic cel mai important reper 
este What is Enlightenment? (1984), al doilea dintre studule despre 
răspunsul dat de Kant la întrebarea ce stă drept titlu textului.” 

Propriu ontologiei interpretative este de a fi, în primul rând, o analiză 
a limitelor, o reflecţie asupra acestora, care să evite dualismul interior- 
exterior plasându-se “la frontiere”. Recunoaştem o interogatie kantianä, 
principală de altfel, cea a limitelor necesare pe care rațiunea trebuie să 
renunţe a le depăşi. Este numai o aparenţă întrucât dacă tema este aceeaşi 
(limita) problema este diferită; este primul punct în care Foucault se 
distanțează de Kant. Se înlocuie “limitele necesare” cu “depăşirile posibile” 
întrucât se caută “în ceea ce ne este dat drept universal, necesar, obligatoriu 
care este partea a ceea ce este singular, contingent şi datorat unor 
constrângeri arbitrare”.” Ni se “aminteşte” permanent cum că universalul se 
poate opune singularului dar nu contingentului, că nu există nici un fel de 
contradicție în a asocia universalul cu întâmplarea, că ceea ce numim 
“necesar” poate fi el însuşi rezultatul unor practici şi raporturi în care 
aleatoriul are partea sa.  Finalitatea noii critici nu este aceea de a descoperi 
structuri formale cu valoare universală; ea se realizează prin intermediul unei 
analizei pragmatico-istorice a evenimentelor care ne-au constituit în subiecți 
a ceea ce facem, gândim sau spunem. Ea este “genealogică în finalitatea sa şi 
arheologică în metoda sa”; nu încearcă să întemeieze o “metafizică drept 
ştiinţă” ci să relanseze “efortul neîncetat al libertăţii”. În locul formelor a 
ceea ce suntem şi a ceea ce ne este imposibil să fim, Foucault descoperă 
contingenta ce ne face să fim “posibilitatea de a nu mai fi, face sau gândi că 
noi suntem, facem sau gândim”. 

Această atitudine istorico-critică nu este visul unei libertăți fără 


conţinut ci se prezintă drept o atitudine experimentală. Ea încetează a mai fi 

globală şi radicală devenind supunere la proba realității şi actualități în 
vederea sesizării punctelor unde schimbarea este posibilă şi a determinării 
formelor ce trebuie date acestei schimbări. Refuzând intențiile totalizante, 
ideea de a oferi un program de ansamblu al unei alte societăți, mod de a 
gândi sau viziuni ale lumii, cercetarea îşi ia drept obiect domenii limitate 
precum relațiile de putere, raporturile sexuale, modul de percepere al 
nebuniei sau bolii, încercând să provoace transformări ele însele parțiale. 
Această experiență practică asupra limitelor este ea însăşi limitată, ca şi 
depăşirea lor; deci de reluat mereu. 

Depăşirea limitelor în locul trasării lor, refuzul de a asocia universalul 
si obiectivul cu necesarul, perspectivele locale şi parțiale, sunt diferenţele 
esenţiale între critica lui Kant (de la care se revendică)” si ontologia critică 
“de nous-même”. 

La baza acestor diferenţe stă faptul că nu există la Foucault nici un 
moment al rațiunii pure; multiplicată (căci este vorba de rationalitäti) ea este 
întotdeauna  impură; premiza şi consecința acestor cercetări este 
variabilitatea structurilor gândirii şi acțiunii, conventionalitatea criteriilor de 
raționalitate, inexistenţa subiectului transcendental; subiectul şi obiectul sunt 
rezultatul experienței în care sunt prinşi. Pe scurt, ceea ce dovedeşte 
ontologia interpretativă este tocmai impuritatea “rațiunii pure”. 

Chiar dacă cercetează “contingenta care suntem”, demersul teoretic nu 
se face el însuşi la voia întâmplării ci are o miză, o sistemicitate, o 
omogenitate şi o generalitate proprii. 

“Utopia”, cel putin deocamdată, iluministă a fost de a crede că odată 
cu creşterea capacităților tehnice de a acţiona asupra naturii va creşte şi 
libertatea indivizilor unii în raport cu alţii; realitatea dovedeşte că această 
creştere este însoțită de extinderea tehnicilor disciplinare, normalizatoare, a 
cerințelor, în numele rațiunii de stat. Miza criticu foucaultiene este de “a 


deconecta creşterea capacităţilor şi intensificarea relaţiilor de putere”. 

Omogenitatea este dată de obiectul acestor cercetări - “ansamblul 
practicilor”. Ele nu se referă nici la modul în care oamenii se reprezintă pe ei 
înşişi, nici la condiţiile ce îi determină în mod conştient ci la ceea ce ei fac şi 
la efectele pe care le produc aceste practici (inclusiv cele discursive). 
Această omogenitate vine în sprijinul ideii că elementul de coerenţă al 
filosofiei lui Foucault, găsit în dimensiunea pragmatică a interpretării, nu 
este lipsit de fundament (chiar dacă trebuie să dăm acesteia o deschidere cât 
mai largă posibil). 

Practicile sunt considerate sub două aspecte - “tehnologic” şi 
“strategic”; recunoaştem în acest caz cele două modalități de a face analiză 
pragmatică. Primul priveşte “formele rationalitäti care organizează maniera 
de a face” (tehnologia acestor practici), celălalt libertatea cu care oamenii 
acționează în cadrul acestor practici şi prin aceste practici (strategia pe care o 
aplică). 

Sistemicitatea provine din ordonarea cercetărilor pe cele trei 
principale axe - cunoaşterea, puterea, raportul cu sinele (etica) - pentru a 
reconstitui modalitățile în care ne-am constituit ca subiecți ai cunoaşterii, ca 
subiecți care exercită sau suportă relații de putere şi, respectiv, ca subiecți 
morali ai acțiunilor noastre. 

Ancheta pragmatico-istorică îşi delimitează totdeauna un ansamblu de 
practici (nondiscursive) şi discursuri, o epocă şi o regiune (cea privilegiată 
fiind Occidentul european) în raport cu care se desfăşoară; este locală şi 
particulară. 

Generalitatea pe care o posedă nu provine din specificarea unor 
constante antropologice sau din trasarea continuității şi variațiilor 
transistorice ale unor trăsături anume. Generalitatea este cea a modalitätilor 
de problematizare prin care se definesc obiectele, regulile de acțiune, 


modurile de raportare la sine. 

Aceste considerații ne servesc pentru a stabili statutul ontologiei 
interpretative care nu este “o teorie, o doctrină sau un corpus permanent de 
cunoştinţe ce se acumulează” ci o atitudine, o “viaţă filosofică” ce găseşte în 
formele istorice singulare modalitățile în care s-a problematizat raportul 
nostru cu lucrurile, cu oamenii şi cu noi înşine; cu instrumentele arheologiei 


şi genealogiei. 

STUDII PENTRU O ÎNCHEIERE 

1. CARTEA CA ACT DE VIOLENȚĂ 

“Cărţile mele sunt ele însele experienţe”, mărturisea filosoful într-o 
discuţie cu Duccio Trombadori în 1978. Acest lucru era afirmat în sensul cel 
mai propriu al cuvântului, o experienţă fiind, în viziunea lui Foucault, ceva 
din care iese un eu transformat. “Dacă ar trebui să scriu o carte pentru a 
comunica ceea ce gândesc deja, înainte de a începe să o scriu, nu aş avea 
niciodată curajul să o scriu.” 

În aceeaşi măsură, şi nu fără intenţia autorului, cărţile sale sunt o 
experiență şi pentru cititor. A scrie pentru a fi citit de ceilalți este o încercare 
de a intra în jocul adevărului şi falsului prin care se produce subiectivarea, 
de a provoca o dislocare, “o experiență de adevăr”. Acest lucru nu se 
întâmplă pentru că ar spune celorlalți ce trebuie să facă sau pentru că le-ar 
modela voinţa; rolul de guru îi este străin. Calea pe care o alege pentru a 
modifica instituţiile, practicile, formele de gândire este analiza faptelor în 
domeniul său, analiză prin care interoghează evidenţele şi postulatele, 
zdruncină obiceiurile, modurile de a face şi de a gândi, risipeşte 
familiaritätile. Reproblematizarea pe care o propune prin critica regulilor şi 
instituțiilor este forma prin care participă la elaborarea unor noi forme de 
gândire şi a unei alte voințe politice. Mijloacele folosite în acest scop nu sunt 
nici neintentionate, nici lipsite de violenţă. 

Acest ultim termen ridică o întrebare. E compatibilă raționalitatea 
unui discurs filosofic cu violenţa? Nu există pericolul să suspectăm de 
irationalism un demers teoretic pe care îl receptăm ca violent? 

Un răspuns afirmativ ni se pare simplist şi tributar unei înţelegeri 
globale a rațiunii în măsură să permită formulări de tipul : “Critici rațiunea, 
deci promovezi irationalismul”. Există, Foucault însuşi a demonstrat-o cu 
strălucire, diferite tipuri de raționalitate, şi nu rațiunea, dintre care unele 
chiar produc violență. 

Asupra acestora se opreşte, cu precădere, cercetarea pe care o 


realizează în multe dintre cărțile sale. Intr-un discurs care abundă în 

termeni militari şi juridici (strategii, practici, proceduri, partaje, etc.), 
Foucault aplică şi un principiu din dreptul războiului: “La violență poți 
răspunde cu violenţă”. Asupra violenţei intrinseci a unora dintre cărțile sale 
ne vom opri în continuare. Această caracteristică a mai fost remarcată” dar 
subiectul merită consideraţie şi sub aspectul care ne interesează în această 
lucrare. De data aceasta este vorba de o abordare pragmatică a 
metadiscursului ca obiect din perspectiva mijloacelor folosite pentru a 
obține efectele scontate (sau oricum efecte) asupra celor cărora le este 
destinat. 

Ne distantäm din start de orice explicație de tip psihanalitic în ceea ce 
priveşte prezenţa şi funcțiile violenţei în cărțile lui Foucault; o considerăm 
deliberată, drept un aspect stilistic, un element ce ţine de retorica 
discursului, în măsură să potenteze eficiența pragmatica a acestuia. 
Precizarea este necesară pentru a marca specificul analizei de faţă în raport 
cu ipotezele pe care le formulează cel mai controversat dintre biografii 
filosofului, James Miller, în deja celebra sa lucrare The Passion of Michel 
Foucault. Faptul că este vorba de o biografie (intelectuală, totuşi) scuză 
numai parțial simplificarea excesivă, vulgarizatoare în sens negativ, pe care 
Miller o realizează în privinţa raportului dintre caracteristicile psihice 
particulare ale autorului şi operă. Din momentul formulări sale, discursul 
capătă o autonomie pe care o considerăm drept principiu metodologic; în 
acest caz este lipsit de interes să ştim dacă persoana-autor masca sau nu, o 
anume plăcere a violenţei (nediscursive). Nu dorim, de asemenea, nici să 
procedăm invers, adică să “utilizăm” textul pentru a face speculații cu 
privire la psihicul autorului. 

Metadiscursul aşa cum se prezintă, intențiile ce decurg din el şi 
posibilele efecte pe care le poate provoca vor constitui obiectul analizei 


care va oscila între un punct de vedere foucaultian (cel de a considera 

obiectul analizei în ansamblul său drept un procedeu retoric) şi o analiză 
pragmatico-retorică în termeni ceva mai clasici. 

Foucault cercetează tipurile de raționalitate care au dus la apariția 
instituției psihiatrice, la geneza închisorii sau la formarea “dispozitivului 
sexualității” în scopul mărturisit al unei subminări care nu se face prin 
mijloacele denuntärii ci prin descoperirea (în sensul propriu al cuvântului) 
mecanismelor ce le constituie. Acest angajament poate fi considerat 
substratul violenţei care se distribuie în planuri diferite ale discursului 
foucaultian. 

Atributul de “aspect stilistic” pe care 1 l-am conferit mai sus poate 
apărea drept limitativ dacă prin stil înţelegem stilul “scriiturii”. Importanța 
stilului “scriiturii” la Michel Foucault este secundară, fără a fi mică; 
manipularea lingvistică la care este supus cititorul este doar un adjuvant în 
raport cu alte forme de violență. Vom încerca să introducem în cadrul 
acestei neomogene “violenţe” din scrierile lui Foucault o anumită ordine. 

Primul aspect îl putem numi violența răsturnărilor, cel mai adesea 
surprinzătoare, datorate gândirii sale; bulversarea majoră e provocată de 
ceea ce spune şi nu de felul cum spune. Discursul este locul în care se 
desfăşoară exercițiul gândirii, iar “a gândi altfel” este un punct central al 
programului foucaultian. Oricare dintre “istoriile” sale pot oferi exemple în 
acest sens, sens care nu e ascuns, ci manifest: “Trebuie să ne eliberäm de 
conservatorismul cultural tot aşa cum trebuie să ne eliberäm de 
conservatorismul politic. Trebuie să demascăm ritualurile noastre şi să le 
facem să apară drept ceea ce sunt: lucruri pur arbitrare, legate de modul 
nostru de viaţă burghez.” 

Tot ceea ce consideram că reprezintă un progres în planul libertăților 
(în Histoire de la sexualité), al sistemului penal (în Surveiller et punir), al 
umanului (în aproape toate lucrările) ne este prezentat altfel. Dezvoltă un 


alt tip de raționalitate în care între nou şi vechi, între clasic şi modern, ceea 

ce contează nu este ierarhia ci diferența. Nu este progres, aşa cum credeam, 
dar nu este nici regres, cum s-ar grăbi unii să creadă. Istoriile gândirii, ca 
modalitate de a ilumina prezentul, vin să ne arate cum umanismul şi 
umanitatea sunt corelative unui dispozitiv alcătuit dintr-un ansamblu de 
mijloace şi practici prin care izbucneşte inumanul. 

Reforma penală proiectată la sfârşitul secolului al XVIII-lea nu a 
permis decât înlocuirea unui tip de pedeapsă - supliciul - atroce, dar 
capabilă să aducă ispăşirea vinei, cu o alta, meschină şi aplicată întregului 
corp social - vigilenta supravegherii. O putere ce se adresează corpului este 
înlocuită cu o alta ce se aplică incorporalului dar trece prin corp. 
Sexualitatea, care în ultimul secol părea că ar fi căpătat, în sfârşit, drept la 
cuvânt, nu continuă în fapt decât un discurs, stimulat cu grijă în ultimii o 
mie de ani prin practicile confesionalului; acest discurs este doar semnul 
că, departe de a ne fi eliberat, suntem prizonierii propriilor noastre dorinţe. 

Am ales doar aceste două exemple pentru a ilustra un tip de violentare 
a deprinderilor noastre de gândire pe care le ridicasem la rangul de legi 
logice. Tertul este exclus - am fi susținut înainte de a citi analizele lui 
Foucault; supliciul era barbar şi inuman, închisoarea este decentă şi umană; 
sexul era reprimat, sexul este liber. Aceste opoziții, perfect acceptabile 
înainte, nu rămân astfel. Filosoful nu radicalizeazä distincțiile ci, 
dimpotrivă, descoperă continuitätile, permanenta sistemelor 
constrângătoare în ciuda contingentei formării lor istorice. 

Această modalitate de “a gândi altfel “, caracteristică pentru filosof, îl 
plasează pe cititor în faţa a două opțiuni egal inacceptabile : 

e să devii foucaultian, cu întreaga nelinişte de a trăi într-un univers 
căruia, în sfârşit, i-ai descoperit adevărul dar în care ai pierdut toate valorile 
tradiționale şi toate reperele fără a putea accepta reversul lor ca substitut; 

e să aperi status-quo-ul, lucru pe care nu-l mai poţi face liniştit pentru 
că Foucault reuşeşte să inverseze privirea, creând convingerea că cel putin o 

parte din adevăr se găseşte de cealaltă parte; experienţa făcută pe cititor este, 
fără îndoială, o reuşită. 

Există şi un al doilea tip de violență, mai subtilă, care ţine de structura 
argumentării folosite - violența metodei. “Microfizica puterii” nu este 
dezvoltată pe principiile clasice ale istoricilor: se propune o nouă grilă 
interpretativă de ansamblu prin care amănuntele vor fi resemnificate; 
dimpotrivă, Foucault pare fascinat de “metafizica amănuntelor”, a detaliilor 
care, prin resemnificare, produc o inversare a “sensului” istoriei. De unde o 
viziune progresistă ne demonstra lungul şi sinuosul drum al omului spre o 
libertate pe care posibilitatea şi chiar realitatea micilor piedici nu o făceau 
mai puţin evidentă sau mai îndoielnică, Foucault răstoarnă ierarhiile şi ne 


x ce 


arată “micile viclenii dotate cu o mare putere de penetrare, aranjamentele 
subtile, aparențele inocente, dar şi profund îndoielnice” ce duc la modificări 
ale sistemelor studiate, care, cedând din “grandoare sau violență”, 
dobândesc o mai mare extindere şi subtilitate - ne tin prizonieri ai conştiinţei 
că suntem liberi. 

Refuzul istoriei evenimentiale ne-ar putea face, în cadrul unui partaj 
deja instituit, să încadrăm cercetarea într-o istorie a mentalităților. Nimic 
mai fals! Nu e vorba de mentalități ci de practici în raport cu care 
mentalitätile sunt numai efecte de suprafață. În “materialismul 
incorporalului” pe care vrea să-l fundeze orice explicație prin “spiritul 
epocii” este exclusă. În fapt, filosoful nici nu urmăreşte “să explice”, ci să 
producă un tip de “autoevidentä” în care “metafizica detaliului” este 
esențială. 

Un exemplu ar putea fi lămuritor. Cu certitudine că Foucault nu 
redescoperă faptul că ceea ce numim “obiectivitate” nu este decât o 
interpretare (au făcut-o filosofii limbajului, Quine în primul rând, când au 
evidențiat faptul că analiticitatea unui enunţ este o caracteristică culturală, 


depinde de epocă); el urmăreşte să zdruncine “credinţa în obiectivitate”. 

Strategia pe care o aplică este cea a “surprizei”; reproduce un fragment brut, 
fără nici un comentariu dintr-un text ştiinţific de acum două sute de ani; 
efectul este şocant întrucât textul este absolut lipsit de sens pentru noi. 
Numai după această experiență făcută asupra cititorului apare problema: ce 
tip de experienţă a dus la formularea acestui discurs? 

Alt exemplu. Se găseşte în prefața la Les mots et les choses.  “(...) 
animalele se împart în: a) animale aparţinând Împăratului, b) îmbălsămate, 
c) îmblânzite, d) purcei cu lapte, e) sirene, f) animale fabuloase, g) câini în 
libertate, h) incluse în prezenta clasificare, 1) care se agită ca nebunii, j) 
nenumărate, k) desenate cu o pensulă foarte fină din păr de cămilă, 1) et 
caetera, m) care tocmai au spart ulciorul, n) care de departe par muşte.”* 
După ce, uluiti, simțim cum se “zdruncină” toate obisnuintele gândirii 
noastre, a afirma că o ştiinţă de tip taxonomic e un fenomen cultural şi 
istoric specific occidentului intr-o anume epocă pare aproape tautologic. 

Metoda e violentă pentru că, spre deosebire de “dulcele stil clasic” al 
analizelor, Foucault mai curând “utilizează” decât “interpretează” textele. 
Deşi posedă o capacitate de interpretare strălucită, cel mai adesea el 
foloseşte textele, ca şi faptele, nu pentru a extrage din ele un sens ci pentru a 
produce anumite “efecte de adevăr”; renunțând la unealta fncetätenitä a 
filosofiei, conceptul, pune în locul ei evenimentul, faptul, documentul. Ceea 
ce rezultă nu este concepţia ci arheologia ; nu este vorba de o interpretare 
alternativă a aceloraşi fapte, de atribuirea unei alte semnificații unor 
evenimente, ci de un tip de activitate de manipulare (fără conotații valorice) 
a obiectelor discursive. 

Acest lucru implică, în sensul lui Nietzsche, că esenţa limbajului este 
“forţa sa retorică”, că el urmăreşte efecte mai curând decât transmite un 
sens. În acest caz avem şi o modificare a raportului între limbaj şi adevăr. 
Tradițional, problema adevărului se punea în legătură cu triunghiul format 


de enunţ — sens - referent; la Foucault adevărul nu se mai bazează pe un 

raport de reprezentare stabilit între limbaj şi o realitate oarecare, ci pe o 
proiecție în spațiul ce-l cuprinde şi pe receptor (care, nu e exclus, poate fi 
acelaşi cu cel ce formulează enunţul). Adevărul vine deci după enunţ, este 
chemat de acesta dacă enunţul îşi nimereşte ținta (orice influenţă 
heideggeriană pe care am tinde să o recunoaştem este “hiperurbanizată” la 
gânditorul francez); adevărul însă iese din spațiul strict logic, nu mai este de 
domeniul semanticii ci este unul pragmatic. 

Un adevăr de ordinul efectelor presupune întotdeauna un efort retoric. 
O retorică ce se adresează însă exclusiv inteligenței îşi diminuează 
considerabil eficacitatea, iar lui Foucault nu-i este străin acest lucru. 
Folosind un limbaj de o excepțională plasticitate, în care abundă “figuri”, 
“fete”, “gesturi”, el ne descrie scenografia unui spectacol care este adresat 
percepției înainte de a fi adresat înțelegerii. Uneori, ca într-o oglindă, tabloul 
de reprezentat se dublează prin tabloul (real de data aceasta, pictat) menit să- 
1 fie reprezentarea (ca în celebra descriere a Meninelor din Les mots et les 
choses). Este un spațiu plastic în care tabloul este, în imaginea pe care ne-o 
prezintă, dublarea realităţii care l-a făcut să fie; este o privire ce se reflectă 
în altă privire, la nesfârşit, fără a putea distinge care este realitatea 
reprezentată şi care este reprezentarea realității pentru că ele trimit una la 
alta fără a putea şti unde este începutul. 

La acest nivel apare o a treia formă a violenţei, cea a arhitecturii. 
Filosoful construieşte “hărți”, “spaţii”, “arhitecturi”, ce ne redau o lume în 
pericol, o lume în care corpurile tuturor, nu doar cel al condamnatului din 
Surveiller et punir, sunt învestite în relaţiile de putere, aservite, dresate. 
Există priviri, impersonale, care te urmăresc, analizează, clasează, 
supraveghează. Blanchot îl caracteriza pe Foucault printr-un “acut sentiment 
al pericolului”. Ne punem problema dacă nu cumva acest exces de 
reprezentare a pericolelor ce ne înconjoară este utilizat deliberat pentru a 


provoca reacția de respingere; spaima provoacă revolta; sistemul a 

funcționat până la limită; apare o posibilitate de transgresare. Credem chiar 
că acesta este scopul ultim al demersului foucaultian. 

Cel mai puternic exemplu este folosirea Panopticon - ului (modelul 
arhitectural al închisorii ideale, bazat pe principiul ochiului nevăzut ce te 
vede) drept reprezentare a puterii punitive în epoca modernă. Nu ne este 
propus ca explicație globală a societății; mai curând este folosit procedeul 
postmodern al metonimiei. Panopticon-ul - ca unitate izolată - joacă rolul 
unei oglinzi, recunoscut deformante, în care se reflectă practicile sociale 
(închisoarea, şcoala, armata, uzina), deformarea este parte integrantă a 
procesului de producere a răsturnării certitudinilor existente pe care o 
urmăreşte. Ne găsim deja în miezul “ficțiuni” căci, ne mărturiseşte 
filosoful, “(...) niciodată nu am scris decât ficțiuni” dar, în acelaşi timp, 
prinşi în jocul complex al adevărului şi falsului. 

A accepta că scrierile lui Foucault sunt “ficțiuni” nu înseamnă să ne 
alăturăm reproşurilor pe care unii istorici le-au făcut la adresa lor cu privire 
la anumite inexactitäti istorice pe care le-ar conține. Există o dublă legătură 
cu adevărul pe care o întretin “fictiunile”. “A fictiona” înseamnă a produce 
ceva ce nu există încă printr-un discurs al adevărului şi, invers, a suscita 
efecte de adevăr cu un discurs de ficțiune. “Se <<ficționează>> despre 
istorie plecând de la o realitate politică ce o face adevărată, se 
<<ficționează>> o politică ce nu există încă plecând de la un adevăr 
istoric”. Acest insolit termen, “a fictiona”, care nu există în limba franceză 
(nici în română, de altfel) poate fi considerat semnificativ pentru atitudinea 
“antisubstanțialistă” a filosofului; acolo unde în mod curent se 
substantivează acțiunile (a fi - ființă) el procedează în mod contrar 
“verbizând” numele, fluidizând identitățile. Ne aflăm aproape, de asemenea, 
de ceea ce înțelege Deleuze prin sensul - eveniment care “cere o altfel de 
gramatică pentru că nu se localizează în propoziții sub forma unui atribut (să 


si : : A s 11 
fii mort, viu, roşu, etc.) ci este prins de către verb”. 

Panopticon-ul însuşi este o “ficţiune” în măsura în care “o aservire 


vss 12 
ă”. “ Ceea ce este 


reală ia naştere, în mod mecanic, dintr-o relație fictiv 
important pentru noi e faptul că afirmația pe care o face cu privire la 
“panoptic” se potriveşte propriului discurs ce creează efecte reale prin 
mijloace, dacă nu fictive, cel puţin ideale. Discursul este el însuşi “teoretic 
panoptic”!* bulversând concepţiile noastre cu tehnicile retorice ale unei 
povestiri care ne determină să avem o viziune cumva transistorică; este ca şi 
cum autorul s-ar deplasa în secolul al XVIII-lea şi ar privi spre noi dar 
această deplasare a prezentului în trecut (adică inversul a ceea ce numim 
istoria trecutului scrisă în termenii prezentului) nu se opreşte la atât. 
Povestirea are o deschidere ce trebuie decriptată: noi înşine suntem 
încarceraţi în ea. Efectul retoric al discursului este maxim pentru că noi 
suntem prinşi în el. 

Tehnica prin care realizează această captare a cititorului, prin care îi 
organizează în fapt captivitatea, este perfect descriptibilă în termenii 
pragmaticii lingvistice; ne referim la statutul pe care îl au în text 
embrayeur-ii.* Folosirea lor ambiguă ne pune în faţa unui discurs 
polifonic; nu ştim cu certitudine cine face afirmațiile - comentatorul lui 
Bentham (Julius), Foucault sau oricare dintre noi; “(...) frumoasa unitate a 
individului nu a fost amputată, reprimată, alterată, de ordinea noastră socială 
ci individul a fost cu grijă fabricat, după o întreagă tactică a forțelor şi 
corpurilor”. Enunţul nu este legat de nimeni, se detaşează din context dar 
ne trage după el; putem fi noi vocea care vorbeşte, despre noi poate fi vorba. 

Embrayeur-ii organizează o “lunecare” subtilă a discursului 
foucaultian; cât timp se vorbeşte despre nivelul concret al panopticon-ului 
ca aranjament tehnic al închisorii, vocile sunt determinabile (Julius, 
Bentham); când se trece la nivelul abstract pe care Deleuze îl definea drept 

“a impune o conduită oarecare unei multiplicitäti umane“ , cel “ideologic”, 


în text se strecoară o voce anonimă, inconfundabilul “on ” al lui Foucault, 

cea 
1 


care ne ascunde. În această continuă dedublare textul devine “închisoarea” 
cititorului pentru că-l constrânge la un tip de ceremonial prin care se 
alterează raporturile pe care le avem cu lumea; “arhitectura” propriului 
nostru suflet este cea care se află în pericol şi asta din două motive - 
formarea acestuia este obiectul descris şi asupra acestuia se acţionează prin 
ceea ce se scrie. Nu doar autorul nu-şi face iluzia unei descrieri neutre, din 
exterior, ci cititorul însuşi trebuie să renunțe la speranţa unui asemenea 
raport; în “menajeria” pe care o priveşte, căci Foucault ştie să construiască 
imagini, noi suntem cei priviți. 

Limbajul organizează deci o arhitectură în care suntem prinşi; rolul nu 
se limitează însă aici. Stilul scriiturii serveşte la organizarea gândirii însăşi.” 
Citind analizele pe care le face filosoful cu privire la cunoaştere, la formarea 
acesteia şi schimbările pe care le suportă, nu ai niciodată impresia unei 
înlănțuiri temporale a faptelor; nu eşti lăsat să-ți închipui această 
transformare ca fiind suferită de o conştiinţă individuală (sau colectivă) în 
evoluţie. 

Gândirea lui Foucault se “desfăşoară” în metafore spaţiale: teritorii, 
câmpuri, deplasări, domenii, regiuni, orizonturi, soluri, implantări, 
transferuri; această “obsesie spațială” transformă discursul într-un câmp de 
luptă; “este un efect de război, de administrare, de implantare, de gestiune a 
puterii” în aceste expresii. * Conţinutul (ceea ce ne spune) şi forma (termenii 
folosiți pentru a comunica) sunt într-o perfectă unitate. Această armonie pe 
care stilul o asigură nu se stabileşte şi între text şi cititor. Organizând 
gândirea ca pe o strategie, limbajul spatializant o plasează în poziția unei 
arme destinată acțiunii, de “act periculos” atât pentru cel care gândeşte dar 
mai ales pentru ceilalți, întrucât ea “incită, induce, face uşor sau greu ...”. 
Proveniența militaro-juridică a termenilor accentuează acest fapt. 

O analiză care-şi propune să stabilească efectele unui discurs, acțiunea 


pe care acesta o exercită, nu poate trece totuşi peste problema clasică a 

retoricii discursului, cea a tropilor, a figurilor pe care le foloseşte autorul, a 
“scriiturii” însăşi. Există şi la acest nivel strict al limbii o violență a stilului 
pe care o întâlnim în unele dintre cărți. Găsim metafore aproape obsedante 
(ciuma, lepra), alăturări surprinzătoare între un stil cvasiadministrativ şi un 
altul încărcat de poezie (ca în Histoire de la folie), contraste şocante între 
imagini vii, colorate şi altele de un tern absolut. Contrastul este amplificat de 
ajustarea fără comentarii a imaginilor. Surveiller et punir începe astfel; 
supliciul lui Damiens, crud, violent, de o violenţă pe care textul o multiplică 
prin reluarea brută a documentului ce-l relatează (un comentariu “à la 
Borges”) este juxtapus regulamentului unei case de deţinuţi ce ne prezintă 
programul unei zile de muncă divizate pe ore şi minute. Contrast de roşu şi 
“oris sur gris”. Putem vorbi de o adevărată artă de a asambla lucrurile astfel 
încât să producă efecte diferite; aceasta este manipularea lingvistică la care 
suntem supuşi. Ea ne apare simultan drept o “violență” ce se exercită asupra 
noastră dar şi ca producătoare de adevăr. La Foucault “efectul” este unul 
dintre criteriile adevărului, poate chiar principalul; dacă un discurs produce 
efecte atunci el este adevărat. Se exprimă explicit în această privinţă în 
comentariile pe care le face cu privire la reacțiile adverse foarte puternice pe 
care unele dintre lucrările sale le-au generat." 

Punctul culminant al acestei multiforme şi constante agresiuni asupra 
cititorului poate fi considerat cel al proiectului de întemeiere a unei estetici a 


crimei “(...) Ştiţi foarte bine că-mi plac ticăloşii”” 


spune Scherner (alias 
Foucault) în romanul autobiografic al Julie: Kristeva, Samuraii ; este un 
adevăr la mijloc. Întâlnim un tip de fascinatie pentru limbajul crimei 
considerat un fel de sublimare prin care “crima dispare”. Această 
revalorizare a crimei o întâlnim şi ca model literar; putem vorbi, de exemplu, 
de o similaritate între comentariile lui Foucault şi romanul Omul fără 


însuşiri a lui Robert Musil. “Viaţa oamenilor infami” pătrunde în paginile 


romanului prin interesul repetat faţă de Moosbrugger, criminalul care se 

mândreşte cu crima sa, care teoretizează pe seama actului său înfricoşător şi 
refuză catalogările (nebunia în acest caz) care l-ar fi putut sustrage pedepsei. 
Moosbrugger, personaj fictiv la Musil, este frate geamăn cu Pierre Rivière, 
personaj real la Foucault, care a căpătat după o sută cincizeci de ani o nouă 
celebritate prin publicarea dosarului Moi, Pierre Rivière, ayant ègorgé ma 
mère, ma soeur et mon frère... Un cas de parricide au XIX siècle." În 
acest obscur tânăr de pe la 1830 care şi-a ucis cu violență mama, sora şi 
fratele, vede una dintre acele existente care pun în lumină “echivocul 
legalului şi ilegalului”. “Cu el se stabilea într-o formă nemascată raportul 
puterii cu poporul; ordin de a ucide, interdicție de a ucide; a omori, a fi 
omorât; sacrificiu voluntar, pedeapsă impusă; memorie, uitare.” Criminalii 
ne apar, cel puţin în parte, ca nişte eroi tragici: “ei sunt în fapt oamenii unor 
legende glorioase chiar dacă ratiunile acestui renume sunt inverse celor care 
au făcut sau ar fi trebuit să facă măreţia oamenilor.” 

Operând această inversare a valorilor în jurul subiectului criminal el 
se plasează într-o ilustră tradiție - fourrieriştii, anarhiştii, suprarealiştii. 

Există o interogatie care ne poartă în zona experienţelor limită: care 
este pragul plecând de la care un discurs (fie el al unui nebun sau al unui 
criminal) începe să funcționeze în câmpul calificat al literaturii? 

Singurul mod pozitiv de valorizare a acestei poziţii nu poate fi decât 
acela că ea deschide un timp al tăcerii în care lumea să caute mărturia 
propriei culpabilitäti. Criminalul nu este un tip natural ci răspunsul la o 
societate “sufocantă”. Reforma acestei societăți trece prin corpurile şi 


sufletele noastre care trebuie schimbate primele. Lor li se adresează 


discursul foucaultian. 

Cele susținute până în acest moment par să ducă la următoarea 
concluzie: atât timp cât suntem atasati propriei noastre identități iar discursul 
urmăreşte să o dizolve există o violenţă a intenţiei însăşi. 

Problema este complexă. Cărţile au un rol esențial în provocarea 
acelei experiențe capabile să schimbe imaginea lumii şi să modifice eul 
propriu; ele se pot încadra în tehnicile sinelui. Cartea poate să schimbe pe 
cineva. Dar şi cărțile se schimbă; nu spunem decât ceea ce practicile unei 
anumite perioade ne lasă să spunem iar aceste practici nu sunt pregătite 
întotdeauna să recepteze provocarea (fie ea şi violentă) pe care cartea o 
conţine (nici autorul care face parte din această experiență nu-i înţelege 
provocarea). S-a întâmplat acest lucru cu Histoire de la folie care, la 
apariție, nu a fost privită ca reprezentând o poziţie antipsihiatrică - şi nici nu 
a fost scrisă astfel. Câţiva ani mai târziu a devenit port-drapel al mişcării 
antipsihiatrice. Autorul nu a avut o asemenea intenție, textul, da. 

Foucault afirma odată că “Oamenii ştiu ceea ce fac; adesea ştiu şi de 
ce fac ceea ce fac; dar ceea ce ei ignoră este efectul produs de ceea ce fac””. 
Nu putem susține că filosoful însuşi s-ar afla, în totalitate, în această situaţie. 
Violenţa trăirii pe care o provoacă în descrierile crimei, “fascinația” față de 
figurile marilor criminali, a marginalilor de orice tip ar fi ei, nu este 
inocentă. 

Filosoful ridică monumente celor fără faimă (in - familor) pentru a 
produce un “efect de vizibilitate” capabil să genereze ceea ce el numeşte “un 
pliu”, adică un alt tip de raportare la adevăr şi astfel să apară un alt fel de 
existență. 

Acest procedeu ar trebui să reducă gradul de credibilitate a ceea ce 
spune pentru că adeseori sfidează bunul simţ, chiar dacă îşi încadrează 
efortul într-un “pozitivism fericit”. În mod obişnuit, acceptăm că o condiţie 
a credibilității unui enunţ este aceea de a nu contrasta prea flagrant cu simţul 


comun. Şi totuşi, Foucault este credibil. A sublinia armele raționale pe care 

le pune în joc în critica rațiunii moderne este insuficient întrucât ştim că 
oamenii nu sunt întotdeauna dispuşi să accepte argumentele rațiunii. Este 
ceva mai mult. 

Foucault încearcă (în mod mărturisit) o interferenţă a prezentului cu 
trecutul, reconstituind acele experienţe prin care omul actual a ajuns ceea ce 
este. Cititorul nu se mai găseşte “în adevărul său” faţă în faţă cu “adevărul 
altuia”. Credibilitatea se datorează faptului că această întreagă violenţă a 
cărților îl face să trăiască o “experiență de adevăr”, care este chiar cea a 
propriului adevăr; scopul urmărit nu este “de a descoperi ci de a refuza ceea 

ce suntem”. Acest obiectiv face să se nască (împotriva intenţiei celui care 


l-a formulat) o întrebare “foucaultiană”: de ce refuzăm cu atâta înverşunare 
ceea ce suntem, de ce cultivăm cu o asiduitate demnă de o cauză mai bună 
ideea că suntem dominați, nefericiti, că am eşuat? Este evident? De ce? O 
explicație teoretică onestă ar avea efecte mult mai slabe decât provocarea 


prin limbaj a unei experiențe în măsură să producă o ‘“autoevidentä”. 


Foucault o dovedeşte cu prisosintä. 

2. REGIMUL ADEVĂRULUI 


În paralel cu extinderea dimensiunii pragmatice a interpretării s-a 
format o întreagă literatură a “fricii de pragmatică”; fie îi este respins statutul 
de domeniu relativ autonom şi este subordonată psihologiei, fie este 
formalizată şi integrată în semantică. Oare acest întreg efort nu se datorează 
faptului că o pragmatică depsihologizată şi neidealizată luată în serios pune 
grave probleme în ceea ce priveşte teoria adevărului? Nu cumva suntem 
dispuşi să acceptăm un adevăr obiectiv, fie el şi relativ, dar cu condiţia să fie 
general, să nu se regionalizeze? Nu este frica de pragmatică o teamă de 


pluralism, pluralism pe care îl tratăm exclusiv în termenii unei contradicții 


statice? 

Se poate replica faptul că există posibilitatea de a funda o pragmatică 
universală (proiectul lui Habermas a fost exemplificat chiar în această 
lucrare); ea poate oferi doar anumite instrumente de lucru (lhmitându-se la 
planul strict semiotic) şi să aibă drept obiect limbajul. 

O pragmatică a cunoaşterii, a adevărului, nu poate fi universală pentru 
că adevărul nu este de ordinul limbajului. O pragmatică universală se 
constituie într-o teorie a formei ce ignoră complet conţinutul şi se ignoră 
astfel pe sine întrucât relațiile, efectele, condițiile ce fac obiectul unei 
pragmatici a cunoaşterii nu pot fi independente total de conţinut. O formă 
logică adevăr se corelează cu un subiect transcendental în măsură să o 
posede iar consecința firească este anularea simultană a istoricității 
adevărului şi subiectului. Un asemenea demers poate fi considerat exact 
inversul pragmatici în sens foucaultian. 

Pragmatica lui Michel Foucault introduce o breşă în teoria adevărului 
mereu renovată în ultimele secole. De la adevărul manifest al “ideilor clare şi 
distincte” până la “teoria faihbilismului” caracterul obiectivității nu se 
pierde. Între absolut şi relativ, între completitudine şi perfectibilitate, 
adevărul păstrează caracterul universal ca şi “tirania” referentului. 

Cu Foucault se pun bazele unei altfel de obiectivitate (opusă 
universalității) care dizolvă opoziția adevăr-eroare în pofida prezenţei 
aproape cu obstinatie a acestei probleme căci, afirmă autorul însuşi, “tema 
mea generală nu este societatea ci discursul adevărat-fals””. 

Adevărul nu se subiectivează în maniera simplistă a unui relativism 
care lasă să fie atâtea adevăruri câte capete. Dimpotrivă, el se produce ca 
urmare a acțiunii constrângătoare a unor practici şi experiențe cărora 
individul-subiect nu le este stăpân ci produs. Elementul de noutate este acela 
că el se multiplică, există mai multe “adevăruri” fără ca prin aceasta să-şi 


piardă obiectivitatea. 

Nu este nici un paradox la mijloc întrucât între discurs şi experiență nu 
se instalează un soi de paralelism ca între reprezentare şi lucrul reprezentat, o 
dublare precum cea descrisă ca existând în epoca clasică între limbaj şi 
lucruri. Discursul este o practică el însuşi iar teoreticianul nu mai este în 
situația de a ne prezenta drumul glorios prin care adevărul înlocuie eroarea ci 
procesul mult mai putin spectaculos, uneori “subteran”, prin care un adevăr 
este înlocuit cu un alt adevăr. Această înlocuire nu este produsul spiritului 
pur ci un rezultat al confruntării omului şi culturii cu propriile lor limite, al 
experienței acestor limite. Modificările ce se petrec în structurile acestei 
experienţe sunt reglate socio-cultural întrucât ea ia forma unui joc complex 
al relațiilor de putere; nu este vorba de o experiență individual-subiectivă 
căci, chiar dacă o facem singuri, ea scapă “purei subiectivitäti”, alții putând- 
o relua. 

Experienţa exercită asupra cunoaşterii o presiune care se traduce în 
schimbarea naturii informației, a cantității sau a scării la care se face 
cunoaşterea. Nu există salturi care se fac din nimic la nivelul cunoaşterii; 
revoluțiile sunt fenomene de suprafaţă, efectul vizibil al unor mutații 
invizibile care au loc în timp. “Conştiinţa de” nu este pură iluminare, 
izbucnirea unui adevăr în sfârşit eliberat ci doar o altă modalitate a 
raporturilor subiectului cu adevărul şi puterea. 

Refuzul oricăror universal antropologice se justifică prin susținerea 
caracterului istoric al oricărei experiențe, inclusiv a celei ce a dus la 
formarea cunoaşterii omului. Într-o interpretare rationalistä am putea afirma 
că omul fiecărei epoci nu este decât forma vizibilă a tipurilor de experienţă 
la care sunt supuşi sau se supun indivizii. Aceasta presupune cunoştinţe de 
un anumit tip, reguli de o anumită formă şi o anume conştiinţă de sine şi de 
alții. 

În lucrările din perioada maturității statutul cultural, reflectat, al 


experienţei este foarte clar chiar dacă la început, este evident în Histoire de 

la folie, există o înrădăcinare psihologică a acesteia. Pentru genealog “nu 
există experienţe care să nu fie moduri de a gândi şi să nu poată fi analizate 
din punctul de vedere al unei istorii a gândirii”. 

Analiza cadrului particular al acelor experiențe care au dus la 
constituirea unei cunoaşteri a omului conferă indivizilor simultan statul de 
obiect şi pe cel de subiect; în fapt, distincția este mai mult teoretică întrucât 
cunoaşterea însăşi nu mai este o relație de oglindă - obiect oglindit ci o 
acțiune a cărei violență se materializează nu numai în constituirea unui 
obiect de cunoscut ci şi în transformarea subiectului însuşi; nu este vorba de 
“evoluția” acestuia care s-ar datora acumulării de cunoştinţe despre lume şi 
sine ci despre un proces prin care subiectul se constituie drept urmare a 
multiplelor constrângeri pe care atât mecanismele cunoaşterii cât şi cele ce 
fac posibilă această cunoaştere le pun în funcțiune. Subiectul se construieşte 
aşa cum un spațiu arhitectural se delimitează în spaţiul gol prin zidurile ce-l 
închid. 

Cercetarea istorico-pragmatică pe care o realizează Foucault nu vine 
să separe ideologia de cunoaştere sau rezultatul final, existent independent, 
de mecanismele care îl produc ci relevă aspectele de unitate ale puterii şi 
cunoaşterii şi regimurile adevărului pe care le instituie. 

Am folosit în repetate rânduri până în acest moment sintagma “regim 
al adevărului”; am apreciat analizele foucaultiene ca fiind de ordin pragmatic 
întrucât atunci când se referă la adevăr nu este vorba de acel adevăr pe care 
în mod obişnuit îl considerăm obiect de studiu al semanticii ci de 
mecanismele prin care se pun în circulație discursuri care intră în jocul 
adevărului şi falsului. 

Adevărul pragmatic desemnează un ansamblu de procedee reglate 
pentru producerea, alegerea, repartizarea, punerea în circulaţie şi 
funcționarea enunturilor; el este legat de sistemele de putere care îl produc şi 


susțin si de efectele de putere pe care le induce si reînnoieşte.” 

Putem vorbi despre regimuri ale adevărului în acelaşi mod în care 
vorbim despre regimuri politice; ele nu sunt doar ideologice, 
suprastructurale, ci sunt condiţii de formare şi dezvoltare nu doar pentru 
discursuri ci pentru societatea însăşi. În epoci diferite există regimuri 
diferite ale adevărului; în aceeaşi epocă pot exista mai multe regimuri ale 
adevărului în funcție de culturi şi regiuni. Nici regimul adevărului pus în 
funcțiune în ultimele secole în Occident, în pofida tendinței sale de 
expansiune, nu este universal; există în paralel şi alte regimuri. În analizele 
pe care le face asupra revoluției iraniene Foucault vorbeşte de un regim al 
adevărului care este modelat după structura religiei având “forme exoterice 
şi conţinut ezoteric”.$ 

Pentru a descrie un regim al adevărului trebuie căutate răspunsurile la 
întrebări precum: Ce tipuri de discursuri sunt considerate adevărate? Care 
sunt instanţele ce le pun în circulație? Ce tehnici sunt privilegiate în 
obţinerea adevărului? De aici unitatea dintre analiza pragmatică şi cercetarea 
istorică. 

Regimul în care suntem prinşi noi înşine ar fi caracterizat prin câteva 
trăsături definitorii. ” 

e Poziția centrală în obținerea adevărului este ocupată de discursul 
stuntific şi de instituțiile care îl produc. 

e Există o continuă incitare economică şi politică a producţiei de 
adevăr, atât eficacitatea acţiunii asupra lucrurilor cât şi cea a guvernării 
indivizilor trece prin discursul adevărat. 

e Discursul adevărat face obiectul unui larg consum şi difuzări (prin 
şcoală, sistemele de informare etc.). 

e Adevărul este produs şi transmis sub controlul câtorva aparate 


politice şi economice precum universitățile, armata, mass-media. 

e El constituie miza pentru dezbaterile politice ca şi pentru înfruntările 
sociale (luptele ideologice în lumea noastră par a se da mai frecvent pentru 
adevăr decât pentru libertate, dreptate). 

Din această caracterizare succintă s-ar putea deduce două concluzii. În 
primul rând faptul că este vorba de un regim exclusivist întrucât descalifică, 
într-o oarecare măsură, alte forme de cunoaştere decât ştiinţa. În al doilea 
rând, rolul privilegiat pe care îl are aceasta, identificarea adevărului cu 
adevărul ştiinţific, “maschează” legătura sa cu puterea căci, cum s-a arătat 
deja, de la Platon încoace ştiinţa şi puterea au fost prezentate drept disjuncte. 
Această disjunctie a puterii şi adevărului a permis raționamentul pe bază 
căruia cu cât un domeniu are legături mai slabe cu puterea cu atât poate fi 
considerat mai “ştiinţific”, mai “obiectiv”. Că este vorba de un sofism se 
poate arăta printr-un singur exemplu; dacă a ieşi din zona intereselor puterii 
este criteriu de stuntificitate atunci alchimia ar trebui să fie cea mai 
ştiinţifică dintre ştiinţe; şi nu este astfel. 

Analiza pragmatică a adevărului pune în evidenţă legătura intimă 
dintre acesta şi putere întrucât regimul adevărului priveşte un prag, cel al 
formării domeniilor cunoaşterii, anterior celui de la care legătura se 
sublimează până la a se pierde; nu înseamnă că ea dispare, chiar şi în privinţa 
ştiinţelor care au depăşit pragul formalizäru. Vechiul principiu grec amintit 
în L'ordre du discours conform căruia aritmetica este o problemă a 
societăților democratice întrucât ne învaţă raporturile de egalitate dar numai 
geometria trebuie învățată în oligarhi pentru că arată proporțiile în 
inegalitate, rămâne simbolic pentru raporturile ştiinţei cu puterea. 

Existenţa diferitelor regimuri ale adevărului distruge simultan două 
mituri sau poate două iluzii: mitul exteriorităţii, al spectatorului care nu 
participă, şi ce al adevărului care iese singur la lumină. Indivizii nu sunt 
nişte “atomi fictivi” ai unei reprezentări ideologice ci “o realitate fabricată cu 


grijă” în aceeaşi măsură ca adevărul. In forma sa institutionalizatä şi 

ipostaziată de astăzi, cea a ştiinţei, adevărul este rezultatul mai multor tipuri 
de experienţă care se juxtapun. Spre exemplu, ştiinţa psihiatrică îşi găseşte 
rădăcinile atât în experienţa clasică a internării, care este normativă, socială 
si dihotomică (recurgând la disjunctia inofensiv-periculos) cât şi în cea 
juridică, diferențiată, gradată, calitativă. 

Pentru a putea face istoria acestei producţii de adevăr trebuie realizată 
în primul rând ruptura de ceea ce suntem obişnuiţi să considerăm drept 
evident; în locul evidenţei trebuie pusă singularitatea; acest aspect metodic 
este numit “evenimențializare” a cunoaşterii; pentru a o realiza se recurge la 
o “segmentare cauzală”, adică la o analiză a multiplelor procese care o 
constituie, fiecare luminând o fatetä, niciodată ultima, a acestei constituiri. 
Se obţine astfel un “poliedru al inteligibilităţii““" producerii adevărului aflat 
sub semnul “polimorfismului” relațiilor, elementelor, domeniilor de 
referință. Prin analizele sale istorico-pragmatice Foucault reuneşte 
pluralismul explicativ cu contingenta întrucât rezultatul este întotdeauna 
“Abundentä de partea inteligibilitätii. Lipsă de partea necesității”. 

Opunându-se universalității şi caracterului necesar al adevărului, 
pragmatica oferă argumente şi împotriva arbitrarului care ar caracteriza 
apariția adevărului. Acolo unde Nietzsche lasă să se înţeleagă că există o 
infinitate de interpretări în egală măsură arbitrare, Foucault introduce 
elementele constrângătoare ale tipurilor de experienţă; nu vedem decât ceea 
ce suntem lăsați să vedem, nu se poate oricând formula orice adevăr. 

A produce adevăr, a te afla “în adevăr”, nu este echivalent cu a enunta 
o propoziţie care s-ar supune unor norme eterne şi universale; se află “în 
adevăr” cei ce şi-au însuşit ansamblul procedeelor ce permit la un moment 
dat să pronunțe enunturi care ar fi considerate adevărate. Pentru unele 
domenii aceste procedee sunt mai puternic codificate, pentru altele mai 
putin; științele umane fac parte din această din urmă categorie. Ele nu au nici 


un adevăr de descoperit ci numai unul de produs în cadrul unui proces 

simultan de obiectivare a indivizilor în care adevărul însuşi este o 
componentă esențială întrucât, aşa cum nu ne putem sustrage puterii, tot 
astfel nu ne putem sustrage adevărului; producându-l, subiectul îl şi trăieşte, 
are responsabilitätile şi obligațiile ce decurg din el, trebuie să se conformeze 
lui. Acest lucru nu se întâmplă în virtutea evidenţei pe care adevărul ar 
poseda-o ci pentru că şi prin el, în raport cu el, subiectul se constituie; a con- 
forma trebuie citit în sensul propriu al cuvântului. Se poate argumenta acest 
fapt prin rolul central acordat confesiunii, examenului de conştiinţă, în 
general practicilor verbalizării sinelui în genealogia subiectului creştin ca şi 
a celui modern. 

În raporturile sale cu adevărul individul nu este nici total pasiv dar 
nici total activ; există tipuri (stoic, creştin, modern) ale mecanismelor de 
individualizare dar nu există tipuri în ceea ce priveşte indivizii, astfel încât 
renaşte o problemă veche, cea aristotelică - este posibilă o ştiinţă a 
individualului? 

Critica pe care Foucault o realizează în privinţa constituirii ştiinţelor 
omului nu urmăreşte să răspundă la această întrebare, nici să le fundeze 


ce 
1 


ajutându-le să scape de eroare, să devină mai puţin “îndoielnice”. 
Considerăm că întrebarea este mai curând alta: trebuie să treacă raportul 
individului cu propriul său adevăr printr-o ştiinţă? Nu cum sunt posibile 
ştiinţele umane ca ştiinţe (vechea întrebare kantiană reformulată) ci dacă ele 
sunt necesare. Deşi nu formulează explicit această problemă, credem că 
Foucault îi oferă un răspuns; un regim al adevărului în raporturile cu sinele 
trebuie să se centreze pe o etică şi poate pe o estetică a existenţei (o “bio- 
artă”). Între momentul cognitiv şi cel practic filosoful face aceeaşi alegere ca 
şi Kant doar că substituie moralei necesităţii o etică cu reguli facultative, în 
măsură să permită noi modalități de viață care să se sustragă dominației, să 


fie orientate spre individ. 

Celor care vor considera că este un final neaşteptat pentru un filosof 
taxat de unii drept “antiumanist” li se poate replica faptul că o etică este 
întotdeauna aşteptată la marii gânditori; în plus, gândirea sa a rămas 
“antiumanistă” până la sfârşit atât timp cât umanismul, din cauza pădurii, nu 


lasă să se vadă copacii. 


3.” AUTOPORTRET” AL FILOSOFULUI LA 
MATURITATE: “INTELECTUALUL SPECIFIC” 


Căutarea punctului de joncțiune a adevărului în câmpul istoriei prin 
această pragmatică în sens larg ne pune în faţa unei noi metode de a filosofa 
care produce concluzii teoretice sumbre pentru statutul conferit prin tradiție 
filosofului şi filosofiei însăşi. 

e Nu există Adevăr, ci doar istoria reală şi inteligibilă a unei serii de 
experienţe colective raționale care răspund la un ansamblu de reguli precise 


în cursul cărora se formează atât subiectul cât şi obiectul. 

e Nu există Subiect, ci doar diferite modalităţi de subiectivare a 
indivizilor, de matrice individualizante; adevărul despre subiect nu este 
esenţa sa, ci procesul prin care acesta se formează. 

e Nu există Ratiune, miza cea mare a filosofilor, ci aceasta este 
segmentată în domenii de raționalitate care se înrădăcinează fiecare într-o 
anume experiență, precum cea a nebuniei, bolii, morții, sexualităţii. 

Este evident faptul că această critică a rationalitätii nu se face sub 
auspicii metafizice. Foucault este creditat ca fiind cel care a dovedit că ceea 
ce funcționează drept “raționalitate” la un moment dat este radical 
contingent şi rezultă din “grilele” de ordonare a lucrurilor recent formate; 
acestora genealogia le evidențiază formele multiple ale puterii de care sunt 
învestite“?. Vocea lui Foucault, atât de originală, nu sună 
totuşi straniu în discursul epocii noastre, discurs care încearcă să ne 
obişnuiască cu o realitate aspră, inacceptabilă, neliniştitoare, în care lumea 
nu este casa noastră ci locul pericolelor şi al incertitudinii; “el este ca peştele 
în apă” în discursul contemporan iar izomorfismele se pot stabili şi cu 
discipline din afara câmpul 
filosofiei. 

Fizica constituie un exemplu cu care se poate realiza o analogie ce nu 
se opreşte la nivelul superficial pe care l-ar putea sugera sintagma 
“microfizică a puterii”. Teoriile “clasice” ale puterii se bazau pe o mecanică 
newtoniană; se aplicau corpurilor mari (clase, grupuri sociale, țări, societăți) 
şi timpilor lungi. Ca şi în fizică, modelul pare a fi sortit eşecului când este 
extins la relațiile mărunte, raporturile ce modifică infinitezimal poziția 
subiecților. “Metafizica amănuntelor” coboară teoria politică la nivelul 
pragului cuantic. La fel cum relațiile de imprecizie dizolvă determinismul 
mecanic tot astfel este dizolvat subiectul determinant (şi determinat de 


conştiinţă) al acţiunilor. 

Ce-i mai rămâne filosofiei acum, când nu trebuie să mai afle cum 
poate fi gândită, trăită, experimentată, traversată lumea de către un subiect? 
Ce rol poate să aibă când, nici logic, nici istoric, ea nu mai este fondatoarea 
cunoaşterii ci se supune aceloraşi condiții şi reguli ca şi oricare altă formă de 
discurs? 

Ştiinţa, elementul central în regimul nostru de adevăr, este în mare 
măsură depersonalizată, anonimă, ca şi cum omul de ştiinţă nu s-ar 
reprezenta pe sine ci însăşi cunoaşterea pe care o slujeşte. În schimb, 
filosofia, ca şi literatura şi arta, sunt discursuri de autor. În timp, circulaţia 
acestora a adus în prim plan un personaj - intelectualul. Identificat cu 
scriitorul sau filosoful el a fost opus unor categorii precum magistraţii, 
profesorii, inginerii; cei din urmă s-ar afla în slujba puterii în timp ce el 
reprezenta o conştiinţă liberä. Conform disjunctiei dintre adevăr şi putere, 
căreia Foucault îi contestă întemeierea, intelectualul se afla în adevăr şi în 
afara puterii. Intelectualul “de stânga” (expresie considerată aproape 
pleonastică) era cel care exprima adevărul şi apăra dreptatea fund un fel de 
conştiinţă publică; el era vocea subiectului universal. 

Într-o lume pe care discursul ultimelor decenii ne-o prezintă ca 
descentrată, polimorfä, pluralistă, fără origini şi fără finalitate, “inteligibilă” 
dar şi “atacabilă”, rolul acestui intelectual nu este pus sub semnul întrebării? 
Mai este el îndreptățit să dea soluții pentru alții şi mai ales mai poate 
constitui filosofia reflexivă discursului său? Poate filosofia însăşi să rămână 
reflecţie asupra universalului, unității, totalitäti1? 

La aceste interogati1 şi nelinişti am căutat un răspuns în scrierile lui 
Foucault însuşi, cu intenţia de a detaşa “autoportretul” autorului şi, de ce nu, 
o schiță de portret a filosofului la sfârşit de secol şi început de mileniu căci 
experiența singulară a gândirii sale poate fi oricând reluată; ea este 
permanent reluată. Avem două posibilități de a realiza această intenție: să 


deducem răspunsul conţinut implicit în modul său particular de a filosofa sau 

să-l constituim din poziţiile explicit exprimate în această privință; ambele 
direcții de cercetare par să ducă la aceeaşi soluţie, poziția implicită şi cea 
explicită converg. 

Filosofia nu mai poate fi cea care este înainte şi după lume pentru a ne 
povesti originile ei atemporale sau iminenta unui viitor pe care raționalitatea 
existenței îl anunță; filosofia nu mai poate fi reflecţie despre istorie ci 
“reflecţie în istorie”. În calitate de intelectual Foucault îşi asumă faptul de a 
fi în interiorul dispozitivelor pe care le descrie. În aceste condiţii 
intelectualul nu mai poate fi conştiinţa limpede a umanității ci trebuie să 
dobândească o conştiinţă mult mai concretă şi imediată a lucrurilor. 

Această transformare este deja în curs. Intelectualul universal, care 
dobândea un ascendent asupra celorlalți prin discursul pe care îl ţinea, este 
pe cale de a fi înlocuit de un personaj diferit. Genealogia acestuia este de 
realizat dar modelul său pare a fi savantul cercetător; nu vrem să spunem că 
intelectualul este omul de ştiinţă (bineînţeles că şi acesta poate fi un 
intelectual) ci că marile discursuri despre societate nu mai sunt atât de 
convingătoare încât să li se acorde încredere. Atunci când se construieşte 
ceva nou efectiv trebuie ca sistemele să se deschidă către problemele reale şi 
să se bazeze pe o cunoaştere concretă. “Furia faptelor”, pe care Foucault o 
considera caracteristică pentru discursul contemporan, s-ar părea că a 
cuprins filosofia însăşi care devine mult mai deschisă spre universul concret 
şi spre argumentele factuale. Ea încetează să fie taumaturgică (căci nimeni 
nu mai aşteaptă de la ea miracole), prognostică sau terapeutică (căci nu poate 
stabili ce va fi şi nici soluțiile salvatoare); “sarcina filosofiei este de a ne 


„34 = x 
* Această sarcină 


spune ce este prezentul şi anume <<prezentul nostru>> 
generală trasată filosofiei nu este cea a unei caracterizări, ci cea a unui 
diagnostic; a diagnostica presupune a stabili diferenţele plecând de la zonele 
cele mai fragile ale societăţii, acolo unde fracturile sunt virtuale, pentru a 


deschide un spațiu de libertate concretă şi o posibilitate de transformare; 

această sarcină este subsumată problemei esențiale a filosofiei care este cea 
de a reflecta asupra relaţiei noastre cu adevărul. 

Știm însă că nu este vorba de a-l dezvălui sau elibera atunci când 
puterea îl distorsionează sau ascunde şi nici de a-l opune puterii care s-ar 
teme de el; a spune adevărul nu mai este, conform analizelor foucaultiene, 
un act transgresiv ci mai curând unul constitutiv. Adevărul este o 
componentă a artei de a ne conduce pe noi înşine. Filosoful, intelectualul în 
general, nu mai este însă cel care stabileşte normele acestei conduite, el nu 
mai este cel care “face legea, propune soluţii, preconizează ce se va 
întâmpla”, căci în acest fel el nu poate decât să contribuie la funcţionarea 
unei situaţii care ar trebui schimbată. El trebuie să devină agentul unui alt tip 
de activitate. 

Această activitate cere în primul rând o modificare a retoricii; 
intelectualul nu mai trebuie să recurgă la armele convingerii sau persuadării; 
noua retorică este una destabilizatoare. Noul intelectual nu este însă un 
anarhist care ar urmări să submineze societatea în ansamblul ei ci un 
“intelectual specific”. Sintagma creată de Foucault vine să se opună celei de 
“intelectual universal”; raţiunea lui de a exista este de a-şi modifica propria 
gândire şi pe cea a altora. 

Să nu ne înşelăm! A modifica gândirea altora nu înseamnă a le spune 
ce trebuie să facă sau să aleagă. Atât timp cât “minoratul” este vârsta la care, 
în sens kantian, omul mai consideră rațiunea altuia drept propria rațiune, se 
poate spune că omenirea se află deja la “vârsta majoratului”. Filosoful o 
mărturiseşte explicit; oamenii pot să gândească şi să exprime ceea ce 
gândesc; intelectualul nu mai este purtătorul de cuvânt al maselor care îşi 
formulează ele însele propriul discurs. Intervenţia sa trebuie să se producă la 
alt nivel. 

Există un sistem al puterii care invalidează, barează anumite discursuri 


si anumite cunoaşteri. Rolul intelectualului este de a contribui la instaurarea 

unui alt regim, a unei alte politici a adevărului; nu este vorba de a sustrage 
adevărul puterii (lucru care ştim bine că este o himeră) ci de a-l detaşa de 
formele de dominație în care poate funcţiona la un moment dat. 

Or, intelectualul se află în faţa unei dificultăţi care poate să constituie 
însă şi oportunitatea sa: el face parte din acest sistem împreună cu ideea că el 
ar trebui să fie un fel de “agent al conştiinţei şi al discursului”. Cum trebuie 
el să acționeze însă asupra formelor de putere cărora le este simultan 
“obiect” şi “instrument”, cât timp nu se mai adresează conştiinţelor şi 
renunţă la elocventä? Răspunsul pare foarte simplu - prin teorie. 

Modalitatea de a înţelege teoria şi raporturile ei cu practica se 
modifică radical. Teoriile pe care trebuie să le elaboreze nu sunt unele 
totalizante şi nu se aplică în practică; raportul dintre teorie şi practică este 
privit altfel decât global şi în nici un caz nu se aşteaptă să fie unul de 
“asemănare”. Teoriile au un caracter local, regional; acest fapt nu este 
echivalent cu transformarea intelectualului într-un lucrător social; sarcina sa 
este să formuleze probleme locale care posedă o anume generalitate. El nu o 
poate face plecând numai de la studii erudite, cercetări livreşti, academice ci, 
pentru a le sesiza, trebuie să realizeze o colaborare cu “non-intelectualii””; 
ceea ce efectiv poate face este să arate cum funcționează un anume regim, în 
ce constă şi, eventual, să împiedice o serie întreagă de mistificäri şi 
manipulări prin care un regim îşi maschează propria funcționare. 

Esentialul constă în modalitatea de a împiedica aceste fenomene; în 
mod hotărât aceasta nu poate fi denunțarea; ea trebuie înlocuită cu 
descrierea mecanismelor ce produc acele fenomene. Fiecare în domeniul său 
particular ar trebui să scoată la lumină releele subtile ale controlului, 
supravegherii, constrângerii; nu pentru că ceilalți nu ar avea conştiinţă de ele 
ci pentru a stabili care sunt ţintele, pentru a se vorbi public despre ele (e o 
primă formă a luptei împotriva dominației). “Discursul acestei lupte (...) se 


5536 se ani A e s 
opune secretului” . Cărţile pe care le scrie, teoriile pe care le elaborează 

intelectualul în această postură, nu sunt prescriptive, nu sunt destinate 
învăţării ci sunt mai curând nişte “gesturi în public”. 

Aceste gesturi nu arată spre individ pentru a-1 spune cât de înstrăinat 
este în lumea în care trăieşte; direcția este inversă, ele vin să arate ce 
“stranie” este lumea lui. Asta nu înseamnă că este iraţională; a arăta că ceea 
ce astăzi considerăm rațional provine din contingentä înseamnă a arăta că se 
sprijină pe practici şi pe o istorie umană care a fost făcută (şi care, drept 
urmare, poate fi desfăcută). Tinta predilectă a intelectualului trebuie să fie 
evidențele, buna noastră conştiinţă comună, ceea ce a intrat deja în 
obisnuintä, comportamentele, atitudinile noastre. El trebuie să demonstreze 
cum ceea ce este poate să nu mai fie (sau să nu mai fie la fel). Recursul la 
istorie este considerat unul din marile fapte pe care gândirea filosofică a 
ultimelor decenii le-a realizat întrucât permite a se arăta cum ceea ce este nu 
a fost întotdeauna la fel. 

Intelectualul specific poate fi medic, fizician, profesor, jurist, etc. şi 
poate să fie filosoful însuşi în măsura în care filosofia a decis să se ocupe de 
lucruri utile. La Foucault acest fapt este evident chiar şi în intenție: “Tot ceea 
ce fac, fac pentru a servi”. 

Filosofia, teoria în general, nu este considerată utilă pentru că ar fi 
“aplicabilă” în practică, pentru că ar oferi soluții de perfecționare a 
sistemului; intelectualul specific, deşi pare poate apropiat, se află la polul 
opus “inginerului social” popperian. Teoria este utilă în chiar calitatea ei de 
practică în măsură să producă o reproblematizare, o modificare în ansamblul 
practicilor discursive şi nondiscursive care fac ca ceva să intre în jocul 
adevărului şi falsului şi să se constituie drept obiect pentru gândire. Această 
schimbare pe care teoria o poate introduce trece printr-o modificare a 
gândirii intelectualului însuşi. Ea nu este însă una conjuncturală, care ţine de 
oportunism sau de o nouă logică pe care ar adopta-o; ea este opusă total 


oricărei convertiri sau reconvertiri fiind “o elaborare de sine, o transformare 

studioasă, o modificare lentă şi anevoioasă din grija constantă a 
x 3938 
adevărului” . 

Folosind limbajul foucaultian, s-ar putea spune că intelectualul 
specific este cel care produce cunoaşterea (savoir) dacă înțelegem prin 
savoir procesul în urma căruia subiectul este afectat de ceea ce cunoaşte sau 
mai bine zis el este modificat prin chiar activitatea de a cunoaşte; înţeles 
astfel el ar fi opusul celor care produc connaissance adică multiplică 


obiectele cunoaşterii, dezvoltă inteligibilitatea dar mențin ‘“fixitatea” 


subiectului. 


x * 


Interogatia de la care am plecat cu privire la ce-1 mai rämâne de fäcut 
intelectualului, filosofului în lumea noastră pare a primi un răspuns linistitor. 
Rolul intelectualului nu scade, nici al filosofului; el însă se schimbă 
rămânând totuşi, în aceeaşi măsură ca anterior, un rol politic. Discursul nu se 
mai poartă însă în termenii ideologiei şi ştiinţei ci în cei ai puterii Si 
adevărului. Intelectualul specific are permanent de lucru, în domeniul în care 
deține cunoaşterea, dacă prin a lucra se înțelege “a gândi altceva decât se 
gândea înainte”. 

Schița de portret pe care am făcut-o intelectualului specific pe baza 
textelor foucaultiene oscilează între “este” şi “trebuie să fie”; de aici o ultimă 
întrebare: există el deja sau este doar un proiect de reformare pentru a scoate 
din impas intelectualul universal? 

Răspunsul este cu certitudine pozitiv fie şi numai pentru că noi am 
întâlnit deja unul, Michel Foucault, pentru care “problema politică cea mai 
generală este cea a adevărului”. El a contribuit la transformarea pe care o 
suportă omul contemporan în raport cu ideea pe care o are despre sine 


scriind cärti-experientä, scriind lucrări. O lucrare este ceva ce “este 


susceptibil de a introduce o diferenţă sensibilă în câmpul cunoaşterii cu 

prețul unei anumite greutăți pentru autor şi pentru cititor şi cu eventuala 
recompensă a unei plăceri anume, adică a unui acces la o altă figură a 


Š ->> 41 
adevărului”. 

NOTE 


INTRODUCERE 


1. Un studiu sintetic în ceea ce priveşte statutul actual al semioticii 
este cel publicat de Jean-Marie Schaeffer în Nouveau dictionaire 
éncyclopédique des sciences du langage, Editions du Seuil, Paris, 1995. 

2. Asupra specificului antroposemiozei şi a medierii lingvistice a 
acesteia în John Deely, Bazele semioticii, Editura ALL, Bucureşti, 1977, 
capitolul 5; din această lucrare am reprodus fragmentul citat după Roland 
Barthes, Elements de Sémiologie, Editions du Seuil, Paris, 1964. 

3. Charles Morris, Foundations of a theory of signs, 

Chicago, U.P., 1938. 
4. Umberto Eco, Limitele interpretării, Editura Pontica, Constanţa, 
1966, traducere de Ştefania Mincu şi Daniela 
Bucşă a lucrării J limiti dell‘interpretazione, 
Bompiani, Milano, 1990, (citată în lucrări de 
specialitate drept Eco (1990) 

5. Ibidem, pag.306. 

6. Conform distinctiei introduse în Lector in fabula, Eco (1979) şi 
reluată în Limitele interpretării, Eco (1990); 

- contextul este cadrul în care o expresie apare alături de alte expresii 
care aparțin aceluiaşi sistem de semne; 

- circumstanta este situația externă în care o expresie poate să apară 
împreună cu contextul său; 

7. M. Arrivé, F.Gadet, M. Galmiche, La grammaire d’aujourd’hui, 

guide alphabétique de linguistique française, Flammarion, Paris, 


1986, pag. 549 

8. Jurgen Habermas, Preliminarii la o teorie a competenţei 
comunicative, în Cunoaştere şi comunicare, 
Editura Politică, Bucureşti 1983, pag.191. 
9. Petre Botezatu, Constituirea logicităţii, Editura științifică şi 
enciclopedică, Bucureşti, 1983, pag. 72 
10. Aurel Codoban, Structura semiologică a structuralismului, 
Editura Dacia, Cluj Napoca, 1984, pag.182-183. 
11. Asupra disputei dintre internalism şi externalism există o încercare 
de sinteză în Ilie Pârvu, Introducere în epistemologie, Editura științifică şi 
enciclopedică, Bucureşti, 1984, cap.7 pag.160 şi urm. Poziţii în legătură cu 
această problemă pot fi găsite în: 
a. Thomas Kuhn, Tensiunea esențială, Editura ştiinţifică şi 
enciclopedică, Bucureşti, 1982, pag.152-173; 
b. I. Prigogine, I. Stengers, Noua alianță, Editura Politică, 
Bucureşti, 1984 
c. Alexandre Koyré, De la lumea închisă la universul infinit, 
Editura Humanitas, Bucureşti, 1997. 
12. Extrem de important pentru existenţa acestei poziţii este studiul lui 
Karl Popper, Rationalitatea revoluțiilor ştiinţifice, publicat în Ilie Pârvu 
(coord.), Istoria ştiinţei şi reconstrucţia ei conceptuală, Editura științifică şi 
enciclopedică, Bucureşti, 1981, pag. 275-303; în special pentru problema în 
discuţie secțiunile IX - XII ale studiului. 
13. Stephen E. Toulmin, Modelul evoluționist al dezvoltării 
ştiinţelor naturii, în Ilie Pârvu ( coord. ), 
IStoria ştiinţei şi reconstrucția ei 
conceptuală, Editura stuntificä şi 


enciclopedică, Bucureşti, 1981, pag. 360 

Pentru problema istoricității formelor de 
raționalitate Toulmin subliniază importanță 
contribuţiilor lui Imre Lakatos. 

14. Idem, Human Understanding, citat după Ilie Pârvu, Introducere 

în epistemologie, Editura ştiinţifică şi enciclopedică, 
Bucureşti, pag. 118 
15. Paul K. Feyerabend, Valabilitatea regulilor metodologice, în 
Ilie Pârvu (coord.) Istoria ştiinţei şi 
reconstrucţia ei conceptuală, Editura 
ştiinţifică şi enciclopedică, Bucureşti, 1981, 
pag. 315 si urm. 

16. Thomas Kuhn, op. cit., pag.153. Pentru aceste schimbări necesare 
şi partial realizate în istoria ştiinţei contribuţiile lui Kuhn sunt esenţiale (a se 
vedea întregul studiu Istoria ştiinţei din op.cit.). În ceea ce priveşte rolul 
actual al istoriei ştiinţei o sinteză este realizată de Ilie Pârvu în Studiul 
introductiv. Revoluţia istoriografică contemporană în Studiul ştiinţei - 
aspecte teoretice şi epistemologice, publicat în antologia Istoria ştiinţei şi 
reconstrucţia ei conceptuală, op.cit., pag.9-37 

17. Paul Feyerabend, op.cit.,pag.309 

18. C.F. von Weizsäcker, Dü Einheit der Natur, citat după Ilie 

Pârvu, Introducere în epistemologie, 
Editura ştiinţifică şi enciclopedică, Bucureşti, 
1984, pag. 90 

19. Asupra acestei noi alianţe dintre om şi natură care îi constituie 

obiectul de studiu dar din care el însuşi face parte o imagine 

argumentată realizează I. Prigogine şi I. Stengers, în op.cit. 

20. Este ceea ce realizează Michel Foucault însuşi, în mult 


controversata sa lucrare Les mots et les choses, pentru “economia”, 

“biologia” şi “filologia” epocii clasice. Deşi filosoful nu a mai repetat acest 
“experiment” sugestiile sale au fost fructuoase pentru alți cercetători. 
21. Michel Foucault, L'ordre du discours, Gallimard, Paris, 1971, 
p.74. În repetate rânduri filosoful subliniazä datoria sa fatä de Canguilhem 
pentru a fi învăţat de la el să facă “istoria ştiinţei ca un ansamblu totodată 
coerent şi transformabil de modele teoretice şi instrumente conceptuale”. 
22. Idem, Introduction by Michel Foucault în G. Cauguilhem, On 
the Normal and the Pathological, Boston, 1978, studiu 
reluat în Dits et écrits, Gallimard, Paris, 1994, vol. III, 
p. 434 
23. Idem, Sur l’archéologie des sciences. Réponse au Cercle 
d’épistémologie, în op.cit., vol I, p. 727 
24. O foarte interesantă analiză pragmatică privitoare la funcțiile 
intenției este realizată de J.R. Searle în studiul intitulat Sratutul logic al 
discursului ficțional, tradus în româneşte în cadrul antologiei Poetica 
americană. Orientări actuale, Editura Dacia, Cluj-Napoca 1981 
25. Michel Foucault, Interview avec Michel Foucault (convorbiri cu 
I. Lindung) în op.cit., vol.I, p. 660 
26. Idem, La vérité et les formes juridique, în op. cit, vol II, p. 634 
27. Idem, Cours du 7 janvier 1976, în op. cit., vol III, p.162 
28. Idem, Structuralisme et postructuralisme; entretien avec G. 
Raulet, în op. cit., vol IV, p. 448 
29. Idem, Réponse a une question, în op. cit.,vol I, p.688 


30. Idem, Cours du 7 janvier 1976, în op. cit., vol III, p. 166-167 

PARTEA I 


1. Cu privire la noile “scheme ale categoriilor” o excelentă sinteză 
realizează Ilie Pârvu în Arhitectura existenţei, Editura, Bucureşti, 193 

2. În legătură cu caracterizarea filosofiei lui Foucault drept 
“structuralism fără structuri” în Jean Piaget, Structuralismul, Editura 
stuntificä, Bucureşti, 1973 

3. Definiţia pe care am redat-o are la bază observaţiile pe care le 
face Jürgen Habermas în Preliminarii la o teorie a competenţei 
comunicative, studiu publicat în idem., Cunoastere şi comunicare, Editura 
politică, Bucureşti, 1983, în special capitolul III, pp. 200-208 

4. Michel Foucault, L’archéologie du savoir, Gallimard, Paris, 

1969, p. 36 

5. Idem, Entretien avec Michel Foucault, convorbiri cu J.G. 
Merquior şi S.P. Rouanet în Dits et écrits, în op. cit., vol. II, p. 168. Aceste 
convorbiri reprezintă un extras din cartea lui J.G. Merquior şi S.P. Rouanet, 
O Homen e o Discurso (A Archeologia de Michel Foucault), Rio de 

Janeiro, Tempa, Brasileiro, 1971 
6. Idem, L'’archéologie du savoir, op. cit. , p. 39 
7. Gilles Deleuze, Pourparlers, Les éditions de minuit, Paris, 
1990, p.115 

8.Cu privire la aceste mutații în istorie şi mai ales în cea a ideilor, 
precum şi la apariția lor, Introduction la L’archéologie du savoir , op. cit., 
pp.10-28; alte lucrări ce reiau aceeaşi temă sunt, Réponse au cercle 
d’épistémologie (1968), Réponse à une question (1968), Nietzsche, Freud, 
Marx (1967) si Nietszche, la généalogie, l’histoire (1971). Studiile sunt 
republicate în Dits et ecrits, op. cit., vol. I pentru primele trei şi volumul II 


pentru ultimul studiu. 

9. Michel Foucault, Dialogue sur le pouvoir în Dits et écrits, 
op. cit., p. 468, vol. IM 
10. Immanuel Kant, Les progrès de la métaphisique en Allemagne 
depuis le temps de Leibniz et de Wolf, citat 
după Daniel Defert şi François Ewald, Dits et écrits, 
op. cit., vol. II, p 221 (nota) 
11. Michel Foucault, Michel Foucault explique son dernier livre, 
în op. cit., vol I., p. 772 
12. Idem, L’archéologie du savoir, op. cit., p. 182 
13. Ibidem, p. 182-183 
14. Ibidem, p. 183 
15 Leo Apostel, Epistemologia lingvisticii în Cunoaşterea faptului 
social (antol.), Editura politică, Bucureşti, 1972, 
p. 383 
16. Michel Foucault, Michel Foucault explique son dernier livre, 
op. cit., vol I, p. 776 
17. Idem, Sur l’archéologie des sciences. Réponse au Cercle 
d’épistémologie, în op. cit, vol. I, p. 707 
18. Cu deosebire, problema este discutată în Tratatul de semiotică 
generală (2.10) şi în capitolul 1 din Lector in fabula; este reluată şi în 
Limitele interpretării cu precădere în Charles Sanders Personal: Modele 
de interpretare artificială 
19. Michel Foucault, L'ordre du discours, op. cit., p. 37 
20. Idem, Sur l’archéologie des sciences. Réponse au Cercle 
d’épistémologie, op. cit., vol. I, p. 727 
21. Ibidem, p. 721 
22. Idem, La vérité et les formes juridiques, în op. cit., vol II, 
pp. 643-644 
23. Ibidem, vol III, p. 644 

24. Idem, Nietzsche, la généalogie, l’histoire, în op. cit., vol II, 
p. 143 

25. Denis Huisman (ed.), Dictionnaire des philosophes, Paris, 
P.U.F, 1984, t.I, p. 942. Articolul dedicat 
lui Michel Foucault este redactat 
de Foucault însuşi. 

26. Michel Foucault, L’archéologie du savoir, op. cit., p. 61 

27. Idem, Sur l’archéologie des sciences. Réponse au Cercle 

d’épistémologié, în Dits et écrits, vol I, p. 711 
28. Idem, M. Foucault explique son dernier livre, op. cit., vol I, 
p. 778 
29. Idem, Histoire de la folie à l’âge classique, Gallimard, Paris, 


1972, p. 147 


30. Fernand Braudel, în Robert Mandrou, “Trois clefs pour 


comprendre la folie à l’âge classique” suivi d’un commentaire de Fernand 
Braudel,” în Annales, ESC, 1962, p. 761-772, citat după Jacques Revel, Le 


moment historiographique, în Michel Foucault Lire Poeuvre, Jerôme 


Millon, Grenoble, 1992 


31. Michel Foucault, Histoire de la folie à l’âge classique, op. cit., 
p. 439 
32. Ibidem, p. 415 
33. Idem, Srructuralisme et poststructuralisme, în Dits et écrits, 
op.cit., vol IV, p. 443 
34. Idem, Dialogue sur le pouvoir, în op. cit., vol III, p. 468 
35. Idem, L'’archéologié du savoir, op. cit., p. 58 
36. Ibidem. p. 61 
37.H. Dreyfus şi P.Rabinow, Michel Foucault. Un parcours 
philosophique, Gallimard, 1984, p. 96 

38. 


39. 
40. 
41. 
42. 


43. 


44. 
45. 


46. 
47. 


48. 
49. 
50. 


Michel Foucault, Naissance de la clinique. Une archéologie 
du regard médical, P.U.F, Paris, 1963, p. 197 
Ibidem, p. XIV 
Ibidem, p. XIV 
Idem, L’archéologie du savoir, op. cit., p. 66-67 
Gilles Deleuze, Foucault, Les éditions de minuit, Paris, 1986, 
p. 55 
Charles S. Pierce, Semnificație şi acțiune, Bucureşti, 1990, 
p. 237, 8.332; fragmentul citat este din 
scrisoarea din 12 octombrie 1904 către Lady 
Welby. 
Ibidem, text din Fragmente semiotice, 2.230. p. 271 
Ibidem, citat din Scrisoarea către Lady Welby din 12 oct. 
1904 8.331,p.237 
Michel Foucault, L'archeologie du savoir, op. cit., p. 67 
Charles S. Pierce, op. cit., p. 253, citat din Scrisoarea către 
Lady Welby din 23 decembrie 1908 
Michel Foucault, op. cit., p. 115 
Gilles Deleuze, op. cit., pp. 22-23 


Luce Giard (coord.), Michel Foucault. Lire Poeuvre, op. cit., 


Lucrarea reuneşte studii asupra operei lui Foucault realizate de optsprezece 


autori cu formaţii foarte diferite 


SI. 


52: 
53. 


Jacques Revel, Le moment historiographique, studiu publicat 
în Luce Giard (coord.), Michel Foucault. Lire 
Poeuvre, p. 86 

Gilles Deleuze, op. cit., p. 11 


Idem, Fendre les choses, fendre les mots, în Pourparles, Les 


éditions de minuit, Paris, 1990, p. 123. Ideea este prezentă 

si în studiul intitulat, Un nouvel archiviste publicat în 

Foucault, op. cit., p. 18 

54. Michel Foucault, L’archéologie du savoir, op. cit., pp. 109-110 

55. În special este vorba de teoria actelor de vorbire aşa cum o 
sistematizează Searle în Speech Acts (1969) pe linia lui John Austin. 
Comparatiile noastre se vor referi şi la alte studii ale lui Searle printre care 
Statutul logic al discursului ficțional tradus în volumul Poetica americană. 
Orientări actuale, Editura Dacia, Cluj Napoca, 1981 

56. Scrisoarea este citată în Hubert Dreyfus şi Paul Rabinow, Michel 
Foucault. Un parcours philosophique, op. cit., p. 73 (nota) 

57. John R. Searle, Les actes de langage. Essai de philosophie du 

langage, Hermann, Paris, 1972, p. 48 
58. John R. Searle, Statutul logic al discursului ficțional, în 
Poetica americană. Orientări actuale, op. cit. 

59. Michel Foucault, L’archéologie du savoir, op. cit., p. 120 

60. Ibidem, p. 121 

61. Ibidem, p. 121 

62. Ibidem, p. 117 

63. Spre exemplu există diferenţe terminologice între lucrările lui M. 
Arrivé, F. Gadet, M. Galmiche La grammaire d’aujourd’hui, guide 
alphabetique de lingvistique française, Flammarion, 1986 şi cea a lui 
Oswald Ducrot şi Jean-Marie Schaefer, Noul dicționar enciclopedic al 
ştiinţelor limbajului, Editura Babel, Bucureşti, 1996 

64. Conform J. Habermas, Preliminarii la o teorie a competenţei 
comunicative în op. cit., p. 191 

65. Fragmentul citat, ca şi regulile, aparțin studiului realizat de 
J.R.Searle, Statutul logic al discursului ficțional, publicat în op. cit., pp. 
213-227 

66. Umberto Eco, Tratat de semiotică generală, Editura științifică 
si enciclopedică, Bucureşti, 1982, p. 381 
67. Michel Foucault, Qu'est-ce qu’un auteur, în Dits et écrits, op. 
cit., p. 817, vol I 

68. Idem, L’archéologie du savoir, op. cit., p. 74 

69. Ibidem, p. 74 

70. Ibidem, p. 128 

71. Ibidem, p. 130 

72. Ibidem, p. 191 

73. Ibidem, p. 48 

74. Ibidem, p. 133 

75. Ibidem, p. 136 

76. Pe această temă este foarte util studiul intitulat La situation de 
Cuvier dans l’histoire de la biologie, în fapt o conferință urmată de 
dezbateri din 1970. Textul (incluzând dezbaterile) este republicat în Dits et 
écrits, op. cit., vol II. pp 31-66 

77. Idem, L’archéologie du savoir, op. cit., p. 145 

